
EDITORIS  PRAEFATIO. 


Statii  siluarum  emendatione  non  extat  in  tota  Roma- 
norum  poesi  epica  munus  difficilius.  nam  praeter  insitas 
in  ipsa  carminum  indole  difficultates  pessime  et  uerbis 
scriptoris  et  eis  quibus  illa  sunt  tradita  libris  mss.  con- 
suluit  Fortuna. 

Et  codices  quidem,  qui  siluas  continent  integras, 
non  habentur  nisi  saeculo  XV  exarati.  qui  ex  uno  illo 
arclietypo  nunc  deperdito  profecti  sunt  omnes,  quem 
Poggius  in  monasterio  sancti  Galli  reppererat,  ut  testatur 
subscriptio  in  Asconii  codice  Florentino  haec :  hoc  fragfnen- 
tiim  Q.  asconii  pediani  repertum  est  in  monasierio  sancti 
galU  prope  constantiam  'XX-  milibm  passuum  a  Poggio 
Florcntino  tina  cum  parte  -C-  ualerii  flacci  <S:  baJbi  setini 
argonauticon  S-  M.  manilii  astronomicon.  et  statii  siluarum 
libri;  cf.  C.  Wachsmuthius  in  noui  Musei  Rhenani  uol. 
XXIX  p.  355  sq.;  Hermannus  Blassius  ibid.  XXX  p.  461 
sqq.;  Asconius  edd.  Kiessling  et  Schoell,  praef.  p.  XXIX 
not.  3. 

Hunc  codicem  Sangallensem  a  Poggio  in  Italiam 
adportatum  contulit,  incertum  quo  anno,  Angelus  Po- 
litianus  cum  editione  principe  ann.  1472;  quod  exemplar 
nunc  Romae  in  bibliotheca  Corsiniana  adseruatum  in 
fine   habet   haec   uerba:    Incidi  in  cxemplar  Statii  sylua- 


VI  EDITORIS  PRAEFATIO. 

rum  quod  ex  Gallia*)  Poggius  Gallica  scriptum  manu  in 
Italiam  attulerat  A  quo  uidelicet  uno  licet  mendoso  de- 
prauatoque  et  (ut  arhitror)  etiam  dimidiato  reliqui  omnes 
codices  qui  sunt  in  manihus  manarunt.  Quare  cautio  milii 
fuit  ne  quid  in  corrigendo  hoc  nostro  ah  illo  mutarem.  Ne 
nimia  ut  adsdlet  diligentia  aut  mihi  aut  ceteris  studiosis 
noceret.  Quem  si  modum  tenerent  ceteri  lihrorum  emenda- 
tores  tenuissentque  priores,  minus  multo  lahoris  in  hac  re 
quam  nunc  hahemus  haheremus.  Uale  qui  legiSy  et  quod 
sedulo  fecimus  queso  honi  consule.  Tuus  Angelus  Politianus. 
Post  Politianum  cum  nemo  Sangallensem  oculis  ui- 
derit,  huius  memoria  certa  fere  omnis  ab  illius  pendet 
conlatione.  nam  in  Sangallensis  apographo  saec.  XV 
facto  non  ita  magna  est  fides,  ut  infra  demonstrabimus. 
sed  Politiani  quoque  coUatione  ut  frueremur  plena,  non 
permisere  inuida  fata.  priusquam  autem  accuratius  de 
ea  disseram,  de  editione  principe  (a),  cuius  exemplari  in 
uniuersitatis  lenensis  bibliotbeca  extanti  utor,  pauca  di- 
cenda.  fluxit  illa  ex  codice  libri  Rebdigerani  simillimo 
quidem,  sed  eodem  magis  iam  deprauato  interpolatoque; 
praeterea  e  typotbetae  culpa  mendis  est  inquinata  pluri- 
mis;  nonnullis  locis  etiam  editoris  coniecturae  plerumque 
rectae  deprebenduntur.  iam  huius  edit.  principis  exemplar 
Corsinianum  eam  subiit  fortunam  ut,  postquam  in  ea 
Politianus  uarias  lectiones  e  Sangallensi  adnotauerat, 
homo  quidam  male  sedulus  in  singula  folia  spongia  sae- 
uiret.  quo  factum  est  ut  haud  paucae  uoces  litteraeue 
plane  delerentur  aut  ita  diluerentur  ut  hodie  uix  umbram 
earum  agnoscas.  cartae  quoque  ipsae  multo  usu  attritae. 
accedit  denique  quod  ante  infortunium  illud  alter  uir 
doctus   suas  aliquot  notas  coniecturasque  adiecit  difficil- 


*)  Idem  Politianus  ad  uersum  in  interpolatis  libris  post  silu. 
1 4,  86  insertum  haec  adnotat :  hic  uersus  deest  in  libro  uetustissimo 
poggi  qui  e  germania  in  Italiam  est  relatus,  uariis  ille  Heluetiae 
appellationibus  usus;  cf.  Blassius  I.  1. 

lime  interdum  a  Politiani  manu  discernendas.  ex  his 
causis  plenam  collationis  illius  notitiam  reciperandi  spes 
abicienda  erat,  sed  attendenda  maxime  Politiani  manus 
ut,  quid  certo  posset  ei  adtribui,  constaret.  descripserunt 
autem  eius  notas  cum  antea  alii,  tum  in  M.  Hauptii 
gratiam  A.  Kiesslingius  et  U.  Koehlerus.  quorum  schedas 
ab  Hauptio  acceptas  H.  Nohlius,  qui  de  eis  disseruit  in 
dissertatione  inaugurali  'quaestiones  Statianae'  inscripta 
et  Berolini  a.  1871  emissa,  olim  mihi  commodauit;  de- 
scriptas  a.  1872  Romae  uersans  iterum  hic  illic  contuli. 
optandura  tamen  ut  doctus  aliquis  Studemundianis  oculis 
praeditus  Politiani  notas  denuo  examinet.  ultro  enim 
mihi  suspicio  oborta  est,  etsi  raro,  tamen  aliquotiens 
nunc  quidem  pro  Sangallensis  lectionibus  accipienda  esse 
quae  alterius  illius  uiri  docti  sunt. 

Eam  autem  Politianus  in  excutiendo  Sangallensi 
adhibuit  diligentiam  ut  accurate  pro  illis  temporibus 
enotaret  scripturae  discrepantiam.  et  plerumque  quidem 
uarias  lectiones  uel  inter  lineas  uel  in  margine  editionis 
nulla  addita  sigla  adscripsit,  idque  ibi  potissimum  ubi 
sola  uitia  typographica  uel  leuioris  momenti  diuersitates 
aderant.  quamcumque  autem  lectionem  ob  aliquam 
causam  memorabilem  putauit,  ei  notam  addidit  siue  co 
pog  siue  l  li^  pog  siue  antiq°  cod  siue  aliam  similem. 
itaque  ut  dilucide  appareat  quid  tacite,  quid  disertis 
uerbis  e  Sangallensi  enotatum  sit,  A  illa,  haec  A*  signi- 
ficaui.  praeterea  Politianus  editionis  quoque  Romanae 
a.  1475  a  Domitio  Calderino  curatae  haud  raro  excripsit 
uarietatem  praeposita  nota  Bo;  suas  etiam  emendationes 
interdum  admiscuit  adposita  sigla  c*.  sed  quantumuis 
diligenter  in  uniuersum  in  Sangallensi  conferendo  sit 
uersatus  (ita  ut  nec  minutias  orthographicas  plane  asper- 
naretur),  multum  tamen  abest  ut  ea  quam  nunc  requiri- 
mus  accuratione  id  fecerit:  aequabilis  illa  omnibusque 
intenta  cura  desideratur.  nam  ut  nonnulla  ab  eo  adscripta 
iam  legi  nequeant:  multae   editionis  principis  lectiones, 

quas  in  Sangallensi  re  uera  extitisse  numquam  tibi 
persuadeas,  silentio  praeteritae;  suntque  in  eis  maioris 
momenti  haud  paucae.  itaque  non  possum  adstipulari 
Nohlio  dissertationis  laudatae  pgg.  28 — 30  PoHtiani  colla- 
tionibus  summam  fidem  uindicanti.  eis  autem  locis,  qui- 
bus  Politianus  nihil  adnotauit,  lectiones  edit.  principis 
(a)  tum  demum  fide  sunt  dignae,  cum  codicum  reliquorum 
[C]  testimoniis  confirmantur;  diffidendum  illis,  ubi  ab  his 
recedunt.  sed,  quae  est  huius  nostrae  editionis  ratio, 
omissis  leuioribus  nisi  potiores  scripturas  ex  a  non  ad- 
tuli*). 

Sangallensis  ante  a.  1442  non  descriptus  esse  uide- 
tur;  cf.  0.  Muellerus  quaest.  Statian.  p.  4.  hoc  fere  tem- 
pore  apographum  inde  factum  procreauit  omnes  qui  nunc 
extant  libros  mss.;  inter  quos  principes  optinent  locos 
duo  codices.  quorum  prior  est  Rehdigeranus  S.  I,  6,  17, 
de  quo  accuratius  egit  0.  Ribbeckius  appendicis  Uergil. 
praef.  p.  26  —  28.  imitatur  autem  hic  liber  antiquam 
scripturam,  unde  perperam  docti  nonnulli  saeculo,  si  dis 
placet,  XIII  uel  XIV  adsignabant  eundem.  huius  libra- 
rius  latini  sermonis  paene  ignarus,  cum  depingeret  exem- 
plaris  ductus,  locis  plerisque  mera  uerborum  monstra 
exhibet;  nam  quod  interpolationibus  refertus  est  saepe 
crassis,  non  ipsi  sed  eius  exemplari  culpa  danda.  Reh- 
digerani  adhuc  plus  iusto  aestimati  collationem  diligenter 
factam  olim  nobis  dedit  H.  Nohlius.  huic  libro  aucto- 
ritate  plane  par  est  codex  Budensis,  nunc  Uindobonensis 
(nr.  252  apud.  Endlicherum  I  p.  144),  a  docto  librario 
scriptus  et  ab  ista  Rehdigerani  neglegentia  quidem  liber, 
sed  a  propriis  interpolationibus  nec  ipse  inmunis.  ceterum 
in  Budensi  numquam  recedendum  a  manu  prima;  nam 


*)  ubicumque  Polit.  alicui  lectioni  aut  suam  aut  Domitii  con- 
iecturam  adscripsit,  quin  illam  in  SangalleEsi  reppererit  non 
dubitari  potest.  itaque  talibus  quoque  locis  A  sigla  interdum 
usus  sum. 

secunda  hic  illic  siue  in  textu  siue  in  margine  restituit 
lectiones  aliunde  petitas,  quibus  mire  cum  Rehdigerano 
conuenit.  cum  Budensi  artiore  cognationis  uinculo  con- 
iuncti  sunt  et  Salisburgensis  (et  hic  nunc  Uindobonensis, 
nr.  251  Endl.)  et  Urhinas  649,  sed  ut  Budensi  longe  ce- 
dant.  hi  autem  duo  libri,  Rehdigeranus  et  Budensis, 
quamuis  deprauati  interpolatique  sint  et  ipsi,  tamen  inter 
ceteros  Statii  codices  summi  sunt  pretii.  reliquorum  enim 
turba,  quamquam  a  neutro  illorum  pendent,  magis  etiam 
infecta  est  corruptione  omnigena.  inter  quos  referendi 
Uaticani  3282,  3283,  3875;  lieginefisis  1976;  Uallicellia' 
nus  C,  95;  Neapolitanus  III  E  48.  denique  post  inuen- 
tam  artem  typographicam  exarati  sunt  Leidensis  et  Pa- 
risinus  aliique  nonnuUi  a  prioribus  criticis  adhibiti,  ut 
SenensiSj  Capilupianus,  Florentinus;  qui  omnes  doctorum 
Italorum  coniecturis  scatent  neque  proprium  habent  pre- 
tium  ullum.  nam  et  eae  quas  in  Parisinum  manus  altera 
intulit  lectiones  non  ex  uetusto  quodam  libro,  ut  non- 
nulli  putabant,  petitae  sunt,  sed  partim  ex  codice  meliore 
Rehdigerani  simili  partim  ex  docti  cuiusdam  non  inepti 
coniecturis  fluxerunt.  —  plurimorum  librorum  supra  com- 
memoratorum  collationes  inspiciendas  humanissime  nobis 
concessit  A.  Imhofius;  Parisini  et  Neapolitani  lectiones 
suppeditauit  C.  Bursiani  beneuolentia;  libri  Budensis  locos 
nonnullos  intercedente  Theodoro  Gomperzio  iterum  nobis 
comparauit  Isidorus  Hilbergius.  —  ceterum  cf.  de  codi- 
cibus  Statianis  disserentes  A.  Imhofius  in  libeUis  'de 
siluarum  Statian.  condicione  critica'  p.  35  sqq.  et  'P. 
Papinii  Statii  ecloga  ad  uxorem'  p.  1  sqq.,  H.  Nohlius, 
quaest.  Stat.  p.  31 — 35. 

Tres  illae  codicum  familiae  (Rehdig.  —  Budensis 
cum  asseclis  —  reliquorum  turba)  non  pro  se  quaeque 
ex  ipso  Sangallensi,  sed  ex  uno  eodemque  huius  apo- 
grapho  per  uarios  gradus,  quos  hic  exponere  longum  est, 
fluxerunt.  tot  enim  locis  illae  contra  A  uel  adeo  A* 
conspirant    ut   hic    consensus   explicari   nequeat   nisi    ex 

communi  fonte,  in  quo  iam  multa  false  descripta  non- 
nuUaque  interpolata  essent.  praeterea  cum  Sangallensis 
locis  nonnuUis  damnum  accepisset,  apographi  scriba  non 
nimis  attentus  fuit  litteris  euanidis  dinoscendis,  Politiani 
autem  diligentiae  accuratiorem  de  eis  notitiam  debemus. 
et  in  his  quoque  lacunis  libri  nouicii  ad  unum  omnes 
congruunt;  cf.  mus.  Rhen.  XXVIII  p.  250  sqq.  —  hoc 
autem  Sangallensis  apographum  ipsum  quod  nunc  iam 
non  possidemus,  admodum  dolendum  est;  quod  si  adesset, 
labori  multo  supersedere  liceret.  nam  cum  nouiciorum 
librorum  inde  profectorum  nullus  ea  cui  tuto  confidere 
possis  diligentia  illud  reddat  cumque  eorum  singulorum 
lectiones  incertae  sint  saepissime,  ante  omnia  huic  rei 
danda  est  opera  ut  ex  consentienti  plus  minusue  noui- 
ciorum  scriptura  eiectis  posterioribus  Italorum  et  erroribus 
et  commentis  ea  quae  apographum  praebuit,  in  quantum 
fieri  licet,  restituantur.  quibus  restitutis  cum  ueteris  San- 
gallensis  imago  et  ipsa  deprauata  euadat  cumque  Poli- 
tiani  conlatio  non  minus  manca  sit,  uides  quam  parum 
tuto  fundamento  siluarum  recensio  innitatur. 

Postulantibus  autem  editionis  nostrae  rationibus  ut 
quam  breuissime  et  omissis  minutiis*)  lectionis  antiquitus 
traditae  notitia  daretur,  uiam  modo  significatam  inii  et 
abiectis  singulis  libris  apographum  illud  reconcinnare 
studui,  cum  praesertim  integrum  apparatum  criticum  ab 
eo  exhiberi  par  esset,  qui  colligendo  illi  per  multos  annos 
operam  studiumque  impendit.  itaque  Imhofium  mox  ple- 
nam  supellectilem  Statii  studiosis  traditurum  esse  spera- 
mus-,  nos  interim  succincta  nostra  adnotatione  ad  pro- 
mouenda  haec  studia  aliquid  conferre  nobis  uidemur. 

Et  haec  quidem  de  Sangallensi.  unum  autem  silua- 
rum  carmen  reperire  nobis  contigit  in  codice  antiquo. 
cum    enim    Politianus   ad  II   7   adnotasset:    Inueni  hoc 


*)  hinc  raro  ad  orthographica  commemoranda  descendi;  in 
quibus  fere  ubique  optimos  libros  tacite  sum  secutus. 

genethliacon  in  libro  quodam  uetmto^  in  qiio  erat  cr  (?  et  ?) 
liher  M.  luni  Hypsi  (?  Nypsi  ?)  et  contuli.  erat  in  pa- 
gina  .  . .  lucani  ad  oppiam.  signatur  littera  (?)  ^  mihique 
haec  uerba  subobscura  reputanti  sub  Hypso  uel  Nypso 
illo  latere  uisus  esset  M.  lunius  Nipsus  gromaticus,  in 
huius  codices,  ubicumque  erat  occasio,  inquirere  coepi. 
fauit  incepto  Fortuna,  deprehendique  tandem  carmen  diu 
quaesitum  in  codice  Laurentiano  plut.  29,  32  saeculi,  ut 
nobis  uidetur,  decimi;  ubi  extat  illud  post  Nipsum  alia- 
que  eius  generis  fol.  29*— 30*  (cf.  Bandinius,  codd.  lat.  II 
p.  47)  scriptura  perpetua,  nisi  quod  singuli  uersus  punctis 
sunt  inclusi  plerumque.  eodem  autem  libro  sine  dubio 
usus  est  Politianus,  ut  lectiones  ab  eo  inde  enotatae 
demonstrant.  huius  codicis  a  me  conlati  scriptura  suo 
loco  adposita.  —  Laurentiani  autem  contemplatione  ue- 
tamur  ne  ex  antiquioribus  libris  multum  lucis  his  siluis 
accessurum  speremus.  nam  quod  ad  summam  corruptio- 
nis  attinet  ea  iam  in  initio  medii  aeui  erat  eadem  qua- 
cum  hodie  luctamur.  unum  attulisse  sufficit  Prisciani 
exemplum,  qui  silu.  I  1,  107  deprauatum  illud  'iura'  iam 
exhibet.  sin  quonam  necessitudinis  uinculo  inter  se  te- 
neantur  Laurentianus  et  Sangallensis  quaeris:  ex  eodem 
utrosque  exemplari  fluxisse  putauerim. 

lam  ingentem  qua  siluae  aperte  laborant  corrupte- 
larum  multitudinem  inde  a  saeculo  XV  certatim  tollere 
studebant  docti.  quorum  conatus  longe  lateque  sparsos 
(neque  enim  Burmanni  alicuius  diligentia  hic  uiam  nobis 
quasi  praemuniuerat*),  primi,  quantum  in  nobis  erat,  col- 
legimus;  unde  emendationes  aliquot  coniecturasque,  in- 
primis  Marklandianos,  suis  reddere  auctoribus  licuit.  sed 
hac    quoque  in   parte  fines  huic  editioni  praescripti  ex 


*)  sola  primi  libri  carmina  1 — 3,  ut  et  IV  6,  notum  est  egregie 
ab  Handio  edita  esse  coUecto  undicumque  apparatu.  nec  minus 
de  III  5  bene  meruit  Imhofius. 

inmensa   materia    prudenter   ea   quae   alicuius    momenti 
essent  eligere  coegerunt. 

Postquam  autem  Domitius  Calderinus  eiusque  ad- 
uersarius  Angelus  Politianus,  deinde  Auantius  quique 
Aldinas  curauerunt,  mox  Bernartius  Geuartiusque  et  Gro- 
nouius,  tum  C.  Barthius  et  Guietus  Peyraredusque  pro 
suo  quisque  ingenio  poetae  Neapolitano  salutem  lucem- 
que  attulerunt,  extitit  eidem  par  criticorum  nobilissimum 
quodque  Dauniae  Camenae  amatores  numquam  satis  suspi- 
cient,  Nicolaus  Heinsius  et  leremias  Marklandus.  et  illius 
quidem  studia  Papiniana,  utpote  in  eius  Aduersariis  cri- 
ticis  uariisque  commentariis  latitantia,  minus  in  uulgus 
enotuerunt  neque  eo  quo  par  erat  honore  adhuc  sunt 
habita*).  ad  huius  et  Marklandi  merita  recte  aestimanda 
numquam  obliuiscendum  est,  fere  omnem  eorum  de  sil- 
uarum  condicione  critica  notitiam  stetisse  in  editionibus 
aliquot  uetustis;  unde  ob  ipsius  fundamenti  incertitudi- 
nem  eos  a  uero  interdum  aberrasse  claret.  itaque  ab 
ingenio,  quod  utrique  sane  diuinum  erat,  auxilium  peti- 
uerunt;  et  accessit  ingenio  assidua  poetarum  latinorum 
lectio  eaque  quae  iudicium  non  obrueret  doctrina  solida. 
his  uirtutibus  instructi  mirum  est  quot  illi  maculas  sil- 
uis  deterserint,  ut  nescias  utri  eorum  palmam  deferas. 
sed  Heinsius,  qui  ,non  iustam  siluarum  recensionem  egit 
sed  desultoriam  potius  operam  eis  impendit,  nescio  an 
natiua  ingenii  felicitate  plus  praestiterit,  cum  contra  in 
Marklando  maius  mentis   acumen  sit  admirandum.    quod 


*)  quin  eius  notas  interdum  tacite  excripserunt.  ueluti  nuper- 
rimus  siluarum  editor,  Gustauus  Queckius,  ad  IV  3,  20^  postquam 
scripturam  codicum  attulit,  haec  posuit  (praef.  p.  XXII):  'Legimus 
ergo:  hic  segnes  popuU  vias  grauatus.  scriptum  fuerat  secnis  pro 
segnis.'  hausta  sunt  haec  paene  ad  uerbum  ex  Heinsii  Aduers. 
p.  104.  —  ceterum  adfuit  nobis  ex  bibliotheca  uniuersitatis  Gottia- 
gensis  inter  alia  ad  Statium  pertinentia  exemplar  editionis  Lin- 
denbrogianae,  in  qua  Burmannus  cum  suas  tum  Heinsii  coniecturas 
plerasque  adscripsit. 

tamen  acumen,  ut  fere  fit,  haud  raro  nimis  ille  intendit 
eoque  relicta  simplici  ueritate  ad  falsa  delapsus  est. 
exemplo  rem  ostendam.  silu.  I  3,  50  sq.  haec  uulgo  ante 
nostram  editionem  legebantur: 

Quicquid  et  argento  primum  uel  in  aere  Myronis 
Lusit  et  enormes  manus  et  experta  colossos. 

sensit  Marklandus  Myronem  non  recte  enonnes  colossos 
expertum  esse  dici  (nam  Romana  certe  antiquitas  igno- 
rauit  eius  iQya  xoXo60LKci:)y  sed  nimis  erat  acutus  adiciens, 
colossis  illis  non  locum  fuisse  intra  Uopisci  aedes;  cum- 
que  porro  ex  Myronis  commemoratione  concluderet  alios 
quoque  artifices  praestantes  nominatim  fuisse  adferendos, 
his  aliisque  causis  ad  iusto  uiolentiora  molienda  adductus 
est.  neglexit  igitur  simplicem  ratiocinationem,  quae  est 
haec:  Myronis  colossos  non  cognitos  habuere  llomani; 
non  apta  est  unius  alicuius  artificis  commemoratio  in 
tam  generali  uariorum  operum  metallorumque  descrip- 
tione;  absurde  inter  se  opponuntur  aes  tam  nude  posi- 
tum  et  enormcs  colossi,  quippe  qui  ex  aere  plerumque 
fingerentur  et  ipsi.  ex  his  rationibus  equidem,  ubi  pri- 
mum  ante  hos  octo  annos  Statium  attigi,  sic  scribendum 
putaui : 

Quicquid  et  argento  primnm,  uel  in  aere  minore 
Lusit  et  enormes  manua  est  experta  colossos. 

iam  enim  recte  ex  contrario  sibi  obstant  aera  minora 
et  enormes  colossi  iamque  recte  illa  Itisisse,  hos  multa 
scilicet  cum  cura  experta  esse  artificum  manus  dicitur; 
accipiendum  est  autem  illud  'primum'  significatione  non 
inusitata  pro  'primarium'  adiciturque  post  ^quicquid'  illud 
'enormes  colossos'  constructione  quidem  liberiore,  sed  in 
Statio  toleranda.  nec  medioeriter  hercle  gauisus  sum, 
cum  hanc  coniecturam  postea  ab  ipsis  codicibus  uidi 
coiifirmatani ;   exhibent  enim  \\e\  in  aere  minori',  fluxit- 

que  uulgata  ex  unica  editione  principe;  in  qua  quod 
Politianus  e  Sangallensi  nil  adnotauit,  sane  mirandum  est. 
Sed  hoc  uitium;  si  modo  est  uitium,  Marklando  non 
minus  condonandum  est  quam  illud,  quod,  cum  tot  uer- 
borum  monstra  ei  domanda  essent,  interdum  hebescebat 
praetermisitque  menda  apertissima.    ueluti  III  3,  179  sq.: 

haud  aliter  gemuit  periuria  Theseus 
Litore,  qui  falsis  deceperat  Aegea  uelis 

nihil  illi,  ut  et  ceteris  criticis  plerisque,  subolebat  de  uocis 
'periuria'  corruptela,  quae,  siqua  alia,  in  propatulo  est. 
quid  enim?  num  Theseus  redux,  cum  Aegea  uideret 
interfectum,  potius  suam  in  Ariadnen  perfidiam  (quid 
enim  uirgini  desertae  cum  sene  in  mare  se  praecipanti?) 
quam  mentem  inmemorem  et  promissi  patri  olim  dati 
oblitam  incusauit  detestatusque  est?  sed  nullum  omnino 
in  comparatione  instituta  locum  habuit  causarum,  quibus 
Theseus  gemuit,  expositio,  ne  ex  simili  causa  Etruscum 
quoque  patris  obitum  maeruisse  suspicarentur  lectorum 
animi.  nam  ne  apud  Statium  quidem  ceteroquin  in  adhi- 
bendis  comparationibus  non  nimis  diligentem  talia  possunt 
ferri.  insistendum  igitur  codicum  lectioni,  qui  'Litora' 
praebent,  restituendaque  comparatio  quam  laxissima  uel 
haec:  'haud  aliter  gemuit  per  patria  Theseus  Litora'  uel 
altera  similis. 

Maiore  autem  quam  modo  commemorata  iure  Mark- 
lando,  ut  et  Heinsio,  obicias,  quod  poesis  Statianae  pro- 
prietates  interdum  neglexerunt  et  ad  eorum  qui  aeuo 
Augusteo  floruerunt  poetarum  normam  rexerunt  criticam. 
nostro  demum  saeculo,  ut  Burmannum  eiusmodi  nonnulla 
in  Marklando  inimice  notantem  omittam,  rationem  habere 
coeperunt  peculiaris  carminibus  Statianis  coloris.  prae- 
tulit  facem  Ferdinandus  Handius  in  editionis  qua  silu.  I, 
1  —  3  commentariis  amplissimis  instruxit  praefat.  p.  X 
sqq.  de  hac  re  egregie  in  uniuersum  locutus;  et  secuti 
sunt  hunc    uirum  alii  multi.     sed  ut   iam  Handius,   ut 

fere  fit,  nimio  quodam  omnia  defendendi  studio  abripie- 
batur,  ita  eius  pedissequi  saepe  tam  peruerse  lectionum 
a  codd.  exhibitarum  extiterunt  patroni  et  Marklandianae 
scilicet  temeritati  audaciaeque  obuiam  eundi  cupiditate 
eo  progressi  sunt  ut  primarias  artis  criticae  regulas  ha- 
berent  insuper  et  Statium,  quicquid  in  buccam  uenisset, 
scripsisse  secure  affirmarent  satisque  fere  haberent,  si 
uocabula  legerentur  latina.  hanc  interpretandi  rationem, 
in  qua  multi  hodie  sibi  placent,  cum  plurimis  exemplis 
liceat  inlustrare,  duo  promam.  silu.  V  2,  54  sqq.  legimus: 

quantusque  negantem 
FluctibuB  occiduis  fessoque  Hyperione  Thulen 
Intrarit  mandata  gerens. 

habetur  illud  ^negantem'  in  codd.  omnibus.  quod  ut  de- 
fenderet,  Imhofius  in  scriptionis  scolasticae  Halis  a.  1867 
editae  pp.  2 — 4  adducta  exemplorum  nube  ostendit  (id 
quod  nemo  in  poetis  latinis  uel  obiter  uersatus  ignorabat), 
^negare  alicui'  significare  ^officia  alicui  detrectare'.  reiectis 
igitur  Auantii  et  Domitii  commentis  (quorum  ille  rectis- 
sime  ^nigrantem',  hic  praue  ^natantem'  coniecerat)  reti- 
nendam  dixit  librorum  scripturam  legendumque  remedio 
scilicet  leniore  'negantem  Fluctibus  occiduis  fessoque 
Hyperioni  Thulen',  securus  ille  sententiae  plane  per- 
uersae;  neque  enim  Thule  Phoebo,  sed  hic  utpote  fessus 
potius  illi  denegat  officia,  unde  legitur  HI  5,  20  'Hespe- 
riae  uada  caligantia  Thules'  et  IV  4,  62  *nigrae  litora 
Thules'.  uides  quid  Statio  imputetur  ab  eis  qui  uerba 
solummodo  spectant  quique  num  in  locum  ea  quadrent 
nauci  habent.  optime  autem,  ut  i.Ji  significaui,  Auantius 
legit  ^nigrantem',  cum  omnia  luce  deficienti  obscura  recte 
dicantur  'nigra'  uel  ^nigrantia';  nimis  enim  suspicax  hic 
quoque  fuit  Marklandus,  quem  locus  ab  ipso  adlatus 
Thebaid.  I  686  *aut  nigrum  occasibus  [=  sole  occidente] 
intrat  Oceanum'  meliora  potuit  docere.  restat  igitur  ut 
emendemus  u.   55   initium.     nam  qui  sint  'occidui'   illi 

'fluctus',  nemo  adhuc  exposuit  exponetue.  rescripsi  *Luci- 
bus  occiduis',  quod  cum  illo  *fessoque  Hyperione'  con- 
iunctum  est  per  figuram  quam  uocant  ev  Slcc  dvotv; 
similiter  habes  II  2,  45  ^haec  domus  orkis  Aspicit  et 
Fhoehi  tenertm  iubar\ 

Alterum  de  quo  locuturus  sum  exemplum  extat 
silu.  III  5,  60,  ubi  praebent  codd.: 

Et  nunc  illa  tenet  uiduo  quod  sola  cubili. 

hoc  cum  anteriores  mutassent  in  'uiduum  —  cubile',  nu- 
perrime  idem  Imhofius  reponendum  ait;  illum  enim  uerbi 
'tenere'  usum  repetitum  esse  ex  re  militari.  sed  quod 
ante  omnia  ostendi  debuit,  translatum  esse  hunc  usum 
ad  res  amatorias,  non  ostendit  ex  causa  perspicua.  nec 
enim  ullus  scriptor  Eomanus  tam  ineptus  fuit  ut  puellam 
in  cubili  iacentem  compararet  cum  exercitu  castrisue  lo- 
cum  aliquem  tenentibus.  nullo  autem  modo  claret,  cur 
Statius  hoc  quidem  loco  recesserit  a  consueto  poetis  la- 
tinis  dicendi  usu  dederitque:  *et  nunc  illa  tepet  uiduo 
quod  sola  cubili';  cf.  Catull.  68,  29  ^frigida  deserto  tepe- 
factet  membra  cubili',  Tibull.  I  8,  39,  Propert.  IV  7,  6, 
Ouid.  am.  III  5,  42  aliaque  hoc  genus  multa. 

Sed  cum  haud  pauca  supersint  exempla  ad  demon- 
strandam  interpretationis  hodie  a  nonnullis  exercitatae 
peruersitatem  (alia  nonnulla  dedimus  in  mus.  Rhen.  1.  1. 
pp.  256 — 258),  placet  potius  in  uniuersum  paucula  dis- 
putare  de  poesis  Statianae  indole  atque  natura. 

Statius  quod  ipse  eam  qua  singula  siluarum  opuscula 
profudit  celeritatem  tam  saepe  tamque  uerbose  comme- 
morat,  certum  sequitur  consilium.  cum  enim  non  careret 
maliuolis  inuidisque  obtrectatoribus,  a  quibus  carpendi 
materiam  ex  libellis  illis  facile  peti  posse  praeuidit,  ho- 
rum  cauillationibus  obuiam  ire  studuit  celeritatis  ista 
confessione  itentidem  repetita.  neque  enim  ignarus  erat 
eorum  quae  in  poesi  sua  iustae  reprehensioni  essent 
obnoxia.     extemporalem  audaciam  Romani   tantummodo 

minutis  illis  quae  lusus  nugasque  et  ineptias  uocabant 
poematiis  concesserunt ;  in  carminibus  longioribus  diurna 
lima  studiumque  multum  expectabatur.  nam  postquam 
Ennius  primus  ^Musarum  scopulos  superarat  et  dicti 
studiosus  erat',  iam  inde  ab  illo  tempore  magis  magisque 
poetae  Romani,  qui  quidem  seriis  carminibus  pangendis 
dederunt  operam,  non  emiserunt  libros  nisi  multum  per 
tempus  cum  cura  perpolitos  doctrinaeque  speciminibus 
adornatos:  plus  ars  ualebat  quam  ingenium.  at  Statius, 
ut  ab  ingenio  maximus  est  in  siluis,  ita  deficit  ab  arte. 
nam  cum  plerumque  tempus  breuissimum  ad  perficienda 
carmina  a  patronis  iussa  ei  suppeteret,  naturae  indolem 
secutus  minus  expoliendi  curae  uacare  potuit.  uide  quan- 
tum  intersit  inter  Thebaida  et  siluas:  illa,  ut  est  *bis 
senos  multum  uigilata  per  annos',  docti  operis  nomen 
honoremque  affectat;  haec,  ut  ex  libellis  subito  natis 
constant,  uno  ingenii  titulo  commendantur.  sed  uide 
simul,  quid  ueterum  iudicium  a  nostro  distet.  cum  enim 
a  poetae  temporibus  per  totam  antiquitatem  doctam  The- 
baida  admirarentur  unaque  cum  Uergilii  Aeneide  pro 
canone  haberent,  sed  nauci  facerent  siluas  forte  fortuua 
in  unico  codice  seruatas:  nos  contra,  quae  nunc  est  iu- 
dicandi  norma,  fere  despicimus  Thebaida  ut  opus  propter 
ipsam  doctrinam  ieiunum  languidumque,  sed  adamamus 
siluas  ingenii  calore  et  sine  fuco  longe  quaesito  scriptas 
uellemusque  totis  illius  duodecim  libris,  si  fieri  liceret, 
redimere  alteros  harum  quinque.  ipse  igitur  artis  doc- 
trinaeque  in  siluis  defectus  displicuit  ueteribus.  nusquam 
autem  magis  iacent  illae  quam  ubi  (in  comparationibus 
maxime)  res  mythologicae  attinguntur.  in  reliquis  om- 
nibus  sufficiebat  fere  ingenium  et  uersuum  pangendorum 
experientia,  uirtutes  Statio  quasi  domi  natae:  in  mytho- 
logicis  opus  erat  doctrina  et  ad  hanc  comparandam  studio. 
quam  in  rem  cum  tempore  deficeretur  cumque  contra 
parergis  doctis  non  uellet  plane  expertes  esse  uersus 
suos,    ab    hac    parte    inconsideratius    atque    adeo    temere 

Statii  Siluae.  \) 

processit  Statius.  uerbi  gratia  silu.  III  5,  48  inter  fe- 
minas  domi  a  maritis  se  relictas  dolentes  habentur  Aegiale 
et  Meliboea,  de  quarum  illa  plane  contraria  narrant  fa- 
bulae,  haec  nobis  certe  ignota  est.  uides  quid  rei  sit: 
mera  nomina  posuit  poeta  nominibusque  imponere  stu- 
duit.  aut  cum  Domitiani  equum  cum  Troiano  compa- 
rans  I  1,  11  sqq.  scriberet: 

Hunc  neque  discissis  cepissent  Pergama  muris, 
Nec  grege  permixto  pueri  innuptaeque  puellae, 
Ipse  nec  Aeneas  nec  magnus  duceret  Hector, 

qua  egit  festinatione,  oblitus  est  Hectorem  tum  temporis 
dudum  inter  mortuos  fuisse*).  aliis  quoque  siluarum  locis 
multis,  ubi  altius  introspicimus  neque  uerborum  nos  sonitu 
deleniri  patimur,  apparatu  illo  mythologico  non  recte 
adbibito  offendimur,  offendebanturque  sine  dubio  ex  ue- 
teribus  multi.  haec  igitur  patienter  ferenda  sunt  et  ex- 
cusanda  ex  ista  scribendi  celeritate.  eademque  neglegentia 
in  aliis  quoque  rebus,  maxime  quae  ad  carminum  com- 
positionem  attinent,  cernitur. 

Peruenimus  ad  dicendi  genus.  erat  Statius  summus 
uersuum  faciendorum  artifex.  ex  assidua  lectione  (fere 
omnes  quos  quidem  nouimus  poetas  Romanos  magis 
minusue  aperta  imitatione  expressit)  bona  et  indole  et 
memoria  adiutus  id  adsecutus  erat  ut  nullo  labore  uersus 
funderet  utque  dictiones  poeticas  a  prioribus  usurpatas 
non  tamquam  seruus,  sed  ut  rex  atque  dominus  in  pro- 
prium  adhiberet  usum.  sed  cum  in  Thebaide  partim 
quasi  quoddam  certamen  iniret  cum  anterioribus  horum- 
que  dicta  callide  et  artificiose  imitaretur,  partim  nouas 
procuderet  dictiones,  contra  in  siluis  magis  tritas  iniit 


*)  procliue  est  emendatiuncula  aliqua  talia  tollere;  ueluti  mihi 
aliquando  in  mentem  uenit  Actoris  nomen  reponere.  sed  hoc  est 
ipsum  corrigere  poetam. 

uias;  nimirum  ipsum  illud  docte  et  imitari  et  nouare 
non  sine  uigiliis  licuit  fieri.  itaque  in  siluis  plerumque 
jibstinuit  a  meditatis  nouationibus  satiusque  duxit  more 
uulgato  loqui.  nam  quae  uel  sic  siluis  peculiaria  (si 
cum  priorum  sermone  comparas)  remanent,  uerba  tumida 
ot  elocutionum  ubertas,  haec  cum  coaeuis  poetis  plane 
communia  habet  Statius.  sed  ibi  quoque,  ubi  deflexit  a 
consueto  loquendi  usu,  ut  interdum  audacter,  ita  num- 
quam  absurde  nouauit;  ut  ex.  gr.  ineptum  sit  putare, 
eum  silu.  II  2,  93  id  quod  codd.  habent: 

Et  Chios  et  gaudens  fluctus  spectare  Carystos 

scripsisse  ad  similitudinem  locutionum  quae  sunt  ^crocum 
olere,  mare  sapere',  cum  illud  nil  possit  significare  nisi 
hoc  'marmor  Carystium  in  mare  prospicere  gaudens'. 
in  talia  loca  non  cadit  illa  extemporalis  audaciae  ex- 
cusatio,  quia  in  dictione  poetica  regnabat  fere  Statius 
neque  ignorabat  idem,  multo  facilius  condonaturos  esse 
aequales  uitia  doctrinae  quam  sermonis.  neque  enim 
cantilenas  populares  scripsit,  sed  libellos  suos  ab  homi- 
nibus  cultioribus  legi  uoluit.  itaque  sic  ars  critica  in 
siluis  est  exercenda  ut  non  nimis  seuere  examinemus  ea 
quae  ad  doctrinam  carminumque  compositionem  spectant; 
in  sententiis  ipsis  uerbisque  numquam  obliuiscaniur  Sta- 
tium  etsi  aliquando  audaciorem  simulque  (ut  in  eorundem 
uocabulorum  repetitione)  neglegentiorem,  minime  tamen 
iudicii  sanaeque  mentis  expertem  fuisse;  denique  semper 
probe  meminerimus  haec  carmina  non  in  aere  incisa, 
sed  per  uariorum  librariorum  uerba  tradita  magis  magis- 
que  corrumpentium  iterumque  interdum  corrupta  pro  suo 
captu  corrigentium*)  seriem  ad  nos  peruenisse. 


*)  memorabile  huius  rei  exemplum  habes  III  3,  79  'Quia 
superos  metuens  pariter  tot  templa,  tot  aras  promeruisse  datur'; 
in  quibus  praua  est  uox  'metuens*  desideraturque,  ut  perspexit 
Marklandus,  notio  qualis  est  'minister,  sacerdos'.  scripsit  sine 
dubio   poeta    'quis    superis  parens'    (nam    'parere'    est  'seruire'; 

Sed  facilius  in  uniuersum  dabis  praecepta  quam  tuo- 
rum  praeceptorum  ipse  ubiuis  existes  obediens.  equidem, 
si  eis  qui  omnia  adtemptant  codices  nimis  respexisse, 
eis  autem  qui  litteras  adorant  nimis  temerarius  fuisse 
audibo,  a  recta  uia  non  nimis  aberrasse  milii  uidebor. 


cf.  III  3,  49  et  198);  postquam  autem  ^parens'  ante  'pariter'  in- 
tercidit,  sciolus  quidam  reposuit  'superos  metuens'. 

Dabam  lenae  d.  20  m.  Augusti  a.  1876. 

STATIUS  STELLAE  SUO  SAL. 

Diu   multnmque    dubitaui,    Stella   iuuenis    optime   et   in^ 
studiis  nostris,  qua  parte  coluisti,  eminentissime,  an  hos 
libellos,  qui  mihi  subito  calore  et  quadam  festinandi  uo- 
luptate  fluxerunt,    cum   singuU   de    sinu   meo   prodierint, 
congregatos  ipse  dimitterem.    quid  enim  oportet  me  huius 
quoque  auctoritate  editionis  onerari,  qui  adhuc  pro  The-^^ 
baide  mea,  quamuis  me  reliquerit,  timeo?  sed  et  Culicem 
legimus  et  Batrachomyomachiam  etiam  agnoscimus;  nec 
quisquam  est  illustrium  poetarum  qui  non  aliquid  operi- 
bus   suis  stilo  remissiore  praeluserit.     quid?    quod  haec 
serum  erat  continere,  cum  illa  uos  certe,  quorum  honori  ^^ 
data  sunt,  haberetis?    sed  apud  ceteros  necesse  est  mul- 
tum  illis  pereat   ex  uenia,    cum    amiserint  quam   solam 
habuerunt  gratiam  celeritatis.    nuUum  enim  ex  illis  biduo 


4  Statius  stell^  suo  salutem  A  C  ||  6  eminentissime  qua  parte 
uoluisti    Ca,    correxi   \\   8    prodierint   A:    pro  .  .  .  .  C  prodiissent 

Dom.  II  9  quid  no quoque  A  quid  .  n  .  {uel  enim) 

quoque  C;  suppUuit  JDomiUus,  nisi  quod  me  ego  inserui  in  musei 
jRhenani  uol.  XXVIII  250  ||  10  quo  adhuc  C  a,  correxi;  an 
quoad  adhuc  ?  quod  Dom.  quom  Markl.  \\  12  an  cognoscimus.?  || 
14  suis]   seriis  Markl.  \  haecj  et  Heinsius 


k 

longius  tractum,  quaedam  et  in  singulis  diebus  eJBPusa; 
quamquam  timeo  ne  uerum  istuc  uersus  quoque  ipsi  de  20 
se  probent.  primus  libellus  sacrosanctum  habet  testem: 
sumendum  enim  erat  'a  loue  principium'.  ceterum  hos 
uersus,  quos  in  equum  maximum  feci,  indulgentissimo 
imperatori  postero  die  quam  dedicauerat  opus  tradere 
iussus  sum.  "^potuisti  illud'  dicet  aliquis  ^et  ante  uidisse'.  25 
respondebis  illi  tu,  Stella  carissime,  qui  epithalamion 
tuum,  quod  mihi  iniunxeras,  scis  biduo  scriptum.  audacter 
mehercles ;  sed  tamen  tantum  non  CCC  hexametros  habet. 
at  fortasse  tu  pro  collega  mentieris.  Manilius  certe  Uo- 
piscus,  uir  eruditissimus  et  qui  praecipue  uindicat  a  situso 
litteras  iam  paene  fugientes,  solet  ultro  quoque  nomine 
meo  gloriari,  uillam  Tiburtinam  suam  descriptam  a 
nobis  uno  die.  sequitur  libellus  Rutilio  Gallico  conuale- 
scenti  dedicatus,  de  quo  nihil  dico,  ne  uidear  defuncti 
testis  occasione  mentiri.  nam  Claudi  Etrusci  testimonium  35 
est,  qui  balneolum  a  me  suum  intra  moram  cenae  re- 
cepit.  in  fine  sunt  Kalendae  Decembres,  quibus  utique 
creditur:  noctem  enim  illam  felicissimam  et  uoluptatibus 
publicis  inexpertam  celehrant.  uale. 


I. 

EQUS  MAXIMUS  DOMITIANI  IMP. 

Quae  superimposito  moles  geminata  colosso 
Stat  Latium  complexa  forum?  caelone  peractum 


20  quamquam  timeo  scripsi:  quam  timeo  A  quamuis  mimeo 
C  II  25  iussus  sum  5:  iussum  C  a  ||  28  sed  tantum  tamen  exametros 
C  a,  correxi  .  sed  tamen  CCLXXVII  hex.  Dom.  \\  29  at  JBernar- 
tius:  et  C  a  I  Manlius  C  a,  corr.  Friedlaenderus  ||  33  Gallico  conua- 
lescenti  Heinsius:  Gallico  est  ualenti  C  Gallico  ualenti  a  ||  39  ce- 
lebrant.  uale  addidi:  om.  C  a;  uulgo  habent  additur post  felicissimam 

I.  EQUS  A:  Equus  C  |  IMP.  A:  imperatoris  C  ||  1  super  im- 
posito  C  a  I  geminata  a :  gemmata  A  C 

Fluxit  opus?  Siculis  an  conformata  caminis 

Effigies  lassum  Steropem  Brontemque  reliquit? 

An  te  Palladiae  talem,  Germanice,  nobis  6 

Effinxere  manus,  qualem  modo  frena  tenentem 

Rhenus  et  attoniti  uidit  domus  ardua  Daci? 

Nunc  age  fama  prior  notum  per  saecula  nomen 

Diirdanii  miretur  equi,  cui  uertice  sacro 

Dindymon  et  caesis  decreuit  frondibus  Ide^  10 

Hunc  neque  discissis  cepissent  Pergama  muris; 

Nec  grege  permixto  pueri  innuptaeque  puellae, 

Ipse  nec  Aeneas  nec  magnus  duceret  Hector. 

Adde  quod  ille  nocens  saeuosque  amplexus  Achiuos, 

Hunc  mitis  coramendat  eques.     iuuat  ora  tueri  15 

Mixta  notis  belli  placidamque  gerentia  pacem. 

Nec  ueris  maiora  putes:  par  forma  decorque, 

Par  honor.     ex  uastis  Martem  non  altius  armis 

Bistonius  portat  sonipes  magnoque  superbit 

Pondere  nec  tardo  raptus  prope  flumina  cursu  20 

Fumat  et  ingenti  propellit  Strymona  flatu. 

Par  operi  sedes.     hinc  obuia  limina  pandit, 

Qui  fessus  bellis  adscitae  munere  prolis 

Primus  iter  nostris  ostendit  in  aethera  diuis. 

Discitur  e  uultu,  quantum  tu  mitior  armis,  25 

Qui  nec  in  externos  facilis  saeuire  furores 

Das  Cattis  Dacisque  fidem.     te  signa  ferente 

Et  minor  in  leges  iret  gener  et  Cato  pacis. 

At  laterum  passus  hinc  lulia  tecta  tuentur, 

Illinc  belligeri  sublimis  regia  Pauli.  80 

Terga  pater  blandoque  uidet  Concordia  uultu. 

Ipse  autem  puro  celsum  caput  aere  saeptus 


10  Ide  A:  iden  C  ||  11  discussis  ?  ||  18  ex  uastis  scripsi:  ex- 
haustis  C  a  exutis  Heinsius  \\  20  nec  tanto  raptus  Geuartius  ||  23 
adscitae  ?:  adsectae  {ita  a)  uel  adsertae  C  |i  25  Discitur  A:  Discit 
et  C  II  27  Cattis  S:  captis  C  a  ||  28  pacis  scripsi  l.  l.  p.  252:  castris 
C  a  iustas  Cruceus  castus  Bursianus 

Templa  superfulges  et  prospectare  uideris, 

An  noua  contemptis  surgant  palatia  flammis 

Pulchrius,  an  tacita  uigilet  face  Troicus  ignis  35 

Atque  exploratas  iam  laudet  Uesta  ministras. 

Dextra  uetat  pugnis  Latium:  Tritonia  uirgo 

Non  grauat  et  sectae  praetendens  colla  Medusae 

Ceu  stimulis  accendit  equum*,  nec  dulcior  usquam 

Lecta  deae  sedes.     nec  sic,  pater,  ipse  teneres  40 

Pectora,  quae  mundi  ualeant  euoluere  curas. 

En,  cui  se  totis  Temese  dedit  hausta  metallis, 

It  tergo  demissa  clamys.     latus  ense  quieto 

Securum;  magnus  quanto  mucrone  minatur 

Noctibus  hibernis  et  sidera  terret  Orion.  45 

At  sonipes  habitus  animosque  imitatus  equestres 

Acrius  attollit  uultus  cursumque  minatur; 

Cui  rigidis  stant  colla  iubis  uiuusque  per  armos 

Impetus  et  tantis  calcaribus  ilia  late 

Suffectura  patent.     uacuae  pro  cespite  terrae  50 

Aerea  captiui  crinem  terit  ungula  Rheni. 

Hunc  et  Adrasteus  uisum  extimuisset  Arion, 

Et  pauet  aspiciens  Ledaeus  ab  aede  propinqua 

Cyllarus.     hic  domini  numquam  mutabit  habenas 

Perpetuus  frenis  atque  uni  seruiet  astro.  55 

Uix  sola  sufficiunt^  insessaque  pondere  tanto 

Subter  anhelat  humus;  nec  ferro  aut  aere:  laborant 

Sub  genio;  teneat  quamuis  aeterna  crepido, 


33  superfulgens  C  a,  corr.  ?  i|  37  pugnes  latium  C,  correxi 
coll.  Theb.  XII  558;  pugnas;  laeuam  ?  a  |  uirgo  ?:  uulgo  C  a  jj 
38  praetendit  C  a,  corr.  ?  |)  40  sic  ?:  si  C  a  |j  42  En  cui  scripsi: 
Et  quis  A  Et  qui  C  Et  cui  Gronouius  |  themese  dedit  A:  themes 
edidit  C  ||  43  It  A:  Et  C  j)  48  uiuusque  C:  nimiusque  a;  malirn 
uiuosque  1)  49  puto  Imp.  it;  tantis  ))  51  Aerea  Markl.:  Aenea 
C  a  I  terit  Bernartius:  tegit  C  a  ||  54  mutauit  C  a,  corr.  <5  |)  55 
Perpetuus  C:  Perpetuis  ^  a  |)  56  tato  A:  toto  C  |)  57  laborat  ?  {{ 
58  Sed  genio  Aldus 

(Juae  superingesti  portaret  culmina  montis 

( .'aeliferique  attrita  genu  durasset  Atlantis.  60 

Nec  longae  traxere  morae.     iuuat  ipsa  labores 

Forma  dei  praesens,  operique  intenta  iuuentus 

Miratur  plus  posse  manus.     strepit  ardua  pulsu 

Machina;  continuos  septem  per  culmina  caelo 

It  Iragor  et  magnae  uincit  uaga  murmura  Romae.       66 

Ipse  loci  custos,  cuius  sacrata  uorago 

I^\'imosique  lacus  nomen  memorabile  seruant, 

Irinumeros  aeris  sonitus  et  uerbere  crudo 

Ut  sensit  mugire  forum,  mouet  horrida  sancto 

Ora  situ  meritaque  caput  uenerabile  quercu.  70 

Ac  primum  ingentes  habitus  lucemque  coruscara 

Expauit  maioris  equi  terque  ardua  mersit 

CoUa  lacu  trepidans;  laetus  mox  praeside  uiso; 

^Salue,  magnorum  proles  genitorque  deorum, 

Auditum  longe  numen  mihi!  nunc  mea  felix,  75 

Nunc  ueneranda  pahis,  cum  te  prope  nosse  tuumque 

Immortale  iubar  uicina  sede  tueri 

Concessum.     semel  auctor  ego  inuentorque  salutis 

Romuleae:  tu  bella  louis,  tu  proelia  Rheni, 

Tu  ciuile  nefas,  tu  tardum  in  foedera  mentem  80 

Longo  Marte  domas.     quod  si  te  nostra  tulissent 

Saecula,  temptasses  me  non  audente  profundo 

Ire  lacu;  set  Roma  tuas  tenuisset  habenas.' 

Cedat  equus,  Latiae  qui  contra  templa  Diones 

Caesarei  stat  sede  fori;  quem  tradere^s  ausus  85 

Pellaeo,  Lysippe,  duci;  mox  Caesaris  ora 

Mirata  ceruice  tuht:  uix  lumine  fesso 

Explores  quam  longus  in  hunc  despectus  ab  illo. 


64  continuos  uel  —  nuus  C:  continuis  a  |  caelo  Handius: 
montis  C  a  ex  u.  59  ||  65  uiucit  Heinsius:  fingit  C  a  ||  68  crudo] 
surdo  Scaliger  crebro  Markl.  ||  71  Ac  A-  At  C  |j  83  lacus  et 
C,  corr.  Markl.  lacus  sed  ?  a  {idem  profundos)  ||  85  tradere  es  A1- 
dus:  traderis  C  a  ||  87  Mirata  C:  Aurata  S  a 

Quis  rudis  usque  adeo  qui  non,  ut  uiderit  ambos, 

Tantum  dicat  equos  quantum   distare  regentes?  90 

Non  hoc  imbriferas  hiemes  opus  aut  louis  ignem 

Tergeminum,  Aeolii  non  agmina  carceris  horret 

Annorumue  moras:  stabit,  dum  terra  polusque, 

Dum  Romana  dies.     huc  et  sub  nocte  silenti^ 

Cum  superis  terrena  placent,  tua  turba  relicto  95 

Labetur  caelo  miscebitque  oscula  iuxta. 

Ibit  in  amplexus  natus  fraterque  paterque 

Et  soror:  una  locum  ceruix  dabit  omnibus  astris. 

Utere  perpetuum  populi  magnique  senatus 

Munere.     Apelleae  cuperent  te  scribere  cerae,  loo 

Optassetque  nouo  similem  te  ponere  templo 

Atticus  Elei  senior  louis;  et  tua  mitis 

Ora  Tarans,  tua  sidereas  imitantia  flammas 

Lumina  contempto  mallet  Rhodos  aspera  Phoebo. 

Certus  ames  terras  et  quae  tibi  templa  dicamus,  105 

Ipse  colas;  nec  te  caeli  iuuet  aula,  tuosque 

Laetus  huic  dono  uideas  dare  tura  nepotes. 

11. 

EPITHALAMIUM  IN  STELLAM  ET  UIOLENTILLAM. 

Unde  sacro  Latii  sonuerunt  carmine  montes? 

Cui,  Paean,  noua  plectra  moues  humeroque  comanti 

Facundum  suspendis  ebur?  procul  ecce  canoro 


I  107  Priscianus  II  p.  10  Hertz:  'Statius  quoque  huic  ui- 
detur  protulisse  per  diaeresin  in  primo  siluarum:  Laetus  — 
nepotes'. 


94  huc  ?:  hoc  A  C  |  fort.  en  ||  96  iuxta  A  C:  iuncta  a;  magis 
placerent  oscula  muta  ||  100  pelle(a)e  C  &,  corr.  ?  ||  102  senior] 
genitor  Liuineius,  alii  alia  ||  103  tarans  C:  tonans  ?  a  ||  107  L^tus 
A  C  Priscianus:  Laetius  "5  |  tura  ?:  iura  C  a,  Prisciani  libri 
fere  omnes 

11.  Epithalamium  A:  Epithalamion  C 


I 

Demigrant  Helicone   deae  quatiuntque  nouena 

Lampade  sollemnem  thalamis  coeuntibus  ignem  5 

Et  de  Pieriis  uocalem  fontibus  undam. 

<,)uas  inter  uultu  petulans  Elegea  propinquat 

(Jelsior  adsueto  diuasque  hortatur  et  ambit 

Alternum  fultura  pedem  decimamque  uideri 

Se  cupit  et  medias  fallit  permixta  sorores.  10 

Ipsa  manu  nuptam  genetrix  Aeneia  ducit 

liumina  demissam  et  dulci  probitate  rubentenij 

Ipsa  toros  et  sacra  parat  cinctuque  Latino 

Dissimulata  deam  crinem  uultusque  genasque 

Temperat  atque  noua  gestit  minor  ire  marita.  16 

Nosco  diem  causasque  sacri:  te  concinit  iste 

(Pande  fores!),  te,  Stella,  chorus;  tibi  Phoebus  et  Euhan 

Et  de  Maenalia  uolucer  Tegeaticus  umbra 

Serta  ferunt.     nec  blandus  Amor  nec  Gratia  cessat 

Amplexum  niueos  optatae  coniugis  artus  20 

Floribus  innumeris  et  olenti  spargere  nimbo. 

Tu  modo  fronte  rosas,  uiolis  modo  lilia  mixta 

Excipis  et  dominae  niueis  a  uultibus  obstas. 

Ergo  dies  aderat  Parcarum  conditus  albo 

Uellere,  quo  Stellae  Uiolentillaeque  professus  25 

Clamaretur  hymen.     cedant  curaeque  metusque, 

Cessent  mendaces  obliqui  carminis  astus, 

Fama  tace:    subiit  leges  et  frena  momordit 

Ille  solutus  amor:  consumpta  est  fabula  uulgi, 

Et  narrata  diu  uiderunt  oscula  ciues.  30 

Tu  tamen  attonitus,  quamuis  data  copia  tantae 

Sortis,  adhuc  optas  permissaque  numine  dextro 

Uota  paues.     pone  o  dulcis,  suspiria,  uates, 


9  fultura  ?:  factura  C  a  fractura  Geuartius  tractura  Heinsius 
II  11  ducit  A:  duxit  C  jl  12  Lumine  C  a  ||  13  cinctuque  Barthius: 
c§tuque  C  a  cultuque  T.  Faber  \\  23  dominis  niueis  C  a  jj  27  mor- 
daces  MarM,  \  ausus  Heinsius;  malim  obl.  murmuris  orsus  ||  32 
Sortis  MarTcl.:  Noctis  C  a  |  premissaque  uel  promissaque  (ita  a) 
C,  corr.  Heinsiu^ 

Pone:  tua  est.     licet  expositum  per  limen  aperto 

Ire,  redire  gradu:  iam  nusquam  ianitor  aut  lex  35 

Aut  pudor.     amplexu  tandem  satiare  petito 

(Contigit!)  et  duras  pariter  reminiscere  noctes. 

Digna  quidem  merces,  et  si  tibi  luno  labores 

Herculeos,  Stygiis  et  si  concurrere  monstris 

Fata  darent,  si  Cyaneos  raperere  per  aestus.  40 

Hanc  propter  tanti  Pisaea  lege  trementem 

Currere  et  Oenomai  fremitus  audire  sequentis. 

Nec  si  Dardania  pastor  temerarius  Ida 

Sedisses,  haec  dona  forent,  nec  si  alma  per  auras 

Te  potius  prensum  aueheret  Tithonia  biga.  45 

Sed  quae  causa  toros  inopinaque  gaudia  uati 

Attulit,  hic  mecum,  dum  feruent  agmine  postes 

Atriaque  et  multa  pulsantur  limina  uirga, 

Hic,  Erato  iocunda,  doce.     uacat  apta  mouere 

Colloquia,  et  docti  norunt  audire  penates.  50 

Forte,  serenati  qua  stat  plaga  lactea  caeli, 

Alma  Uenus  thalamo  pulsa  modo  nocte  iacebat 

Amplexu  duro  Getici  resoluta  mariti. 

Fulcra  torosque  deae  tenerum  premit  agmen  Amorum; 

Signa  petunt  quas  ferre  faces,  quae  pectora  figi  55 

Imperet;  an  terris  saeuire  an  malit  in  undis, 

An  miscere  deos  an  adhuc  uexare  Tonantem. 

Ipsi  animus  nondum  nec  cordi  fixa  uoluntas. 

Fessa  iacet  stratis,  ubi  quondam  conscia  culpae 

Lemnia  deprenso  repserunt  uincula  moecho.  60 

Hic  puer  e  turba  uolucrum,  cui  plurimus  ignis 

Ore  manuque  leui  numquam  frustra  acta  sagitta, 

Agmine  de  medio  tenera  sic  dulce  profatur 


36  potito  5  II  45  prensa  ueheret  C  a,  eorrexi.  prensum  iam 
Parrhasius  ||  46  uatis  C;  de  A.  non  liquet  \\  60  moecho  Jacobsius: 
lecto  C  a,  quo  seruato  deprensae  Handius;  furto  Markl  ||  62 
frustra  acta  scripsi:  frustrata  C  a,  quo  retento  manumque  leuem 
Heinsius  ||  63  profatus  a 


SILUARUM  L.  I,  2.  13 

Uoce  (pharetrati  pressere  silentia  fratres): 

'Scis  ut^  mater',  ait  'nulla  mihi  dextera  segnis  65 

Militia;  quemcumque  hominum  diuumque  dedisti, 

Uritur.     at  quondam  lacrimis  et  supplice  dextra 

Et  uotis  precibusque  uirum  concede  moueri, 

0  genetrix:  duro  nec  enim  ex  adamante  creati, 

iSed  tua  turba  sumus.     clarus  de  gente  Latina  70 

Est  iuuenis,  quem  patriciis  maioribus  ortum 

Nobilitas  gauisa  tulit  praesagaque  formae 

Protinus  e  nostro  posuit  cognomina  caeJo. 

Hunc  egomet  tota  (quoniam  tibi  dulce)  pharetra 

Improbus  et  densa  trepidantem  cuspide  fixi.  75 

Quamuis  Ausoniis  multum  gener  ille  petitus 

Matribus,  edomui  uictum  dominaeque  potentis 

Ferre  iugum  et  longos  iussi  sperare  per  annos. 

Ast  illam  summa  leuiter  (sic  namque  iubebas) 

Lampade  parcentes  et  inerti  strinximus  arcu.  80 

Ex  illo  quantos  iuuenis  premat  anxius  ignes 

Testis  ego,  attonitus  quantum  me  nocte  dieque 

Urgentem  ferat.     haud  ulli  uehementior  umquam 

Incubui,  genetrix,  iterataque  uulnera  fodi. 

Uidi  ego  et  immiti  cupidum  decurrere  campo  86 

Hippomenem,  nec  sic  meta  pallebat  in  ipsa. 

Uidi  et  Abydeni  iuuenis  certantia  remis 

Brachia  laudauique  manus  et  saepe  natanti 

Praeluxi:  minor  ille  calor  quo  saeua  tepebant 

Aequora:  tu  ueteres,  iuueuis,  transgressus  amores.         90 

Ipse  ego  te  tantos  stupui  durasse  per  aestus 

Firmauique  animos  blandisque  madentia  plumis 

Lumina  detersi.     quotiens  mihi  questus  Apollo, 

Sic  uatem  maerere  suum!  iam,  mater,  amatos 


67  dextra]  questu  ScJiraderus  \\  68  niri  Bernartius  |  74  quo- 
niam  Parrhasius:  quondam  C  a  [|  82  attonitus  A:  attonito  C  ||  Si 
fodi  A  C;  malim  fudi  ||  86  in  ima  Markl. 


14  P.  PAPINU  STATII 

Indulge  thalamos.     noster  comes  ille  piusque  95 

Signifer:  armiferos  poterat  memorare  labores 

Claraque  facta  uirum  et  torrentes  sanguine  campos, 

Set  tibi  plectra  dedit  mitisque  incedere  uates 

Maluit  et  nostra  laurum  subtexere  myrto; 

Hic  iuuenum  lapsus  suaque,  haut  extrema,  reuoluit     100 

Uulnera;  pro!  quanta  est  Paphii  reuerentia,  mater, 

Numinis:  hic  nostrae  defleuit  fata  columbae.' 

Dixerat,  et  tenera  matris  ceruice  pependit 

Blandus  et  admotis  tepefecit  pectora  pennis. 

Illa  refert,  multum  non  aspernata  rogari:  105 

'Grande  quidem  rarumque  uiris,  quos  ipsa  probaui, 

Pierius  uotum  iuuenis  capit.     hanc  ego  formae 

Egregium  mirata  decus,  cui  gloria  patrum 

Et  generis  certabat  honos,  tellure  cadentem 

Excepi  fouique  sinu;  nec  colla  genasque  lio 

Comere  nec  pingui  crinem  deducere  amomo 

Cessauit  mea,  nate,  manus.     mihi  dulcis  imago 

Prosiluit.     celsae  procul  aspice  frontis  honorem 

Suggestumque  comae.     Latias  metire  quid  ultra 

Emineat  matres;  quantum  Latonia  nymphas  115 

Uirgo  premit  quantumque  egomet  Nereidas  exto. 

Haec  et  caeruleis  mecum  consurgere  digna 

Fluctibus  et  nostra  potuit  considere  concha; 

Et  si  flammigeras  fas  esset  scandere  sedes 

Hasque  intrare  domos,  ipsi  erraretis,  Amores.  120 

Huic  qua<muis  census  dederim  largita  beatos, 

Uincit  opes  animo.     querimur  iam  Seras  auaros 


95  Indulget  C  a  ||  96  poterat]  exspectes  suerat  uel  norat  ||  98 
Sed  Politianus:  Sic  C  a  ||  100  haud  "?:  aut  C  a  |  extrema  a:  ex- 
terna  C  ||  103  Finis  at  et  tenera  A,  ut  uid.;  Finis  erat  (Finierat) 
tenera  C  Dixerat  et  ten.  g.  possis  Sic  ait  et  ten.  ||  105  multum 
scripsi:  uultum  C  uultu  <S  a  ||  107  cupit  C  a,  corr.  MarJcl.  || 
113  honores  C  a,  corr.  ?  ||  119  flam(m)igeras  C:  flammiferas  a  |  fas 
esset  scripsi:  potuisset  C  a.  ex  u.  praeced.  |]  122  queritur  C  a, 
corr.  Peyraredus. 

Angustum  spoliare  nemus  Clymeneaque  desse 

Germina  nec  uirides  satis  inlacrimare  sorores; 

Uellera  Sidonio  iam  pauca  rubescere  tabo  125 

Raraque  longaeuis  niuibus  crystalla  gelari. 

Huic  Hermum  fuluoque  Tagum  decurrere  limo 

(Nec  satis  ad  cultus),  huic  uda  monilia  Glaucum 

Proteaque  atque  omnem  Nereida  quaerere  iussi. 

Hanc  si  Thessalicos  uidisses,  Phoebe,  per  agros,  130 

Erraret  secura  Daphne.     si  in  litore  Naxi 

Theseum  iuxta  foret  haec  conspecta  cubile, 

Gnosida  desertam  profugus  liquisset  et  Euhan. 

Quod  nisi  me  longis  placasset  luno  querelis, 

Falsus  huic  pinnas  et  cornua  sumeret  aethrae  186 

Rector,  in  hanc  uero  cecidisset  lupiter  auro. 

Sed  dabitur  iuueni,  cui  tu,  mea  summa  potestas, 

Nate,  cupis,  thalami  quamuis  iuga  ferre  secundi 

Saepe  neget  maerens.     ipsam  iam  cedere  sensi 

Inque  uicem  tepuisse  uiro.'     sic  fata  leuauit  140 

Sidereos  artus  thalamique  egressa  superbum 

Limen  Amyclaeos  ad  frena  citauit  olores. 

lungit  Amor  laetamque  uehens  per  nubila  matrem 

Gemmato  temone  sedet.     iam  Thybridis  arces 

Riacae:  pandit  nitidos  domus  alta  penates,  145 

Claraque  gaudentes  plauserunt  limina  cygni. 


135.  Priscianus  II  p.  10  H.  'Statius  quoque  huic  uidetur 
protulisse  per  diaeresin  in  primo  siluarum  ....  idem  in  eodem: 
Falsus  —  aethrae'. 


123  Angustum  A  C:  Augustum  ?  |  spoliasse  Heinsius  |  deesse 
C  a  II  127  Hinc  C  a  ||  128  hinc  uda  C  a;  Inda  Dom.  ||  131  secura 
daphnes  in  lit.  C,  corr.  Tollim,  nisi  quod  in  omisit.  daphnes  secura 
in  lit.  a  H  135  Falsus  Priscianus  A  C:  Falsas  <5  \  pinnas  optimi 
Prisciani  codd.:  pennas  A  C  ||  136  uero]  alio  Markl.  iterum 
Burmannus 

Digna  deae  sedes  uiridis,  nec  sordet  ab  astris. 

Hic  Libycus  Phrygiusque  silex,  liic  dura  Laconum 

Saxa  uirent;  hic  flexus  onyx  et  concolor  alto 

Uena  mari  rupesque  nitent,   quis  purpura  saepe  150 

Oebalis  et  Tyrii  moderator  liuet  aeni. 

Pendent  innumeris  fastigia  nixa  columnis; 

Robora  Dalmatico  lucent  satiata  metallo. 

Excludunt  radios  siluis  demissa  uetustis 

Frigora,  perspicui  uiuunt  in  marmore  fontes.  155 

Nec  seruat  natura  uices:  hic  Sirius  alget, 

Bruma  tepet,  uersumque  domus  sibi  temperat  annum. 

Exultat  uisu  tectisque  potentis  alumnae 

Non  secus  almaUenus  quam  si  Paphon  aequore  ab  alto 

Idaliasque  domos  Erycinaque  templa  subiret.  160 

Tunc  ipsam  solo  reclinem  adfata  cubili: 

^Quonam  hic  usque  sopor  uacuique  modestia  lecti, 

0  mihi  Laurentes  inter  dilecta  puellas? 

Quis  morum  fideique  modus?  numquamne  uirili 

Summittere  iugo?  ueniet  iam  tristior  aetas.  165 

Exerce  formam  et  fugientibus  utere  donis. 

Non  ideo  tibi  tale  decus  uultusque  superbos 

Meque  dedi,  uiduos  ut  transmittare  per  annos 

Ceu  non  cara  mihi.     satis  o  nimiumque  priores 

Despexisse  procos.     at  enim  hic  tibi  sanguine  toto      170 

Deditus  unam  omnes  inter  miratur  amatque, 

Nec  formae  nec  stirpis  egens:  nam  docta  per  urbem 

Carmina  qui  iuuenes,  quae  non  didicere  puellae? 

Hunc  et  bis  senos  (sic  indulgentia  pergat 

Praesidis  Ausonii)  cernes  attollere  fasces  175 

Ante  diem;  certe  iam  nunc  Cybeleia  nouit 

Limina  et  Euboicae  carmen  legit  ille  Sibyllae. 


147  uiridis  C  &  (de  K  non  liqiiet):  nitidis  Bom.  ||  150  saepe] 
cedit  MarJcl.;  puto  sordet  ||  154  demissa  C:  decussa  <5  a  [j  161 
recliuem  C  a  ||  169  clara  C  a  ||  176  mouit  C  a 

lamque  parens  Latius,  cuius  praenoscere  mentem 

Fas  mihi,  purpureos  habitus  iuuenique  curule 

Indulgebit  ebur  Dacasque  (ea  gloria  maior)  180 

Exuuias  laurosque  dabit  celebrare  recentes. 

Ergo  age,  iunge  toros  atque  otia  deme  iuuentae. 

Quas  ego  non  gentes,  quae  non  face  corda  iugaui? 

Alituum  pecudumque  mihi  durique  ferarum 

Non  renuere  greges;  ipsum  in  conubia  terrae  185 

Aethera,  cum  pluuiis  rarescunt  nubila,  soluo. 

Sic  rerum  series  mundique  reuertitur  aetas. 

Unde  nouum  Troiae  decus  ardentumque  deorum 

Raptorem,  Phrygio  si  non  ego  iuncta  marito, 

Lydius  unde  meos  iterasset  Thybris  lulos?  10« » 

Quis  septemgeminae  posuisset  moenia  Romae 

Imperii  Latiale  caput,  ni  Dardana  furto 

Cepisset  Martem,  nec  me  prohibente,  sacerdos?' 

His  mulcet  dictis  tacitoque  inspirat  honore 

Conubii.     redeunt  animo  iam  dona  precesque  195 

Et  lacrimae  uigilesque  uiri  prope  limina  questus, 

Asteris  et  uatis  totam  cantata  per  urbem, 

Asteris  ante  dapes,  nocte  Asteris,  Asteris  ortu, 

Quantum  non  clamatus  Hylas.     iamque  aspera  coepit 

Flectere  corda  libens  et  iam  sibi  dura  uideri.  200 

Macte  toris,  Latios  inter  placidissime  uates, 

Quod  durum  permensus  iter  certisque  sub  oris 

Prendisti  portus.     nitidae   sic  transfuga  Pisae 

Amnis  in  externos  longe  flammatus  amores 

Flumina  demerso  trahit  intemerata  canali,  205 


180  dacasque  et  gloria  A  C,  correxi.  en  Handius  |  183  mentes 
Ilemsius  I  iugali  C  a,  corr.  Bom.  ||  192  ni  ego:  si  C  nisi  S  a  ||  194 
tacitoque  i.  honorem  C  a,  correxi.  tacitumque  et  amorem  $  ||  195 
iam  uota  Markl.  ||  201  placitissime  Schraderiis  |j  202  certisque  sub 
oris  scripsi:  c(o)eptique  laboris  C  a  coeptosque  labores  Markl.  jj 
203  nitidae  ucl  nitiade  C;  A*  nctiae  uidetur  habere,  sed  ut  ct 
incerta  sint  \\  204  Amnis  <? :  Annus  C  a 

StATII    SlIiUAB.  O 


18  P.  PAPINII  STATII 

Donec  Sicanios  tandem  prolatus  anhelo 

Ore  bibat  fontes;  miratur  dulcia  Nais 

Oscula  nec  credit  pelago  uenisse  maritum. 

Quis  tibi  tunc  alacri  caelestum  en!  munere  claro, 

Stella,  dies?  quanto  salierunt  pectora  uoto,  ^IO 

Dulcia  cum  dominae  dexter  conubia  uultus 

Adnuit!  ire  polo  nitidosque  errare  per  axes 

Uisus.     Amyclaeis  minus  exultauit  harenis 

Pastor  ad  Idaeas  Helena  ueniente  carinas; 

Thessala  nec  talem  uiderunt  Pelea  Tempe,  215 

Cum  Thetin  Haemoniis  Chiron  accedere  terris 

Erecto  prospexit  equo.     quam  longa  morantur 

Sidera!  quam  segnis  uotis  aurora  mariti! 

At  procul  ut  Stellae  thalamos  sensere  parari 

Laetous  uatum  pater  et  Semeleius  Euhan,  220 

Hic  mouet  Ortygia,  mouet  hic  rapida  agmina  Nysa. 

Huic  Lycii  montes  gelidaeque  umbracula  Thymbrae 

Et,  Parnase,  sonas:  illi  Pangaea  resultant 

Ismaraque  et  quondam  genialis  litora  Naxi. 

Tunc  caras  iniere  fores  comitique  canoro  225 

Hic  chelyn,  hic  flauam  maculoso  nebrida  tergo, 

Hic  thyrsos,  hic  plectra  ferunt;  hic  enthea  lauro 

Tempora,  Minoa  crinem  premit  ille  corona. 

Uixdum  emissa  dies,  et  iam  socialia  praesto 

Omina,  iam  festa  feruet  domus  utraque   pompa.  230 

Fronte  uirent  postes,  ecfulgent  compita  flammis, 

Et  pars  immensae  gai.det  celeberrima  Romae. 

Omnis  honos,  cuncti  ueniunt  ad  limina  fasces; 

Omnis  plebeio  teritur  praetexta  tumultu 

Hinc,  eques  hinc;  iuuenumque  arto  stola  mixta  laborat.  235 


209  en  ego:  in  C  a,  del.  Bom.  ||  223  Parnasse  souas  JDan. 
Heinsius:  parnasis  ( —  sus  S  a;  honos  C  a  |j  230  Omiua  A:  Omnia 
C  Agmina  Markl.  \\  231  et  fulgent  C  a,  correxi;  effalgent  MarkJ.  i| 
235  iuuenumque  arto  scrvpsi:  iuueuum  qucstus  C  a  iuuenum  coetu 
Bernartius 

Felices  utrosque  uocant,  sed  in  agraine  plures 

Inuidere  uiro.     iamdudum  poste  reclinis 

Quaerit  Hymen  thalamis  intactum  dicere  carmen, 

Quo  uatem  mulcere  queat.     dat  luno  uerenda 

Uincula,  et  insignes  geminat  Concordia  taedas.  210 

Hic  fuit  ille  dies:  noctem  canat  ipse  maritus! 

Quantum  nosse  licet,  sic  uicta  sopore  doloso 

Martia  fluminea  posuit  latus  Ilia  ripa; 

Non  talis  niueos  tinxit  Lauinia  uultus, 

Cum  Turno  spectante  rubet;  non  Claudia  talis  215 

Respexit  populos  mota  iam  uirgo  carina. 

Nunc  opus,  Aonidum  comites  tripodumque  ministri, 

Diuersis  certare  modis:  eat  enthea  uittis 

Atque  hederis  redimita  cohors,  ut  pollet  ouanti 

Quisque  lyra.     sed  praecipue  qui  nobile  gressu  250 

Extremo  fraudatis  opus,  date  carmina  festis 

Digna  toris.     hunc  ipse  Coo  plaudente  Philetas 

Callimachusque  senex  Umbroque  Propertius  antro 

Ambissent  laudare  diem,  nec  tristis  in  ipsis 

Naso  Toniis  diuesque  foco  lucente  Tibullus.  250 

Me  certe  non  unus  amor  simplexque  canendi 

Causa  trahit:  tecum  similes  iunctaeque  Camenae, 

Stella,  mihi,  multumque  pares  bacchamur  ad  aras 

Et  sociam  doctis  haurimus  ab  amnibus  undam. 

At  te  nascentem  gremio  niea  prima  recepit  2C0 

Parthenope,  dulcisque  solo  tu  gloria  nostro 

Reptasti.    nitidum  consurgat  ad  aethera  tellus 

Eubois  et  pulcra  tumeat  Sebethos  alumna; 

Nec  sibi  sulphureis  Lucrinae  Naide^  antris 

Nec  Pompeiani  placeant  raagis  otia  Sarni.  2G5 


237  recliuis  C  a  ||  240  insi^ni  g.  C.  teda  C  a,  corr.  Boxlwr- 
nius  II  242  nosse  S  a:  nosce  C  ||  244  tinxit  Guictus:  striuxit  C  a  jl 
248  uittis  <5:  uictis  C  a  ||  250  praecipui  C  a  ||  251  epos  Heinsius  || 
252  coo  ?  a:  choo  C;  choro  Auantius;  cf.  Lachmannus  ad  Lucr. 
p.  159  I  philetes  A  C.  ||  264  tibi  ed.  Parmensis 

2* 

Eia  age,  praeclaros  Latio  properate  nepotes, 

Qui  leges,  qui  castra  regant,  qui  carmina  ludant. 

Acceleret  partu  decumum  bona  Cynthia  mensem, 

Sed  parcat  Lucina  precor;  tuque  ipse  parenti 

Parce,  puer,  ne  mollem  uterum,  ne  stantia  laedas        270 

Pectora;  cumque  tuos  tacito  natura  recessu 

Formabit  uultus,  multum  de  patre  decoris, 

Plus  de  matre  feras.     at  tu,  pulcherrima  forma 

Italidum,  tandem  merito  possessa  marito, 

Uincla  diu  quaesita  foue:  sic  damna  decoris  275 

Nulla  tibi;  longe  uiridis  sic  flore  iuuentae 

Perdurent  uultus,  tardeque  haec  forma  senescat. 


IIT. 

UILLA  TIBURTINA  MANILII  UOPISCI. 

Cernere  facundi  Tibur  glaciale  Uopisci 

Si  quis  et  inserto  geminos  Aniene  penates, 

Aut  potuit  sociae  commercia  noscere  ripae 

Certantisque  sibi  dominum  defendere  uillas, 

Illum  nec  calido  latrauit  Sirius  astro,  5 

Nec  grauis  aspexit  Nemeae  frondentis  alumnus: 

Talis  hiems  tectis,  frangunt  sic  improba  solem 

Frigora,  Pisaeumque  domus  non  aestuat  annum. 

Ipsa  datur  tectum  tenera  struxisse  Uoluptas; 

Tum  Uenus  Idaliis  unxit  fastigia  sucis  10 

Permulsitque  crocis  blandumque  reliquit  odorem 


267  regant  A:  legant  C  ||  272  Formarit  C  a,  correxi. 

III.  In  titulo  Manilii  C  a:  Manlii  Dom.  ||  2  inserto  <?  a:  inser- 
tos  C  II  8  Pisaeoque  —  anno  MarJcl.  ||  9  Ipsa  manu  tenera  tecum 
(tectum  •»)  scripsisse  uoluptas  C  ,a,  correxi.  Uisa  manu  ed.  Gry- 
pMana.  Ipsa  manu  tenera  fertur  scrips.  Bartkius  \\  10  Tunc  C  a, 
corr.  Lindenhrogius  \\  11  crocis  Schraderus:  comis  C  a  comas  Dom.  \ 
odorem  Scriuerius:  honorem  C  a 

-odibus,  et  uolucres  uetuit  decedere  natos. 
)  lougum  memoranda  dies !  quae  mente  reporto 
'jaudia,  quam  la.ssos  per  tot  miracula  uisus! 
Jngenium  quam  mite  solo!  quae  forma  beatis  16 

Arte  manus  facieque  locis!  non  largius  usquam 
Indulsit  natura  sibi.     nemora  alta  citatis 
Incubuere  uadis;  fallax  responsat  imago 
Frondibus,  et  longas  eadem  fugit  unda  per  umbras. 
Ipse  Anien  (miranda  fides)  infraque  superque  20 

Saxeus  hic  tumidam  rabiem  spumosaque  ponit 
Murmura,  ceu  placidi  ueritus  turbare  Uopisci 
Pieriosque  dies  et  alentes  carmina  somnos. 
Litus  utrumque  domi,  nec  te  mitissimus  amnis 
Diuidit.     alternas  seruant  praetoria  ripas  25 

Non  externa  sibi  fluuioue  apstare  queruntur. 
Sestiacos  nunc  fama  ginus  pelagusque  natatum 
lactet  et  audaci  iunctos  delphinas  ephebo! 
Hic  aeterna  quies,  nullis  hic  iura  procellis, 
Numquam  feruor  aquis.    datur  hic  transmittere  uisus  30 
Et  uoces  et  paene  manus.     sic  Chalcida  fluctus 
ExpeUunt  flaui,  sic  dissociata  profundo 
Bruttia  Sicanium  circumspicit  ora  Pelorum. 
Quid  primum  mediumue  canam,  quo  fine  quiescam? 
Auratasne  trabes  an  Mauros  undique  postis  86 

An  picturata  hicentia  marmora  uena 


12  diacedere  A  C,  correxi  \\  16  facieque  scripsi  l.  l.  p.  253: 
artemque  C  a  concessa  ST  ||  19  unda  per  umbras  ?:  umbra  per 
undas  C  a  ||  20  Ipse  Dom.:  Ipsa  C  a  |  anien  A*:  autem  C  ||  21  Uix 
suus  Markl.;  possis  Tam  ferus  ||  23  alentes  Ueinsius:  habentes  C  a  j| 
24  corrupttis.  L.  utrimque,  domus:  nec  se  m.  a.  Lipsius;  et  certe 
domus  necessarium  est;  fartasse  L.  u.  domus  tenet  et  mit.  a.  | 
amois  S:  annus  C  annis  A,  «f  iiid.  ||  26  fluuioue  apstare  scripsi: 
fluuiorum  optare  C  a,  fluuiunme  obstare  Dom.  ||  28  ulctos  A  uictoa 
C  II  32  Expellunt  uixsanum;  Dispescunt  ifein^iMS  Diuellunt  Guietus  \ 
flaui  scripsi:  fluuii  C  a  reflui  Lindenbrogius  refugi  Cruceus  y  36 
uena  A*  C:  luna  5 

Mirer  an  emissas  per  cuncta  cubilia  lymphas? 

Huc  oculis^  huc  mente  trahor.    uenerabile  dicam 

Lucorum  senium?  te,  quae  uada  fluminis  infra 

Cernis,  an  ad  siluas  quae  respicis^  aula,  tacentis,  40 

Qua  tibi  tuta  quies  off^ensaque  turbine  nullo 

Nox  silet  et  pigros  mittunt  iam  murmura  somnos? 

An  quae  graminea  suscepta  crepidine  fumant 

Balnea  et  impositum  riuis  algentibus  ignem? 

Quaque  uaporiferis  iunctus  fornacibus  amnis  45 

Ridet  anhelantes  uicino  flumine  Nymphas? 

Uidi  artes  ueterumque  manus  uariisque  metalla 

Uiua  modis.    labor  est  auri  memorare  figuras, 

Aut  ebur  aut  dignas  digitis  contingere  gemmas, 

Quicquid  et  argento  primuni,  uel  in  aere  minori  50 

Lusit  et  enormes  manus  est  experta  colossos. 

Dum  uagor  aspectu  uisusque  per  omnia  duco, 

Calcabam  necopinus  opes.    nam  splendor  ab  alto 

Defluus  et  nitidum  referentes  aera  testae 

Monstraiiere  solum;  uarias  ubi  picta  per  artes  55 

Gaudet  humus  superatque  nouis  asarota  figuris. 

Expauere  gradus.     quicl  nunc  laquearia  mirer 

Aut  quid  partitis  distantia  tecta  trichoris? 

Quid  te,  quae  mediis  seruata  penatibus  arbor 

Tecta  per  et  postes  liquidas  emergis  in  auras,  60 

Quo  non  sub  domino  saeuas  passura  bipennes? 

Set  nunc  ignauos  forsan  uel  lubrica  Nais 

Uel  non  abruptos  tibi  demet  Hamadryas  annos. 


37  nymplias  C  a,  corr.  ?.  |)  41  tuta  A:  tota  C  ||  42  Nox  ?  a: 
Mox  C  I  pigros  Peyraredus:  nigros  C  a  [  mittuat  iam  scripsi: 
mutantia  C  imitantia  g  a  inuitant  Peyraredus  ||  44  riuis  scripsi: 
ripis  C  a  II  45  Quique  MarM.:  puto  Quodque  |i  46  digitos  Maduigius  ;| 
50  minori  C:  myronis  a  ||  57  laquearia  scripsi:  ingentia  C;  ciuid  A 
haheat,incertum,\isuperin  posito.  ingentia  mirer  Atria?  quid  paribus 
Markl.  \\  62  Set  scripsi:  Et  C  a  At  Gronouius;  \  ignauos  scripsi: 
ignaro  C  a  ignoro  PoUtianus  ignarae  Heinsius  intactae  Gronouiusi  Ij 
63  tibi]  ubi  C  a  |  demet  A  *  C :  debet  Heinsius  comet  Gronouius 

<luid  referam  alternas  gemino  super  aggere  mensas 

Albentesque  lacus  altosque  in  gurgite  fontes?  65 

Teque,  per  obliquum  penitus  quae  laberis  amnem, 

Marcia,  et  audaci  transcurris  fiumina  plumbo, 

Ne  solum  loniis  sub  fluctibus  Elidis  amnem 

Dulcis  ad  Aptnaeos  deducat  semita  portus? 

Illis  ipse  antris  Anienus  fonte  relicto  70 

Nocte  sub  arcana  glaucos  exutus  amictus 

JIuc  illuc  fragili  prosternit  pectora  musco, 

Aut  ingens  in  stagna  cadit  uitreasque  natatu  * 

Plaudit  aquas.     illa  recubet  Tiberinus  in  umbra, 

lllic  sulphureos  cupit  Albula  mergere  crines,  76 

llacc  domus  Egeria  nemoralem  abiungere  Phoeben 

Et  Dryadum  uiduare  choris  algentia  possit 

Taygeta  et  siluis  accersere  Pana  Lycaeis. 

Quod  ni  templa  darent  alias  Tirynthia  sortes, 

Et  Praenestinae  poterant  migrare  sorores.  80 

Quid  bifera  Alcinoi  laudem  pomaria  uosque, 

Qui  numquam  uacui  prodistis  in  aethera,  rami? 

Cedant  Telegoni,  cedant  Laurentia  Turni 

Ivigera  Lucrinaeque  domus  litusque  cruenti 

Antiphatae;  cedant  uitreae  iuga  perfida  Circcs  83 

Dulichiis  ululata  lupis  arcesque  superbae 

Anxuris  et  sedes,  Phrygio  quas  mitis  alumno 

Debet  anus;  cedant,  quae  te  iam  solibus  artis 

Antia  nimbosa  reuocabunt  litora  bruma. 

Scilicet  hic  illi  moderantur  pondera  mores;  90 


64  alterno  geminas  MarJcl.  ||  66  aliosque  Bertiartius  \\  67  Mar- 
tia  C  {de  A  non  h'q.)  ||  68  sq.  Ne  —  deducat  Wakcfieldus:  An  — 
deducat  C  a  An  —  deducit  edd.  ||  etneos  A:  ethneos  C  ||  70  anienem 
C  aniene  in  a  ||  71  archana  a:  arc(h)auo  A  C  ||  74  Tiberinus  A: 
tibnrnus  C  |  recubat  C  a,  corrcxi  ||  76  Egeriae  C  a,  corr.  Handius 
I  abiuu^ere  A:  adiungere  C  |j  89  Autia  Markl.:  Auia  C  a  |j  90  hic 
illi  meditantnr  pondera  C  a,  hic  hilari  miscentur  poudere  Markh^ 
hic  hilares  moderantur  pondera  Burmannus  hic  nuUi  meditantur 
Maduigitis 

Hic  premitur  fecunda  quies  uirtusque  serena 

Fronte  grauis  sanusque  nitor  luxuque  carentes 

Deliciae,  quas  ipse  suis  degressus  Atlienis 

Mallet  deserto  senior  Gargettius  horto; 

Haec  per  et  Aegeas  hiemes  Hyadumque  niuosum  95 

Sidus  et  Oleniis  dignum  petiisse  sub  astris, 

Quam  Maleae  credenda  ratis  Siculosque  per  aestus 

Sit  uia:  cur  oculis  sordet  uicina  uoluptas? 

Hic  tua  Tiburtes  Faunos  chelys  et  iuuat  ipsum 

Alciden  dictumque  lyra  maiore  Catillum,  loo 

Seu  tibi  Pindaricis  animus  contendere  plectris 

Siue  chelyn  tollas  heroa  ad  robora  siue 

Liuentem  satiram  nigra  rubigine  uibres 

Seu  tua  non  alia  splendescat  epistola  cura. 

Digne  Midae  Croesique  bonis  et  Perside  gaza,  105 

Macte  bonis  animi!  cuius  stagnantia  rura 

Debuit  et  flauis  Hermus  transcurrere  ripis 

Et  limo  splendente  Tagus.    sic  docta  frequentes 

Otia^  sic  omni  detersus  pectora  nube 

Finem  Nestoreae  precor  egrediare  senectae.  lio 

IV. 

SOTERIA  RUTILII  GALLICI. 

Estis,  io,  superi,  nec  inexorabile  Clotho 
Uoluit  opus,  uidet  alma  pios  Astraea  louique 
Conciliat!  uiuit  dubitataque  sidera  cernit 


92  nitor  ?:  genitor  C  decor  <?  a  ||  93  digressus  C  a,  correxi  \\ 
94  gargeticus  orto  C  gargetius  A  ||  95  Hyadumque  Heinsius-  plia- 
dumque  C  a  ||  97  Quam  scripsi:  Si  C  a;  in  enuntiato  priore  sup- 
pleas  potius  ||  102  tollas  A:  tollis  C  ||  103  uibres  Scriuerius:  turbes 
C  a  turpes  Geuartius  ||  104  non  alta  Lindenhrogius  ||  109  detersus 
Heinsius:  detectus  C  a 

IV.  in  titulo  RUTILII  A:  rutuli  C  ||  3  Conciliat  uiuit  Nic. 
Hopfius:  Conciliata  cadit  C  a  Conciliata  redit  Barthius  Conciliat. 
credit  Hemsterhusius 

(liallicus.     enl  caelo  cliue's  Germanice  cordi 

(Quis  neget?):  erubuit  tanto  spoliare  ministro  6 

Imperium  Fortuna  tuum.     stat  proxima  ceruix 

Ponderis  immensi  damfiosaque  fila  seneptae 

Exuit  atque  alios  melior  reuirescit  in  annos. 

Ergo  alacres,  quae  signa  colunt  urbana,  cohortes, 

Inque  sinum  quae  saepe  tuum  fora  turbida  questu        la 

Confugiunt,  reges  urbesque  ubicumque  locatae, 

Quae  tua  longinquis  implorant  iura  querelis, 

Certent  laetitia,  uos  terque  ex  ordine,  collis, 

Confremite,  et  sileant  peioris  murmura  famae! 

Quippe  manet  longumque  aeuo  redeunte  manebit,         15- 

Quem  penes  intrepidae  mitis  custodia  Romae. 

Nec  tantum  induerint  fatis  noua  saecula  crimen 

Aut  instaurati  peccauerit  ara  Tarenti. 

Ast  ego  nec  Phoebum,  quamquam  mihi  surda  sine  illo 

Plectra,  nec  Aonias  decima  cum  Pallade  diuas  20 

Aut  mitem  Tegeae  Dircesue  hortabor  alumnum: 

Ipse  ueni  uiresque  nouas  animumque  ministra, 

Qui  caneris;  doctor  nec  enim  sine  numine  tantus 

Ausoniae  decora  ampla  togae  centumque  dedisti 

ludicium  mentemque  uiris.     licet  enthea  uatis  25 

Excludat  Pimplea  sitim  nec  conscia  detur 

Pirene:  largos  promtus  mihi  gurges  in  haustus, 

Qui  rapitur  de  fonte  tuo,  seu  plana  solutis 

Quom  struis  orsa  modis  seu  quom  tibi  dulcis  in  artum 

Frangitur  et  nostras  curat  facundia  leges.  30 


4  et  caelo  diues  Germ.  C  a,  correoci.  es  caelo,  dis  es  Dotn. 
10  questum  Markl.  ||  11  leges  u.  u.  rogatae  C  a  {nisi  quod  a  cum 
•?  togatae),  correxi;  sed  fortasse  pracstat  regesque  |j  13  Certent  A: 
Certant  C  ]  uos  terque  Nohlius:  nosterque  A  noseque  uel  nosceque 
C  uos  aeque  Imhofiiis  ||  14  Confremite  Imhofiu^:  Confremat  C  a  il 
18  Terenti  S  ||  23  Qui  Dom.:  Quis  A*  C  |  doctor  scripsi:  docto 
C  a  dextro  MarJcI.  ||  26  piplea  A:  piplea  C  ||  27  promtus  scripsi: 
potius  C  a  potus  Bernartius  potior  N.  Faher  ||  29  Quom  —  quom 
A:  Qui  {uel  Construis)  —  quam  C  |  artem  C  a,  corr.  Barthius 

Quare  age,  si  Cereri  sua  dona  merumque  Lyaeo 

Reddimus,  et  diues  praedae  tamen  accipit  omni 

Exuuias  Diana  tholo  captiuaque  tela 

Bellipotens:  nec  tu  (quamquam  tibi,  Gallice,  maius 

Eloquium,  fandique  opibus  sublimis  abundas)  35 

Sperne  coli  tenuiore  lyra.     uaga  cingitur  astris 

Luna,  et  in  oceanum  riui  cecidere  minores. 

Quae  tibi  sollicitus  persoluit  praemia  morum 

Urbis  amor?    quae  tum  patrumque  equitumque  notaui 

Lumina  et  ignarae  plebis  lugere  potentes?  40 

Non  labente  Numa  timuit  sic  curia  felix, 

Pompeio  nec  celsus  eques  nec  femina  Bruto. 

Hoc  illud:  tristis  inuitum  audire  catenas^ 

Parcere  uerberibus  nec  qua  iubet  alta  potestas 

Ire,  sed  armatas  multum  sibi  demere  uires  45 

Dignarique  manus  humilis  et  uerba  precantum, 

Eeddere  iura  foro  nec  proturbare  curules 

Et  ferrum  mulcere  toga.     sic  itur  in  alta 

Pectora,  sic  mixto  reuerentia  sidit  amore. 

Ipsa  etiam  cunctos  grauis  inclementia  fati  50 

Terruit  et  subiti  praeceps  iuuenile  pericli, 

Nil  cunctante  malo.     non  illud  culpa  senectae 

(Quippe  ea  bis  senis  uixdum  orsa  excedere  lustris), 

Sed  labor  intendens  anim-ique  in  membra  uigentis 

Imperium  uigilesque  suo  pro  Caesare  curae,  55 

Dulce  opus.     hinc  fessos  penitus  subrepsit  in  artus 

Insidiosa  quies  et  pigra  obliuio  uitae. 

Tunc  deus^  Alpini  qui  iuxta  culmina  dorsi 

Signat  ApoUineo  sanctos  cognomine  lucos, 

Respicit  heu  tanti  residens  securus  alumni.  60 


34  quamqnam  Bentleius:  quando  C  a  ||  41  maduit  sic  curia 
iietu  Heinsius  ||  49  sidit  amore  Bentleius:  fidit  amori  A  C  se  dat 
amore  MarJcl.  ||  50  Inde  etiam  Schraderus  \\  57  pigrae  ?  ||  59 
Apollineos  sancto  C  a,  corr.  Marhl.  \\  60  residens  scripsi  l.  l.  p.  253: 
precidem    C  a   pridem  ? 

Egressusque  moras:  *iiunc  mecum,  Epidauria  proles, 

Hinc'  ait  'i  gaudens:  datur  aggredienda  facultas 

Ingentem  recreare  uirum.     teneamus  adorti 

Tardantis  iam  fila  colos;  nec  fulminis  atri 

Sit  metus:  has  ultro  laudabit  lupiter  artes.  65 

Nam  neque  plebeiam  aut  dextro  sine  numine  cretam 

Seruo  animam.    atque  adeo  breuiter,  dum  tecta  subimus, 

Expediam.    genus  ipse  suis  praemissaque  retro 

Nobilitas;  nec  origo  latet,  sed  luce  sequente 

Uincitur  et  magno  gaudet  cessisse  nepgti.  70 

Prima  togae  uirtus  illi;  qua  clarus  et  ingens 

Eloquio;  mox  innumeris  exercita  castris 

Occiduae  primaeque  domus  et  sole  sub  omni 

Permeruit  iurata  manus;  nec  in  otia  pacis 

Permissum  laxare  animos  ferrumque  recingi.  75 

Hunc  Galatea  uigens  ausa  est  incessere  bello, 

Hunc  quoque  perque  nouem  timuit  Pamphylia  messes 

Pannoniusque  ferox  arcuque  horrenda  fugaci 

Armenia  et  patiens  Latii  iam  pontis  Araxes. 

Quid  geminos  fasces  magnaeque  iterata  reuoluam  80 

lara  Asiae?    uelit  illa  quidem  ter  habere  quaterque 

Hunc  sibi,  sed  reuocant  fasti  maiorque  curuhs 

Nec  promissa  semel.    Libyci  quid  mira  tributi 

Obsequia  et  missum  media  de  pace  triumphum 

Tjaudem  et  opes  tantas?    nec  qui  mandauerat  ausus     85 


61  Egressusque  scripsi :  Progressusque  Ca  Praegr.  $  |  nunc  S: 
hunc  C  a  huc  S  hinc  Dom.  \  epidaurea  C  a  ||  62  Hinc  C  a:  Huc 
Gmartius  \  ait  i  scripsi:  alti  C  a  altis  Getmrtins  ait  en  Heinsius  \\ 
63  teneamus  Ca:  tentemus  Bernartius  ||  64  Tardautis  sciipsi:  Ten- 
datis  C  a ;  possis  et  Tenvantis  conicere  coU.  V  1,  156  et  L.  Muellerus 
d.  r.  m.  260.  Tendeutes  MarJcl.  ||  65  laudauit  C  a,  corr.  <S  \\  68 
praemissaque  A :  i^a  «d  permissaque  C  ||  71  illi  qua  scripsi:  illi  qua- 
que  A,  ut  uid.  ilH  quoque  C  illic  quoque  Peyraredus  ||  73  Occiduas 
primasque  domos  C  a,  corr.  Guietus  l  74  Permetuit  C  a,  corr.  5  | 
durata  /.  Gebhardus  ||  75  retingi  C,  cojt.  a  ||  77  Me  quoque  C  a, 
corr.  Bom. 

Expectare  fuit!    gaudet  Trasimenus  et  Alpes 

Cannensesque  animae;  primusque  insigne  tributum 

Ipse  palam  lacera  noscebat  Regulus  umbra. 

Non  uacat  Arctoas  acies  Rhenumque  rebellem 

Captiuaeque  preces  Ueledae  et,  quae  maxima  nuper      90 

Gloria,  depositam  Dacis  pereuntibus  urbem 

Pandere,  cum  tanti  lectu  rectoris  habenas, 

Gallice,  Fortuna  non  admirante  subisti. 

Hunc  igitur,  si  digna  loquor,  rapiamus  iniquo, 

Nate,  loui.    rog^t  hoc  Latiae  pater  inclitus  urbis,        95 

Et  meruit*,  neque  enim  frustra  mihi  nuper  honora 

Carmina  patricio  pueri  sonuistis  in  ostro. 

Si  qua  salutifero  gemini  Chironis  in  antro 

Herba,  tholo  quodcumque  tibi  Troiana  recondit 

Pergamus  aut  medicis  felix  Epidaurus  harenis  loo 

Educat,  Idaea  profert  quam  Creta  sub  umbra 

Dictamni  florentis  opem,  quoque  anguis  abundat 

Spumatu:  iungam  ipse  manus  atque  omne  benignum 

Uirus,  odoriferis  Arabum  quod  doctus  in  aruis 

Aut  Amphrysiaco  pastor  de  gramine  carpsi.'  105 

Dixerat.    inueniunt  positos  iam  segniter  artus 

Pugnantemque  animam;  ritu  se  cingit  uterque 

Paeonio  monstrantque  simul  parentque  uolentes, 

Donec  letiferas  uario  medicamine  pestes 

Et  suspecta  mali  ruperunt  nubila  somni.  110 

Adiuuat  ipse  deos  morboque  ualentior  omni 

Occupat  auxilium.    citius  non  arte  refectus 

Telephus  Haemonia,  nec  quae  metuentis  Atridae 

Saeua  Machaonio  coierunt  uulnera  suco. 


88  noscebat  scripsi  l.  l.  p.  254:  poscebat  C  a  plaudebat  lor- 
tinus  II  90  Veledae  et  Bom.:  Veldae  A*,  ut  uid.  ueldet  uel  ueldae 
C  II  91  arcem  Markl.  l|  93  lectus  C  a,  corr.  Bernartius  ||  94  Hunc  A: 
Nunc  C  I  rapiemus  C  a,  corr.  i  ||  99  quamcumque  Barthius  |j 
103  puto  Spumatu,  nunc  adcumules;  addam  omne  |  benigne  C  a, 
corr.  Lindenbrogius  ||  105  carpsit  C  a,  corr.  Bom.  \\  111  ualentius 
Heinsius;  puto  herbaque  ualentior  ||  112  arte  A:  aste  C 

Quis  mihi  tot  questus  inter  populique  patrumque        115 
Sit  curae  uotique  locus?    tamen  ardua  testor 
Sidera  teque,  pater  uatum  Thymbraee,  quis  omni 
Luce  mihi,  quis  nocte  timor,  dum  postibus  haerens 
Assiduus  nunc  aure  uigil  nunc  lumine  cuncta 
Aucupor;  immensae  ueluti  conexa  carinae  120 

Cymba  minor,  cum  saeuit  hiems,  pro  parte  furentis 
Parua  receptat  aquas  et  eodem  uoluitur  austro. 
Nectite  nunc  laetae  candentia  fila,  sorores, 
Nectite!    nemo  modum  transmissi  computet  aeui* 
Hic  uitae  natalis  erit.    tu  Troica  dignus  125 

Saecula  et  Euboici  transcendere  pulueris  annos 
Nestoreosque  situs!    qua  nunc  tibi  pauper  acerra 
Digna  litem?    nec  si  uacuet  Meuania  ualles, 
Aut  praestent  niueos  Clitumna  noualia  tauros, 
Sufficiam.    sed  saepe  deis  hos  inter  houores  130 

Cespes  et  exiguo  placuerunt  farra  salino. 


BALNEUM  CLAUDII  ETRUSCI.  s 

Non  Helicona  graui  pulsat  chelys  enthea  plectro, 

Nec  lassata  uoco  totiens  mihi  numina,  Musas; 

Et  te,  Phoebe,  choris  et  te  dimittimus,  Euhan; 

Tu  quoque  muta  ferae,  uolucer  Tegeaee,  sonorae 

Terga  premas:  alios  poscunt  mea  carmina  coetus.  6 

Naidas,  undarum  dominas,  regemque  corusci 

Ignis  adhuc  fessum  Siculaque  incude  rubentem 

Elicuisse  satis.    paulum  arma  nocentia,  Thebae, 

Ponite:  dilecto  uolo  lasciuire  sodali. 

lunge,  puer,  cyathos,  set  ne  numerare  labora  10 


115.  qiiestus  Markl:  coetus  C  a  |  116  Sit  A:  Sic  C  ||  117  omnis 
C  a,  corr.  ?  ||  118  herens  A:  heret  C  ||  120  Auguror  C  a,  corr.  Heinsius 

V.  4  tege§e  sonore  A:  tegees  honore  C  (|  10  set  ne  numerare 
Sci'iuei'iiis:  uel  et  uel  atque  enumerare  C  et  enum.  a 

Cunctantenique  intende  chelyn;  discede  Laborque 

Curaque,  dum  nitidis  canimus  gemmantia  saxis 

Balnea  dumque  procax  uittis  hederisque  soluta, 

Fronde  uerecunda,  Clio  mea  ludit  Etrusco. 

Ite,  deae  uirides,  liquidosque  aduertite  uultus  15 

Et  uitreum  teneris  crinem  redimite  corymbis, 

Ueste  nihil  tectae,  quales  emergitis  altis 

Fontibus  et  uisu  Satyros  torquetis  amantis. 

Non  uos,  quae  culpa  decus  infamastis  aquarum, 

SoUicitare  iuuat;  procul  hinc  et  fonte  doloso  20 

Salmacis  et  uiduae  Cebrenidos  arida  luctu 

Flumina  et  Herculei  praedatrix  cedat  alumni. 

Uos  mihi,  quae  Latium  septenaque  cuhnina,  Nymphae, 

Incolitis  Thybrimque  nouis  attollitis  undis, 

Quas  praeceps  Anien  atque  exceptura  natatus  25 

Uirgo  iuuat  Marsasque  niues  et  frigora  ducens 

Marcia,  praecelsis  quarum  uaga  molibus  unda 

Crescit  et  innumero  pendens  transmittitur  arcu  — • 

Uestrum  opus  aggredimur,  uestra  est,  quam  carmine  molK 

P^do,  domus.  non  umquam  aliis  habitastis  in  antris     30 

Ditius.    ipsa  manus  tenuit  Cytherea  mariti 

Monstrauitque  artes;  neu  uilis  flamma  caminos 

Ureret,  ipsa  faces  uolucrum  succendit  amorum. 

Non  huc  admissae  Thasos  aut  undosa  Carystos, 

Maeret  onyx  longe,  queriturque  exclusus  ophites:  35 

Sola  nitet  flauis  Nomadum  decisa  metalhs 

Purpura,  sola  cauo  Phrygiae  quam  Synnados  antro 

Ipse  cruentauit  macuhs  liuentibus  Attis, 

Quaeque  Tyri  uenas  secat  et  Sidonia  rupes. 


13.  uittis  uel  mitis  C:  myrtis  ?  a;  cf.  II  1,  26  |j  14  Fronde 
uerecundo  C  a,  correxi.  Fronte  Dom.  \\  15  aduertite  A:  auertite  C  ji 
18  amantis  A,  —  es  C  ||  21  crebrecuidos  ( —  cuydos  a)  C  a,  corr. 
I)om.  11  27  Martia  C  a  |1  29  molli  Dom.:  nulli  C  a  ||  38  liuentibus 
A:  lucentibus  C  |  atis  A  attys  C  ||  39  Qu§que  A:  Quoque  C  Quasque 
edd.  II  tyri  C  a:  Tyrus  edd.  \  uenas  seripsi:  niueas  C  a  Quasque 
Tyros  uena  secat  e  Sidonide  r.  Heinsius 

Uix  locus  Eurotae,  uiridis  cum  regula  longo  40 

Synnada  distinctu  uariat.    non  lumina  cessant, 

Effulgent  camerae,  uario  fastigia  uitro 

In  species  animata  nitent.    stupet  ipse  beatas 

Circumplexus  opes  et  parcius  imperat  ignis. 

Multus  ubique  dies,  radiis  ubi  culmina  totis  4r. 

Perforat  atque  alio  sol  improbus  uritur  aestu. 

Nil  ibi  plebeium;  nusquam  Temesaea  notabis 

Aera,  sed  argento  felix  propellitur  unda 

Argentoque  cadit  labrisque  nitentibus  instat 

Delicias  mirata  suas  et  abire  recusat.  r,o 

Extra  autem  niueo  qui  margine  caerulus  amnis 

Uiuit  et  ab  summo  fundum  patet  omnis  in  imum, 

Cui  non  ire  lacu  pigrosque  exsoluere  amictus 

Suadeat?    hoc  mallet  nasci  Cytherea  profundo, 

Hic  te  perspicuum  melius,  Narcisse,  uideres, 

Hic  uelox  Hecate  uelit  et  deprensa  lauari. 

Quid  nunc  strata  solo  referam  tabulata  crepantis  • 

Auditura  pilas,  ut  languidus  ignis  inerrat 

Aedibus  et  tenuem  uoluunt  hypocausta  uaporem? 

Nec  si  Baianis  ueniat  nouus  hospes  ab  oris,  CO 

Talia  despiciat  (fas  sit  componere  magnis 

Parua),  Neronea  nec  qui  modo  lotus  in  unda, 

Hic  iterum  sudare  neget.    macte  ore  nitenti 

Ingenii  curaque  puer!   tecum  ista  senescant, 

Et  tua  iam  in  melius  discat  fortuna  renasci!  C5 


40  iiiridi  et  longa  JDom.  ||  41  distinctuni  A  C,  corr.  ToUtianMS  \ 
liimina  C:  limina  A  5  ||  43  auimata  MarkJ.:  animoque  C  a  animos- 
que  Dom.  animosa  Heinsius  \\  47  themesea  a:  teumessa  uel  tenus 
esa  C  II  52  in  fundum  summo  p.  o.  ab  imo  C  a,  correxi  ||  57  tubu- 
lata  11'.  A.  BccJcer,  Gallus  I  p.  2S1  \\  58  ut  ego:  ubi  C  a  ||  61 
despiciet  C  a  |1  63  sq.  macte  oro  nitenti  Ingenio  curaque  C  a, 
correxi.  Ingenio  cultuque  MarJcl.  ||  65  in  melius  Markl.:  melius 
C  a  melior  Auantius 

VI. 

KALENDAE  DECEMBRES. 

Et  Phoebus  pater  et  seuera  Pallas 
Et  Musae  procul  ite  feriatae: 
lani  uos  reuocabimus  Kalendis. 
Saturnus  mihi  compede  exsoluta, 
Et  multo  grauidas  mero  December 
Et  ridens  locus  et  Sales  proterui 
Adsint,  dum  refero  diem  beatam 
Laeti  Caesaris  ebriamque  noctem. 
Uix  aurora  nouos  mouebat  ortus, 
lam  uelaria  linea  pluebant; 
Nec  rorem  ueniens  profudit  eurus: 
Quicquid  nobile  Ponticis  nucetis, 
Fecundis  cadit  aut  iugis  Idumes; 
Quod  ramis  pia  germinat  Damascos, 
Et  quod  percoquit  aestuosa  Caunos, 
Largis  gratuitum  cadit  rapinis; 
Molles  caseoli  lucunculique, 
Et  massis  Amerina  non  perustis 
Et  mustaceus  et  latente  palma 
Praegnantes  caryotides  cadebant. 
Non  tantis  Hyas  inserena  nimbis 
Terras  obruit  aut  soluta  Plias, 
Qualis  per  cuneos  biems  Latinos 


VI.  titulum  ex  C  dedi:  Decembris  Kalend§  a  ||  3  lani  t^  a: 
lam  C  II  8  noctem  JRic.  Thomsonus:  partem  C  parthen  a,  cui  ^c® 
pacem'  superscripsit  Politianus,  pando  Bom.  \\  10  uelaria  linea  A* 
et  ita  {uel  uellaria)  C:  bellaria  adorea  Dom.  \\  11  Nec  scripsi:  Nunc 
C  hunc  ?  a  II  15  quod  a:  quo  A  C  |  (a)ebosia  cannos  C  a,  corr, 
ImJwfius  II  16  cadet  C  a,  corr.  Dom.  patet  Heinsius  \\  17  caseoli  <S : 
caioli  A  gaioli  C  |  lucunculique  Turnehus:  lagungulique  A  lagun- 
tulique  {uel  lug.)  C  ||  18  perustis  a:  perustus  C  ||  23  Quali  MarJcl. 

Plebem  grandine  concutit  serena. 

Ducat  nubila  lupiter  per  orbem  25 

Et  latis  pluuias  minetur  agris, 

Dum  nostri  louis  hi  ferantur  imbres. 

Ecce  autem  caueas  subit  per  omnis 

Insignis  specie  et  decora  cultu 

Plebes  altera,  non  minor  sedente.  80 

Hi  panaria  candidasque  mappas 

Subuectant  epulasque  lautiores; 

Illi  marcida  uina  largiuntur: 

Idaeos  totidem  putes  ministros. 

Orbem,  qua  melior  seueriorque  est,  85 

Et  gentes  alis  insimul  togatas; 

Et  cum  tot  populos  beata  pascas, 

Hunc,  Annona,  diem  superba  nescis. 

I  nunc  saecula  compara,  Uetustas, 

Antiqui  louis  aureumque  tempus:  40 

Non  sic  libera  uina  tunc  fluebant 

Nec  tardum  seges  occupabat  aruum. 

Una  uescimur  omnis  ordo  mensa, 

Mas  et  femina,  plebs  eques  senatus: 

Libertas  reuerentiam  remisit.  45 

Et  tu  quin  etiam  (quis  hoc  rogare, 

Quis  promittere  possit  hoc  deorum?) 

Nobiscum  socias  dapes  inisti. 

lam  se,  quisquis  is  est  inops,  beatus 

Conuiuam  ducis  esse  gloriatur.  50 

Hos  inter  fremitus  nouosque  luxus 

Spectandi  leuis  affuit  uohiptas: 

Hic  sexus  rudis  insciusque  ferri 


24  serenam  C  a,  corr.  Heinsim  ||  2G  laetis  MoreHus  Q  29  specie 
et  scriim:  spccio  A  species  C  ||  36  insemel  A  C,  corr.  ?  ||  38  nescit 
C  a,  corr.  T)om .  ||  42  aruum  scripsi:  annum  C  a  ||  43  uescimur  A: 
uescitur  C  ||  44  M;is  et  sci^ijm:  Parui  C  a  ||  4G  hoc  rogare  ?:  hoc 
uocare  C  a  ||  52  affuit  scripsi  l.  l.  p.  254:  effagit  C  a  jf  53  Hic  uel 
Hac  scripsi  l.  l.:  Stat  C  a 

Stath   Siluae.  3 


„. 

Ut  pugnas  capit  inprobus  uiriles! 

Credas-  ad  Tanaim  ferumque  Phasim  55 

Thermodontiacas  calere  turmas. 

Hic  audax  subit  ordo  pumilorum, 

Quos  natura  breuis  statim  peracta 

Nodosum  semel  in  globum  ligauit. 

Edunt  munera  conseruntque  dextras  60 

Et  mortem  sibi  (qua  manu!)  minantur. 

Ridet  Mars  pater  et  cruenta  Uirtus, 

Casuraeque  uagis  grues  rapinis 

Mirantur  pumilos  ferociores. 

lam  noctis  propioribus  sub  umbris  65 

Diues  sparsio  quos  agit  tumultus! 

Huc  intrant  faciles  emi  puellae, 

Hic  agnoscitur  omne,  quod  theatris 

Aut  forma  placet  aut  probatur  arte. 

Hoc  plauduQt  grege  Lydiae  tumentes,  70 

Illo  cymbala  tinnulaeque  Gades; 

Illic  agmina  confremunt  Syrorum, 

Hic  plebs  scenica  quique  comminutis 

Permutant  uitreis  gregale  sulphur. 

Inter  quae  subito  cadunt  uolatu  75 

Immensae  uolucrum  per  astra  nubes, 

Quas  Nilus  sacer  horridusque  Phasis, 

Quas  udo  Numidae  legunt  sub  austro.    ' 

Desunt  qui  rapiant,  sinusque  pleni 

Gaudent,  dum  noua  lucra  comparantur.  80 

Tollunt  innumeras  ad  astra  uoces, 

Saturnalia  principis  sonantes, 

Et  dulci  dominum  fauore  clamant: 

Hoc  solum  uetuit  licere  Caesar. 

Uixdum  caerula  nox  subibat  orbem,  85 


54  Ut  C  a:  Et  edd.  ||  58  statura  Guietus  \  peractos  Grono- 
uius  II  60  munera  scripsi:  uulnera  C  a  ||  61  qua  Auantius:  quam 
C  a  II  70  timentes  C  a,  corr.  JDom.  \\  71  Illo  MarJcl:  Illic  C  a 

Descendit  media  nitens  harena 

Densas  flammeus  orbis  inter  umbras, 

Uincens  Gnosiacae  facem  coronae.. 

Collucet  polus  ignibus  nihilque 

Obscurae  patitur  licere  nocti.  90 

Fugit  pigra  Quies,  inersque  Somnus 

Haec  cernens  alias  abit  in  urbes. 

QiTis  spectacula,  quis  iocos  licentes, 

Quis  conuiuia,  quis  dapes  inemptas, 

Largi  flumina  quis  canat  Lyaei?  96 

lam  iam  deficio  tuoque  Baccho 

In  serum  trahor  ebrius  soporem. 

Quos  ibit  procul  hic  dies  per  annos! 

Quam  nullo  sacer  exolescet  aeuo! 

Dum  montes  Latii  paterque  Thybris,  100 

Dum  stabit  tua  Roma  dumque  terris, 

Quod  reddis,  capitolium  manebit. 


91  inemptas;  conied  l.  l.  p.  255  benignas  uel  opimas  ||  96 
deficior  ?  |  tuoque  a:  tuaque  C;  possis  tuaque,  Bacche,  Vi  serum 
in  trahor 

L  I  B  E  R    11. 

STATIUS  MELIORI  SUO  SAL. 

Et  familiaritas  nostra  qua  gaucleo,  Melior,  uir  optime 
nec  minus  in  iudioio  litterarum  quam  in  omni  uitae  co- 
lore  tersissime,  et  ipsa  opusculorum  quae  tibi  trado  con- 
ditio  sic  posita  est  ut  totus  hic  alter  liber  meus  etiam 
sine  epistola  ad  te  spectet.  primum  enim  habet  Glauciam 
nostrum,  cuius  gratissimam  infantiam,  et  qualem  plerum- 
que  infelices  sortiuntur,  apud  te  complexus  amabam.  iam 
uero  tibi  huius  amissi  recens  uulnus  (ut  scis)  epicedio 
prosecutus  sum  adeo  festinanter  ut  excusandam  habuerim 
aifectibus  tuis  celeritatem.  nec  nunc  eam  apud  te  iactO;  i( 
qui  nosti,  sed  et  ceteris  indico;  ne  quis  asperiore  lima 
carmen  examinet  et  a  confuso  scriptum  et  dolenti  datum, 
cum  paene  superuacua  sint  tarda  solatia.  Polli  mei  uilla 
Surrentina,  quae  sequitur,  debuit  a  me  uel  in  honorem 
eloquentiae  eius  diligentius  dici,  sed  amicus  ignouit.  in  ii 
arborem  certe  tuam,  Melior,  et  psittacum  scis  a  me  leues 
libellos  quasi  epigrammatis  loco  scriptos.  eandem  exigebat 


In  titulo  Sal.  A:  salutem  C  ||  5  ad  te  spectet  scripsi:  expectet 
A.*  C  expectetur  Dom.  ||  6  gratissima  infantia  C  a  ||  7  ammirabar 
MarJcl  I  iam  iiero  Bom.:   iam    non    C  a  ||  14  honore  C  a,  corr.  <^ 

stili  facilitatem  leo  mansuetus,  quem  in  amphitheatro 
prostratum  frigidum  erat,  sacratissimo  Imperatori  ni  statim 
traderem.  ad  Ursum  quoque  nostrum,  iuuenem  candidissi-  20 
mum  et  sine  iactura  desidiae  doctissimum,  scriptam  de 
amisso  puero  consolationem  super  ea  quae  ipsi  debeo 
liuic  libro  libenter  inserui,  quia  honorem  eius  tibi  laturus 
acceptum  est.  cludit  uolumen  genethliacon  Lucani,  quod 
Polla  Argentaria,  clarissima  uxorum,  cum  hunc  diem  forte  25 
consecraremus,  imputari  sibi  uoluit.  ego  non  potui  ma- 
iorem  tanti  auctoris  habere  reuerentiam  quam  quod 
laudes  eius  dicturus  hexametros  meos  timui.  haec  qualia- 
cumque  sunt,  Melior  carissime,  si  tibi  non  displicuerint, 
a  te  publicum  accipiant;  si  minus,  ad  me  reuertantur.      30 


GLAUCIAS  ATEDII  MELIORIS  DELICATUS 

Quod  tibi  praerepti,  Melior,  solamen  alumni, 

Inprobus  ante  rogos  et  adhuc  uiuente  fauilla 

OrdiarV  abruptis  etiam  nunc  flebile  ueniS' 

Uulnus  hiat,  magnaeque  patet  uia  lubrica  plagae. 

Cum  iam  egomet  cantus  et  uerba  medentia  saeuis  6 

Confero,  tu  planctus  lamentaque  fortia  mauis 

Odistique  chelyn  surdaque  auerteris  aure. 

Intempesta  cano:  citius  me  tigris  abactis 

Fetibus  orbatique  uelint  audire  leones. 

Nec  si  tergeminum  Sicula  de  uirgine  carmen  10 

Affluat  aut  siluis  chelys  intellecta  ferisque, 

Mulceat  insanos  gemitus.    stat  pectore  demens 

Luctus  et  admoto  latrant  praecordia  tactu. 

Nemo  uetat:  satiare  malis  aegrumque  dolorem 


24  accepto  C  a,  corr.  JDom.  \  est.  cludit  Maduigius:  excludit 
C  a  II  25  clariss  A:  cariss.  C  ||  26  consecraremus  AuanUus\  consu- 
ieremus  C  et,  ut  uid.,  A  cousideremus  <5 

I.  5,  6  saeuus  (A)  Consero  C,  corr.  a 

Libertate  doma.    iam  flendi  expleta  uoluptas?  15 

lamne  preces  fessus  non  indignaris  amicas? 

lamne  canam?    lacrimis  en  et  mea  carmina  in  ipso 

Ore  natant  tristesque  cadunt  in  uerba  liturae. 

Ipse  etenim  tecum  nigrae  sollemnia  pompae 

Spectatumque  urbi  scelus  et  puerile  feretrum  20 

Produxi,  saeuos  damnati  turis  aceruos 

Plorantemque  animam  supra  sua  funera  uidi, 

Teque  patrum  gemitus  superantem  et  brachia  matrum 

Complexumque  rogos  ignemque  haurire  parantem 

Uix  tenui  similis  comes  offendique  tenendo.  25 

Et  nunC;  heu,  uittis  et  frontis  honore  soluto 

Infaustus  uates  uexo  mea  pectora  tecum: 

Plango  lyra,  et  diri  comitem  sociumque  doloris, 

Si  merui  luctusque  tui  consortia  sensi, 

lam  lenis  patiare  precor.    me  fulmine  in  ipso  30 

Audiuere  patres,  ego  iuxta  busta  profusis 

Matribus  atque  piis  cecini  solatia  natis 

Et  mihi,  cum  proprios  gemerem  defectus  ad  ignes 

(Quem,  Natura!)  patrem.    nec  te  lugere  seuerus 

Arceo,  sed  confer  gemitus  pariterque  fleamus.  35 

lamdudum  dignos  aditus  laudumque  tuarum, 

0  merito  dilecte  puer,  primordia  quaerens 

Distrahor.    hinc  anni  stantes  in  limine  uitae, 

Hinc  me  forma  rapit,  rapit  inde  modestia  praecox 

Et  pudor  et  tenero  grauitas  maturior  aeuo.  40 

0  ubi  purpureo  suffusus  sanguine  candor 

Sidereique  orbes  radiataque  lumina  caelo 

Et  castigatae  collecta  modestia  frontis 

Ingenuique  super  crines  mollisque  decorae 

Margo  comae?    blandis  ubinam  ora  arguta  querelis      45 


16  lamne  A:  lamque  C  (|  20  puto  urbi  decus  ||  27  uexo  Dom.: 
uersa  C  uerso  S  a  ||  28  et]  at  Dom.  en  MarJcl.  \  diri  ?  a:  diu  C 
duri  MarJcl.  ||  30  me  Dom.:  iam  C  a  ||  40  grauitas  scripsi:  probi- 
tas  C  a 

Osculaque  impliciti  uernos  redolentia  flores 

Et  mixtae  risu  lacrimae  penitusque  loquentis 

Hyblaeis  uox  tincta  fauis?  cui  sibila  serpens 

Poneret  et  saeuae  uellent  seruire  nouercae. 

Nil  ueris  affingo  bonis.    heu  lactea  colla  60 

Brachiaque  et  numquam  domini  sine  pondere  ceruix! 

0  ubi  uenturae  spes  non  longinqua  iuuentae 

Atque  genis  optatus  honos  iurataque  multum 

Barba  tibi?    cuncta  in  cineres  grauis  intulit  hora 

Hostilisque  dies:  nobis  meminisse  relictum.  66 

Quis  tua  colloquiis  hilaris  mulcebit  amatis 

Pectora?  quis  curas  mentisque  arcana  reraittet? 

Accensum  quis  bile  fera  famulisque  timendum 

Leniet  ardentique  in  se  deiiectet  ab  ira? 

Inceptas  quis  ab  ore  dapes  libataque  uina  60 

Auferet  et  dulci  turbabit  cuncta  rapina? 

Quis  matutinos  abrumpet  murmure  somnos 

Impositus  stratis  abitusque  morabitur  artis 

Nexibus  adque  ipsos  reuocabit  ad  oscula  postes? 

Obuius  intranti  rursus  quis  in  ora  manusque  66 

Prosiliet  breuibusque  humeros  circumdabit  ulnis? 

Muta  domus  stat  ero  desolatique  penates, 

Et  situs  in  thalamis  et  maesta  silentia  mensis! 

Quid  mirum,  tanto  si  te  pius  altor  honorat 

Funere?  tu  domino  requies  portusque  senectae,  70 

Tu  modo  deliciae,  dulces  modo  pectore  curae. 

Non  te  barbaricae  uersabat  turbo  catastae, 

Nec  mixtus  Phariis  uenalis  mercibus  infana 

Compositosque  sales  meditataque  uerba  locutus 


48  tincta  Markl.:  mixta  C  a  ||  51  et  ?:  om.  A  C  ||  56  amatus 
Maduigius  \\  58  fera  MarJcl.:  ferat  Ca  feret  5  |  timendum  ?:  timen- 
tem  A  C  tumentem  Dom.  \\  63  habitusque  C,  coir.  ?  a  H  64  adque 
Politianus:  atque  C  a  atque  (uel  aque)  ipso  —  poste  uulgo  \\ 
67  stat  ero  scripsi  l.  l.  p.  255:  fateor  C  a  U  69  pius  A:  plus  C  j 
alter  C  a 

Quaesisti  lasciuus  erum  tardeque  parasti.  75 

Hinc  domus,  hinc  ortus,  dominique  penatibus  olim 

Carus  uterque  parens  atque  in  tua  gaudia  liber. 

Ne  quererere  genus,  raptum  te  protinus  aluo 

Sustulit  exultans  ac  prima  lucida  uoce 

Astra  salutantem  dominus  sibi  mente  dicauit,  80 

Amplexusque  sinu  tulit  et  genuisse  putauit. 

Fas  mihi  sanctorum  uenia  dixisse  parentum, 

Tuque,  oro,  Natura,  sinas,  cui  priua  per  orbem 

lura  animis  sancire  datum:  non  omnia  sanguis 

Proximus  aut  serie  generis  demissa  propago  85 

AUigat;  interius  noua  saepe  adscitaque  serpunt 

Pignora  conexis.    natos  genuisse  necesse  est, 

Elegisse  iuuat.    tenero  sic  blandus  Achilli 

Semifer  Haemonium  uincebat  Pelea  Chiron. 

Nec  genitor  Peleus  natum  comitatus  in  arma  90 

Troica,  sed  caro  Phoenix  haerebat  alumno. 

Optabat  longe  reditus  Pallantis  ouantis 

Euander,  fidus  pugnas  spectabat  Acoetes. 

Cumque  procul  nitidis  genitor  cessaret  ab  astris, 

Fluctiuagus  uolucrem  comebat  Persea  Dictys.  95 

Quid  referam  altricum  uictas  pietate  parentes? 

Quid  te  post  cineres  deceptaque  funera  matris 

Tutius  Inoo  reptantem  pectore,  Bacche? 

lam  secura  parens  Tuscis  regnabat  in  undis 

Ilia,  portantem  lassabat  Romulus  Accam.  lOO 

Uidi  ego  transertos  alieno  in  robore  ramos 

Altius  ire  suis.    et  te  iam  fecerat  illi 

Mens  animusque  patrem,  necdum  moresue  decorue: 

Tu  tamen  et  truncas  etiani  nunc  murmure  uoces 


78  raptum  sed  C  a  ||  83  prima  C  a,  correxi  ||  84  sancire  Hein- 
sius:  sanare  A  C  sociare  I)om  |j  88  Elegisse  A*  C:  At  legisse 
Boni.  11  90  genitor  Markh:  seuior  C  a  ||  91  claro  C,  corr.  a  |j  95  tolle- 
ha.i.  MarJcl  ||  97  fulmina  MarJcl.  \\  99  parensS:  patris  C  a  ||  104  mutas 
(uel  iunctas)  etiam  nunc  murmure  C  a,   correxi.   motas  etiam  tum 

Uagitumque  rudem  fletusque  infantis  amabas.  106 

lUe,  uelut  primos  expiraturus  ad  austros 

Mollibus  in  pratis  alte  flos  inprobus  extat, 

Sic  tener  ante  diem  uultu  gressuque  superbo 

Uicerat  aequales  multumque  reliquerat  annos. 

Siue  catenatis  curuatus  membra  palaestris  110 

Staret:  Amyclaea  conceptum  matre  putares, 

Oebaliden  illo  praeceps  mutaret  Apollo, 

Alcides  pensaret  Hylan;  seu  Graius  amictu 

Attica  facundi  decurreret  orsa  Menandri: 

Laudaret  gauisa  sonum  crinemque  decorum  116 

Pressisset  rosea  lasciua  Thalia  corona; 

Maeonium  siue  ille  senem  Troiaeque  labores 

Diceret  aut  casus  tarde  remeantis  Ulixis: 

Ipse  pater  sensus,  ipsi  stupuere  magistri. 

Scilicet  infausta  Lachesis  cunabula  dextra  ,        120 

Attigit,  et  gremio  puerum  complexa  fouebat 

Inuidia:  illa  genas  et  adultum  comere  crinem, 

Haec  monstrare  artes  et  uerba  effingere,  quae  nunc 

Plangimus.    Herculeos  annis  aequare  labores 

Coeperat  assurgens,  et  adhuc  infantia  mixta.  126 

lam  tamen  et  ualidi  gressus  mensuraque  maior 

Cultibus,  et  uisae  puero  decrescere  uestes; 

Tum  tibi  quas  uestes,  quae  non  gestamina  mitis 

Festinabat  erus?  breuibus  constringere  laenis 

Pectora  et  angusta  talari  artare  lacertos  130 

Enormes  non  ille  sinens,  sed  semper  ad  annos 


(ita  uulgo)  in  murmura  Markl.  mutilas  etiam  cum  murmure  uoces 
Surmannus  mutas,  etiam  tum  murmura,  uoces  Haixdius  ||  110 
midatus  Markl.  l  113  gratus  C  a,  corr.  k  ||  114  iucundi  Schra- 
derus  ||  116  Pressisset  <5:  Fregisset  C  a  ||  117  Maeonii  s.  i.  senis 
Schraderus  ||  123  Haec  scripsi:  Et  C  a  |  eftingere  scripsi:  infigere 
C  a  refringere  Dom.  \\  125  et  Markl.:  sed  C  a  ||  128  Tum  ego: 
Cum  C  a  I  uestes  corruptum  \\  130  sq.  angusta  telas  artare  (A)  la- 
cerna  Enormes  non  ille  sinus  C  a  angustos  artiis  iactare  lacerna 
Enormi  n.  i.  sinens  Markl.  talos  artare  Peyraredus  retenta  uulgata. 
talari  (sc.  tunica)  artare  lacertos  ego 

Texta  legens  modo  Puniceo  uelabat  amictu, 

Nunc  herbas  imitante  sinu,  nunc  dulce  rubenti 

Murice,  nunc  uiuis  digitos  incendere  gemmis 

Gaudebat:  noti  turba  comes,  non  munera  cessant:        135 

Sola  uerecundo  derat  praetexta  decori. 

Haec  fortuna  domus.    subitas  inimica  leuauit 

Parca  manus.    quo,  diua,  feros  grauis  exeris  ungues? 

Non  te  forma  mouet,  non  te  lacrimabilis  aetas? 

Hunc  nec  saeua  uiro  potuisset  carpere  Progne,  140 

Nec  fera  crudeles  Colchis  durasset  in  iras, 

Editus  Aeolia  nec  si  foret  iste  Creusa; 

Toruus  ab  hoc  Athamas  insanos  flecteret  arcus 

Hunc  quamquam  Hectoreos  cineres  Troiamque  perosus 

Turribus  e  Phrygiis  flesset  missurus  Ulixes.  145 

Septima  lux,  et  iam  frigentia  lumina  torpent, 

lam  complexa  manu  crinem  tenet  infera  luno. 

lUe  tamen,  Parcis  fragiles  urgentibus  annos, 

Te  uultu  moriente  uidet  linguaque  cadente 

Murmurat;  in  te  omnes  uacui  iam  pectoris  efflat         150 

Relliquias,  solum  meminit  solumque  uocantem 

Exaudit,  tibique  ora  mouet,  tibi  uerba  relinquit, 

Et  prohibet  gemitus  consolaturque  dolentem. 

Gratum'  est,  Fata,  tamen,  quod  non  mors  lenta  iacentis 

Exedit  puerile  decus,  manesque  subiuit  155 

Integer  et  nullo  temeratus  corpora  damno, 

Qualis  erat.    quid  ego  exequias  et  prodiga  flammis 

Dona  loquor  maestoque  ardentia  funera  luxu? 

Quod  tibi  purpureo  tristis  torus  aggere  creuit, 

Quod  Cilicum  flores,  quod  munera  graminis  Indi,        160 

Quodque  Arabes  Phariique  Palaestinique  liquores 

Arsuram  lauere  comam?    cupit  omnia  ferre 


132  leges  C  a,  corr.  <S  \\  136  deerat  C  a  ||  138  angues  C  a  jj 
143  ab  hoc  MarJcl.:  ad  hoc  uel  ad  hunc  C  adhuc  <S  a  ||  144  fortasse 
Hectoreas  uires  ||  158  loquar  Auantius  ||  159  torus  <?:  rogus  C  a  |j 
161  Palaestinique  J.  Seldenus:  palam  e  uidique  A  C 

JVodigus  et  totos  Melior  succendere  census, 

Desertas  exosus  opes;  sed  non  capit  ignis 

Inuidus,  atque  artae  desunt  in  munera  flammae.  165 

Horror  habet  sensus.    qualem  te  funere  summo 

Atque  rogum  iuxta,  Melior  placidissime  quondam, 

Extimui!  tune  ille  hilaris  comisque  uideri? 

Unde  animi  saeuaeque  manus  et  barbarus  horror? 

Tu  modo  fusus  humi  lucem  auersaris  iniquam;  170 

Nunc  toruus  pariter  uestes  et  pectora  rumpis 

Dilectosque  premis  uisus  et  frigida  libas 

Oscula.    erant  illic  genitor  materque  iacentis 

Maesta,  sed  attoniti  te  spectauere  parentes. 

Quid  mirum?  plebs  cuncta  nefas  et  praeuia  flerunt     176 

Agmina,  Flaminio  quae  limite  Miluius  agger 

Transuehit,  imraeritus  flaramis  dum  tristibus  infans 

Traditur.    et  geraitum  formaque  aeuoque  meretur: 

Talis  in  Isthmiacos  proiectus  ab  aequore  portus 

Naufragus  inposita  iacuit  sub  matre  Palaemon;  180 

Sic  et  in  anguiferae  ludentem  gramine  Lernae 

Rescissum  squamis  auidus  bibit  anguis  Opheltem. 

Pone  metus  letique  minas  desiste  uereri: 

Illum  nec  terno  latrabit  Cerberus  ore, 

Nulla  soror  flararais,  nulla  assurgentibus  hydris  186 

.Terrebit;  quin  ipse  auidae  trux  nauita  cymbae 

Interius  steriles  ripas  et  adusta  subibit 

Litora,  ne  puero  dura  ascendisse  facultas. 

Quid  mihi  gaudenti  proles  Cyllenia  uirga 

Nuntiat?  estne  aliquid  tam  saeuo  in  tempore  laetum?     190 

*Nouerat  effigiem  generosique  ardua  Blaesi 


170  Tu  modo  <S  a:  Dummodo  C  ||  172  libas  Bentleius:  lambia 
C  a  II  174  malis  spectauere  furentem  ||  178  aeuoque  lanus  Guliel- 
mius:  ac  uoce  C  a  ||  179  proiectus  scripsi:  prolatus  C  ploratus  a 
delatus  Farm.  \\  181  umbriferae  3IarM.  ||  182  Rescissum  A  C: 
recisum  <s  \  rabidus  tulit  anguis  Markl.  ||  189  uirga  A:  uirgo  C  || 
191  effigiem  A:  effigies  C  |  blessi  A  C,  corr.  ? 

Ora  puer,  dum  saepe  domi  noua  serta  ligantem 

Te  uidet  et  similes  tergentem  pectore  curas. 

Hunc  ubi  Lethaei  lustrantem  gurgitis  oras 

Ausonios  inter  proceres  seriemque  Quirini  195- 

Agnouit,  timide  primum  uestigia  iungit 

Accessu  tacito  summosque  lacessit  amictus, 

Inde  magis  sequitur;  neque  enim  magis  ille  trahentem 

Spernit  et  ignota  credit  de  stirpe  nepotum. 

Mox  ubi  delicias  et  rari  pignus  amici  200 

Sensit  et  amissi  puerum  solatia  Blaesi, 

Tollit  humo  magnaque  ligat  ceruice  diuque 

Ipse  manu  gaudens  uehit  et,  quae  munera  mollis 

Elysii,  steriles  ramos  mutasque  uolucres 

Promsit  et  obtuso  pallentes  germine  flores.  205 

Nec  prohibet  meminisse  tui,  sed  pectora  blandus 

Miscet  et  alternum  pueri  partitur  amorem.' 

Hic  finis  rapto!    quin  tu  iam  uulnera  sedas 

Et  toUis  mersum  luctu  caput?  omnia  functa 

Aut  moritura  uides:  obeunt  noctesque  diesque  210 

Astraque,  nec  solidis  prodest  sua  machina  terris. 

Nam  populos,  mortale  genus,  plebisque  caducae 

Qais  fleat  interitus?  hos  bella,  hos  aequora  poscunt; 

His  amor  exitio,  furor  his  et  saeua  cupido, 

Ut  sileam  morbos;  hos  ora  rigentia  Brumae,  215 

Illos  inplacido  letalis  Sirius  igni, 

Hos  manet  imbrifero  pallens  autumnus  hiatu. 

Quicquid  init  ortus,  finem  timet.    ibimus  omnes, 

Ibimus:  immensis  urnam  quatit  Aeacus  ulnis. 

Ast  hic,  quem  gemimus,  felix  hominesque  deosque     220 


198  neque  iam  magis  ille  sequentem  Markl.  \\  201  blessi  A  C, 
corr.  S  II  204  multasque  A  C,  corr.  ?  ||  205  Prosit  scripsi:  Prosit  C 
Porsit  i  a  Porxit  uulgo  Porgit  Barthius  \  obtuso  A :  obtunso  C  {i 
207  puero  MarM.-,  malim  sortitur  |  212  populus  C  a  |  214  caeca 
cupido  MarJcl.  \\  218  init  A*  C:  habet  5  }  timetj  malim  uidet  jj 
219  ulnis  ?:  umbris  C  a 

Et  dubios  casus  et  caecae  lubrica  uitae 

EfFugit;  immunis  fati.     non  ille  rogauit, 

Non  timuit  renuitue  raori:    nos  anxia  plebes, 

Nos  miseri,  quibus  unde  dies  suprema,  quis  aeui 

Exitus,  incertum,  quibus  instet  lulmen  ab  astris,         225 

Quae  nubes  fatale  sonet.     nil  flecteris  istis? 

Sed  flectere  libens.     ades  huc  emissus  ab  atro 

Liraine,  cui  soli  cuncta  irapetrare  facultas, 

Glaucia  (nam  insontes  animas  nec  portitor  arcet 

Nec  durae  comes  ille  ferae):  tu  pectora  mulce,  230 

Tu  prohibe  manare  genas  noctesque  beatas 

Dulcibus  alloquiis  et  uiuis  uultibus  imple; 

Et  periisse  nega  desolatamque  sororem, 

(>ui  potes,  et  miseros  perge  insinuare  parentes. 


1 


II. 

UILLA  SURRENTINA  POLLII  FELICIS. 

Est  inter  notos  Sirenum  nomine  muros 

Saxaque  Tyrrhenae  templis  onerata  Mineruae 

Celsa  Dicarchei  speculatrix  uilla  profundi, 

Qua  Bromio  dilectus  ager,  collesque  per  altos 

Uritur  et  praelis  non  inuidet  uua  Falemis.  5 

Huc  me  post  patrii  laetura  quinquennia  lustri, 

Cum  stadio  iam  pigra  quies  canusque  sederet 

Puluis,  ad  Ambracias  conuersa  gymnade  frondes, 

Trans  gentile  fretum  placidi  facundia  PoIIi 

Detulit  et  nitidae  iuuenilis  gratia  Pollae,  10 

Flectere  iara  cupidura  gressus,  qua  liraite  noto 

Appia  longarqm  teritur  regina  uiarum. 


222  fatis  C  a  (|  223  renuitue  Heinsius:  meruitue  C  a  ||  226  so- 
net  C:  sonent  "S  a  j|  227  atro  <S:  astro  A  C  ||  229  Glaucia  insontes 
A  *  C  Glaucias  insontes  ? ;  nam  Dom.  imeruit  ||  230  dirae  Doni. 
II  234  Qui  A  C:  Qua  Dom. 

Sed  iuuere  morae.     placido  lunata  recessu 

Hinc  atque  hinc  curuas  perrumpunt  aequora  rupes. 

Dat  natura  locum  montique  interuenit  unda,  15 

Litus  et  in  terras  scopulis  pendentibus  exit. 

Gratia  prima  loci,  gemina  testudine  fumant 

Balnea,  et  e  terris  occurrit  dulcis  amaro 

Lympha  mari.     leuis  liic  Phorci  chorus  udaque  crines 

Cymodoce  uiridisque  cupit  Galatea  lauari.  20 

Ante  domum  tumidae  moderator  caerulus  undae 

Excubat,  innocui  custos  laris;  huius  amico 

Spumant  templa  salo.     fehcia  rura  tuetur 

Alcides;  gaudet  gemino  sub  numine  portus: 

Hic  seruat  terras,  hic  saeuis  fluctibus  obstat.  25 

Mira  quies  pelagi:  ponunt  hic  lassa  furorem 

Aequora,  et  insani  spirant  clementius  austri, 

Hic  praeceps  minus  audet  hiems,  nulloque  tumultu 

Stagna  modesta  iacent  dominique  imitantia  mores. 

Inde  per  obliquas  erepit  porticus  arces,  30 

Urbis  opus,  longoque  domat  saxa  aspera  dorso. 

Qua  prius  obscuro  permixti  puluere  soles 

Et  feritas  inamoena  uiae,  nunc  ire  uoluptas: 

Qualis,  si  subeas  Ephyres  Baccheidos  altum 

Culmen,  ab  Inoo  fert  semita  tecta  Lechaeo.  35 

Non,  mihi  si  cunctos  Hehcon  indulgeat  amnes 

Et  superet  Piplea  sitim  largeque  uolantis 

Ungula  se  det  equi  reseretque  arcana  pudicos 

Phemonoe  fontes  uel  quos  meus  auspice  Phoebo 

Altius  inmersa  turbauit  Pollius  urna,  40 

Tnnumeras  ualeam  species  cultusque  locorum 


11.  15  unda  scripsi:  unum  C  a  uncum  uel  imum  Gronouius, 
udum  Heinsius  artius  cum  litus  coniungentes  ||  16  in  terras]  puto 
interius.  Markl.  ulterius  ||  19  Nympha  C  a,  corr.  Barthius  ||  23 
salo  A:  solo  C  ||  32  an  obsceno.^  ||  35  Lechaeo  Bom.:  lyceo  C  a 
II  38  sedet  A  C 

Pieriis  aequare  modis.     uix  ordine  longo 

Suffecere  oculi^  uix,  dum  per  singula  ducor, 

Suffecere  gradus.     quae  rerum  turba!  locine 

Ingenium  an  domini  mirer  prius?  haec  domus  ortus     45 

Aspicit  et  Phoebi  tenerum  iubar;  illa  cadentem 

Detinet  exactamque  negat  dimittere  lucem, 

Cum  iam  fessa  dies  et  in  aequora  montis  opaci 

Umbra  cadit  uitreoque  natant  praetoria  ponto. 

Haec  pelagi  clamore  fremunt,  haec  tecta  sonoros  60 

Ignorant  fluctus  terraeque  silentia  malunt. 

His  fauit  natura  locis,  his  uicta  colenti 

Cessit  et  ignotos  docilis  mansueuit  in  usus. 

Mons  erat  hir,  ubi  plana  uides;  et  lustra  fuerunt, 

Quae  nunc  tecta  subis;  ubi  nunc  nemora  ardua  cemis,    66 

Hic  nec  terra  fuit.     domuit  possessor,  et  illum 

Formantem  rupes  expugnantemque  secuta 

Gaudet  humus.     nunc  cerne  iugum  discentia  saxa 

Intrantesque  domos  iussumque  recedere  montem. 

lam  Methymnaei  uatis  manus  et  chelys  illa  60 

Thebais  et  Getici  cedat  tibi  gloria  plectri: 

Et  tu  saxa  moues,  et  te  nemora  alta  secuntur. 

Quid  referam  ueteres  ceraeque   aerisque  figuras? 

Si  quid  Apellei  gaudent  animasse  colores, 

Si  quid  adhuc  uacua,  tamen  admirabile,  Pisa  66 

Phidiacae  rasere  manus,  quod  ab  arte  Myronis 

Aut  Polycleteo  iussum  est  quod  uiuere  caelo, 

Aeraque  ab  Isthmiacis  auro  potiora  fauillis, 

Ora  ducum  ac  uatum  sapientumque  ora  priorum, 

Quos  tibi  cura  sequi,  quos  toto  pectore  sentis,  70 

Expers  curarum  atque  animum  uirtute  quieta 

Compositus  semperque  tuus.     quid  mille  reuoluam 


44  locine  A:  lociue  C  ||  46  Prospicit  Markl.  |f  60  illa  Markl: 
una  C  a  uni  Schraderus  ||  65  Si  quid  Olympiaca  famae  admirabile 
Markl.  ||  69  ac  C:  et  "S  a  ||  71  turbarum  Markl. 

Gulmina  uisendique  uices?  sua  cuique  uoluptas 

Atque  omni  proprium  thalamo  mare,  transque  iacentem 

Nerea  diuersis  seruit  sua  terra  fenestris:  75 

Haec  uidet  Inarimen,  illinc  Prochyta  aspera  paret; 

Armiger  hac  magni  patet  Hectoris^  inde  malignum 

Aera  respirat  pelago  circumflua  Nesis; 

Inde  uagis  omen  felix  Euploea  carinis 

Quaeque  ferit  curuos  exerta  Megalia  fluctus,  80 

Angitur  hac  domino  contra  recubante  proculque 

Surrentina  tuus  spectat  praetoria  Limon, 

Illa  tamen  cunctis  procul  eminet  una  diaetis, 

Quae  tibi  Parthenopen  derecto  limite  ponti 

Ingerit:  hic  Grais  penitus  desecta  metallis  85 

Saxa;  quod  Eoae  respergit  uena  Syenes, 

Synnade  quod  maesta  Phrygiae  fo^ere  secures 

Per  Cybeles  lugentis  agros,  ubi  marmore  picto 

Candida  purpureo  distinguitur  area  gyro; 

Hic  et  Amyclaei  caesum  de  monte  Lycurgi  90 

Quod  uiret  et  molles  imitatur  rupibus  herbas, 

Hic  Nomadum  lucent  flauentia  saxa  Thasosque 

Et  Chios  et  gaudens  fluctus  aequare  Carystos: 

Omnia  Chalcidicas  turres  obuersa  salutant. 

Macte  animo  quod  Graia  probas,  quod  Graia  frequentas  95 

Arua;  nec  inuideant  quae  te  genuere  Dicarchi 

Moenia!  nos  docto  melius  potiemur  alumno. 

Quid  nunc  ruris  opes  pontoque  noualia  dicam 

Iniecta  et  madidas  Baccheo  nectare  rupes? 

Saepe  per  autumnum  iam  pubescente  Lyaeo  100 

Conscendit  scopulos  noctisque  occulta  sub  umbra 


78  nessis  A  C  ||  79  Euploea  Dom.:  euboea  A  C  ||  81  hac  ego: 
et  C  a  hinc  MarTd.,  qui  et  procul  qui  |j  82  Limon  Dom.:  limen 
A**?  limam  uel  liman  C  ||  83  IUa  scripsi:  Una  C  a  Ante  tamen 
cunctas  MarM.  ||  85  delecta  C  a,  corr.  Auantius  ||  86  et  87  quot 
C  a,  corr.  'i  ||  93  aequare  (uel  fluctu  certare)  Salmasius:  spectare 
C  a  II  95  grata  —  grata  C  a,  corr.  Geuartius 

Palmite  maturo  rorantia  lumina  tersit 

Nereis  et  dulces  rapuit  de  collibus  uuas. 

Saepe  et  uicino  sparsa  est  uindemia  fluctu, 

Et  Satyri  cecidere  uadis,  udamque  per  undas  106 

Dorida  montani  cupierunt  prendere  Panes. 

Sis  felix,  tellus,  dominis  ambobus  in  annos 

Mygdonii  Pyliique  senis  nec  nobile  mutes 

Seruitium,  nec  te  cultu  Tirynthia  uincat 

Ora  Dicarcheique  sinus,  nec  saepius  istis  110 

Blanda  Therapnaei  placeant  uineta  Galesi. 

Hic  ubi  Pierias  exercet  Pollius  artes, 

Seu  uoluit  monitus,  quos  dat  Gargettius  auctor, 

Seu  nostram  quatit  ille  chelyn   seu   dissona  nectit 

Carmina  siue  minax  ultorem  stringit  iambon:  116 

Hinc  leuis  e  scopulis  meliora  ad  carmina  Siren 

Aduolat,  hinc  motis  audit  Tritonia  cristis. 

Tunc  rabidi  ponunt  flatus,  maria  ipsa  uetantur 

Obstrepere,  emergunt  pelago  doctamque  trahuntur 

Ad  chelyn  et  blandi  scopulis  delphines  aderrant.         120 

Uiue,  Midae  gazis  et  Lydo  ditior  auro, 

Troica  et  Euphratae  supra  diademata  felix, 

Quem  non  ambigui  fasces,  non  mobile  uulgus, 

Non  leges,  non  castra  tenent,  qui  pectore  magno 

Spemque  metumque  domas  astu  sublimior  omni,  125 

Exemptus  fatis  indignantemque  repellis 

Fortunam;  dubium  quem  non  in  turbine  rerum 

Deprendet  suprema  dies,  sed  abire  paratum 

Ac  plenum  uita.     nos,  uilis  turba,  caducis 


105  nudamque  C  a,  corr.  Markl.  ||  110  Ora  scripsi:  Aula 
C  a  uiucant  Arua  NoliUus  \  isti  C  a,  corr.  Auantius  ||  111  placeant 
A:  placent  C  |  pineta  Heinsius  ||  112  Pierias  C  a:  siderias  5  ||  113 
gargeticus  C  a  ||  116  et  117  huc  Dom.  ||  118  rapidi  C  a  |  uerentur 
MarJcl.  II  122  eufrate  supra  diademate  C  a;  diademata  Dom.  \\  124 
terent  C,  corr.  a  1|  125  astu  scripsi:  tuto  A  C,  uitio  Dom.  0  126 
repellis  g:  refellis  A  refelles  C  refellens  Markl  ||  127  dubio  C  a, 
corr.  Markl. 

Statii  Siluab.  •        4 

Deseruire  bonis  semperque  optare  parati,  130 

Spargimur  in  casus:  celsa  tu  mentis  ab  arce 

Despicis  errantes  bumanaque  gaudia  rides. 

Tempus  erat,  cum  te  geminae  suffragia  terrae 

Diriperent  celsusque  duas  ueherere  per  urbes, 

Inde  Dicarcbeis  multum  uenerande  colonis,  135 

Hinc  adscite  meis,  pariterque  his  largus  et  illis 

Ac  iuuenile  calens  plecfcrique  errore  superbus. 

At  nunc  discussa  rerum  caligine  uerum 

Aspicis  (illo  alii  rursus  iactentur  in  alto!), 

Et  tua  securos  portus  placidamque  quietem  140 

Intrauit  non  quassa  ratis.     sic  perge  nec  umquam 

Emeritam  in  nostras  puppem  demitte  procellas. 

Uiuite  securi,  quorum  de  pectore  mixtae 

In  longum  coiere  faces  sanctusque  pudicae 

Seruat  amicitiae  leges  amor.     ite  per  annos  145 

Saeculaque  et  priscae  titulos  praecedite  famae. 

Tuque,  nurus  inter  longe 

praecordia  curae, 

Non  frontem  secuere  minae,  sed  candida  semper 

Gaudia  et  in  uultu  curarum  ignara  uoluptas; 

Non  tibi  sepositas  infelix  strangulat  arca  150 

Diuitias  auidiue  animum  dispendia  torquent 

Fenoris:  expositi  census  et  docta  fruendi 

Temperies.     non  uUa  deo  meliore  cohaerent 

Pectora,  non  alias  decuit  concordia  mentes. 


135  puto  uenerate  ||  137  patriaeque  errore  Maduigius  plectri- 
que  decore  Markl.  \\  139  iactantur  C  a,  corr.  Barthius  \\  140  pla- 
cidamque  A  C:  blandamque  ST  ||  142  demitte  A:  dimitte  C  ||  143 
Uiuite  i:  Discite  C  a  Degite  L.  Polsterus\\  147  longe  praecordia 
curae  C  a;  cuius  praecordia  curae  Dom.  longe  pulcherrima,  cuius 
Auantius;  lacunam  statui  \\  148  secuere  (uel  laesere)  scripsi: 
uescere  C  a  uertere  Bom.  traxere  Heinsius  ||  151  auidiue  Barthius; 
malim  auidaeque  ||  154  docuit  C  a,  corr.  ^;  an  coluit  Conc.  ? 


SILUARUM  L.  II,  3.  51 

III. 

ARBOR  ATEDII  MELIORIS. 

Stat,  quae  perspicuas  nitidi  Melioris  opacat 

Arbor  aquas  complexa  lacus,  quae  robore  ab  imo 

Incuruata  uadis  redit  inde  cacumine  recto 

Ardua,  ceu  mediis  iterum  nascatur  ab  undis 

Atque  habitet  uitreum  tacitis  radicibus  amnem.  6 

Quid  Phoebum  tam  parua  rogem?  uos  dicite  causas, 

Naides,  et  faciles,  satis  est,  date  carmina  Fauni. 

Nympharum  tenerae  fugiebant  Pana  cateruae; 

Ille  quidem  it,  cunctas  tamquam  uelit,  it  tamen  unam 

In  Pholoen.     siluis  haec  fluminibusque  sequentis  10 

Nunc  hirtos  gressus,  nunc  improba  cornua  uitat. 

lamque  et  belligerum  lani  nemus  atraque  Caci 

Rura  Quirinalesque  fuga  suspensa  per  agros 

Coelica  tesca  subit;  ibi  demum  uicta  labore, 

Fessa  metu,  qua  nunc  placidi  Melioris  aperti  16 

Stant  sine  fraude  lares,  flauos  collegit  amictus 

Artius  et  niueae  posuit  se  margine  ripae. 

Insequitur  uelox  pecorum  deus  et  sua  credit 

Conubia;  ardenti  iamiam  suspiria  librat 

Pectore,  iam  praedae  leuis  imminet.     ecce  citatos         20 

Aduertit  Diana  gradus,  dum  per  iuga  septem 

Errat  Auentinaeque  legit  uestigia  ceruae. 

Paenituit  uidisse  deam,  conuersaque  fldas 

Ad  comites:   'numquamne   auidis  arcebo  rapinis 

Hoc  petulans  foedumque  pecus,  semperque  pudici  25 

Decrescet  mihi  turba  chori?'  sic  deinde  locuta 


III.  1  opacet  C  a,  corr.  ?  ||  3  Incuruata  ?:  Curuata  C  a  Accur- 
uata  Politimius  ||  4  uadis  A*C:  nodis  ?  in  nodos  Dom.  ||  9  et  ta- 
men  C  a  |)  10  baec  A*  C:  et  S  ||  14  tesca  MarJcl.:  tecta  C  a  [  ibi 
A  C:  iam  S  ||  16  fluidos  •»  ||  17  uiridi  p.  se  margine  t(el  uitrei  — 
riui  MarkJ.  ||  18  credens  idem  ||  22  ceruae  A  C:  terrae  ? 

4* 

Depromit  pharetra  telum  breue,  quod  neque  flexis 

Cornibus  aut  solito  torquet  stridore,  sed  una 

Emisit  contenta  manu  laeuumque  soporem 

Naidos  auersa  fertur  tetigisse  sagitta.  30 

Illa  deam  pariter  surgens  hostemque  proteruum 

Uidit  et  in  fontem,  niueos  ne  panderet  artus, 

Sic  tota  cum  ueste  ruit,  stagnisque  sub  altis 

Pana  sequi  credens  ima  latus  inplicat  alga. 

Quid  faceret  subito  deceptus  praedo?  nec  altis  35 

Credere  corpus  aquis  birtae  sibi  conscius  audet 

Pellis  et  a  tenero  nandi  rudis!    omnia  questus, 

Immitem  Brimo,  stagna  inuida  et  inuida  tela, 

Primaeuam  uisu  platanum,  cui  longa  propago 

Innumeraeque  manus  et  iturus  in  aethera  uertex,  40 

Deposuit  iuxta  uiuamque  adgessit  harenam 

Optatisque  aspergit  aquis  et  talia  mandat: 

^tJiue  diu  nostri  pignus  uenerabile  uoti, 

Arbor,  ^et  haec  durae  latebrosa  cubilia  nymphae 

Tu  saltem  declinis  ama  et  preme  frondibus  undam.      45 

Illa  quidem  meruit,  sed  ne,  precor,  igne  superno 

Aestuet  aut  dira  feriatur  grandine;  tantum 

Spargere  tu  laticem  et  foHis  turbare  memento. 

Tunc  ego  teque  diu  recolam  dominamque  benignae 

Sedis  et  inlaesa  tutabor  utramque  senecta,  50 

Ut  louis,  ut  Phoebi  frondes,  ut  discolor  umbra 

Populus  et  nostrae  stupeant  tua  germina  pinus.' 

Sic  ait.     illa  dei  ueteres  imitata  calores 

Uberibus  stagnis  obliquo  pendula  trunco 

Incubat  atque  umbris  scrutatur  amantibus  undas.  55 


29  laeuumque  ^  a:  leuaque  C  ||  30  Naiados  C  a  ||  31  deam 
Dom.:  diem  C  a  ||  33  Sicut  erat  cum  ueste  MarTd.  ||  38  Brimo 
Scaliger:  Bromium  C  a  ||  43  uenerabile  scripsi  l.  l.  p.  255:  memo- 
rabile  C  a  ||  45  decliuis  C  a,  corr.  Lindenhrogius  |  et  MarJcl:  om. 
C  a  II  47  dirai.  Schraderus :  dura  C  a  ||  53  d.  u.  imitata  (uel  d.  inuet. 
animata)  MarJcL:  d.  u.  animata  C  a  ||  55  scrutatur  C:  seruatur  ? 
a  tutatur  Markl. 

Sperat  et  amplexus,  sed  aquarum  spiritus  arcet 

Nec  patitur  tactus.     tandem  eluctata  sub  auras 

Libratur  fundo  rursusque  enode  cacumen 

Ingeniosa  leuat,  ueluti  descendat  in  imos 

Stirpe  lacus  alia.     iam  nec  Phoebeia  Nais  60 

Odit  et  exclusos  inuitat  gurgite  ramos. 

Haec  tibi  parua  quidem  genitali  luce  paramus 

Dona,  sed  ingenti  forsan  uictura  sub  aeuo. 

Tu,  cuius  placido  posuere  in  pectore  sedem 

Blandus  honos  hilarisque  tamen  cum  pondere  uirtus,   65 

Cui  nec  pigra  quies  nec  iniqua  potentia  nec  spes 

Improba,  sed  medius  per  honesta  et  dulcia  limes, 

Incorrupte  fidem  nullosque  experte  tumultus 

Et  secure,  palam  quod  digeris  ordine  uitam, 

Idem  auri  facilis  contemptor  et  optimus  idem  70 

Comere  diuitias  opibusque  immittere  lucem: 

Hac  longum  florens  animi  morumque  iuuenta 

Iliacos  aequare  senes  et  uincere  persta, 

Quos  pater  elysius,  genetrix  quos  detulit  annos: 

Hoc  illi  duras  exorauere  sorores,  76 

Hoc,  quae  te  sub  teste  situm  fugitura  tacentem 

Ardua  magnanimi  reuirescit  gloria  Blaesi. 


IV. 

PSITTACUS  EIUSDEM. 

Psittace,  dux  uolucrum,  domini  facunda  uoluptas, 
Humanae  sollers  imitator,  psittace,  linguae, 
Quis  tua  tam  subito  praeclusit  murmura  fato? 
Hesternas,  miserande,  dapes  moriturus  inisti 


69  secure  Markl:  secrete  A  C  |  quod  A  C:  qui  Doin.  an 
quo?  II  71  Condere  edd.;  Promere  Burmannus  |]  74  elj^sia  C  a, 
correxi.  elysio  Dow.  jj  77  reuirescet  A  C,  corr.  S  ]  blessi  A  C 

IV.  4  Hesternas  ?:  Externas  C  a  Extremas  MarJcl, 

Nobiscum,  et  gratae  carpentem  munera  mensae  5 

Errantemque  toris  mediae  plus  tempore  noctis 

Uidimus.     affatus  etiam  meditataque  uerba 

Reddideras.     at  nunc  aeterna  silentia  Lethes 

Ille  canorus  babes.     cedat  Phaethontia  uulgi 

Fabula:  non  soli  celebrant  sua  funera  cygni.  lo 

At  tibi  quanta  domus  rutila  testudine  fulgens, 

Conexusque  ebori  uirgarum  argenteus  ordo, 

Argutumque  tuo  stridentia  limina  cornu, 

Et  querulae  tam  forte  fores!  uacat  ille  beatus 

Carcer,  et  angusti  nusquam  conuicia  tecti!  15 

Huc  doctae  stipentur  aues,  quis  nobile  fandi 

lus  natura  dedit:  plangat  Phoebeius  ales 

Auditasque  memor  penitus  dimittere  uoces 

Sturnus  et  Aonio  uersae  certamine  picae, 

Quique  refert  iungens  iterata  uocabula  perdix,  20 

Et  quae  Bistonio  queritur  soror  orba  cubili: 

Ferte  simul  gemitus  cognataque  duoite  flammis 

Funera  et  hoc  cunctae  miserandum  addiscite  carmen: 

^Occidit  aeriae  celeberrima  gloria  gentis 

Psittacus,  ille  plagae  uiridis  regnator  Eoae;  25 

Quem  non  gemmata  uolucris  lunonia  cauda 

Uinceret  aspectu,  gelidi  non  Phasidis  ales, 

Nec  quas  humenti  Numidae  rapuere  sub  austro. 

Ille  salutator  regum  nomenque  locutus 

Caesareum  et  queruli  quondam  uice  functus  amici,       30 

Nunc  conuiua  leuis  monstrataque  reddere  uerba 

Tam  facilis!  quo  tu,  Melior  dilecte,  recluso 

Numquam  solus  eras.     at  non  inglorius  umbris 

Mittitur:  Assyrio  cineres  adolentur  amomo 


9  obis  Heinsim  ||  11  Stat  uiduata  domus  Heinsius  ||  14  tam 
forte  scripsi:  iam  sponte  C  a  tam  saepe  Schraderus  ||  15  augusti 
C  a  II  18  dimittere  C:  demittere  A  ||  19  uictae  Markl.  \\  31  Nunc 
^  a:  Hunc  C  ||  34  adolentur  "?  a:  addentur  C 

Et  tenues  Arabum  respirant  gramine  plumae  35 

Sicaniisque  crocis;  senio  nec  fessus  inerti 
Scandit  odoratos  Phoenix  felicior  ignes/ 


V. 

LEO  MANSUETUS. 

Quid  tibi  constrata  mansuescere  profuit  ira? 

Quid  scelus  humanasque  animo  dediscere  caedes 

Imperiumque  pati  et  domino  parere  minori? 

Quid,  quod  abire  domo  rursusque  in  claustra  reuerti 

Suetus  et  a  capta  iam  sponte  recedere  praeda  6 

Insertasque  manus  laxo  dimittere  morsu? 

Occidis,  altarum  uastator  docte  ferarum, 

Non  grege  Massylo  curuaque  indagine  clausus, 

Non  formidato  supra  uenabula  saltu 

Incitus  aut  caeco  foueae  deceptus  hiatu,  10 

Sed  uictus  fugiente  fera.     stat  cardine  aperto 

Infelix  cauea,  et  clausis  circum  undique  portis 

Hoc  licuisse  nefas  rabidi  tumuere  leones. 

Tum  cunctis  cecidere  iubae,  puduitque  relatum 

Aspicere,  et  totas  duxere  in  lumina  frontes.  15 

At  non  te  primo  fusum  nouus  obruit  ictu 

Ille  pudor:  mansere  animi,  uirtusque  cadenti 

A  media  iam  morte  redit,  nec  protinus  omnes 

Terga  dedere  minae.     sicut  sibi  conscius  alti 

Uulneris  aduersum  moriens  it  miles  in  hostem  20 

Attollitque  manum  et  ferro  labente  minatur: 

Sic  piger  ille  gradu  solitoque  exutus  honore 


37  Scandet  C  a 

V.  1  monstrata  C  a,  corr.  Dom.  ||  6  insertasque  ?  a:  incertas- 
que  C  II  12  clausas  —  portas  C  a,  co»t.  Guietm  ||  13  rabidi  tumuere 
scripsi:  placidi  timuere  C  a  pauido  gemuere  Markh  fremuere 
Heinsius  ||  15  toruas  Markl.  ||  16  At  A:  Ac  C 

Firmat  hians  oculos  animamque  hostemque  reliquit. 

Magna  tamen  subiti  tecum  solatia  leti, 

Uicte,  feres,  quod  te  maesti  populusque  patresque,        25 

Ceu  notus  caderes  tristi  gladiator  harena, 

Ingemuere  mori;  magni  quod  Caesaris  ora 

Inter  tot  Scythicas  Libycasque,  ab  litore  Rheni 

Et  Pharia  de  gente  feras,  quas  perdere  uile  est, 

CJnius  amissi  tetigit  iactura  leonis.  30 


CONSOLATIO  AD  FLAUIUM  URSUM. 

Saeue  nimis,  lacrimis  quisquis  discrimina  ponis 
Lugendique  modos.     miserum  est  primaeua  parenti 
Pignora  surgentesque  (nefas!)  accendere  natos; 
Durum  et  deserti  praerepta  coniuge  partem 
Conclamare  tori,  maesta  et  lamenta  sororum  5 

Et  fratrum  gemitus:  ardet  tamen  ac  procul  intrat 
Altius  in  sensus  maioraque  uulnera  uincit 
Plaga  minor.     famulum  (quoniam  rerum  omnia  caeca 
Sic  miscet  Fortuna  manu  nec  pectora  nouit), 
Sed  famulum  gemis,  Urse,  pium,  sed  amore  fideque      lo 
Has  meritum  lacrimas,  cui  maior  stemmate  cuncto 
Nobilitas  ex  mente  fuit.     ne  comprime  fletus, 
Ne  pudeat;  rumpat  frenos  dolor  iste  deisque, 


23  reliquit  scripsi:  requirit  C  a,  quo  seruato  animumque 
MarJcl.  II  28  ab  scripsi:  in  C  a  et  Dom.-fi  30  ablati  MarTd.; 
malim  occisi  '       -^ 

VI.  Titulum  ex  A  dedi:  C.  a.  Fl.  U.  de  amissione  pueri  deli- 
cati  C  II  2  Lugendoque  Peerlkampius  ||  3  accendere  Bom.:  acedere 
A*  accedere  C  ||  6  ad  te  tamen  at  procul  A  C,  correxi;  arte  ta- 
men  et  (S)  procul  Bom.  \\  8  quoniam  Dom.:  quia  A  C  ||  9  nouit 
C:  mouit  S  a  ||  10  gemis  A:  genus  C  ||  11  cuncto  Lindenhrogius: 
iuncto  C  a  II  12  Nobilitas  MarTd.:  Libertas  C  a  ||  13  deisque  Dom.: 
diesque  C  a 

Si  tam  dura  placent,  hominem  exprobret  (ei  mihi!  subdo 

Ipse  faces),  hominem,  Urse,  tuum,  cui  dulce  uolenti      15 

Seruitium,  cui  triste  nihil,  qui  sponte  sibique 

Imperiosus  erat.     quisnam  haec  in  funera  missos 

Castiget  luctus?  gemit  inter  bella  peremptum 

Parthus  equum,  fidosque  canes  fleuere  Molossi,    - 

Et  uolucres  habuere  rogum  ceruusque  Maronem.  20 

Quid,  si  nec  famulus?  uidi  ipse  animosque  notaui 

Te  tantum  cupientis  erum;  sed  maior  in  ore 

Spiritus  et  tenero  manifesti  in  sanguine  mores. 

Optarent  multum  Graiae  cuperentque  Latinae 

Sic  peperisse  nurus.    non  talem  Cressa  superbum         25 

Callida  sollicito  reuocauit  Thesea  filo, 

Nec  Paris  Oebalios  talis  uisurus  amores 

Rusticus  inuitas  deiecit  in  aequora  pinus. 

Non  fallo  aut  cantus  assueta  licentia  ducit: 

Uidi  et  adhuc  uideo,  qualem  nec  bella  cauentem  30 

Litore  uirgineo  Thetis  occultauit  Achillem, 

Nec  circum  saeui  fugientem  moenia  Phoebi 

Troilon  Haemoniae  deprendit  lancea  dextrae. 

Qualis  eras  procul  en!  cunctis  puerisque  uirisque 

Pulchrior  et  tantum  domino  minor!  illius  unus  85 

Ante  decor,  quantum  praecedit  clara  minores 

Luna  faces  quantumque  alios  premit  Hesperos  ignes. 

Non  tibi  femineum  uultu  decus  oraque  supra 

Mollis  honos  (quali,  dubiae  quos  crimina  formae 

De-  sexu  transire  iubent),  paruoque  uirilis  40 

Gratia;  nec  petulans  acies  blandique  seuero 


14  exprobret  scripsi:  gemis  A  C  c.  t*.  10  |  hei  a:  heu  C  [|  16 
sibimet  MarJcl.;  melius  Heinsius  sibi  ipse  ||  20  rogos  ?  |  Maronem 
Peerlkampius:  marone  C  maronis  a  ||  21  animosque  ed.  Pami.: 
habitusque  C  a  ||  22  capientis  Heinsius  (|  28  Troasin  inuisas  Markl.  jj 
39  quali  scripsi:  qualis  C  a  quales  edd.  \  quos  scripsi:  post  C  a 
discrimina  Markl.  ||  40  paruoque  edd.:  toruoque  A  toruaque  C 

Igne  oculi,  qualis  liber  iam  casside  uisus 

Parthenopaeus  erat;  simplexque  liorrore  decoro 

Crinis,  et  obsessae  nondum  primoque  micantes 

Flore  genae:  talem  Ledaeo  gurgite  pubem  45 

Educat  Eurotas,  teneri  sic  integer  aeui 

Elin  adit  primosque  loui  puer  approbat  annos. 

Nam  pudor  innocuae  mentis  tranquillaque  morum 

Temperies  teneroque  animus  maturior  aeuo, 

Carmine  quo  nota  esse  queant?   saepe  ille  dolentem     50 

Castigabat  erum  studioque  altisque  iuuabat 

Consiliis;  tecum  tristisque  hilarisque  nec  umquam 

Ille  suus  uultumque  tuo  sumebat  ab  ore. 

Dignus  et  Haemonium  et  Pyladen  praecedere  fama 

Cecropiamque  fidem.     sed  laudum  terminus  esto,  55 

Quem  fortuna  sinit:  non  mente  fidelior  aegra 

Sperauit  tardi  reditus  Eumaeus  Ulixis. 

Quis  deus  aut  quisnam  tam  tristia  uulnera  casus 

Eligit?  unde  manus  fatis  tam  certa  nocendi? 

0  quam  diuitiis  censuque  exutus  opimo  60 

Fortior,  Urse,  fores!  si  uel  fumante  ruina 

Raptassent  dites  Uesuina  incendia  Locros 

Seu  Pollentinos  mersissent  flumina  saltus 

Seu  Lucanus  Acir  seu  Thybridis  impetus  altas 

In  dextrum  torsisset  aquas,  paterere  serena  65 

Fronte  deos;   siue  alma  fidem  messisque  negasset 

Cretaque  Cyreneque  et  qua  tibi  cumque  beato 

Larga  redit  fortuna  sinu.     sed  gnara  dolorum 

Inuidia  infelix  animi  uitalia  uidit 


42  liber  scripsi:  bellis  C  a  j  uisus  ?:  uisu  C  a  missa  Dom.  || 
43  errore  ?  Schraderus  \\  48  innocuae  scripsi:  unde  notae  A*  C 
ingenuae  Heinsius  ||  50  nota  esse  queant  Markl.:  potasse  queam 
A  C  donasse  queam  Dom.  dotasse  Heinsius  \  dolentem  Maduigius: 
uolentem  C  a  ||  54  et  addidi:  om.  C  a  Aonium  Pyladen  MarM.  ||  58 
casus  Dom.:  causas  A*  C  ||  62  Ructassent  A  C,  corr.  Maduigius  \\ 
64  Acir  idem:  ager  C  a 

Laedendique  uias.     uitae  modo  limine  adultae  70 

Nectere  tendebat  iuuenum  pulcherrimus  ille 

Cum  tribus  Eleis  unam  trieterida  lustris. 

Attendit  toruo  tristis  Rhamnusia  uultu, 

Ac  primum  impleuitque  toros  oculisque  nitorem 

Addidit  ac  solito  sublimius  ora  leuauit,  76 

Heu!  misero  letale  fauens,  seseque  uidendo 

Torsit  ab  inuidia  mortisque  amplexa  iacenti 

Iniecit  nexus  carpsitque  immitis  adunca 

Ora  uerenda  manu.     quinto  uix  Phosphoros  ortu 

Rorantem  sternebat  equum:  iam  litora  duri  80 

SaeUa,  Philete,  senis,  dirumque  Acheronta  uidebas, 

Quo  domini  clamate  sono!  non  secius  atros 

Nigrasset  planctu  genetrix  sibi  saeua  lacertos, 

Nec  pater;  et  certe  qui  uidit  funera  frater 

Erubuit  uinci.     sed  nec  seruilis  adempto  86 

Ignis:  odoriferos  exhausit  flamma  Sabaeos 

Et  Cilicum  messes,  Phariaeque  exempta  uolucri 

Cinnama  et  Assyrio  manantes  gramine  sucos 

Et  domini  fletus:  hos  tantum  hausere  fauillae, 

Hos  bibit  usque  rogus;  nec  quod  tibi  Setia  canos         90 

Restinxit  cineres,  gremio  nec  lubricus  ossa 

Quod  uallauit  onyx,  miseris  acceptius  umbris 

Quam  gemitus.     sed  et  ipse  sat  est.     quin  terga  dolori, 

Urse,  damus?  quid  damna  foues  et  pectore  iniquo 

Uulnus  amas?  ubi  nota  reis  facundia  raptis?  95 

Quid  caram  crucias  tam  saeuis  luctibus  umbram? 

Eximius  licet  ille  animi  meritusque  doleri: 


70  limine  Blarkl.:  carmen  C  a  ||  71  tendebat  a:  tentabat  A  C 
II  77  ab  scripsi:  et  C  a  et  insidians  Burmnnnus  et  inuitam  Mortem 
complexa  Markl.  \  mortisque  scripsi:  mortemque  A  C  ||  79  quinto 
—  ortu  Schraderus:  quinta  — hora  C  a  ||  81  puto  Senta  |  durumque 
C  a,  corr.  Markl.  \\  82  secius  idem:  saeuius  C  a  I|  83  sibi  ?:  tibi 
C  a  II  90  quod  Bom.:  quo  A  C  |  setia  a:  sestia  C  j]  93  sat  est  scripsi: 
iuuat  C  a  ipsa  iuuat  edd.  \  quin  ?:  quid  A  C  ||  97  doleri  C:  do- 
lori  ?  a 

Soluisti.     subit  ille  pios  carpitque  quietem 

Elysiam  carosque  illic  fortasse  parentes 

Inuenit;  aut  illi  per  amoena  silentia  Lethes  100 

Forsan  Auernales  adludunt  undique  mixtae 

Naides,  obliquoque  notat  Proserpina  uultu. 

Pone,  precor,  questus;  alium  tibi  fata  Phileton, 

Forsan  et  ipse  dabit  moresque  habitusque  decoros 

Monstrabit  gaudens  similemque  docebit  amorem.  105 


YIL 

GENETHLIACON  LUCANI  AD  POLLAM. 

Lucani  proprium  diem  frequentet, 

Quisquis  collibus  Isthmiae  Diones 

Docto  pectora  concitatus  oestro, 

Pendentis  bibit  ungulae  liquorem. 

Ipsi,  quos  penes  est  honor  canendi,  5 

Uocalis  citharae  repertor  Arcas, 

Et  tu  Bassaridum  rotator  Euhan, 

Et  Paean  et  Hyantiae  sorores 

Laetae  purpureas  nouate  uittas, 

CrBQem  comite,  candidamque  uestem  lo 

Perfundant  hederae  recentiores. 

Docti  largius  euagentur  amnes, 

Et  plus  Aoniae  uirete  siluae, 


98  carpitque  A  C:  carpsitque  ?  ||  99  clarosque  C  a  |)  104  habi- 
tusqne  Markl:  habiture  A*  C  habitumque  Dom.  \\  105  amorem  a: 
amori  A*  C  amari  Dom. 

VII.  Lectiones  codids  Laurentiani  plut.  29,  32  saec.  X,  qui 
fol.  29^  —  50»  hoc  carmen  hahet,  L  sigla  notdbo.  G.  L.  ad  Pol- 
lam  A:  G.  L.  ad  Oppiam  C  L  miro  consensu,  ut  eum  qui  C 
exarauit  ipsum  L  in  hoc  carmine  adhibuisse  conicias  \\  3  concitatus 
A:  concitauit  C  L  |)  6  archas  L  a  j)  7  euan  L  )j  8  Hyantiae  Dom.: 
euantiae  A  C  L  ))  9  Laetae]  tae  L  in  initio  lineae  \\  11  Praeein- 
gant  MarJcl. 

Et,  si  qua  laceram  diem  recepit, 

Sertis  mollibus  expleatur  umbra.  16 

Centum  Thespiacis  odora  lucis 

Stent  altaria  uictimaeque  centum, 

Quas  Dirce  lauat  aut  alit  Cithaeron. 

Lucanum  canimus,  fauete  linguis, 

Uestra  est  ista  dies,  fauete,  Musae,  20 

Dum  qui  uos  geminas  tulit  per  artes, 

Et  uinctae  pede  uocis  et  solutae, 

Romani  colitur  chori  sacerdos. 

Felix  heu  nimis  et  beata  tellus, 

Quae  pronos  Hyperionis  meatus  25 

Summis  oceani  uides  in  undis 

Stridoremque  rotae  cadentis  audis, 

Quae  Tritonide  fertiles  Athenas 

Unctis,  Baetica,  prouocas  trapetis: 

Lucanum  potes  inputare  terris!  30 

Hoc  plus  quam  Senecam  dedisse  mundo 

Aut  dulcem  generasse  Gallionem. 

Attollat  refluos  in  astra  fontes 

Graio  nobilior  Melete  Baetis; 

Baetim,  Mantua,  prouocare  noli.  35 

Natum  protinus  atque  humum  per  ipsam 

Primo  murmure  dulce  uagientem 

Blando  Calliope  sinu  recepit. 

Tum  primum  posito  remissa  luctu 

Longos  Orpheos  exuit  dolores  40 

Et  dixit:  'puer  o  dicate  Musis, 

Longaeuos  cito  transiture  uates. 


14  laceram   scripsi:  pater  aut  L  <5  patet  aut  C  a  pateram  <S 
.     patulam  Markl.  \\  16  tespiacis  L  ||  18  dirc§  et  alid  L  ||  20  iste  L  |i 
^'     24  heu]   0   Markl.  \\  25  yperionis  L  ||  26  uides;  ui  ex  corr.  in  L  |j 
28    tritonid§    et    atheras    L  ||  29    u&ica   prouo  castrapetis  L  ||  34 
m&eleb&is  L  (|  35  b&im  L  ||  36  aque  et  ipsum  L  |j  37  primum  L  |j 
38  caliope  L  ||  40  orfeos  A  L  ||  41  puero  dic.  L 

Non  tu  flumina  nec  greges  ferarum 

Nec  plectro  Geticas  mouebis  ornos, 

Sed  septem  iuga  Martiumque  Thybrim  45 

Et  doctos  equites  et  eloquente 

Cantu  purpureum  trabes  senatum. 

Nocturnas  alii  Pbrygum  ruinas 

Et  tarde  reducis  uias  Ulixis 

Et  puppem  temerariam  Mineruae,  50 

Trita  uatibus  orbita,  sequantur: 

Tu  carus  Latio  memorque  gentis 

Carmen  fortior  exeres  togatum. 

Ac  primum  teneris  adhuc  in  annis 

Ludes  Hectora  Thessalosque  currus  55 

Et  supplex  Priami  potentis  aurum, 

Et  sedes  reserabis  inferorum 

(Ingratus  Nero!)  dulcibus  theatris 

Et  noster  tibi  proferetur  Orpheus. 

Dices  culminibus  Remi  uagantis  60 

Infandos  domini  nocentis  ignes. 

Hinc  castae  titulum  decusque  Pollae 

locunda  dabis  adlocutione. 

Mox  coepta  generosior  iuuenta 

Albos  ossibus  Italis  Philippos  65 

Et  Pharsalica  bella  detonabis, 

Quod  fulmen  ducis  inter  arma  diui, 

Libertate  grauem  pia  Catonem 


44  moueuis  L,  corr.  m.  i  ||  45  •  uii  •  et  timbrim  L  ||  46  elon- 
quente  L  ||  47  sanatum  L  ||  49  tarde  MarJcl:  tardi  C  a  L  J  reducis 

i  m.  2 

C  L  (hic  i  ex  a,  corr.  m.  1):  reduces  A  |  ulxxis=  (s  a  m.  2;  in 
ras.  erat  s)  L  ||  51  uotibus  L,  corr.  m.  1  \  53  exeres  Markl.:  exe- 
ris  C  a  L  ||  55  Ludes  L  <?:  Laudas  A  C  |  haectora  tess,  L  ||  56 
aurim  L  |j  59  proferetur  C  L:  preferetur  A  |  orfeus  A  L  ||  60  cul- 
minibus  S'  a:  fulminibus  (uel  flum.)  C  fulminibus  ex  fluminibus 
corr.  m.  1  L  \\  62  Hinc  ^:  Huc  C  a  L  Tu  edd.  ||  66  farsalica  L  ij 
67  Quod  Markl:  Quo  C  a  L  Et  Dom. 

Et  gratum  popularitate  Magnum. 

Tu  Pelusiaci  scelus  Canopi  70 

Deflebis  pius  et  Pharo  cruenta 

Pompeio  dabis  altius  sepulcrum. 

Haec  primo  iuuenis  canes  sub  aeuo, 

Ante  annos  culicis  Maroniani. 

Cedet  Musa  rudis  ferocis  Enni  75 

Et  docti  furor  arduus  Lucreti, 

Et  qui  per  freta  duxit  Argonautas, 

Et  qui  corpora  prima  transfigurat. 

Quin  maius  loquar:  ipsa  te  Latinis 

Aeneis  uenerabitur  canentem.  80 

Nec  solum  dabo  carminum  nitorem, 

Sed  taedis  genialibus  dicabo 

Doctam  atque  ingenio  tuo  decoram 

Forma,  simplicitate,  comitate, 

Censu,  sanguine,  gratia,  lepore,  85 

Qualem  blanda  Uenus  daretque  l\mo\ 

Et  uestros  hymenaeon  ante  postes 

Festis  cantibus  ipsa  personabo. 

0  saeuae  nimium  grauesque  Parcae! 

0  numquam  data  longa  fata  summis!  90 

Cur  plus,  ardua,  casibus  patetis? 

Cur  saeua  uice  magna  non  senescunt? 

Sic  natum  Nasamonii  Tonantis 

Post  ortus  obitusque  fulminatos 

Angusto  Babylon  premit  sepulcro.  95 

Sic  fixum  Paridis  manu  trementis 


69  grauum  L  ||  73  sepulchrum  (itemque  95,  non  103  et  110)  L 
II  79  Quin  ^:  Quid  C  a  L  |  loquar  L:  loquor  C  a  j  ipse  L  ||  81  car- 
minis  Dom.  \\  82  genitalibus  C  a  L  ||  83  ingenituo  L  ||  86.  84.  85 
ponunt  C  a  L,  traieci.  praeeunte  ex  parte  Geuartio  84,  85  eiecit 
Markl.  \\  85  lepore  Lindenbrogius:  decore  C  a  L  ||  87  ymeneon  et 
potes  ^  (erasa  t  litt.)  L  ||  89  q;  ex  corr.  L  ||  90  numq:  L  |  fata 
S:  festa  A  C  L  II  93  Sic  natum  "S  a:  Signatum  C  L  ||  94  p'oortus  L 
II  96  trementis  edd. :  prementis  A  C  L  trementi  Markl.    . 

Peliden  Thetis  horruit  cadentem. 
Sic  ripis  ego  murmurantis  Hebri 
Non  mutum  caput  Orpheos  sequebar. 
Sic  et  tu  (rabidi  nefas  tyranni!) 
lussus  praecipitem  subire  Lethen, 
Dum  pugnas  canis  arduaque  uoce 
Das  solatia  grandibus  sepulcris, 
(0  dirum  scelus!  o  scelus!)  tacebis.' 
Sic  fata  est  leuiterque  decidentes 
Abrasit  lacrimas  nitente  plectro. 
At  tu,  seu  rapidum  poli  per  axem 
Famae  curribus  arduis  leuatus, 
Qua  surgunt  animae  potentiores, 
Terras  despicis  et  sepulcra  rides; 
Seu  pacis  merito  nemus  reclusi 
Felix  Elysii  tenes  in  oris, 
Quo  Pharsalica  turba  congregatur, 
Et  te  nobile  carmen  insonantem 
Pompei  comitantur  et  Catones, 
Dum  magna  sacer  et  superbus  umbra 
Noscis  Tartaron  et  procul  nocentum 
Audis  uerbera  pallidumque  uisa 
Matris  lampade  respicis  Neronem: 
Adsis  lucidus  et  uocante  Polla 
Unum,  quaeso,  diem  deos  silentum 
Exores:  solet  hoc  patere  limen 
Ad  nuptas  redeuntibus  maritis. 
Haec  te  non  thyasis  procax  dolosis 
Falsi  numinis  induit  figura, 


97  tetisL  I  horruitC:  orruit  L  obruit  ?  a  ||  99  orfeos  AL  ||  101 
leten  L  ||  103  malim  sepultis  ||  105  facta  L  ||  107  ac  tu  L  ||  108  leuatu 
L  leuatum  A  C,  corr.  Dom.  \\  112  tenis  L  ||  113  farsal.  L  ||  116  Dum 
Bursianus:  Tu  C  a  L  Seu  Marhl.  ||  117  Nescis  C  a  L,  corr. 
Hauptius  I  nocentu.  L  ||  121  diem  ex  dium  m.  1  corr.  L  |  silentium 
L  II  124  thiasis  L 

Ipsum  sed  colit  et  frequentat  ipsum 

Imis  altius  insitum  medullis, 

Ac  solatia  uera  subministrat 

Uultus,  qui  simili  notatus  auro 

Stratus  praenitet  incubatque  somno  130 

Securae.     procul  hinc  abite,  Moerae: 

Haec  uitae  genialis  est  origo. 

Cedat  luctus  atrox  genisque  manent 

lam  dulces  lacrimae  dolorque  festus, 

Quicquid  fleuerat  ante,  .nunc  adoret.  135 


r 


126  frequenter  (—  f)  L  |)  128  Ac  A  C:  ad  L  I  uera  scripsi: 
uana  C  a  L  ||  130  Stratis  Bom.  \  excubatque  Markl.  ||  131  Moerae 
scripsi:  mortes  C  a  L.  Sed  curae  p.  h.  a.  inertes  Heinsius  iteni- 
que  {sed  mortis)  Maduigi%is  ||  132  genitalis  C  a  L,  corr.  ?  ||  in  fine 
Finit  do  gratias  amen  L 

STATIUS   POLLIO    SUO    SAL. 

Tibi  certe,  Polli  dulcissime  et  hac  cui  tam  fideliter  in- 
liaeres  quiete  dignissime,  non  habeo  diu  probandam  li- 
bellorum  istorum  temeritatem,  cum  scias  multos  ex  illis 
in  sinu  tuo  subito  natos  et  hanc  audaciam  stili  nostri 
frequenter  expaueris,  quotiens  in  illius  facundiae  tuae 
penetralia  seductus  altius  litteras  intro  et  in  omnis  a 
te  studiorum  sinus  ducor.  securus  itaque  tertius  hic  sil- 
uarum  nostrarum  liber  ad  te  mittitur.  habuerat  quidem 
et  secundus  testem,  sed  hic  habet  auctorem.  nam  pri- 
mum  limen  eius  Hercules  Surrentinus  aperit,  quem  in 
litore  tuo  consecratum,  statim  ut  uideram,  his  uersibus  i 
adoraui.  sequitur  libellus,  quo  splendidissimum  et  mihi 
iocundissimum  iuuenem,  Metium  Celerem,  a  sacratissimo 
imperatore  missum  ad  legionem  Syriacam,  quia  sequi 
non  poteram,  sic  prosecutus  sum.  merebatur  et  Claudii 
Etrusci  mei  pietas  aliquod  ex  studiis  nostris  solatium,  2 
cum   lugeret   ueris   (quod   iam  rarissimum   est)    lacrimis 


In  titulo  salutem  A  C  ||  9  expaueris  A  C:  expaueas  S  ||  10  peue- 
trali  A  C,  corr.  ed.  Parm.  penetrale  PoUtianus  \  omnis]  intimos 
Barthius;  potius  imos  ||  13  puto  te  testem  ||  21  iani  rariss.  scripsi: 
amarissimum  C  a  rariss.  ? 

senera  patrem.  Earinus  praeterea,  Germanici  nostri  li- 
bertus,  scit  quamdiu  desiderium  eius  moratus  sim,  cum 
petisset  ut  capillos  suos,  quos  cum  gemmata  pyxide  et 
speculo  ad  Pergamenum  Asclepium  mittebat,  uersibus  26 
dedicarem.  summa  est  egloga,  qua  mecum  secedere  Nea- 
polim  Claudiam  meam  exhortor.  hic,  si  uerum  dicimus, 
sermo  est;  equidem  securus,  ut  cum  uxore  et  qui  per- 
suadere  malit  quam  placere.  huic  praecipue  libello  faue- 
bis,  cum  scias  hanc  destinationem  quietis  meae  tibi  30 
maxime  intendere  meque  non  tam  in  patriam  quam  ad 
te  secedere.   uale. 


I. 

HERCULES  SURRENTINUS  POLLII  FELICIS. 

Intermissa  tibi  renouat,  Tirynthie,  sacra 

Pollius  et  causas  designat  desidis  anni, 

Qiiod  coleris  maiore  tholo  nec  litora  pauper 

Nuda  tenes  tectumque  uagis  habitabile  nautis, 

Sed  nitidos  postes  Graisque  eifulta  metallis  6 

Culmina,  ceu  taedis  iterum  lustratus  honesti 

Ignis  ab  Oetaea  conscenderis  aethera  flamma. 

Uix  oculis  animoque  lides.    tune  ille  reclusi 

Liminis  et  paruae  custos  inglorius  arae? 

Unde  haec  aula  recens  fulgorque  inopinus  agresti  10 

Alcidae?    sunt  fata  deum,  sunt  fata  locorum! 

0  uelox  pietasl    steriles  hic  nuper  harenas 

Ac  sparsum  pelago  montis  latus  hirtaque  dumis 

Saxa  nec  ulla  pati  faciles  uestigia  terras 

Cernere  erat.    quaenam  subito  fortuna  rigentes  16 

Ditauit  scopulos?    Tyrione  haec  moenia  plectro 


22  earinus  A:  ierinus  C  ||  23  dei  post  Germanici  inseruit  Bom, 
II  27  dici  uis  Bursianus 

I.  9  Liminis  A:  Luminis  C  ||  13  Ad  sparsum  C,  correxi.  Asper- 
siim  a 

5* 

An  Getica  uenere  lyra?    stupet  ipse  labores 
Annus,  et  angusto  bis  seni  limite  menses 
Longaeuum  mirantur  opus.    deus  adfuit  arces 
Erexitque  suas  atque  obluctantia  saxa 
Summouit  nitens  et  magno  pectore  montem 
Reppulit:  immitem  credas  iussisse  nouercam. 
Ergo  age,  seu  patrios  liber  iam  legibus  Argos 
Incolis  et  mersum  tumulis  Eurysthea  calcas, 
Siue  tui  solium  louis  et  uirtute  parata 
Astra  tenes,  haustumque  tibi  succincta  beati 
Nectaris  excluso  melior  Phryge  porrigit  Hebe: 
Huc  ades  et  genium  templis  nascentibus  infer. 
Non  te  Lerna  nocens  nec  pauperis  arua  Molorchi 
Nec  formidatus  Nemees  ager  antraque  poscunt 
Thracia  nec  Pharii  polluta  altaria  regis; 
Sed  felix  simplexque  domus  fraudumque  malarum 
Inscia  et  hospitibus  superis  dignissima  sedes. 
Pone  truces  arcus  agmenque  immite  pharetrae 
Et  regum  multo  perfusum  sanguine  robur, 
Instratumque  humeris  dimitte  gerentibus  hostem. 
Hic  tibi  Sidonio  celsum  puluinar  acantho 
Texitur  et  signis  crescit  torus  asper  eburnis. 
Pacatus  mitisque  ueni  nec  turbidus  ira 
Nec  famulare  timens,  sed  quem  te  Maenalis  Auge 
Confectum  thyasis  et  multo  fratre  madentem 
Detinuit  qualemque  uagae  post  crimina  noctis 
Thestius  obstupuit,  totiens  socer.    hic  tibi  festa 
Gymnas,  et  insontes  iuuenum  sine  caestibus  irae 
Annua  ueloci  peragunt  certamina  lustro. 
Hic  templis  inscriptus  auo  gaudente  sacerdos 


18  angusti  bisseno  A  C,  corr.  a  ||  19  adfuit  Meursius:  attulit 
C  a  II  30  Nemees  ^  a:  uenies  C  [  antraueiHfarJfcZ.  ||  36  Lustratumque 
C  a,  corr.  5  ||  37  acantho  A:  achanto  C  ||  43  Thestius  MarU.:  Thespiua 
C  a  II  44  cestibus  A  C:  testibus  ?  caedibus  Markl.;  an  uestibus?  cf. 
146,  152.  II  46  adscriptus  MarJcl 

Paruus  adhuc  similisque  tui,  cum  prima  nouercae 

Monstra  manu  premeres  atque  exanimata  doleres. 

Sed  quaenam  subiti  ueneranda  exordia  templi, 

Dic  age,  Calliope;  socius  tibi  grande  sonabit  50 

Alcides  tensoque  modos  imitabitur  arcu. 

Tempus  erat,  caeli  cum  torrentissimus  axis 

Incumbit  terris  ictusque  Hyperione  multo 

Acer  anhelantis  incendit  Sirius  agros. 

lamque  dies  aderat,  profugis  cum  regibus  aptum  65 

Fumat  Aricinum  Triuiae  nemus  et  face  multa 

Conscius  Hippolyti  splendet  lacus;  ipsa  coronat 

Emeritos  Diana  canes  et  spicula  terget 

Et  tutas  sinit  ire  feras,  omnisque  pudicis 

Itala  terra  focis  Hecateidas  excolit  idus.  60 

Ast  ego,  Dardaniae  quamuis  sub  collibus  Albae 

Rus  proprium  magnique  ducis  mihi  munere  currens 

Unda  domi  curas  mulcere  aestusque  leuare 

Sufficerent,  notas  Sirenum  nomine  rupes 

Facundique  larem  Polli  non  hospes  habebam,  65 

Assidue  moresque  uiri  pacemque  nouosque 

Pieridum  flores  intactaque  carmina  discens. 

Forte  diem  Triuiae  dum  litore  ducimus  udo 

Angustasque  fores  assuetaque  tecta  grauati 

Frondibus  et  patula  defendimus  arbore  soles,  70 

Delituit  caelum  et  subitis  lux  candida  cessit 

Nubibus  ac  tenuis  grauiore  Fauonius  austro 

Inmaduit;  qualem  Libyae  Saturnia  nimbum 

Attulit,  Iliaco  dum  diues  Elissa  marito 

Donatur  testesque  ululant  per  deuia  nymphae.  75 

Diffugimus,  festasque  dapes  redimitaque  uina 

Abripiunt  famuli  nec  quo  conuiuia  migrent, 


48  doleres  ? :  dolores  A  C  ||  60  hecateidas  A :  echateidas  C 
hecateias  Bom.  ||  69  Aiigustasque  A  C,  corr.  i  \  grauati  a:  graua- 
tis  A  C;  possis  ct  grauantis  (-tes)  ||  71  condita  Heinsius 

Quamuis  innumerae  gaudentia  rura  superne 

Insedere  domus  et  multo  culmine  diues 

Mons  nitet:  instantes  sed  proxima  quaerere  nimbi         80 

Suadebant  laesique  fides  reditura  sereni. 

Stabat  dicta  sacri  tenuis  casa  nomine  templi 

Et  magnum  Alciden  humili  lare  parua  premebat, 

Fluctiuagos  nautas  scrutatoresque  profundi 

Uix  operire  capax.    huc  omnis  turba  coimus,  85 

Huc  epulae  ditesque  tori  coetusque  ministrum 

Stipantur  nitidaeque  cohors  gratissima  Pollae. 

Non  cepere  fores,  angustaque  deficit  aedes. 

Erubuit  risitque  deus  dilectaque  Polli 

Corda  subit  blandisque  uirum  complectitur  ulnis.  90 

^Tune',  inquit  ^largitor  opum,  qui  mente  profusa 

Tecta  Dicarchei  pariter  iuuenemque  replesti 

Parthenopen?  nostro  qui  tot  fastigia  monti, 

Tot  uirides  lucos,  tot  saxa  imitantia  uultus 

Aeraque,  tot  scripto  uiuentes  lumine  ceras  95 

Fixisti?    quid  enim  ista  domus,  quid  terra,  priusquam 

Te  gauderet,  erant?    longo  tu  tramite  nudos 

Texisti  scopulos,  fueratque  ubi  semita  tantum, 

Nunc  tibi  distinctis  stat  porticus  alta  columnis, 

Ne  sorderet  iter.    curui  tu  litoris  ora  100 

Clausisti  calidas  gemina  testudine  lymphas. 

Uix  opera  enumerem;  mihi  pauper  et  indigus  uni 

Pollius?    et  talis  hilaris  tamen  intro  penates 

Et  litus,  quod  pandis,  amo.    sed  proxima  sedem 

Despicit  et  tacite  ridet  mea  limina  luno.  105 

Da  templum  dignasque  tuis  conatibus  aras. 


82  sacris  MarJcl.  \\  86  coitusque  A*  C,  corr.  ^  f|  90  uirum]  ani- 
mum  Markl.;  malim  uirum  compellat  ab  orsis  |j  92  Dicharcheae 
et  mitemque  MarTd.  ||  94  imitantia  A  <? :  nutautia  C  ||  97  malim 
gauderet  ero  |j  99  tibi  A  C:  ibi  edd.  \\  100  oras  C  a  ||  101  nymphas 
C  a,  corr.  ?  ||  105  limina  A  <?:  lumiua  C  ||  106  malim  dignasque 
tuis  natalibus 

Quas  puppes  uelis  nolint  transire  secundis, 

Quo  pater  aethereus  mensisque  accita  deorum 

Turba  et  ab  excelso  ueniat  soror  hospita  templo. 

Nec  te,  quod  solidus  contra  riget  umbo  maligni  iio 

Montis  et  immenso  non  usquam  exesus  ab  aeuo, 

Terreat;  ipse  adero  et  conamina  tanta  iuuabo 

Asperaque  inuitae  perfringam  uiscera  terrae. 

Incipe  et  Herculeis  fidens  hortatibus  aude. 

Non  Amphioniae  steterint  uelocius  arces  116 

Pergameusue  labor.'    dixit  montemque  reliquit. 

Nec  mora:  conscripta  formantur  imagine  templa. 

Innumerae  coiere  manus:  his  caedere  siluas 

Et  leuare  trabes,  illis  iramergere  curae 

Fundamenta  solo.    coquitur  pars  humida  terrae  120 

Protectura  hiemes  atque  exclusura  pruinas, 

Indomitusque  silex  curua  fornace  liquescit. 

Praecipuus  sed  enim  labor  est  excindere  dextra 

Oppositas  rupes  et  saxa  negantia  ferro. 

Hic  pater  ipse  loci  positis  Tirynthius  armis  126 

Insudat  ualidaque  solum  deforme  bipenni, 

Cum  graue  nocturna  caelum  subtexitur  umbra, 

Ipse  fodit.    dites  Capreae  uiridesque  resultant 

Taurubulae,  et  terris  ingens  redit  aequoris  echo. 

Non  tam  grande  sonat  motis  incudibus  Aetne,  130 

Cum  Brontes  Steropesque  ferit,  nec  maior  ab  antris 

Lemniacis  fragor  est,  ubi  flammeus  aegida  caelat 

Mulciber  et  castis  exornat  Pallada  donis. 

Decrescunt  scopuli,  et  rosea  sub  luce  reuersi 

Artifices  mirantur  opus.    uix  annus  anhelat  135 

Alter,  et  ingenti  diues  Tirynthius  arce 

Despectat  fluctus  et  iunctae  tecta  nouercae 

109  templo]  tecto  Markl.;  malim  Olympo  [|  111  umqiiam  A  C, 
correxi.  excisus  MarJcl.  \\  117  cum  scripta  formatur  imagine  tela 
C  a,  corr.  Markl.  (conscripta  ?)  ||  120  humida  A  C:  uuida  Do7n.  jl 
128  ditesque  capr(a)e  C  a  ||  129  Theleboae  Turnebus  |  130  ethn(a)e 
C  a,  corr.  <?;  Aetna  5 

Prouocat  et  dignis  inuitat  Pallada  templis. 

lam  placidae  dant  signa  tubae,  iam  fortibus  ardens 

Fumat  harena  sacris.    hos  nec  Pisaeus  honores  140 

luppiter  aut  Cyrrhae  pater  aspernetur  opacae. 

Nil  his  triste  locis;  cedat  lacrimabilis  Isthmos, 

Cedat  atrox  Nemee:  litat  hic  felicior  infans. 

Ipsae  pumiceis  uirides  Nereides  antris 

Exiliunt  ultro  scopulisque  umentibus  haerent;  145 

Nec  pudet  occulte  nudas  spectare  palaestras. 

Spectat  et  Icario  nemorosus  palmite  Gaurus 

Siluaque,  quae  fixam  pelago  Nesida  coronat, 

Et  placidus  Limon  omenque  Euploea  carinis 

Et  Lucrina  Uenus,  Phrygiasque  e  uertice  Graio  150 

Admisces,  Misene,  tubas,  ridetque  benigna 

Parthenope  gentile  sacrum  nudosque  uirorum 

Certatus  et  parua  suae  simulacra  coronae. 

Quin  age  et  ipse  libens  proprii  certaminis  actus 

Inuicta  dignare  manu;  seu  nubila  disco  155 

Findere  seu  uolucres  Zephyros  praecedere  telo 

Seu  tibi  dulce  manu  liquidas  nodare  palaestras, 

Indulge  sacris  et,  si  tibi  poma  supersunt 

Hesperidum,  gremio  uenerabilis  ingere  Pollae; 

Nam  capit  et  tantum  non  degenerabit  honorem.  160 

Quod  si  dulce  decus  uiridesque  resumeret  annos, 

Da  ueniam,  Alcide,  fors  huic  et  pensa  tulisses. 

Haec  ego  nascentes  laetus  bacchatus  ad  aras 

Libamenta  tuli.    nunc  ipsum  in  limine  cerno 


139  iam  insontibus  MarJcl.  ||  143  nemees  C  a  |)  144  puniceis 
A*  C,  corr.  <S  \\  145  scopulisq.  ument.  scripsi:  scopulis  hument.  A  C 
et  scopulis  hument.  edd.  uuentibus  Gronouius  \\  148  quae  cinctam 
MarTd.  ||  149  Limon  omenque  Guietus:  limo  numenque  C  a  Limon 
numenque  Dom.  \\  150  Phrygioque  e  uert.  Graias  C  a,  correxi  ,{ 
151  Admisces  sm^JS*:  Addisces  A  C  Adsciscis  MarJcl.  \\  156praecedere 
C  a:  praeuertere  uulgo  ||  157  liquidas  MarJcl.:  libycas  C  a  |  nodare 
AC:  nudare  ?  ||  160  degener  ambit  Gronouius  il  162  hinc  C  a,  hic  uel 
huic  S  il  163  laetum  BartJiius  \\  164  ipsum  Dom.:  ipse  A  C  ipso  5 


SILUARUM  L.  III,  2.  73 

Soluentem  uoces  et  talia  dicta  ferentem:  165 

^Macte  animis  opibusque  meos  imitate  labores, 

Qui  rigidas  rupes  infecundaeque  pudenda 

Naturae  deserta  domas  et  uertis  in  usum 

Lustra  habitata  feris  foedeque  latentia  profers 

Numina.  quae  tibi  nunc  meritorum  praemia  soluam?    170 

Quas  referam  grates?    Parcarum  fila  tenebo 

Extendamque  colus  (duram  scio  uincere  mortem), 

Auertam  luctus  et  tristia  damna  uetabo 

Teque  nihil  laesum  uiridi  renouabo  senecta 

Concedamque  diu  iuuenes  spectare  nepotes,  176 

Donec  et  hic  sponsae  maturus  et  illa  marito, 

Rursus  et  ex  illis  soboles  noua  grexque  proteruus 

Nunc  humeris  inreptet  aui  nunc  agmine  blando 

Certatim  placidae  concurrat  ad  oscula  Pollae. 

Nam  templis  numquam  statuetur  terminus  aeui,  180 

Dum  me  flammigeri  portabit  machina  caeli. 

Nec  mihi  plus  Nemee  priscumque   habitabitur  Argos 

Nec  Tiburna  domus  solisque  cubilia  Gades.' 

Sic  ait;  et  tangens  surgentem  altaribus  ignem 

Populeaque  mouens  albentia  tempora  silua  185 

Et  Styga  et  aetherei  iurauit  fulmina  patris. 


II. 

PROPEMPTICON  METIO  CELERI. 

Di,  quibus  audaces  amor  est  seruare  carinas 
Saeuaque  uentosi  mulcere  pericula  ponti, 
Sternite  molle  fretum  placidumque  aduertite  uotis 
Concilium,  et  lenis  non  obstrepat  unda  precanti; 
^Grande  tuo  rarumque  damus,  Neptune,  profundo 


165  serentem  Heinsius  ||  171  renebo  Heinsius  ||  182  priscumue 
Markl. 

II.  3  aduertite  A  ?; :  auertite  C  (|  4  lenis  A :  leuis  C 

Depositum.    iuuenis  dubio  committitur  alto 

Metius  atque  animae  partem  super  aequora  nostrae 

Maiorem  transferre  parat.    proferte  benigna 

Sidera  et  antemnae  gemino  considite  cornu, 

Oebalii  fratres;  uobis  pontusque  polusque  lo 

Luceat;  Iliacae  longe  nimbosa  sororis 

Astra  fugate,  precor^  totoque  excludite  caelo. 

Uos  quoque  caeruleum  ponti,  Nereides,  agmen, 

Quis  honor  et  regni  cessit  fortuna  secundi 

(Dicere  quae  magni  fas  sit  mihi  «idera  ponti),  15 

Surgite  de  uitreis  spumosae  Doridos  antris 

Baianosque  sinus  et  feta  tepentibus  undis 

Litora  tranquillo  certatim  ambite  natatu^ 

Quaerentes  ubi  celsa  ratis,  quam  scandere  gaudet 

Nobilis  Ausoniae  Celer  armipotentis  alumnus.  20 

Nec  quaerenda  diu;  modo  nam  trans  aequora  terris 

Prima  Dicarcheis  Pharium  grauis  intulit  annum. 

Prima  salutauit  Capreas  et  margine  dextro 

Sparsit  Tyrrhenae  Mareotica  uina  Mineruae. 

Huius  utrumque  latus  molli  praecingite  gyro,  25 

Partitaeque  uices  uos  stuppea  tendite  mali 

Uincula,  uos  summis  adnectite  sipara  uelis, 

Uos  Zephyris  aperite  sinus;  pars  transtra  reponat, 

Pars  demittat  aquis  curuae  moderamina  puppis; 

Sint  quibus  exploret  rupes  grauis  ante  molybdus,         30 

Quaeque  secuturam  religent  post  terga  phaselon 

Uncaque  sujnmersae  penitus  retinacula  uellant; 

Temperet  haec  aestus  pelagusque  inclinet  ad  ortus: 

Officio  careat  glaucarum  nulla  sororum. 

Hinc  multo  Proteus  geminoque  hinc  corpore  Triton      35 


6  dubiae  —  alno  MarTd.  I|  12  fort.  tutoque  ||  13  ponti  C  a: 
diuae  •?  ||  15  quas  Heinsius  ||  19  quam  Heinsius:  qua  C  a  ||  30 
exploret  rupes  Dom.:  explorent  primos  C  explorent  a  pumos  A, 
ut  uid.,  unde  scopulos  cum  "S  conicias  |  ante  scripsi:  arte  C  a  j 
molybdis  Salmasius:  molorcus  A  molorclios  C 

Praenatet,  et  subitis  qui  perdidit  inguiiia  monstris 

Glaucus  adhuc  patriis  quotiens  allabitur  oris 

Litoream  blanda  feriens  Anthedona  cauda. 

Tu  tamen  ante  omnes,  diua  cum  matre  Palaemon, 

Annue,  si  uestras  amor  est  mihi  pandere  Thebas,         40 

Nec  cano  degeneri  Phoebeum  Amphiona  plectro. 

Et  pater,  Aeolio  frangit  qui  carcere  uentos, 

Cui  uarii  flatus  omnisque  per  aequora  ponti 

Spiritus  atque  hiemes  nimbosaque  nubila  parent, 

Artius  obiecto  Borean  Eurumque  Notumque  45 

Monte  premat:  soli  Zephyro  sit  copia  caeli, 

Solus  agat  puppes  summasque  supernatet  undas 

Assiduus  pelago;    donec  tua  turbine  nullo 

Laesa  Paretoniis  assignet  carbasa  ripis/ 

Audimur.    uocat  ipse  ratem  nautasque  morantes  60 

Increpat.    ecce  meum  timido  iam  frigore  pectus 

Labitur  et  nequeo,  quamuis  mouet  ominis  horror, 

Claudere  suspensos  oculorum  in  margine  fletus. 

lamque  ratem  terris  diuisit  fune  soluto 

Nauita  et  angustum  deiecit  in  aequora  pontem.  65 

Saeuus  et  e  puppi  longo  clamore  magister 

Dissipat  amplexus  atque  oscula  fida  reuellit, 

Nec  longum  cara  licet  in  ceruice  morari. 

Attamen  in  terras  e  plebe  nouissimus  omni 

Ibo  nec  egrediar  nisi  iam  currente  carina.  60 

Quis  rude  in  abscissum  miseris  animantibus  aequor 

Fecit  iter  solidaeque  pios  telluris  alumnos 

Expulit  in  fluctus  pelagoque  immisit  hianti 

Audax  ingenii?  nec  enim  temeraria  uirtus 

Illa  magis,  summae  gelidum  quae  Pelion  Ossae  65 

lunxit  anhelantemque  iugis  bis  pressit  Olympum. 


43  ponti  Heinsius:  mundi  C  a  ||  44  atque  ?:  at  C  ast  a  ||  49 
Laesa  Heinsius:  Laeta  C  a  ||  51  ecce  A  C:  inde  5  |]  60  currente 
ui7'  doctiis  nescioquis:  om.  C  a  cedente  5  ||  61  in  scripsi:  et  C  a  | 
abscisum  ?  11  63  hianti  'i  Bentleius:  hiantes  C  a 


76  P.  PAPINII  STATII 

(Jsque  adeone  parum  lentas  transire  paludes 

Stagnaque  et  angustos  summittere  pontibus  amnes? 

Imus  in  abruptum  gentilesque  undique  terras 

Fugimus  exigua  clausi  trabe  et  aere  nudo.  70 

Inde  furor  uentis  indignataeque  procellae 

Et  caeli  fremitus  et  fulmina  plura  Tonanti. 

Ante  rates  pigro  torpebant  aequora  somno, 

Nec  spumare  Thetis  nec  spargere  nubila  fluctus 

Gaudebant.    uisis  tumuerunt  puppibus  undae,  75 

Inque  hominem  surrexit  hiems.    tunc  nubila  Plias 

Oleniumque  pecus,  solito  tunc  peior  Orion. 

lusta  queror;  fugit  ecce  uagas  ratis  acta  per  undas 

Paulatim  minor  et  longe  seruantia  uincit 

Lumina  tot  gracili  ligno  complexa  timores,  80 

Teque  super  reliquos,  te,  nostri  pignus  amoris 

Portatura,  Celer.    quos  nunc  ego  pectore  somnos 

Quosue  queam  perferre  dies?    quis  cuncta  pauenti 

Nuntius,  an  facili  te  praetermiserit  unda 

Lucani  rabida  ora  maris,  num  torta  Charybdis  85 

Fluctuet  aut  Siculi  populatrix  uirgo  profundi, 

Quos  tibi  currenti  praeceps  gerat  Hadria  mores, 

Quae  pax  Carpathio,  quali  te  subuehat  aura 

Doris  Agenorei  furtis  blandita  iuuenci? 

Sed  merui  questus.    quid  enim  te  castra  petente  90 

Non  uel  ad  ignotos  ibam  comes  impiger  Indos 

Cimmeriumque  chaos?    starem  prope  bellica  regis 

Signa  mei,  seu  tela  manu  seu  frena  teneres, 

Armatis  seu  iura  dares;  operumque  tuorum 

Etsi  non  socius,  certe  mirator  adessem.  95 

Si  quondam  magno  Phoenix  reuerendus  Achilli 

Litus  ad  Iliacum  Thymbraeaque  Pergama  uenit 


69  genitalesque  Schraderus  ||  75  Gaudebant  MarTd.:  Audebant 
C  a;  an  Ardebant?  ||  80  fragili  Heinsius  ||  81  Teque  MarM.:  Qugque 
A  Quaque  C  ||  83  proferre  Heinsius  ||  84  facilis  C  a,  corr.  JDom.  \\ 
85  torta  A  C :  torua  a  11  87  ferat  $ 

Imbellis  tumidoque  nihil  iuratus  Atridae, 

Cur  nobis  ignauus  amor?    sed  pectore  fido 

Nusquam  abero  longisque  sequar  tua  carbasa  uotis.       100 

Isi,  Phoroneis  olim  stabulata  sub  antris, 

Nunc  regina  Phari  numenque  orientis  anheli, 

Excipe  multisono  puppem  Mareotida  sistro; 

Ac  iuuenem  egregium,  Latius  cui  ductor  Eoa 

Signa  Palaestinasque  dedit  frenare  cohortes,  106 

Ipsa  manu  placida  per  limina  festa  sacrosque 

Duc  portus  urbesque  tuas.    te  praeside  noscat, 

Unde  paludosi  fecunda  licentia  Nili, 

Cur  uada  desidant  et  ripa  coherceat  undas 

Cecropio  stagnata  luto,  cur  inuida  Memphis,  110 

Curue  Therapnaei  lasciuiat  ora  Canopi, 

Cur  seruet  Pharias  Lethaeus  ianitor  aras, 

Uilia  cur  magnos  aequent  animalia  diuos; 

Quae  sibi  praesternat  uiuax  altaria  Phoenix, 

Quos  dignetur  agros  aut  quo  se  gurgite  Nili  115 

Mergat  adoratus  trepidis  pastoribus  Apis. 

Duc  et  ad  Aemathios  manes,  ubi  belliger  urbis 

Conditor  Hyblaeo  perfusus  nectare  durat, 

Anguiferamque  domum.  blando  qua  mersa  uetemo 

Actias  Ausonias  fugit  Cleopatra  catenas.  120 

Usque  et  in  Assyrias  sedes  mandataque  castra 

Prosequere  et  Marti  iuuenem,  dea,  trade  Latino. 

Nec  nouus  hospes  erit:  puer  his  sudauit  in  aruis 

Notus  adhuc  tantum  maioris  munere  claui, 

lam  tamen  et  turmas  facili  praeuertere  gyro  126 

Fortis  et  Eoas  iaculo  damnare  sagittas. 

Ergo  erit  illa  dies,  qua  te  maiora  daturus 


100  Nusquam  ^:  Nunquam  C  a  ||  101  olim  A  C:  quondam  S  jj 
110  stagnata  A  C:  signata  <5  \  malius  cur  arida  ||  112  arces  Bent- 
leius  II  119  ueterno  Markl.:  ueneno  C  a  morsa  ueneno  Heinsim  p 
123  in  armis  C  a  Ij  124  munere  5:   numine  A*  C 

Caesar  ab  emerito  iubeat  decedere  bello, 

At  nos  boc  iterum  stantes  in  litore  uastos 

Cernemus  fluctus  aliasque  rogabimus  auras?  130 

0  tum  quantus  ego  aut  quanta  uotiua  mouebo 

Plectra  lyra!  cum  me  magna  ceruice  ligatum 

Attolles  humeris  atque  in  mea  pectora  primum 

Incumbes  e  puppe  nouus  seruataque  reddes 

Colloquia  inque  uicem  medios  narrabimus  annos,         135 

Tu  rapidum  Euphraten  et  regia  Bactra  sacrasque 

Antiquae  Babylonis  opes  et  Zeugma,  Latinae 

Pacis  iter,  quam  dulce  nemus  florentis  Idumes; 

Quo  pretiosa  Tyros  rubeat,  quo  purpura  fuco 

Sidoniis  iterata  cadis,  ubi  germine  opimo  140 

Candida  felices  sudent  opobalsama  uirgae: 

Ast  ego,  deuictis  dederim  quae  busta  Pelasgis 

Quaeue  laboratas  claudat  mihi  pagina  Thebas. 

III. 

CONSOLATIO  AD  CLAUDIUM  ETRUSCUM. 

Summa  deum,  Pietas,  cuius  gratissima  caelo 

Rara  profanatas  inspectant  numina  terras, 

Huc  uittata  comam  niueoque  insignis  amictu, 

Qualis  adhuc  praesens  nullaque  expulsa  nocentum 

Fraude  rudes  populos  atque  aurea  regna  colebas,  5 

Mitibus  exequiis  ades  et  lugentis  Etrusci 

Cerne  pios  fletus  laudataque  lumina  terge. 


128  discedere  A  C,  correxi.  |j  129  At  A:  Ac  C  |  uastosj  uerso» 
MarTcl.  H  134  Incumbeus  C  a  |  seruataque  corruptum;  puto  sperata- 
que  II  136  euphraten  A:  eufratem  C  ||  137  zeuma  A  C  ||  138  quam 
ego:  qua  C  a  ||  139  Quo  —  quo  —  fuco  Gronouius:  Qua  —  qua  — 
suc(c)o  C  a  II  140  cadis  <?  :  uadis  C  a  |  ubi]  quo  Markl.  |  opimo 
Heinsius:  primum  C  a  primo  Peyraredus  ||  143  Quaeue  A  C: 
Quaeque  "S 

III.  Titulum  ex  C  dedi:  Claudii  Etrusci  pietas  a  ||  7  lassataque 
lumina  Handius 

Nam  quis  inexpleto  rumpentem  pectora  questu 

Complexumque  rogos  incumbentemque  fauillis 

Aspiciens  non  aut  primaeuae  funera  plangi  10 

C/oniugis  aut  nati  modo  pubescentia  credat 

Ora  rapi  flammisV   pater  est,  qui  fletur.    adeste 

Dique  hominesque  sacris.  procul  hinc,  procul  ite  nocentes, 

Si  cui  corde  nefas  tacitum  fessique  senectus 

Longa  patris,  si  quis  pulsatae  conscius  umquam  15 

Matris  et  inferna  rigidum  timet  Aeacon  urna: 

Insontes  castosque  uoco.    tenet  ecce  seniles 

Leniter  inplicitus  uultus  sanctamque  parentis 

Canitiem  spargit  lacrimis  animaeque  supremum 

Frigus  amat;  celeres  genitoris  filius  annos  20 

(Mira  fides!)  pigrasque  putat  properasse  sorores. 

Exultent  placidi  Lethaea  ad  flumina  manes, 

Elysiae  gaudete  domus;  date  serta  per  aras 

Festaque  pallentes  hilarent  altaria  lucos. 

Felix,  a!  nimium  felix  plorataque  nato  25 

Umbra  uenit.    longe  Furiarum  sibila,  longe 

Tergeminus  custos,  penitus  uia  longa  patescat 

Manibus  egregiis.    eat  horrendumque  silentis 

Accedat  domini  solium  gratesque  supremas 

Perferat  et  totidem  iuueni  roget  anxius  annos.  30 

Macte  pio  gemitu!    dabimus  solatia  dignis 

Luctibus  Aoniasque  tuo  sacrabimus  ultro 

Liferias,  Etrusce,  seni!  tu  largus  Eoa 

Germina,  tu  messes  Cilicumque  Arabumque  superbas 

Merge  rogis;  ferat  ignis  opes  heredis  et  alto  35 

Aggere  missuri  nitido  pia  nubila  caelo 

Stipentur  cineres:  nos  non  arsura  feremus 


15  umquam]  umbram  Markl.  ||  18  implicitus  <5:  inplicitor  A*, 

ut  uid.;  implicitor  uel  —  tos  C  |(  21  nigrasque  C  a,  corr.  Heinsius  jj 

*  25  a  ego:  et  C  a  heu  edd.    o  Bentleius  |j  31  digna  Schraderus  || 

34  superbis  edd.  \\  37  Ditentur  Schraderus;  cineres  potius  corruptum 

Munera,  uenturosque  tuus  durabit  in  annos 

Me  monstrante  dolor.   neque  enim  mihi  flere  parentem 

Ignotum,  similis  gemui  ct  proiectus  ad  ignes.  40 

Ille  mihi  tua  damna  dies  compescere  cantu 

Suadet,  et  ipse  tuli  quos  nunc  tibi  confero  questus. 

Non  tibi  clara  quidem,  senior  placidissime,  gentis 

Linea  nec  proauis  demissum  stemma,  sed  ingens 

Suppleuit  fortuna  genus  culpamque  parentum  45 

Occuluit.   nec  enim  dominos  de  plebe  tulisti, 

Sed  quibus  occasus  pariter  famulatur  et  ortus. 

Nec  pudor  iste  tibi:  quid  enim  terrisque  poloque 

Parendi  sine  lege  manet?    uice  cuncta  reguntur 

Alternisque  premunt.   propriis  sub  regibus  omnis  50 

Terra;  premit  felix  regum  diademata  Roma; 

Hanc  ducibus  frenare  datum;  mox  crescit  in  illos 

Imperium  superis.   sed  habent  et  numina  legem: 

Seruit  et  astrorum  uelox  chorus  et  uaga  seruit 

Luna  nec  iniussae  totiens  redit  orbita  lucis.  55 

Sic,  modo  si  fas  est  aequare  iacentia  summis, 

Pertulit  et  saeui  Tirynthius  horrida  regis 

Pacta,  nec  erubuit  famulantis  fistula  Phoebi. 

Sed  neque  barbaricis  Latio  transmissus  ab  oris: 

Smyrna  tibi  gentile  solum  potusque  uerendo  60 

Ore  Meles  Hermique  uadum,  quo  Lydius  intrat 

Bacchus  et  aurato  reficit  sua  cornua  limo. 

Laeta  dehinc  series  uariisque  ex  ordine  curis 

Auctus  honos;   semperque  gradus  prope  numina,  semper 

Caesareum  coluisse  latus  sacrisque  deorum  65 


40  similes  —  ignes  {uel  similem  —  ignem)  MarJcl.:  similis  — 
ignem  C  a  |  gemni  A:  genui  uel  gemini  C  |  et  post  gemui  inserui, 
ante  similis  MarTd.  ||  45  labemque  parentum  Schraderus  ||  47  famu- 
latur  A  <S :  famulantur  C  |)  49  cuncta  geruntur  C  a,  corr.  Geuartius 
50  premunt  A  C:  regunt  Liuineius  ||  55  iniussi  —  Solis  MarTcl. 
56  Sic  scripsi:  Et  C  a  [  58  lussa  Markl  \\  60  genitale  Schraderus 
61  Ore  {uel  uerenda  Fronte)  scripsi:   Fonte  C  a  ||  64  gradu  C  a, 
corr.  Peyraredus.  gradi  Meursius 

Arcanis  haerere  datum.    Tibereia  primum 

Aula  tibi  uixdum  ora  noua  mutante  iuuenta 

Panditur.    hic  annis  multa  super  indole  uictis 

Libertas  oblata  uenit;  nec  proximus  heres^ 

Immitis  quamquam  et  Furiis  agitatus,  abegit.  70 

Hinc  et  in  Arctoas  tenuis  comes  usque  pruinas 

Terribilem  affatu  passus  uisuque  tyrannum 

Immanem  empllis,  ut  qui  metuenda  ferarura 

Corda  domant  mersasque  iubent  iam  sanguine  tacto 

Reddere  ab  ore  manus  et  nuUa  uiuere  praeda.  75 

Praecipuos  sed  enim  meritosque  erexit  in  actus 

Nondum  stelligerum  senior  dimissus  in  axem 

Claudius  et  longo  transmisit  habere  nepoti. 

Quis  superos  metuens  pariter  tot  templa,  tot  aras 

Promeruisse  datur?  summi  louis  aliger  Arcas  80 

Nuntius;  imbrifera  potitur  Thaumantide  luno; 

Stat  celer  obsequio  iussa  ad  Neptunia  Triton: 

Tu  totiens  mutata  ducum  iuga  rite  tulisti 

Integer,  inque  omni  felix  tua  cumba  profundo. 

lamque  piam  lux  alta  domum  praecelsaque  toto  86 

Intrauit  Fortuna  gradu;  iam  creditur  uni 

Sanctarum  digestus  opum  partaeque  per  omnis 

Diuitiae  populos  magnique  impendia  mundi. 

Quicquid  ab  auriferis  eiectat  Hiberia  fossis, 

Dalmatico  quod  monte  nitet,  quod  messibus  Afris         90 

Uerritur,  aestiferi  quicquid  terit  area  Nili, 


68  multa]  magna  Markl.,'  possis  culta  0  71  Hunc  ?  H  73  Im- 
manem  emoUis  scnpst  l.  l.  p.  256:  Immanemque  suis  C  a  |  ut 
qui  Sa:  utque  C  ||  76  meritosq.  erexit  scripsi:  merito  surrexit  C  a 
merito  subuexit  Heitisius  meritos  surr.  Peyraredus  \  actus  JDom.: 

Quodque  legit  mersus  pelagi  scrutator  Eoi, 

Et  Lacedaemonii  pecuaria  culta  Galesi 

Perspicuaeque  niues  Massylaque  robora  et  Indi 

Dentis  honos:  uni  parent  commissa  ministro,  95 

Quae  Boreas  quaeque  Eurus  atrox,  quae  nubilus  Auster 

Inuehit:  hibernos  citius  numeraueris  imbres 

Siluarumque  comas.    uigil  iste  animique  sagacis 

Aes  citus  euoluit  quantum  Romana  sub  omni 

Pila  die  quantumque  tribus,  quid  templa,  quid  alti      100 

Undarum  cursus,  quid  propugnacula  poscant 

Aequoris  aut  longe  series  porrecta  uiarum; 

Quod  domini  celsis  niteat  laquearibus  aurum, 

Quae  diuum  in  uultus  igni  formanda  liquescat 

Massa,  quid  Ausoniae  scriptum  crepet  arce  monetae.     105 

Hinc  tibi  rara  quies  animoque  exclusa  uoluptas, 

Exiguaeque  dapes  et  numquam  laesa  profundo 

Cura  mero;  sed  iura  tamen  genialia  cordi 

Et  mentem  uincire  toris  ac  iungere  festa 

Conubia  et  fidos  domino  genuisse  clientes.  iio 

Quis  sublime  genus  formamque  insignis  Etruscae 

Nesciat?  haud  quamquam  proprio  mihi  cognita  uisu, 

Sed  decus  eximium  famae  par  reddit  imago, 

Uultibus  et  similis  natorum  gratia  monstrat. 

Nec  uulgare  genus;  fasces  sumraamque  curulem  115 

Frater  et  Ausonios  enses  mandataque  fidus 

Signa  tulit,  cum  prima  truces  amentia  Dacos 

Impulit  et  magno  gens  est  damnata  triumpho. 

Sic  quicquid  patrio  cessatum  a  sanguine,  mater 

Reddidit,  obscurumque  latus  clarescere  uidit  120 


96  nubilus  A:  nubibus  C  ||  98  iste  ^:  ite  A  C  |  animeque  C  A, 
corr.  S  II  99  Aes  citus  scripsi:  Exitus  A  C  animoque  sagaci  Exci- 
tus  MarTd.  ||  105  arce  Burmannus:  igne  C  a  ||  108  genitalia  5  || 
109  mulcere  toris  e*  ||  111  sublime  decus  MarTd.  ||  113  formae  "?  |[ 
114  Uultibns  et  sibimet  similis  A*  C;  aut  et  similis  aut  et  sibi- 
met  5 

Conubio  gauisa  domus.    nec  pignora  longe; 

Quippe  bis  ad  partus  uenit  Lucina  manuque 

Ipsa  leui  grauidos  tetigit  fecunda  labores. 

Felix  o!  si  longa  dies,  si  cernere  uultus 

Natorum  uiridisque  genas  tibi  iusta  dedissent  125 

Stamina!  sed  media  cecidere  abrupta  iuuenta 

Gaudia,  florentesque  manu  scidit  Atropos  annos; 

Qualia  pallentes  declinant  lilia  culmos 

Pubentesque  rosae  primos  moriuntur  ad  austros, 

Aut  ut  uerna  nouis  expirat  purpura  pratis.  130 

Illa  sagittiferi  circumuolitastis,  Amores, 

Funera  maternoque  rogos  unxistis  amomo; 

Nec  modus  aut  pennis  laceris  aut  crinibus  ignem 

Spargere,  collectaeque  pyram  struxere  pharetrae. 

Quas  tunc  inferias  aut  quae  lamenta  dedisses  135 

Maternis,  Etrusce,  rogis,  qui  funera  patris 

Haud  matura  putas  atque  hos  pius  ingemis  annos! 

Illum  et  qui  nutu  superas  nunc  temperat  arces, 

Progeniem  claram  terris  partitus  et  astris, 

Laetus  Idumaei  donauit  honore  triumphi  140 

Dignatusque  loco  uictricis  in  ordine  pompae 

Non  uetuit,  tenuesque  nihil  minuere  parentes. 

Atque  idem  in  cuneos  populo  seduxit  equestres 

Mutauitque  genus  laeuaeque  ignobile  ferrum 

Exuit  et  celse  natorum  aequauit  honori.  145 

Dextra  bis  octonis  fiuxerunt  saecula  lustris, 

Atque  aeui  sine  nube  tenor.    quam  diues  in  usus 

Natorum  totoque  uolens  excedere  censu, 

Testis  adhuc  largi  nitor  inde  assuetus  Etrusci, 


124  0  C:  a  <?  ba  a  II  130  ut  scripsi:  tibi  C  ubi  S  a  ||  132  ma- 
ternosque  C  a,  corr.  ?  ||  134  collataeque  Gronouius  coniectaeque 
Heinsius  \\  138  temperat  A:  temperet  C  ||  139  malim  largitus  ||  141 
in  scripsi:  et  C  a  ||  143  populo  seduxit  scripsi:  populos  deduxit 
A  C  populos  cum  duxit  Dom.  populo  te  eduxit  Burmannus  \\  145 

Cui  tua  non  humilis  dedit  indulgentia  mores.  150 

Hunc  siquidem  amplexu  semper  reuocante  tenebas 

Blandus  et  imperio  numquam  pater;  huius  honori 

Pronior  ipse  etiam  gaudebat  cedere  frater. 

Quas  tibi  deuoti  iuuenes  pro  patre  renato, 

Summe  ducum,  grates,  aut  quae  pia  uota  rependant?     155 

Tu  (seu  tarda  situ  rebusque  exhausta  senectus 

Errauit  seu  blanda  diu  Fortuna  regressum 

Maluit)  attonitum  et  uenturi  fulminis  ictus 

Horrentem  tonitru  tantum  lenique  procella 

Contentus  monuisse  senem;  cumque  horrida  supra       160 

Aequora  curarum  socius  procul  Itala  rura 

Linqueret,  hic  molles  Campani  litoris  oras 

Et  Diomedeas  concedere  iussus  in  arces 

Atque  hospes,  non  exul,  erat.   nec  plura  moratus 

Romuleum  reseras  iterum,  Germanice,  limen  165 

Maerentemque  foues  inclinatosque  penates 

Erigis.   haut  mirum,  ductor  placidissime,  quando 

Haec  est  quae  uictis  parcentia  foedera  Cattis, 

Quaeque  suum  Dacis  donat  clementia  montem^ 

Quae  modo  Marcomanos  post  horrida  bella  uagosque     170 

Sauromatas  Latio  non  est  dignata  triumpho. 

lamque  in  line  dies,  et  inexorabile  pensum 

Deficit.    hic  maesti  pietas  me  poscit  Etrusci, 

Qualia  nec  Siculae  modulantur  carmina  rupes 

Nec  fati  iam  certus  olor  saeuique  marita  175 

Tereos.    heu  quantis  lassantem  bracnia  uidi 

Planctibus  et  prono  fusum  super  oscula  uultu! 

Uix  famuli  comitesque  tenent,  uix  arduus  ignis 

Summouet.    haut  aliter  gemuit  per  patria  Theseus 


155  rependunt  A  C  ||  157  Errabit  A  C,  corr.  Dom.  ||  159  lenique 
A:  leuique  C  j|  164  nec  longa  ?  ||  168  catis  A:  captis  C  ||  174  mo- 
derantur  C  a,  corr.  Bentleius  ||  179  per  patria  scripsi:  periuria  C  a 
pia  funera  Heinsius 

Litora,  qui  falsis  deceperat  Aegea  uelis.  180 

Tunc  immane  gemens  foedatusque  ora  tepentes 

Affatur  cineres:  ^cur  nos,  fidissime,  linquis 

Fortuna  redeunte,  pater?    modo  numina  magni 

Praesidis  atque  breues  superum  placauimus  iras, 

Nec  frueris  tantique  orbatus  muneris  usu  186 

Ad  manes,  ingrate,  fugis.    nec  flectere  Parcas 

Aut  placare  malae  datur  aspera  numina  Lethes? 

Felix,  cui  magna  patrem  ceruice  uehenti 

Sacra  Mycenaeae  patuit  reuerentia  flammae! 

Quique  tener  saeuis  genitorem  Scipio  Poenis  190 

Abstulit  et  Lydi  pietas  temeraria  Lausi. 

Ergo  et  Thessalici  coniunx  pensare  mariti 

Funus  et  immitem  potuit  Styga  uincere  supplex 

Thracius?   hoc  quanto  melius  pro  patre  liceret! 

Non  totus  rapiere  tamen,  nec  funera  mittam  195 

Longius;  hic  manes,  hic  intra  tecta  tenebo: 

Tu  custos  dominusque  laris,  tibi  cuncta  tuorum 

Parebunt;  ego  rite  minor  semperque  secundus 

Assiduas  libabo  dapes  et  pocula  sacris 

Manibus  effigiesque  colam:  te  lucida  saxa,  200 

Te  similem  doctae  referet  mihi  linea  cerae; 

Nunc  ebur  et  fuluum  uultus  imitabitur  aurum. 

Inde  uiam  morum  longaeque  examina  uitae 

Affatusque  pios  monituraque  somnia  poscam.' 

Talia  dicentem  genitor  dulcedine  laeta  206 

Audit  et  inmites  lente  descendit  ad  umbras 

Uerbaque  dilectae  fert  narraturus  Etruscae. 

Salue  supremum,  senior  mitissime  patrum, 

Supremumque  uale,  qui  numquam  sospite  nato 

Triste  chaos  maestique  situs  patiere  sepulcri.  210 


180  Litora  C  a:  Litore  ^  ||  181  fremens  MarJcl  ||  182  cur  edd.: 
cui  C  a  II  191  lidi  A:  lichi  uel  lici  (licii)  C  ||  194  hoc  A  C:  at  a 
ah  <5  II  203  sanctaeque  MarM.  ||  204  morituraque  A  C,  corr.  Bom. 

Semper  odoratis  spirabunt  floribus  arae, 

Semper  et  Assyrios  felix  bibet  urna  liquores 

Et  lacrimas,  qui  maior  honos.    hic  sacra  litabit 

Manibus  eque  tua  tumulum  tellure  leuabit. 

Nostra  quoque  exemplo  meritus  tibi  carmina  sanxit,     215 

Hoc  etiam  gaudens  cinerem  donasse  sepulcro. 

IV. 

CAPILLI  FLAUI  EARINI. 

Tte,  comae,  facilemque  precor  transcurrite  pontum, 

Ite  coronato  recubantes  molliter  auro; 

Ite,  dabit  cursus  mitis  Cytherea  secundos 

Placabitque  notos,  fors  et  de  puppe  timenda 

Transferet  inque  sua  ducet  super  aequora  concha.  5 

Accipe  laudatos,  iuuenis  Phoebeie,  crines, 

Quos  tibi  Caesareus  donat  puer,  accipe  laetus 

Intonsoque  ostende  patri.    sine  dulce  nitentes 

Comparet  atque  diu  fratris  putet  esse  Lyaei. 

Porsan  et  ipse  comae  numquam  labentis  honorem         lo 

Praemetet  atque  alio  clusum  tibi  ponet  in  auro. 

Pergame,  pinifera  multum  felicior  Ida! 

Illa  licet  sacrae  placeat  sibi  nube  rapinae 

(Nempe  dedit  superis  illum,  quem  turbida  semper 

luno  uidet  refugitque  manum  nectarque  recusat),  15 

At  tu  grata  deis  pulchroque  insignis  alumno 

Misisti  Latio,  placida  quem  fronte  ministrum 

lupiter  Ausonius  pariter  Romanaque  luno 

Aspiciunt  et  uterque  probant.    nec  tanta  potenti 

Terrarum  domino  diuum  sine  mente  uoluptas.  20 


214  eque  A  C:  atque  ^  inque  Markl.  ||  215  sancit  C  a,  corr. 
ed.  Parm. 

IV.  Titulum  dedi  ex  K:  C.  flaui  ierini  C  ||  9  fratris  A:  fratreg 
C  II  11  Pr§metet  A:  Premeret  C  Proferet  T)om.  ||  13  laude  rapinae 
Markl. 

Dicitur  Idalios  Erycis  de  uertice  lucos 

Dum  petit  et  molles  agitat  Uenus  aurea  cygnos, 

Pergameas  intrasse  domos,  ubi  maximus  aegris 

Auxiliator  adest  et  festinantia  sistens 

Fata  salutifero  mitis  deus  incubat  angui.  26 

Hic  puerum  egregiae  praeclarum  sidere  formae 

Ipsius  ante  dei  ludentem  conspicit  aras. 

Ac  primum  subita  paulum  decepta  figura 

Natorum  de  plebe  putat;  sed  non  erat  illi 

Arcus  et  ex  humeris  nullae  fulgentibus  umbrae.  80 

Miratur  puerile  decus  uultumque  comasque 

Aspiciens  ^tune  Ausonias'  ait  *ibis  ad  arces, 

Neglectus  Ueneri?  tu  sordida  tecta  iugumque 

Seruitii  uulgare  feres?   procul  absit:  ego  isti, 

Quem  meruit,  formae  dominum  dabo.  uade  age  mecum,    35 

Uade,  puer:  ducam  uolucri  per  sidera  curru 

Donum  inmane  duci;  nec  te  plebeia  manebunt 

lura:  Palatino  famulus  deberis  amori. 

Nil  ego,  nil,  fateor,  toto  tam  dulce  sub  orbe 

Aut  uidi  aut  genui.    cedat  tibi  Latmius  ultro  40 

Sangariusque  puer  quemque  irrita  fontis  imago 

Et  sterilis  consumpsit  amor.    te  caerula  Nais 

Mallet  et  apprensa  traxisset  fortius  urna. 

Tu,  puer,  ante  omnis;  solus  formosior  ille, 

Cui  daberis.'    sic  orsa  leues  secum  ipsa  per  auras        46 

Tollit  olorinaque  iubet  considere  biga. 

Nec  mora.    iam  Latii  montes  ueterisque  penates 

Euandri,  quos  mole  noua  pater  inclitus  urbis 

Excolit  et  summis  aequat  Germanicus  astris. 

Tunc  propior  iam  cura  deae,  quae  forma  capillis  50 

Optima,  quae  uestis  roseos  accendere  uultus 


I 


28  subita]  dubia  Heinsius;  mdlim  nitida  ||  39  tam  ?:  iam  A  C 
40  cedat  a:  cedet  C  cedant  Heinsius  |  lamius  A,  ita  uel  lanius  C 
47  ueteresque  C  a,  corr.  BartJiius  ||  48  urbis  ?  a :  orbis  C 

Apta,  quod  in  digitis,  collo  quod  dignius  aurum. 

Norat  caelestis  oculos  ducis  ipsaque  taedas 

]unxerat  et  plena  dederat  conubia  dextra. 

Sic  ornat  crines,  Tyrios  sic  fundit  amictus,  55 

Dat  radios  ignemque  suum.     cessere  priores 

Deliciae  famulumque  greges;  hic  pocula  magno 

Prima  duci  murrasque  graues  crystallaque  portat 

Candidiore  manu:  crescit  noua  gratia  Bacclio. 

Care  puer,  superis  qui  praelibare  uereudum  60 

Nectar  et  ingentem  totiens  contingere  dextram 

Electus,  quam  nosse  Getae,  quam  tangere  Persae 

Armeniique  Indique  petunt!  o  sidere  dextro 

Edite,  multa  tibi  diuum  indulgentia  fauit! 

Olim  etiam,  ne  prima  genas  lanugo  nitentes  65 

Carperet  et  pulchrae  fuscaret  gratia  formae, 

ipse  deus  patriae  celsam  trans  aequora  liquit 

Pergamon.     haut  uUi  puerum  moUire  potestas 

Credita,  sed  tacita  iuuenis  Pboebeius  arte 

Leniter  baut  uUo  concussum  uulnere  corpus  70 

De  sexu  transire  iubet.     tamen  anxia  curis 

Mordetur  puerique  timet  Cytherea  dolores. 

Nondum  pulchra  ducis  clementia  coeperat  ortu 

Intactos  seruare  mares;  nunc  frangere  sexum 

Atque  hominem  mutare  nefas;  gauisaque  totos  75 

Quos  genuit  natura  uidet,  nec  lege  sinistra 

Ferre  timent  famulae  natorum  pondera  matres. 

Tu  quoque,  nunc  iuuenis,  genitus  si  tardius  esses, 

Umbratusque  genas  et  adultos  fortior  artus, 

Non  unum  gaudens  Phoebea  ad  limina  munus  80 


58  murrasque  C:  myrrasque  a  [  graues  C  a:  puer  ^  ||  69  ma- 
lim  Candidiora  ||  66  Spargeret  Markl.  \\  68  uUi  A:  illi  C  ||  70  cor- 
pu8  A*  C:  torpens  S  ||  74  sexum  A  C:  saxo  "S  (|  75  totos  (uel  sal- 
uos)  seripsi  l.  l.  p.  256:  solos  C  a 

Misisses;  patrias  nunc  solus  crinis  ad  oras 

Nauiget.     hunc  multo  Paphie  saturabat  amomo, 

Hunc  noua  tergemina  pectebat  Gratia  dextra. 

Huic  et  purpurei  cedat  coma  saucia  Nisi, 

Et  quam  Sperchio  tumidus  seruabat  Achilles.  85 

Ipsi,  cum  primum  niueam  praecerpere  frontem 

Decretum  est  humerosque  manu  nudare  nitentes, 

Accurrunt  teneri  Paphia.  cum  matre  uohicres 

Expediuntque  comas  et  serica  pectore  ponunt 

Palha.     tunc  iunctis  crinem  incidere  sagittis  90 

Atque  auro  gemmisque  locant,  rapit  ipsa  cadentem 

Mater,  et  arcanos  iterat  Cytherea  liquores. 

Tunc  puer  e  turba,  manibus  qui  forte  supinis 

Nobile  gemmato  speculum  portauerat  auro, 

^Hoc  quoque  demus',  ait;  ^patriis  nec  gratius  ullum     95 

Munus  erit  tempHs  ipsoque  petitius  auro. 

Tu  modo  fige  aciem  et  uultus  hic  usque  reUnque.' 

Sic  ait  et  speculum  reclusit  imagine  rapta. 

At  puer  egregius  tendens  ad  sidera  palmas, 

^His  mihi  pro  donis,  hominum  mitissime  custos,         100 

Si  merui,  longa  dominum  renouare  iuuenta 

Atque  orbi  seruare  uelis!  hoc  sidera  mecum, 

Hoc  undae  terraeque  rogant.     eat,  oro,  per  annos 

Iliacos  Pyhosque  simul,  propriosque  penates 

Gaudeat  et  secum  Tarpeia  senescere  templa.'  105 

Sic  ait  et  motas  miratur  Pergamos  aras. 


81  solus  crinis  A*^  C:  solus  uictor  ?  (  aras  ?  ||  84  cedat  a:  ce- 
det  A  0  I  saucia  C  a :  Paucia  A*  (sine  dubio  PoUtiani  errore  in  tanta 
P  ei  f  litterariim  similitudine)  \\  86  praecidere  Heinsius  \\  88  teneri] 
pueri  Markl.  \\  89  comas]  manus  uel  sinus  Schraderus  ||  91  caden- 
tes  C  a,  corr.  Schraderus  ||  92  arcano  saturat  C.  liquore  Schrade- 
rus;  pro  iterat  possis  conicere  infert  ||  96  petitius  scrijysi:  potentius 
C  a  II  97  hic  Barthius:  huc  e  a  hos  Markl  \\  99  At  A  S:  Ac  C 
I  egregias  Markl.,  erectas  Hetnsius  ||  103  oro  A  ?:  ore  C  ||  104  si- 
mul]  situs  Markl. 


90  P.  PAPINII  STATII 

V. 

EGLOGA  AD  UXOREM. 

Quid  mihi  maesta  die,  sociis  quid  noctibus,  uxor, 

Anxia  peruigili  ducis  suspiria  cura? 

Non  metuo  ne  laesa  fides  aut  pectore  in  isto 

Alter  amor;  nullis  in  te  datur  ire  sagittis 

(Audiat  infesto  licet  hoc  Rhamnusia  uultu),  5 

Non  datur.     et  si  egomet  patrio  de  litore  raptus 

Quattuor  emeritis  per  bella,  per  aequora  lustris 

Errarem,  tu  mille  procos  intacta  fugares; 

Non  inperfectas  commenta  retexere  telas^ 

Sed  sine  fraude  palam,  thalamosque  armata  negasses.    lO 

Dic  tamen,  unde  alta  mihi  fronte  et  nubila  uultus? 

Anne  quod  Euboicos  fessus  remeare  penates 

Auguror  et  patria  senium  componere  terra? 

Cur  hoc  triste  tibi?  certe  lasciuia  corde 

Nulla,  nec  aut  rabidi  mulcent  te  proelia  Circi  15 

Aut  intrat  sensus  damnosi  turba  theatri; 

Sed  probitas  et  opaca  quies  et  sordida  numquam 

Gaudia.     quas  autem  comitem  te  rapto  per  undas? 

Quamquam,  et  si  gelidas  irem  mansurus  ad  Arctos 

Uel  super  Hesperiae  uada  caligantia  Thules  20 

Aut  septemgemini  caput  inpenetrabile  Nili, 

Partirere  uias.     etenim  tua  (nempe  benigna 

Quam  mihi  sorte  Uenus  iunctam  florentibus  annis 

Seruat  et  in  senium),  tua,  quae  me  uulnere  primo 


V.  Egloga  ad  uxorem  C  Ad  Claudiam  "?  a  ||  1  Quid  Dom.: 
Quis  A  C  II  5  hoc  A  C:  haec  ^  ||  7  emensis  Markl.  \\  9  inperfectas 
idem:  intersectas  (uel  interfectas)  C  a  ||  10  armata]  orbata  MarJcl; 
mdlim  animata  ||  14  cordi  Dom.  \\  15  rapidi  C  a,  corr.  Wdkefieldus 
IJ  16  damnosi  scripsi  l.  l.  p.  256:  clamosi  C  a  |  cura  Markl.  ||  20 
thules  A,  ut  uid.:  thiles  C  ||  21  inpenetrabile  A:  ut  penetrabile  C 
jj  22  Partirere  scripsi  l.  l.:  Hortarere  C  a  ||  24  Seruet  edd. 

Intactum  thalamis  et  adhuc  iuuenile  uagantem  25 

Fixisti,  tua  frena  libens  docilisque  recepi, 

Et  semel  insertas  non  mutaturus  habenas 

Usque  fero.     tu  me  nitidis  Albana  prementem 

Dona  comis  sanctoque  indutum  Caesaris  auro 

Uisceribus  complexa  tuis  sertisque  dedisti  30 

Oscula  anhela  meis;  tu,  cum  Capitolia  nostrae 

Infitiata  lyrae,  saeuum  ingratumque  dolebas 

Mecum  uicta  louem;  tu  procurrentia  primis 

Carmina  nostra  sonis,  totas  quin  murmura  noctes 

Aure  rapis  uigili;  longi  tu  sola  laboris  85 

Conscia,  cumque  tuis  creuit  mea  Thebais  annis. 

Qualem  te  nuper  Stygias  prope  raptus  ad  umbras, 

Cum  iam  Lethaeos  audirem  comminus  amnes, 

Aspexi,  tenuique  oculos  iam  morte  cadentes. 

Scilicet  exhausti  Lachesis  mihi  tempora  fati  40 

Te  tantum  miserata  dedit,  superique  potentes 

Inuidiam  timuere  tuam.     post  ista  propinquum 

Nunc  iter  optandosque  sinus  comes  ire  moraris? 

Heu  ubi  nota  fides  totque  explorata  per  usus, 

Qua  ueteres  Latias  Graiasque  Heroidas  aequas?  45 

Isset  ad  Iliacas  (quid  enim  deterret  amantes?) 

Penelope  gauisa  domos,  si  passus  Ulixes; 

Questa  est  Aegiale,  questa  est  Meliboea  relinqui, 

Et  quamquam  saeui  fecerunt  maenada  planctus. 

Nec  minor  his  tu  nosse  fidem  inuictamque  maritis        50 


28  fero  —  prementem  sci'ipsi  l.  l.  p.  258:  premo  —  ferentem 
(ita  A)  C  a  I  tu  Politianus:  ter  A  C  ||  29  comes  C  a,  corr.  Dom.  '\ 
32  dolebas  Dom.:  doleres  A  C  ||  34  totas  quin  (uel  totasque  en) 
murmura  scripsi  1.  l.:  totasque  in  murmure  C  a  motasque  in  mur- 
mura  uoces  Heinsius  ||  37  prope  A  C:  modo  ?  ||  41  superique  no- 
centes  Heinsius  ||  43  optandosque  A  C:  optatosque  <5  ||  44  ubi  C: 
tibi  ^  a  il  45  graiasque  Dom.:  graias  C  a  ||  49  Et  quam  (quam 
saeui!)  Geuartius  Et  quam  tam  saeui  Crucem  (|  50  inuictamque 
scripsi:  uictamque  C,  in  A  uict  litterae  tantum  dispici  possunt', 
uitamque  ?  firmamque  Dom.  totamque  Heinsius 

Dedere.     sic  certe  cineres  umbramque  priorem 

Quaeris  adhuc,  sic  exequias  amplexa  canori 

Coniugis  ingentes  iterasti  pectore  planctus, 

lam  mea.     nec  pietas  alia  est  tibi  curaque  natae, 

Sic  et  mater  amas,  sic  numquam  corde  recedit  55 

Nata  tuo,  fixamque  animi  penetralibus  imis 

Nocte  dieque  tenes.     non  sic  Trachinia  nidos 

Alcyone,  uernos  non  sic  Philomela  penates 

Circuit  amplectens  animamque  in  pignora  transfert. 

Et  nunc  illa  tepet  uiduo  quod  sola  cubili:  60 

Otia  tam  pulchrae  terit  infecunda  iuuentae, 

Sed  uenient,  plenis  uenient  conubia  taedis. 

Sic  certe  formaeque  bonis  animique  meretur; 

Siue  cKelyn  complexa  ferit  seu  uoce  paterna 

Discendum  Musis  sonat  et  mea  carmina  flectit,  65 

Candida  seu  molli  diducit  brachia  motu: 

Ingenium  probitas  artemque  modestia  uincit. 

Nonne  leues  pueros,  non  te,  Cytherea,  pudebit 

Hoc  cessare  decus?  nec  tantum  Roma  iugales 

Conciliare  toros  festasque  accendere  taedas  70 

Fertilis:  et  nostra  generi  tellure  dabuntur. 

Non  adeo  Uesuinus  apex  et  flammea  diri 

Montis  hiems  trepidas  exhausit  ciuibus  urbes: 

Stant  populisque  uigent.     hinc  auspice  condita  Phoebo 

Tecta  Dicarchei  portusque  et  litora  mundo  75 

Hospita:  at  hinc  magnae  tractus  imitantia  Romae 

Quae  Capys  aduectis  inpleuit  moenia  Teucris. 

Nostra  quoque  et  propriis  tenuis  nec  rara  colonis 


57  trachinia  ^:  intracia  A*  C  ||  60  tepet  scripsi:  tenet  C  a, 
quo  seruato  uiduum  cubile  Geuartius,  uulgo  ||  61  tam  Geuartius: 
iam  C  a  II  63  animaeque  C  a,  corr.  ?  ||  64  ferit  Markl:  petit*C  a 
II  72  uesuuinus  A;  de  C  non  liquet  ||  74  hinc  Heinsius:  hic  C  a  || 
75  mundo  (uel    Baii)  Markl.:    mundi  C  a  ponti  uel  musis  JBtir- 

Parthenope,  cui  mite  solum  trans  aequora  uectae 

Ipse  Dionaea  monstrauit  Apollo  columba.  80 

Has  ego  te  sedes  (nam  nec  mihi  barbara  Thrace 

Nec  Libye  natale  solum)  transferre  laboro, 

Quas  et  moUis  hiems  et  frigida  temperat  aestas, 

Quas  inbelle  fretum  torpentibus  adluit  undis. 

Pax  secura  locis  et  desidis  otia  uitae  66 

Et  numquam  turbata  quies  somnique  parati. 

Nulla  foro  rabies  aut  strictae  in  iurgia  leges: 

Morum  iura  uiris  solum  et  sine  fascibus  aequum. 

Quid  nunc  magnificas  species  cultusque  locorum 

Templaque  et  innumeris  spatia  interstincta  columnis,  90 

Et  geminam  molem  nudi  tectique  theatri 

Et  Capitolinis  quinquennia  proxima  lustris, 

Quid  laudem  lusus  libertatemque  Menandri, 

Quam  Romanus  honos  et  Graia  licentia  miscent? 

Nec  desunt  uariae  circa  oblectamina  uitae:  95 

Siue  uaporiferas,  blandissima  litora,  Baias, 

Enthea  fatidicae  seu  uisere  tecta  Sibyllae 

Dulce  sit  Iliacoque  iugum  memorabile  remo, 

Seu  tibi  Bacchei  uineta  madentia  Gauri 

Teleboumque  domos,  trepidis  ubi  dulcia  nautis  loo 

Lumina  noctiuagae  tollit  Pharus  aemula  lunae, 

Caraque  non  molli  iuga  Surrentina  Lyaeo, 

Quae  meus  ante  alios  habitator  Pollius  auget, 

Aenariaeque  lacus  medicos  Stabiasque  renatas. 


80  dionea  —  coliimba  A:  dioneae  —  columbae  C  ||  86  parati 
?:  peracti  C  a  ||  87  strictae  in  iurgia  leges  A  C:  strictae  iurgia 
legis  ?  II  90  Templaque  et  inn.  A:  Templaque  inn.  C  ||  93  lusus 
scripsi:  litus  C  a  risus  Lindenhrogius  ||  93  Menandri  corruptum\ 
proponehant  iocandi  lauandi  natandi  uagandi  meandi  ||  94  graia 
•S:  grata  C  a  ||  104  Denarumque  (ita  A  C)  corruptmn;  Aenariae- 
que  Dom.  Dimidiaeque  Imhofius  in  huius  carminis .  editione  Halis 
a.  1863  emissa  p.  28  \  Stabiasque  Heinsius  (cf.  Imhof.  ihid.J:  sta- 
tiuasque  C  statinasque  a 

Mille  tibi  nostrae  referam  telluris  honores?  105 

Sed  satis  hoc,  coniunx,  satis  est  dixisse:  creauit 
Me  tibi,  me  socium  longos  astrinxit  in  annos. 
Nonne  haec  amborum  genetrix  altrixque  uideri 
Digna?  sed  ingratus  qui  plura  adnecto  tuisque 
Moribus  indubito:  uenies,  carissima  coniunx,  ilO 

Praeueniesque  etiam;  sine  me  tibi  ductor  aquarum 
Thybris  et  armiferi  sordebunt  tecta  Quirini. 


105  honores  scripsi:  amores  C  a 

SILUAKUM 

L  I  B  E  R    IV. 


STATIUS  MARCELLO  SUO  SAL. 

Inueni   librum,    Marcelle    carissime,    quem   pietati   tuae  5 
dedicarem.     reor  equidem   aliter  quam    inuocato  numine 
maximi  imperatoris   nullum  opusculum   meum  coepisse; 
sed  hic  liber  tres  habet  paeanas  illius  [quae  ad  honorem 
tuum  pertinet].     primo   autem   septimum  decimum  Ger- 
manici   nostri    consulatum  adoraui;  secundo   gratias  egi  10 
sacratissimis  eius  epulis  honoratus;  tertio  uiam  Domitia- 
nam    miratus    sum,    qua    grauissimam    arenarum  moram 
exemit.     cuius    beneficio    tu    quoque    maturius  epistolam 
eam  accipies,  quam  tibi  in  hoc  libro  a  Neapoli  scribo. 
proximum   est  lyricum  carmen    ad   Septimium   Seuenim,  15 
iuuenem,   uti   scis,    inter   ornatissimos    secundi   ordinis, 


4  salutem  A  C  ||  8  hic  Uber  tres  habet  sequam  quod  quarta 
quae  ad  h.  t.  p.  A*  C  h.  L  t.  habet.  sequitur  quarta  quae  ectr. 
*3.  ego  in  loco  difficillimo  de  coniectura  duhia  scrijysi  paeanas, 
ex  certa^  ut  puto,  emendatione  illius  (illi^)  pro  quarta  (IIII»);  qua 
corruptela  recepta  uerba  quae  ad  honorem  tuum  pertinet  hic  plane 
superflua  (cf.  l.  13  sq.)  a  sciolo  quodam  adiecta  sunt  ||  11  epulis 
S;  epistolis  C  a  ||  14  eam  Markl.:  meam  C  a 

tuum  quidem  condiscipulum,  sed  mihi  citra  hoc  quoque 
ius  artissime  carum.  nam  Uindicis  nostri  Herculem 
Epitrapezion  secundum  honorem,  quem  de  me  et  de  ipsis 
studiis  meretur,  imputare  etiam  tibi  possum.  Maximum20 
Uinium  et  dignitatis  et  eloquentiae  nomine  a  nobis  di- 
ligi  satis  eram  testatus  epistola,  quam  ad  illum  de  edi- 
tione  Thebaidos  meae  publicaui;  sed  nunc  quoque  eum 
reuerti  maturius  ex  Dalmatia  rogo.  iuncta  est  egloga 
ad  municipem  meum  lulium  Menecratem^  splendidum  iu-  25 
uenem  et  Pollii  mei  generum,  cui  gratulor  quod  Nea- 
polim  nostram  numero  liberorum  honestauerit.  Plotio 
Grypo,  maioris  gradus  iuueni,  dignius  opusculum  reddam, 
sed  interim  hendecasyllabos,  quos  Saturnalibus  una  risi- 
mus,  huic  uolumini  inserui.  quare  ergo  plura  in  quartoSO 
siluarum  quam  in  prioribus?  ne  se  putent  aliquid  egisse, 
qui  reprehenderunt,  ut  audio,  quod  hoc  stili  genus  edi- 
dissem.  primum  superuacuum  est  dissuadere  rem  fac- 
tam;  deinde  multa  ex  illis  iam  domino  Caesari  dederam, 
et  quanto  hoc  plus  est  quam  edere?  exercere  autem  35 
iocos  non  licet?  'secreto'  inquit.  sed  est  sphaeromachias 
spectamus  et  pilaris  lusio  admittitur.  nouissime:  quis- 
quis  ex  meis  inuitus  aliquid  legit,  statim  se  profiteatur 
aduersum?  itaque  quare  consilio  eius  accedam?  in  sum- 
mam:  nempe  ego  sum  qui  traducor;  taceat  ergo  et  gau-40 
deat.  hunc  tamen  librum  tu,  Marcelle,  defendes,  si  uide- 
tur,  set  hactenus,  si  nimis  reprehendemur.   uale. 


17  quidem  et  C  a  quidem  etiam  edd.;  et  deleui  |  citra 
H.  Nohlius:  contra  C  a  ||  18  nam  C  a:  iam  Dom.  \\  21  uinium  A: 
iunium  C  ||  28  gripo  C  grippo  ?  a  ||  36  ioco  A  C  an  inquis  .^  ||  37 
pilaris  A:  palaris  C  |  admittit  A  C  ||  38  inuidus  MarJcl.  ||  39  ita 
quare  C  a,  correxi.  itaque  uulgo  \  in  summam  C:  in  summa  •?  a  || 
40  ergo  addidi:  om.  C  a  ||  41  defendes  et  si  uidetur  hactenus  C 
a,  correxi.  defende,  sed,  si  uidetur,  hactenus  Maduigi^is  ||  42  si 
nimis  idem:  sin  (sim  a)  minus  C  a  [  reprehendamur  Markl. 

I. 

SEPTIMUS  DECIMUS  CONSULATUS  IMP.  AUG.  GERMAKICI. 

Laeta  bis  octonis  accedit  purpura  fastis 

Caesaris  insignemque  aperit  Germanicus  annum, 

Atque  oritur  cum  sole  nouo,  cum  grandibus  astris 

Clarius  ipse  nitens  et  primo  maior  Eoo. 

Exultent  leges  Latiae,  gaudete,  curules;  6 

Et  septemgemino  iactantior  aethera  pulset 

Roma  iugo,  plusque  ante  alias  Euandrius  arces 

Collis  ouet;  subiere  noui  palatia  fasces, 

Et  requiem  bis  sextus  honos  precibusque  receptis 

Curia  Caesareum  gaudet  uicisse  pudorem.  10 

Ipse  etiam  inmensi  reparator  maximus  aeui 

Attolit  uultus,  et  utroque  a  limine  grates 

lanus  agit,  quem  tu  uicina  pace  ligatum 

Omnia  iussisti  componere  bella  nouique 

In  leges  iurare  fori.     leuat  ecce  supinas  16 

Hinc  atque  inde  manus  geminaque  haec  uoce  profatur: 

^Salue,  magne  parens  mundi,  qui  saecula  mecum 

Instaurare  paras,  talem  te  cernere  semper 

Mense  meo  tua  Roma  cupit;  sic  tempora  nasci, 

Sic  annos  intrare  decet.     da  gaudia  fastis  20 

Continua;  hos  humeros  multo  sinus  ambiat  ostro 

Et  properata  tuae  manibus  praetexta  Mineruae. 

Aspicis  ut  templis  alius  nitor,  altior  aris 

Ignis  et  ipsa  meae  tepeant  tibi  sidera  brumae, 

Ortibus  utque  tuis  gaudent  turmaeque  tribusque  25 

Purpureique  patres,  lucemque  a  consule  ducit 


I.  Titulum  dedi  ex  h.  G  (sed  imp.  aug.  A)  (|  9  Et  requiem  uix 
sensit  Cruceus  Et  rediit  bis  sextus  MarM.  \\  11  emensi  Burtnan- 
71US,  qiio  probato  scribe  anni  ||  14  Horrida  Markl.  |I  19  meo  C; 
nouo  a  II  23  aris  C  aris  ut  astris  A*  y  25  Ortibus  Jacobsius:  Moii- 
bus  C  a  Fascibus  ecce  tuis  Markl.  \  utque  Hoeufflius:  atque  C  a 

Statii  Siluab  7 


98  P.  PAPINII  STATII 

Omnis  honos?   quid  tale,  precor,  prior  annus  habebat? 

Dic  age,  Roma  potens,  et  mecum,  longa  Uetustas, 

Dinumera  fastos  nec  parua  exempla  recense, 

Sed  quae  sola  meus  dignetur  uincere  Caesar.  30 

Ter  Latios  deciesque  tulit  labentibus  annis 

Augustus  fasces,  sed  coepit  sero  mereri: 

Tu,  iuuenis,  praegressus  auos.     et  quanta  recusas, 

Quanta  uetas!  flectere  tamen  precibusque  senatus 

Permittes  hunc  saepe  diem.     manet  insuper  ordo  35 

Longior,  et  totidem  felix  tibi  Roma  curules 

Terque  quaterque  dabit.     mecum  altera  saecula  condes, 

Et  tibi  longaeui  renouabitur  ara  Tarenti. 

Mille  trophaea  feres,  tantum  permitte  triumphos. 

Restat  Bactra  nouis,  restat  Babylona  tributis  40 

Frenari;  nondum  in  gremio  louis  Indica  laurus, 

Nondum  Arabes  Seresque  rogant,  nondum  omnis  honorem 

Annus  habet,  cupiuntque  decem  tua  nomina  menses/ 

Sic  lanus  clausoque  libens  se  poste  recepit. 

Tunc  omnes  fauere  dei  laetoque  dederunt  45 

Signa  polO;  longamque  tibi,  rex  magne,  iuuentam 

Annuit  atque  suos  promisit  luppiter  annos. 

IL 

EUCHARISTICON   AD   IMP.   AUG.    GERMANICUM 
DOMITIANUM. 

Regia  Sidoniae  conuiuia  laudat  Elissae, 

Qui  magnum  Aenean  Laurentibus  intulit  aruis, 


28  Roma  parens  MarM.  ||  31  Latios  Gronouius:  latio  C  a  || 
33  en!  quanta  MarM.  \\  35-  Permittes  Dom.:  Promittis  C  a  |)  38 
renouabitur  A  C:  reuocabitur  "?  \  Terenti  Turnehus:  parentis  C  a 
11  39  promitte  C  a  ||  41  in  Liuineius:  om.  C  a  |j  45  fauere  scripsi: 
patuere  C  a  |  dei  A  C:  fores  *?  omen  plausere  fores  MarM. 

11.  In  titulo  ad  imp.  aug.  Germ.  A  ||  2  (a)enean  A  C:  ae- 
neam  5 

Alcinoique  dapes  mansuro  carmine  monstrat 

Aequore  qui  multo  reducem  consumpsit  Ulixem: 

Ast  ego,  cui  sacrae  Caesar  noua  gaudia  cenae  6 

Nunc  primum  dominaque  dedit  concumbere  mensa, 

Qua  celebrem  mea  uota  lyra,  quas  soluere  grates 

Sufficiam?  non,  si  pariter  mihi  uertice  laeto 

Nectat  adoratas  et  Smyrna  et  Mantua  lauros, 

Digna  loquar.     mediis  uideor  discumbere  in  astris        10 

('um  loue  et  Iliaca  porrectum  sumere  dextra 

Inmortale  merum!  steriles  transmisimus  annos: 

Haec  aeui  mihi  prima  dies,  haec  limina  uitae. 

Tene  ego,  regnator  terrarum  orbisque  subacti 

Magne  parens,  te,  spes  hominum,  te,  cura  deorum,       15 

Cerno  iacens?  datur  haec  iuxta,  datur  ora  tueri 

Uina  inter  mensasque,  et  non  assurgere  fas  est? 

Tectum  augustum,  ingens,  non  centum  insigne  columnis, 

Sed  quantae  superos  caelumque  Atlante  remisso 

Sustentare  queant.     stupet  hoc  uicina  Tonantis  20 

Regia,  teque  pari  laetantur  sede  locatum 

Numina,  ne  magnum  properes  escendere  caelum: 

Tanta  patet  moles  effusaeque  impetus  aulae 

Liberior  campo  multumque  amplexus  aperti 

Aetheros  et  tantum  domino  minor;  ille  penates  25 

Implet  et  ingenti  genio  iuuat.     aemulus  illic 

Mons  Libys  Iliacusque  nitet,  Jiic  multa  Syene 

Et  Chios  et  glaucae  certantia  Doridi  saxa 

Lunaque  portandis  tantum  suffecta  columnis. 

Longa  supra  species:  fessis  uix  culmina  prendas  30 


4  multo  C:  lento  a  ||  6  concumbere  scripsi:  consurgere  C  a 
non  surgere  uel  considere  Marll.  ||  9  adoratas  ^:  odoratas  C  a  !| 
13  hic  limina  C  a,  corr.  <5  ]\  22  nec  C  a  |  escendere  Crronouius: 
excedere  C  a  ||  24  campo  A:  campi  C  spatii  MarJcl.  \  aperti  ?: 
operti  A  C  ||  27  nitet  .  .  .  multa  A*  C  cxim  signo  lacunae;  hic  in- 
serui.  iam  ?  addunt  et  JDom.  \\  28  chios  ?  a:  duos  C  |  glaucg  A 
glauce  C:  glauca  Dom.  \  Doridi  PoUtianus:  Doride  A  C 

7* 

Uisibus  auratique  putes  laquearia  caeli. 

Hic  cum  Romuleos  proceres  trabeataque  Caesar 

Agmina  mille  simul  iussit  discumbere  mensis, 

Ipsa  sinus  accincta  Ceres  Bacchusque  laborant 

Sufficere.     aetherii  felix  sic  orbita  fluxit  35 

Triptolemi;  sic  uitifero  sub  palmite  nudos 

Umbrauit  colles  et  sobria  rura  Lyaeus. 

Sed  mihi  non  epulas  Indisque  innixa  columnis 

Robora  Maurorum  famulasque  ex  ordine  turmas, 

Ipsum,  ipsum  cupido  tantum  spectare  uacauit  40 

Tranquillum  uultus  et  maiestate  serena 

Mulcentem  radios  summittentemque  modeste 

Fortunae  uexilla  suae;  tamen  ore  nitebat 

Dissimulatus  honos.     talem  quoque  barbarus  hostis 

Posset  et  ignotae  conspectum  agnoscere  gentes.  45 

Non  aliter  gelida  Rhodopes  in  ualle  recumbit 

Dimissis  Gradiuus  equis;  sic  lubrica  ponit 

Membra  Therapnaea  resolutus  gymnade  Pollux, 

Sic  iacet  ad  Gangen  Indis  ululantibus  Euhan, 

Sic  grauis  Alcides  post  horrida  iussa  reuersus  50 

Gaudebat  strato  latus  adclinare  leoni. 

Parua  loquor  necdum  aequo  tuos,  Germanice    uultus: 

Talis,  ubi  Oceani  finem  mensasque  reuisit 

Aethiopum  sacros  diffusus  nectare  uultus 

Dux  superum,  secreta  iubet  dare  carmina  Musas  55 

Et  Pallenaeos  Phoebum  laudare  triumphos. 

Di  tibi  (namque  animas  saepe  exaudire  minores 

Dicuntur)  patriae  bis  terque  exire  senectae 

Annuerint  fines!  rata  numina  miseris  astris, 

Templaque  des  habitesque  domos!  saepe  annua  pandas    60 

Limina,  saepe  nouo  lanum  lictore  salutes, 


34  laborat  A  C,  corr.  a  ||  35  Actaei  Heinsius  \\  38  Indisue  et 
39  famulasue  MarM.  ||  41  uultu  sed  A  C,  corr.  Politianus  \\  50 
iussa  nouercae  MarU.   |1   54  sacros  ^:  sacro  C  a  ||  61  Lumina  C  a, 

corr.  "? 

Saepe  coronatis  iteres  quinquennia  lustris! 

Qua  mihi  felices  epulas  mensaeque  dedisti 

Sacra  tuae,  talis  longo  post  tempore  uenit 

Lux  mihi,  Troianae  qualis  sub  collibus  Albae,  65 

Cum  modo  Germanas  acies  modo  Daca  sonantem 

Praelia  Palladio  tua  me  manus  induit  auro. 


m. 

UIA  DOMITIANA. 

Quis  duri  silicis  grauisque  ferri 

Immanis  sonus  aequori  propinquum 

Saxosae  latus  Appiae  repleuit? 

Certe  non  Libycae  sonant  cateruae, 

Nec  dux  aduena  peierante  bello  5 

Campanos  quatit  inquietus  agros, 

Nec  frangit  uada  montibusqve  caesis 

Inducit  Nero  sordidas  paludes. 

Sed  qui  limina  bellicosa  lani 

lustis  legibus  et  foro  coronat,  10 

Qui  castae  Cereri  diu  negata 

Reddit  iugera  sobriasque  terras, 

Qui  fortem  uetat  interire  sexum 

Et  censor  prohibet  mares  adultos 

Pulchrae  supplicium  timere  formae,  15 

Qui  reddit  Capitolio  Tonantem 

Et  pacem  propria  domo  reponit, 

Qui  genti  patriae  futura  semper 

Sancit  culmina  Flauiumque  cultum: 


66  daca  A  ?:  fla(c)ca  C  ||  67  induet  A  C 

III.  2  aequoris  C  a  ||  11  Quis  A  C,  corr.  Dom.  y  19  culmina 
y9cripsi:  lumina  C  limina  ?  a  |  cultum  scripsi  (cf.  Udl.  FJacc. 
I  15):  caluum  C  a  culmen  edd.  caelum  Markl. 

Hic  segnis  populi  uias  grauatus  \  20 

Per  campos  iter  omne  detinentes 

Longos  eximit  ambitus  nouoque 

Iniectu  solidat  putres  harenas, 

Gaudens  Euboicae  domum  Sibyllae 

Gauranosque  sinus  et  aestuantes  25 

Septem  montibus  admouere  Baias. 

Hic  quondam  piger  axe  uectus  udo 

Nutabat  cruce  pendula  uiator, 

Sorbebatque  rotas  maligna  tellus, 

Et  plebs  in  mediis  Latina  campis  30 

Horrebat  mala  nauigationis ; 

Nec  cursus  agiles,  sed  impeditum 

Tardabant  iter  orbitae  latentes, 

Dum  pondus  nimium  querens  sub  alta 

Repit  languida  quadrupes  statera.  35 

At  nunc,  quae  solidum  diem  terebat, 

Horarum  uia  facta  uix  duarum. 

Non  tensae  uolucrum  per  astra  pennae, 

Nec  uelocius  ibitis,  carinae. 

Hic  primus  labor  incohare  sulcos  40 

Et  rescindere  limites  et  alto 

Egestu  penitus  cauare  terras; 

Mox  baustas  aliter  replere  fossas 

Et  summo  gremium  parare  dorso, 

Ne  nutent  sola,  ne  maligna  sedes  45 

Det  pressis  dubium  cubile  saxis*, 

Tunc  umbonibus  hinc  et  hinc  coactis 

Et  crebris  iter  alligare  gomphis. 


20  segnis  (segnes)  ?,  Heinsius:  senis  A,  et  ita  uel  seuis  C  | 
grauatas  A  C,  corr.  Heinsius  \\  21  Per  scripsi:  Et  A  C  ||  23  putres 
J.  Clericus:  graues  C  a  ||  27  udo  Heinsius:  uno  C  a  |j  33  latentes 
Burmannus:  tacentes  C  a  iacentes  MarJcl.  ||  35  Repit  A  <5:  Repe- 
rit  C  jl  45  neu  Schraderus  \\  46  Det  Heinsius:  Et  C  a  ||  48  iter  ag- 
gerare  Heinsius  \  gomphis  A:  gonfis  C 

0  quantae  pariter  manus  laborant! 

Hi  caedunt  nemus  exuuntque  montes,  60 

Hi  ferro  scopulos  trabesque  laeuant; 

Illi  saxa  ligant  opusque  texunt 

Cocto  puluere  torridoque  topho; 

Hi  siccant  bibulas  manu  lacunas 

Et  longe  fluuios  agunt  minores.  65 

Hae  possent  et  Athon  cauare  dextrae 

Et  maestum  pelagus  gementis  Helles 

Intercludere  ponte  non  natanti. 

His  paruus,  nisi  cliuiae  uetarent, 

Inous  freta  miscuisset  Isthmos.  60 

Feruent  litora  mobilesque  siluae, 

It  longus  medias  fragor  per  urbes, 

Atque  echon  simul  hinc  et  inde  fractam 

Gauro  Massicus  uuifer  remittit. 

Miratur  sonitum  quieta  Cyme  66 

Et  Literna  palus  pigerque  Sauo. 

Et  flauum  caput  humidumque  late 

Crinem  mollibus  impeditus  uluis 

Uulturnus  leuat  ora  maximoque 

Pontis  Caesarei  reclinis  arcu  70 

Raucis  talia  faucibus  redundat: 

*Camporum  bone  conditor  meorum, 

Qui  me  uallibus  auiis  refusum 

Et  ripas  habitare  nescientem 

Recti  legibus  aluei  ligasti,  76 

Et  nunc  ille  ego  turbidus  minaxque, 

Uix  passus  dubias  prius  carinas, 


53  tonidoque  Heinsius:  sordidoque  C  a  ||  59  paruus]  palmis 
Turnebus  I  cliuiae  Is.  Uossius  ad  Cat.  p.  62:  deui(a)e  A  C,  alii 
alia  II  62  It  Bom.:  Et  A  C  ||  63  echon  a:  ita  uel  ethon  C  |j  64  mar- 
sicus  C  a,  corr.  <5  ||  65  cyme  A:  crine  C  ||  66  literna  C:  linterna  S 
a  I  Sauo  Dom. :  sason  C  a  ||  68  uluis  ? :  ulnis  C  a  ||  70  recliuia  C  a 
II  73  Qui  A  ■?:  Quis  C  ||  74  Et  A  S:  It  C  In  S  |  ripas  A  C:  ripis  <5 

lam  pontem  fero  peruiusque  calcor; 

Qui  terras  rapere  et  rotare  siluas 

Assueram,  pudet!  amnis  esse  coepi;  80 

Sed  grates  ago  seruitusque  tanti  est, 

Quod  sub  te  duce,  te  iubente^  cessi, 

Quod  tu  maximus  arbiter  meaeque 

Uictor  perpetuus  legere  ripae. 

Et  nunc  limite  me  colis  beato  85 

Nec  sordere  sinis  malumque  late 

Deterges  sterilis  soli  putorem, 

Ne  me  puluereum  grauemque  caeno 

Tyrrheni  sinus  abluat  profundi, 

Qualis  Cinyphius  iacente  ripa  90 

Poenos  Bagrada  serpit  inter  agros, 

Sed  talis  ferar,  ut  nitente  cursu 

Tranquillum  mare  proximumque  possim 

Puro  gurgite  prouocare  Lirim/ 

Haec  amnis,  pariterque  se  leuabat  95 

Ingenti  plaga  marmorata  dorso. 

Huius  ianua  prosperumque  limen 

Arcus,  belligeri  ducis  tropaeis 

Et  totis  Ligurum  nitens  metallis, 

Quantus  nubila  qui  coronat  Iri.  100 

Illic  flectitur  excitus  uiator, 

IlHc  Appia  se  dolet  relinqui. 

Tunc  uelocior  acriorque  cursus, 

Tunc  ipsos  iuuat  impetus  iugales; 

Ceu  fessis  ubi  remigum  lacertis  105 


81  seruitusque  A*:  structusque  C  ||  84  Uinctor  Hehisius  Auctor 
Peyraredus  \  mdlim  ferere  |j  87  putorem  A:  pudorem  C  ||  88  coeno 
a  5:  celo  C  II  89  abluat  scripsi:  obluat  A  obruat  C  ||  90  iacente 
Peyraredus:  tacente  C  a  latente  Schraderus  ||  95  leuarat  C  a,  corr. 
"S  II  98  belligeris  C  a,  corr.  Auantius  \  tropeis  A:  tropheis  C  ||  100 
iri  'ix  imbri  C  a  |  quo  cor.  Iris  Heinsius 

Primae  carbasa  uentilatis,  aurae. 

Ergo  omnes,  age,  quae  sub  axe  primo 

Romani  colitis  fidem  parentis, 

Prono  liraite  commeate  gentes, 

Eoae  citius  uenite  laurus:  110 

Nil  obstat  cupidis,  nihil  moratur. 

Qui  primo  Tiberim  relinquit  ortu, 

Primo  uespere  nauiget  Lucrinum. 

Sed  quam  fine  uiae  recentis  imo, 

Qua  monstrat  ueteres  Apollo  Cumas,  115 

Albam  crinibus  infulisque  cerno! 

Uisu  fallimur?  an  sacris  ab  antris 

Profert  Chalcidicas  Sibylla  laurus? 

Cedamus;  chely,  iam  repone  cantus: 

Uates  sanctior  incipit,  tacendum  est.  120 

En!  et  colla  rotat  nouisque  late 

Bacchatur  spatiis  uiamque  replet. 

Tunc  sic  uirgineo  profatur  ore: 

*Dicebam,  ueniet  (manete  campi 

Atque  amnis),  ueniet  fauente  caelo,  125 

Qui  foedum  nemus  et  putres  arenas 

Celsis  pontibus  et  uia  leuabit. 

En!  hic  est  deus,  hunc  iubet  beatia 

Pro  se  luppiter  imperare  terris; 

Quo  non  dignior  has  subit  habenas,  130 

Ex  quo  me  duce  praescios  Auerni 

Aeneas  auide  futura  quaerens 

Lucos  et  penetrauit  et  reliquit. 

Hic  paci  bonus,  hic  timendus  armis, 

Natura  melior  potentiorque.  135 

Hic  si  flammigeros  teneret  axes. 


106  uentilatis  C:  uentilantis  A*  ?  ||  112,  113  deleuit  Markl.; 
i-eliquit  et  nauigat  5  ||  114  imo  a:  uno  A  C  ||  125  fauete  C  a,  corr. 
Dom.  II  136  flammigeros  A  C:  flammiferos  a,  uulgo 

Largis,  India,  nubibus  maderes, --?; 

Undaret  Libye,  teperet  Haenius. 

Salue,  dux  hominum  et  parens  deorum, 

Prouisum  mihi  cognitumque  numen.  140 

Nec  iam  putribus  euoluta  cartis 

Sollemni  prece  quindecim  uirorum 

Perlustra  mea  dicta,  sed  canentem 

Ipsam  comminus,  ut  mereris,  audi. 

Audi  quam  seriem  sequentis  aeui  145 

Pronectant  tibi  candidae  sorores: 

Magnus  te  manet  ordo  saeculorum, 

Natis  longior  abnepotibusque 

Annos  perpetua  geres  iuuenta, 

Quos  fertur  placidos  obisse  Nestor,  150 

Quos  Tithonia  computat  senectus 

Et  quantos  ego  Delium  poposci. 

lurauit  tibi  iam  niualis  Arctos, 

Nunc  magnos  oriens  dabit  triumphos. 

Ibis  qua  uagus  Hercules  et  Euhan  155 

Ultra  sidera  flammeumque  solem 

Et  Nili  caput  et  niues  Atlantis, 

Et  laudum  cumulo  beatus  omni 

Scandes  belliger  adnuesque  currus; 

Donec  Troicus  ignis  et  renatae  160 

Tarpeius  pater  intonabit  aulae, 

Haec  donec  uia  te  regente  terras 

Annosa  magis  Appia  senescet. 


140  conditumque  C  a  ||  141  inuoluta  Heinsius  ||  145  Audi 
Heinsius:  Uidi  C  a  |  seriem  '5:  series  C  a  |  sequentis  scripsi:  me- 
rentis  C  a  morantis  Auantius  uirentis  uel  rotantis  Heinsius  \\  146 
Pronectant  A  C:  Prouectant  •?  ||  150  et  151  Quot  Heinsius  |  obisse 
JDom.:  adisse  A  C  placidus  subisse  Heinsius  \\  156  flam.  callem 
Wakefieldus  ||  159  Scandes  uel  Sandes  C5  de  A*  margine  dbscisso 
non  liquet;  pandes  Politianus  \  abnuesque  A*  abimesque  C  annues- 
que  uel  obuiusque  ?  ||  162  te  gerente  C  a,  corr,  ?f  ||  163  senescat  C 
a,  corr.  Heinsius 

IV. 

EPISTOLA  AD  UICTORIUM  MARCELLUM. 

(Jurre  per  Euboicos  non  segnis,  epistola,  campos, 

Hac  ingressa  uias,  qua  nobilis  Appia  crescit 

In  latus  et  molles  solidus  premit  agger  arenas. 

Atque  ubi  Romuleas  uelox  penetraueris  arces, 

Continuo  dextras  fiaui  pete  Thybridis  oras,  6 

Lydia  qua  penitus  stagnum  nauale  cohercet 

Ripa  suburbanisque  uadum  praetexitur  hortis. 

Illic  egregium  formaque  animisque  uidebis 

Marcellum  et  celso  praesignem  uertice  nosces. 

Cui  primum  solito  uulgi  de  more  salutem,  10 

Mox  inclusa  modis  haec  reddere  uerba  memento: 

'lam  terras  uolucremque  polum  fuga  ueris  aquosi 

Laxat  et  Icariis  caelum  latratibus  urit; 

Ardua  iam  densae  rarescunt  moenia  ftomae. 

Hos  Praeneste  sacrum,  nemus  hos  glaciale  Dianae,       16 

Algidus  aut  horrens  aut  Tuscula  protegit  umbra, 

Tiburis  hi  lucos  Anienaque  frigora  captant. 

Te  quoque  clamosae  quaenam  plaga  mitior  urbi 

Subtrahit?    aestiuos  quo  decipis  aere  soles? 

Quid  tuus  ante  omnis,  tua  cura  potissima,  Gallus,         20 

Nec  ^on  noster  amor  (dubium  morumne  probandus 

Ingeniine  bonis)  Latiis  aestiuat  in  oris? 

Anne  metalliferae  repetit  iam  moeuia  Lunae 

Tyrrhenasque  domos?  quod  si  tibi  proximus  haeret, 

Non  ego  nunc  uestro  procul  a  sermone  recedo;  25 

Certum  est,  inde  sonus  geminas  mihi  circuit  aures. 

Sed  tu,  dum  nimio  possessa  Hyperione  flagrat 


IV.  Titulum  sic  habent  A  C  ||  8  Illic  S  a:  Ille  C  ||  10  primam 
C  a,  corr.  S  ||  13  latratibus  ?  a:  latrantibus  C  ||  17  anienaque  ?  a: 
amenaque  C  ||  18  mdlim  num  quae  ||  22  Ingeniine  A:  Ingeniiue  C 

Torua  Cleonaei  iuba  sideris,  exue  curis 

Pectus  et  assiduo  temet  furare  labori. 

Et  sontes  operit  pbaretras  arcumque  retendit  30 

Partbus,  et  Eleis  auriga  laboribus  actos 

Alpheo  permulcet  equos,  et  nostra  fatescit 

Laxaturque  chelys:  uires  instigat  alitque 

Tempestiua  quies!    maior  post  otia  uirtus! 

Talis  cantata  Briseide  uenit  Achilles  35 

Acrior  et  positis  erupit  in  Hectora  plectris. 

Te  quoque  flammabit  tacite  repetita  parumper 

Desidia  et  solitos  nouus  exultabis  in  actus. 

Certe  iam  Latiae  non  miscent  iurgia  leges^ 

Et  pacem  piger  annus  habet,  messesque  reuersae  40 

Dimisere  forum.     nec  iam  tibi  turba  reorum 

Uestibulo  querulique  rogant  exire  clientes. 

Cessat  centeni  moderatrix  iudicis  hasta, 

Qua  tibi  sublimi  iam  nunc  celeberrima  fama 

Eminet,  et  iuuenis  facundia  praeterit  annos.  45 

Felix  curarum,  cui  non  Heliconia  cordi 

Serta  nec  inbelles  Parnasi  e  uertice  laurus, 

Sed  uiget  ingenium  et  magnos  accinctus  in  usus 

Fert  animus  quascumque  uices:  nos  otia  uitae 

Solamur  cantu  uentosaque  gaudia  famae  50 

Quaerimus.     en  egomet  somnum  et  geniale  secutus 

Litus,  ubi  Ausonio  se  condidit  hospita  portu 

Parthenope,  tenues  ignauo  pollice  chordas 

Pulso  Maroneique  sedens  in  margine  templi 

Sumo  animum  et  magni  tumulis  adcanto  magistri:       55 

At  tu,  si  longi  cursum  dabit  Atropos  aeui 

(Detque  precor!)  Latiique  ducis  si  numina  pergent, 


30  aperit  C  a,  corr.  5  ||  31  Eleos  MarJcl  ||  32  Alpheos  C  a, 
corr.  «5  II  36  plectris  <5  a:  postis  C  ||  37  malim  placide  ||  38  solidos 
C  a,  corr.  S  ||  42  negant  Burmanmts  ||  48  malim  in  actus  ||  49  uitae] 
miti  Markl.  \\  57  si  —  pergent  Markl:  sic  —  pergant  A  C 

Quem  tibi  posthabito  studium  est  coluisse  Tonante, 

Quique  tuos  alio  subtexit  munere  fasces 

Et  spatia  antiquae  mandat  renouare  Latinae:  60 

Forsitan  Ausonias  ibis  frenare  cohortes 

Aut  Rheni  populos  aut  nigrae  litora  Thules 

Aut  Histrum  seruare  datur  metuendaque  portae 

Limina  Caspiacae.    nec  enim  tibi  sola  potentis 

Eloquii  uirtus:  sunt  membra  accommoda  bellis  66 

Quique  grauem  haut  tarde  subeant  thoraca  lacerti: 

Seu  campo  pedes  ire  pares,  es  agmina  supra 

Nutaturus  apex;  seu  frena  sonantia  flectes, 

Seruiet  asper  equus.    nos  facta  aliena  canendo 

Uergimur  in  senium:  propriis  tu  pulcher  in  arrais        70 

Ipse  canenda  geres  paruoque  exempla  parabis 

Magna  Getae,  dignos  quem  iam  nunc  belliger  actus 

Poscit  auus  perstatque  domi  nouisse  triumphos. 

Surge,  agedum,  iuuenemque,  puer,  deprende  parentem, 

Stemmate  materno  felix,  uirtute  paterna.  75 

lam  te  blanda  sinu  Tyrio  sibi  curia  felix 

Educat  et  cunctas  gaudet  spondere  curules. 

Haec  ego  Chalcidicis  ad  te,  Marcelle,  sonabam 

Litoribus,  fractas  ubi  Uesuius  egerit  iras, 

Aemula  Trinacriis  uoluens  incendia  flammis.  80 

Mira  fides!    credetne  uirum  uentura  propago, 

Cum  segetes  iterum,  cum  iam  haec  deserta  uirebunt, 

Infra  urbes  populosque  premi  proauitaque  tuto 

Rura  abiisse  mari?    necdum  letale  minari 


60  antiquae  Bom. :  obliquae  C  a  ||  62  thiles  C  tiles  a  |]  63  datur 
ImhofitiS:  datus  AC  latus  Dom.  ||  66  haut  Barthiiis:  om.  C  a  ualidi 
Markl  subeant  arte  0.  Muellerus  \\  68  flectas  Hetmius  (|  71  Ipse 
edd.:  Ipsa  C  a  |  paruaque  C  a,  corr.  ?.  patriaeque  Dom.  \\  72  gete 
C  get^  a:  geres  uulgo  \  dignosque  etiamnunc  uulgo  ||  73  auus  A: 
auos  C  I  praestatque  C  a,  corr.  Peyraredus  ||  76  curia  Markl.: 
gloria  C  a  II  79  egerit  Auantius:  eriget  C  a  erigit  ?  |]  83  tuto 
SCi'ipsi  1.  l.  p.  259:  toto  C  a 


110  P.  PAPINII  STATII 

Cessat  apex.    procul  ista  tuo  sint  fata  Teati,  85 

Nec  Marrucinos  agat  haec  insania  montes. 

Nunc  si  forte  meis  quae  sint  exordia  musis 

Scire  petis,  iam  Sidonios  emensa  labores 

Thebais  optato  collegit  carbasa  portu 

Pamasique  iugis  siluaque  Heliconide  festis  90 

Tura  dedit  flammis  et  uirginis  exta  iuuencae 

Uotiferasque  meas  suspendit  ab  arbore  uittas. 

Nunc  uacuos  crines  alio  subit  infula  nexu: 

Troia  quidem  magnusque  mihi  temptatur  Acbilles, 

Sed  uocat  arcitenens  alio  pater  armaque  monstrat        95 

Ausonii  maiora  ducis.    trahit  impetus  illo 

lam  pridem  retrabitque  timor.    stabuntne  sub  illa 

Mole  humeri  an  magno  uincetur  pondere  ceruix? 

Dic,  Marcelle,  feram?  fluctus  an  sueta  minores 

Nosse  ratis  nondum  loniis  credenda  periclis?  loo 

lamque  uale  et  penitus  noti  tibi  uatis  amorem 

Corde  exire  ueta.    nec  enim  mihi  iunctius  almae 

Pectus  amicitiae:   cedet  tibi  gloria  fidi 

Theseos,  et  lacerum  qui  circa  moenia  Troiae 

Priamiden  caeso  solatia  traxit  amico.  105 


V. 

ODE  LYRICA  AD  SEPTIMIUM  SEUERUM. 

Parui  beatus  ruris  honoribus, 

Qua  prisca  Teucros  Alba  colit  lares, 


85  tuos  infata  teate  C  a  (sed  reate  a),  correxi.  tuo  sint  fata 
Theano  Parm.  tuis  sint  fata,  Teate  alii  \\  92  Uotiferasque  A:  Uo- 
tiferaque  C  ||  100  procellis  MarJcl.  ||  101  noti  C :  uoti  S  a  |  amorem 
Bom.:  honorem  C  a  1|  102  mihi  {uel  tibi)  iunctius  scripsi:  tirintius 
{uel  tyr.)  C  tirinthius  a  retinentius  Grotius  te  certius  Bentleius  te 
mitius  Imhofius  ||  103  cedet  A  C :  cedit  a 

V.  Titulum  ea?  A  C  dedi 

Fortem  atque  facundum  Seuerum 
Non  solitis  fidibus  saluto. 

lam  trux  ad  Arctos  Parrhasias  hiems  6 

Concessit  altis  obruta  solibus, 
lam  pontus  ac  tellus  renident, 
lam  Zephyrost  Aquilo  refractus. 

Nunc  cuncta  ueri  frondibus  annuis 
Crinitur  arbos,  nunc  uolucrum  noui  10 

Questus  inexpertumque  carmen, 
Quod  tacita  statuere  bruma. 

Nos  parca  tellus,  peruigil  et  focus 
Culmenque  multo  lumine  sordidum 

Solantur  exemptusque  testa    •  16 

Qui  modo  ferbuerat  Lyaeus. 

Non  mille  balant  lanigeri  greges, 
Nec  uacca  dulci  mugit  adultero, 
Unique  siquando  canenti 

Mutus  ager  domino  reclamat.  20 

Sed  terra  primis  post  patriam  mihi 
Dilecta  curis;  hic  mea  carmina 
Regina  bellorum  uirago 
Caesareo  decorauit  auro. 


8.  Zephyros  aquilone  fractos  C  a  zephyris  aqnilone  fracto  S 
zephyris  aquilo  refractus  uulgo.  Zephyrost  restitui  H  9  ueri  scripsi: 
ueris  C  a  uernans  Markl.  ||  10  crinitur  A:  crinitus  C  ||  16  Qui  ?: 
Quo  C  a  Qua  edd.  \  feruerat  C  feruuerat  ?  a  (|  17  balant  <5:  lauant 
A*  C  II  lanigeri  ?:  lapigeri  C  iapigeri  ^  a  ||  22  hinc  C  huic  ?  a, 
corr.  Heinsius  |j  24  decorauit  Markl.:  peramauit  C  a;  fortasse 
redimiuit 

Cum  tu  sodalis  dulce  periculum  25 

Conisus  omni  pectore  tolleres, 
Ut  Castor  ad  cunctos  tremebat 
Bebryciae  crepitus  habenae. 

Tene  in  remotis  Syrtibus  auia 
Leptis  creauit?    iam  feret  Indicas  30 

Messes  odoratisque  rara 

Cinnama  praeripiet  Sabaeis. 

Quis  non  in  omni  uertice  Romuli 
Reptasse  dulcem  Septimium  putet? 

Quis  fonte  luturnae  relictis  35 

Uberibus  neget  esse  pastum? 

Nec  mira  uirtus:  protinus  Ausonum 
Portus  uadosae  nescius  Africae 
Intras  adoptatusque  Tuscis 

Gurgitibus  puer  innatasti.  40 

flinc  paruus  inter  pignora  curiae 
Contentus  artae  lumine  purpurae 
Crescis,  sed  immensos  labores 
Indole  patricia  secutus. 

Non  sermo  Poenus,  non  habitus  tibi,  45 

Externa  non  mens:  Italus,  Italus. 
Sunt  urbe  Romanisque  turmis, 
Qui  Libyam  deceant  alumni. 


26  pelleres  Heinsius  \\  28  strepitus  (h)arenae  C  a,  corr.  ScTira- 
derus  ||  38  dolosae  Marld.  \  nescius  Auantius:  nesciet  C  a  ||  41  Hinc 
i  a:  Hic  C  \  artae  Burmannus:  om.  A*  C  arto  Turnebus  \\  47  turbe 
C  a,  corr.  ?  ||  48  deceant  C:  doceant  ?  a  decorant  Markl.,  rectCy, 
ut  puto 

Est  et  frementi  uox  habilis  foro, 
Uenale  sed  non  eloquium  tibi;  60 

Ensisque  uagina  quiescit, 
Stringere  ni  iubeant  amici. 

Sed  rura  cordi  saepius  et  quies, 
Nunc  in  paternis  sedibus  et  solo 

Ueiente,  nunc  frondosa  supra  66 

Hernica,  nunc  Curibus  uetustis. 

Hic  plura  pones  uocibus  et  modis 
Passu  solutis,  sed  memor  interim 
Nostri  uerecundo  latentem 

Barbiton  ingemina  sub  antro.  60 

VI. 

HERCULES  EPITRAPEZIOS  NONIi  UINDICIS. 

Forte  remittentem  curas  Phoeboque  leuatum 

Pectora,  cum  patulis  tererem  uagus  otia  saeptis 

lam  moriente  die,  rapuit  me  cena  benigni 

Uindicis.    haec  imos  animi  perlapsa  recessus 

Inconsumpta  manet.    neque  enim  ludibria  uentris  6 

Hausimus  aut  epulas  diuerso  e  sole  petitas 

Uinaque  perpetuis  aeuo  certantia  fastis. 

A  miseri!  quos  nosse  iuuat,  quid  Phasidis  ales 

Distet  ab  hiberna  Rhodopes  grue,  quis  magis  anser 

Exta  ferat,  cur  Tuscus  aper  generosior  Umbro,  10 

Lubrica  qua  recubent  conchylia  moUius  alga. 

Nobis  uerus  amor  medioque  Helicone  petitus 


49  frequenti  MarJcl.  \  habilis  idem:  hilaris  C  a  ||  52  ni  <?:  ne 
C  a  I  54  Nunc  in  ?  a:  Nunc  et  in  C  y  57  ponis  Dom.  \\  58  Passu 
Markl. :  Passum  uel  Passim  C  Passim  a  ||  60  ingeminas  C  a 

VL  nouii  ita  A:  noui  C  Nouii  edd.  ||  5  manet  A:  manent  C  jj 
6  e  ?:  a  A  C 

Statii  Siluab.  8 

Sermo  hilaresque  ioci  brumalem  absumere  noctem 

Suaserunt  mollemque  oculis  expellere  somnum, 

Donec  ab  Elysiis  prospexit  sedibus  alter  15 

Castor  et  hesternas  risit  Titbonia  mensas. 

0  bona  nox!  iunctaque  utinam  Tiryntbia  luna! 

Nox  et  Erythraeis  Thetidis  signanda  lapillis 

Et  memoranda  diu  geniumque  habitura  perennem! 

Mille  ibi  tunc  species  aerisque  eborisque  uetusti  20 

Atque  locuturas  mentito  corpore  ceras 

Edidici.    quis  namque  oculis  certauerit  usquam 

Uindicis,  artificum  ueteres  agnoscere  ductus 

Et  non  inscriptis  auctorem  reddere  signis? 

Hic  tibi  quae  docto  multum  uigilata  Myroni  25 

Aera,  laboriferi  uiuant  quae  marmora  caelo 

Praxitelis,  quod  ebur  Pisaeo  pollice  rasum, 

Quod  Polycleteis  iussum  spirare  caminis, 

Linea  quae  ueterem  longe  fateatur  Apellem, 

Monstrabit:  namque  haec,  quotiens  chelyn  exuit  ille,     30 

Desidia  est,  hic  Aoniis  amor  auocat  antris. 

Haec  inter  castae  genius  tutelaque  mensae 

Amphitryoniades  multo  m.ea  cepit  amore 

Pectora  nec  longo  satiauit  lumina  uisu: 

Tantus  honos  operi  finesque  inclusa  per  artos  35 

Maiestas!  deus,  ille  deus  se  saepe  tuendum 

Indulsit,  Lysippe,  tibi,  paruusque  uideri 

Sentirique  ingens!  et  cum  mirabilis  intra 

Stet  mensura  pedem,  tamen  exclamare  hbebit, 

Si  uisus  per  membra  feres:  'hoc  pectore  pressus  40 


13  absumere  C:  assumere  ?  a  ||  18  Erythraeae  MarM.  \\  19  ha- 
bitura  i:  habitumque  C  a  ||  25  Hic  A:  Hec  C  ||  26  caeli  C  a,  corr. 
Auantius  ||  28  Quod  ^  a:  Quid  C  ||  30  monstrauit  C  a,  corr.  Geuar- 
tius  I  ille  C  a:  illi  Geuartius  \\  35  artos  edd.:  artus  A*  C;  fortasse 
tenuesque  i.  per  artus  ||  36  fortasse  ipse  |  se  saepe  scripsi:  seseque 
C  a  1  tuendum  Schraderus:  uidendum  C  a  ||  39  pedum  C  a,  corr. 
Auantius 

Uastator  Nemees;  haec  exitiale  ferebant 

Robur  et  Argoos  frangebant  brachia  remos.' 

A,  spatio  tam  magna  breui  mendacia  formae! 

Quis  modus  in  dextra,  quanta  experientia  docti 

Artificis,  cursim  pariter  gestamina  mensae  45 

Fingere  et  ingentes  animo  uersare  colossos! 

Tale  nec  Tdaeis  quicquam  Telchines  in  antris 

Nec  Siculus  Brontes  nec,  qui  polit  arma  deonim, 

Lemnius  exigua  potuisset  ludere  massa. 

Nec  torua  effigies  epulisque  aliena  remissis,  60 

Sed  qualem  parci  domus  admirata  Molorchi 

Aut  Aleae  lucis  uidit  Tegeaea  sacerdos; 

Qualis  et  Oetaeis  emissus  in  astra  fauillis 

Nectar  adhuc  torua  laetus  lunone  bibebat: 

Sic  mitis  uultum,  ueluti  de  pectore  gaudens,  B5 

Hortatur  mensas.    tenet  haec  marcentia  fratris 

Pocula,  at  haec  saeuae  meminit  manus  aspera  caedis; 

Sustinet  excultum  Nemeaeo  tegmine  saxum. 

Digna  operi  fortuna  sacro.    Pellaeus  habebat 

Regnator  laetis  numen  uenerabile  mensis  60 

Et  comitem  occasus  secum  portabat  et  ortus, 

Prensabatque  libens  modo  qua  diademata  dextra 

Abstulerat  dederatque  et  magnas  uerterat  urbes. 

Semper  ab  hoc  animos  in  crastina  bella  petebat, 

Huic  acie  semper  uictor  narrabat  opima,  65 


43  A  scripsi  l.  l.  p.  260:  Ac  C  a  Hoc  edd.  \  spatio  JDom.: 
spatium  C  a  ||  45  cursim  scripsi:  curis  C  a  ||  47  thelchines  A: 
thelimes  uel  simile  C  ||  48  Siculus  scripsi  1.  h:  stolidus  C  a  solidus 
edd.  ualidus  Handius  \\  52  talee  A*,  ita  uel  talee  C,  corr.  H.  Bar- 
barus  \\  55  uultum  scripsi:  uultus  C  a  uultu  Handius  ||  57  at  hec 
A  C:  adhuc  JDom.  \  seu§  <S:  Ieu§  A  C  clauae  MarJcl.  \  meminit  C: 
meruit  a  |  aspera  C  a:  altera  Dom  \  cedis  A:  sedis  C  aspera  sedes 
sustinet  Markl.  \\  58  excultum  scripsi:  et  cultum  A  C  occultum  a  || 
62  Prestabatque  A  C,  corr.  Bom.  ||  64  ad  hoc  C  a  ||  65  Huic  A, 
ut  uid.y  S:  Hunc  uel  Hinc  C  |  acie  A,  ut  uid.:  acies  C  |  semper 
uictor  A  C:  inuerso  ordine  edd.  \  opima  scripsi:  opimas  C  a  acies 

8* 

Siue  catenatos  Bromio  detraxerat  Indos 

Seu  clusam  multa  Babylona  refregerat  hasta 

Seu  Pelopis  terras  libertatemque  Pelasgam 

Obruerat  bello;  magnoque  ex  agmine  laudum 

Fertur  Thebanos  tantum  excusasse  triumphos.  70 

lUe  etiam,  magnos  fatis  rumpentibus  actus^ 

Cum  traheret  letale  merum,  iam  mortis  opaca 

Nube  grauis  uultus  alios  in  numine  caro 

Aeraque  supremis  timuit  sudantia  mensis. 

Mox  Nasamoniaco  decus  admirabile  regi  75 

Possessum;  fortique  deo  libauit  honores 

Semper  atrox  dextra  periuroque  ense  superbus 

Hannibal.    Italicae  perfusum  sanguine  gentis 

Diraque  Romuleis  portantem  incendia  tectis 

Oderat  (etsi  epulas,  etsi  Lenaea  dicaret  80 

Dona)  deus,  castris  maerens  comes  ire  nefandis, 

Praecipue  cum  sacrilega  face  miscuit  arces 

Ipsius  inmeritaeque  domos  ac  templa  Sagunti 

Polluit  et  populis  furias  inmisit  honestas.  l 

Nec  post  Sidonii  letum  ducis  aere  potita  85 

Egregio  plebeia  domus.    conuiuia  Sullae 

Ornabat  semper  claros  intrare  penates 

Assuetum  et  felix  dominorum  stemmate  signum. 

Nunc  quoque,  si  mores  humanaque  pectora  curae 

Nosse  deis,  non  aula  quidem,  Tirynthie,  nec  te  90 

Regius  ambit  honos,  sed  casta  ignaraque  culpae 

Mens  domini,  cui  prisca  fides  coeptaeque  perenne 

Foedus  amicitiae.    scit  adhuc  florente  sub  aeuo 


u.  s.  referebat  opimas  Markl.  ||  67  nnilta  scripsi  l.  l.  p.  261: 
magna  C  a  ||  69  iongoque  MarM.  H  74  tenuit  idem  ||  78  italicae 
^  a:  italiae  C  ||  80  etsi  e.  etsi  scripsi:  et  cum  e.  et  cum  C  a  |j 
81  comes  A  ^:  comis  C  |  ire  A  C:  ipse  uel  isse  ^  ||  82  sacrilegas 
C  a,  corr.  Gronouius  |  arces  A:  artes  C  [|  83  inmeritaeque  Dom.: 
meriteque  A  C  ||  84  mdlis  honestis  ||  85  aere  86  Egregio  A  <? :  aera- 
Egregia  C  (|  86  conuiua  Sibyllae  (Sybillae)  C  a  ||  89  sic  Schraderus  || 
90  tirintia  C  tiryntbia  a  ||  91  castra  C  a 

Par  magnis  Uestinus  auis,  quem  nocte  dieque 

Spirat,  et  in  carae  uiuit  complexibus  umbrae.  96 

Hic  igitur  tibi  laeta  quies,  fortissime  diuum, 

Alcide,  nec  bella  uides  pugnasque  feroces, 

Sed  chelyn  et  uittas  et  amantes  carmina  laurus. 

Hic  tibi  sollemni  memorabit  pectine,  quantus 

Iliacas  Geticasque  domos  quantusque  niualem  100 

Stymphalon  quantusque  iugis  Erymanthon  aquosis 

Terrueris,  quem  te  pecoris  possessor  Hiberi, 

Quem  tulerit  saeuae  Mareoticus  arbiter  arae. 

Hic  penetrata  tibi  spoliataque  limina  mortis 

Concinet  et  flentes  Libyae  Scythiaeque  puellas.  105 

Nec  te  regnator  Macetum  nec  barbarus  umquam 

Hannibal  aut  saeui  posset  uox  horrida  Sullae 

His  celebrare  modis.    certe  tu  muneris  auctor 

Non  aliis  malles  oculis,  Lysippe,  probari. 

vn. 

ODE  LYRICA  AD  UINIUM  MAXIMDM. 

lam  diu  lato  spatiata  campo 
Fortis  heroos,  Erato,  labores 
Differ  atque  ingens  opus  in  minores 
Contrahe  gyros. 

Tuque  regnator  lyricae  cohortis  5 

Da  noui  paulum  mihi  iura  plectri, 
Si  tuas  cantu  Latio  sacraui, 
Pindare,  Thebas. 


94  auis  Auantius:  aquis  C  a  ||  99  pectine  scripsi:  carmine 
C  a  e  iiersu  priore  \\  105  Scythiaeque  A  C:  Scythiaeue  edd.  H  106 
Macetum  C:  Macedum  ?  a 

VII.  In  titulo  uiuium  maximum  A  C,  Maximum  lunium  edd.  || 
1  spatiata  S  Morellus:  sociata  A  C  satiata  S  ||  2  herois  C  a  |J  3  epos 
Heinsius 

Maximo  carmen  tenuare  tento; 
Nunc  ab  intonsa  capienda  myrto  10 

Serta,  nunc  maior  sitis  et  bibendus 
Castior  amnis. 

Quando  te  dulci  Latio  remittent 
Dalmatae  montes,  ubi  Dite  uiso 
Pallidus  fossor  redit  erutoque  15 

Concolor  auro? 

Ecce  me  natum  propiore  terra 
Non  tamen  portu  retinent  amoeno 
Desides  Baiae  liticenue  notus 

Hectoris  armis.  20 

Torpor  est  nostris  sine  te  Camenis, 
Tardius  sueto  uenit  ipse  Thymbrae 
Rector  et  primis  meus  ecce  metis 
Haeret  Achilles. 

Quippe  te  fido  monitore  nostra  25 

Thebais  multa  cruciata  lima 
Tentat  audaci  fide  Mantuanae 
Gaudia  famae. 

Sed  damus  lento  ueniam,  quod  alma 
Prole  fundasti  uacuos  penates.  30 

0  diem  laetum!  uenit  ecce  nobis 
Maximus  alter! 

Orbitas  omni  fugienda  nisu, 
Quam  premit  uotis  inimicus  heres, 


11  nec  maior  MarJcl.  (|  19  laticemue  motus  C  a,  corr.  Auantius 
20  Hectoris  amnis  C  a 

Optimo  poscens  (pudet  heu!)  propinquom         36 
Funus  amico. 

Orbitas  nuUo  tumulata  fletu: 

Stat  domo  capta  cupidus  superstes 

Imminens  leti  spoliis  et  ipsum 

Computat  ignem.  40 

Duret  in  longum  generosus  infans, 
Perque  non  multis  iter  expeditum 
Crescat  in  mores  patrios  auumque 
Prouocet  actis! 

Tu  tuos  paruo  memorabis  enses,  45 

Quos  ad  Eoum  tuleris  Orontem 
Signa  frenatae  moderatus  alae 
Castore  dextro; 

Ille  ut  inuicti  rapidum  secutus 
Caesaris  fulmen  refugis  amaram  60 

Sarmatis  legem  dederit,  sub  uno 
Uiuere  caelo. 

Sed  tuas  artes  puer  ante  discat, 
Omne  quis  mundi  senium  remensus 
Orsa  Sallusti  breuis  et  Timaui  65 

Reddis  alumnum. 


36  propinquo  A  C;  propinquum  edd.  ||  36  amici  C  a,  corr.  Dom.  \\ 
37  cumulata  <5  ||  42  an  expetitum  ?  ||  46  tuleras  C  a  [)  56  Salusti 
C  a  I  timaui  A  C:  troiani  € 

VIII. 

GRATULATIO  AD  lULIUM  MENECRATEM. 

Pande  fores  superum  uittataque  templa  Sabaeis 

Nubibus  et  pecudum  fibris  spirantibus  inple, 

Parthenope;  clari  genus  ecce  Menecratis  auget 

Tertia  iam  soboles.    procerum  tibi  nobile  uulgus 

Crescit  et  insani  solatur  damna  Ueseui.  5 

Nec  solum  festas  erecta  Neapolis  aras 

Ambiat:  et  socii  portus  dilectaque  miti 

Terra  Dicarcheo  nec  non  plaga  cara  madenti 

Surrentina  deo  sertis  altaria  cingat, 

Materni  qua  litus  aui,  quem  turba  nepotum  10 

Circuit  et  similes  contendit  reddere  uultus. 

Gaudeat  et  Libyca  praesignis  auunculus  hasta, 

Quaeque  sibi  genitos  putat  attollitque  benigno 

PoUa  sinu.    macte,  o  iuuenis,  qui  tanta  merenti 

Lumina  das  patriae.    dulci  tremit  ecce  tumultu  15 

Tot  dominis  clamata  domus.    procul  atra  recedat 

Inuidia  atque  alio  liuentia  pectora  flectat: 

His  senium  longaeque  decus  uirtutis  et  alba 

Atropos  et  patrius  lauros  promisit  ApoUo. 

Ergo  quod  Ausoniae  pater  augustissimus  urbis  20 

lus  tibi  tergeminae  dederat  laetabile  prolis, 

Omen  erat.    uenit  totiens  Lucina  piumque 

Intrauit  repetita  larem.    sic  fertilis,  oro, 

Stet  domus  et  donis  numquam  nudata  sacratis. 


VIII.  Titulum  ex  h  Q  dedi  ||  6  erecta  scripsi:  secreta  A  C  lae- 
tata  MarTd.  ||  7  miti  C  a:  mitis  Bom.  \\  8  dicarchei  C  a,  correxi. 
Dicarcheae  MarJcl.  \\  11  simili  —  uultu  Heinsius  ||  15  dulci  —  tu- 
multu  A:  dulcis  —  tumultus  C  |  fremit  Heinsius:  strepit  ipse  olim 
conieci  ||  17  lumina  flectat  Markl.  ||  19  lauros  S  a:  lauro  C  |  pro- 
mittit  Markl.  |]  24  nudata  idem  •  mutata  C  a 

Macte,  quod  et  proles  tibi  saepius  aucta  uirilis  26 

Roboris  et  iuueni  laetandast  uirgo  parenti 

(Aptior  his  uirtus,  citius  dabit  illa  nepotes), 

Qualis  maternis  Helene  iam  digna  palaestris 

Inter  Amyclaeos  reptabat  candida  fratres; 

Uel  qualis  caeli  facies,  ubi  nocte  serena  80 

Admouere  iubar  mediae  duo  sidera  lunae. 

Sed  queror  haud  faciles,  iuuenura  carissime,  questus 

Irascorque  etiam,  quantum  irascuntur  amantes. 

Tantane  me  decuit  uulgari  gaudia  fama 

Noscere?  cumque  tibi  uagiret  tertius  infans,  86 

Protinus  ingenti  non  uenit  nuntia  cursu 

Littera,  quae  festos  cumulare  altaribus  ignes 

Et  redimire  chelyn  postesque  ornare  iuberet 

Albanoque  cadum  sordentem  promere  fumo 

Et  creta  signare  diem?  sic  tardus  inersque  40 

Nunc  demum  mea  uota  cano:  tu  culpa  tuusque 

Hic  pudor.    ulterius  sed  enim  producere  questus 

Non  licet;  en  hilaris  circumstat  turba  tuorum 

Defensatque  patrem.    quem  non  hoc  agmine  uincas? 

Di  patrii,  quos  auguriis  super  aequora  magnis  46 

Litus  ad  Ausonium  deuexit  Abantia  classis, 

Tu,  ductor  populi  longe  migrantis,  Apollo, 

Cuius  adhuc  uolucrem  laeua  ceruice  sedentem 

Respiciens  blande  felix  Eumelis  adorat, 

Tuque,  Actaea  Ceres,  cursu  cui  semper  anhelo  60 

Uotiuam  taciti  quassamus  lampada  mystae, 

Et  uos,  Tyndaridae,  quos  non  horrenda  Lycurgi 

Taygeta  umbrosaeque  magis  coluere  Therapnae: 


25,  26  uirilis  Roboris  et  ego:  uirili  Robore  sed  C  a  |  laetan- 
dast  scripsi:  laetam  dat  C  a.  restat  emendandum  saepius;  nam 
altero  tum  puerulo  auctus  erat  Meneerates  ||  27  deleuit  Markl.  1} 
32  rarissime  C  a,  corr.  ?  ||  40  creta  Bentleius:  cantu  C  a  |  sic 
scripsi:  sed  C  a  ||  46  Abautia  S  a:  abanxia  C  ||  50  astea  A:  astea 
uel  atea  (acea)  C 

Hos  cum  plebe  sua  patriae  seruate  penates. 
Sint,  qui  fessam  aeuo  crebrisque  laboribus  urbem         55 
Uoce  opibusque  iuuent  uiridique  in  nomine  seruent. 
His  placidos  genitor  mores  largumque  nitorem 
Monstret  auus,  pulchrae  studium  uirtutis  uterque. 
Quippe  et  opes  et  origo  sinunt  hanc  lampade  prima 
Patricias  intrare  fores,  hos  pube  sub  ipsa,  60 

Si  modo  prona  bonis  inuicti  Caesaris  adsint 
Numina,  Romulei  limen  pulsare  senatus. 

IX. 

HENDECASYLLABI  lOCOSI  AD  PLOTIUM  GRYPUM. 

Est  sane  iocus  iste,  quod  libellum 

Misisti  mihi,  Grype,  pro  libello. 

Urbanum  tamen  hoc  potest  uideri, 

Si  posthac  aliud  mihi  remittes; 

Nam  si  ludere,  Grype,  perseueras,  6 

Non  ludis.    licet,  ecce,  computemus! 

Noster  purpureus  nouusque  carta 

Et  binis  decoratus  umbilicis, 

Praeter  me  mihi  constitit  decussis: 

Tu  rosum  tineis  situque  putrem,  10 

Quales  aut  Libycis  madent  oliuis 

Aut  tus  Niliacum  piperue  seruant 

Aut  Byzantiacos  olent  lacertos; 

Nec  saltem  tua  dicta  continentem, 

Quae  trino  iuuenis  foro  tonabas,  15 

Aut  centum  prope  iudices,  priusquam 


54patriae  Gronouius:  patrii  C  a  ||  57  placidus  C  a  ||  59  lianc 
Geuartius:  hac  C  a  ||  61  prona  C  a:  plena  ? 

IX.  Endecasyllabi  A  C  1  plociu  A  |  Grippu  A  <?  gripum  C  jj 
2,  5,  53  gripe  C:  grippe  S  a  ||  4  post  hoc  aliquid  mihi  remittas 
C  a,  corr.  Heinsius  \\  13  olent  (^eZ  tegunt)  Heinsius:  colunt  C  a 

Te  Germanicus  arbitrum  sequenti 

Annonae  dedit  omniumque  late 

Praefecit  stationibus  uiarum; 

Sed  Bruti  senis  oscitationes  20 

De  capsa  miseri  libellionis, 

Emptum  plus  minus  asse  Caiano, 

Donas.    usque  adeone  defuerunt 

Scissis  pillea  suta  de  lacernis 

Uel  mantelia  luridaeue  mappae,  26 

Cartae  Thebaicaeue  Caricaeue? 

Nusquam  turbine  conditus  ruenti 

Prunorum  globus  atque  cottanorum? 

Non  ellychnia  sicca,  non  replictae 

Bulborum  tunicae?  nec  oua  saltim  80 

Nec  lenes  halicae  nec  asperum  far? 

Nusquam  Cinyphiis  uagata  campis 

Curuarum  domus  uda  coclearum? 

Non  lardum  breue  debilisue  perna? 

Non  Lucanica,  non  graues  Phalisci,  85 

Non  sal  oxyporumue  caseusue, 

Aut  panes  uiridantis  aphronitri, 

Uel  passum  psithiis  suis  recoctum, 

Dulci  defruta  uel  lutosa  caeno? 

Quantum  uel  dare  cereos  olentes  40 

Cultellum  tenuesue  codicillos? 

Ollares,  rogo,  non  licebat  uuas, 


17  sequentis  <5  ||  21  libellionis  S  a:  libelliones  C  |]  22  caiano 
€  a:  gaiano  C  ||  24  Scissis  Heinsitis:  Caesis  C  a  |  pillea  A  C: 
pilea  a  I  suta  ?  a:  sicca  C;  an  ficta?  ||  25  mantelia  A  C:  mantilia 
S  II  27  rubenti  Heinsius  \\  28  cattanorum  C  coctanorum  ?  a  (j  29 
eulichnia  A  eulichina  C  |  non  retractae  Heinsitis  |  30  Bulborum 
A  ^:  Bullorum  C  |  saltim  scripsi:  tantum  C  a  tota  Turnebus  ||  31 
NecC:  Nona  |  lenes  Heinsius:  leues  Ca  j  halicae  Ca:  alicae  edd.  [| 
34  breue  MarJcl.:  graue  C  a  [j  36  oxiforumue  A  C  jl  37  aphronitn 
A  <S:  aspronitri  C  ||  38  suis  Bom.:  uuis  C  a  ||  40  uel  A:  nec  C 
tes  C:  alentes  a  ||  41  Cultellum  "S  a:  Cutellum  C 

Cumano  patinas  uel  orbe  tortas 

Aut  unam  dare  synthesin  (quid  horres?) 

Alborum  calicum  atque  caccaborum?  45 

Sed  certa  uelut  aequus  in  statera, 

Nil  mutas,  sed  idem  mihi  rependis. 

Quid  si,  cum  bene  mane  semicrudus 

Inlatam  tibi  dixero  salutem, 

Et  tu  me  uicibus  domi  salutes?  50 

Aut  cum  me  dape  iuueris  opima, 

Expectes  similes  et  ipse  cenas? 

Irascor  tibi,  Grype.    sed  ualebis; 

Tantum  ne  mihi,  quo  soles  lepore, 

Et  nunc  hendecasyllabos  remittas.  55 


43  uel  (an)  Heinsius:  in  C  a  ||  45  Obbarum  Heinsius  ||  47  mihi 
A  C:  nihil  ?  ||  48  malim  seminudus  [|  49  Inlotam  Scriuerius  \\  54 
ne  ?  a:  me  C  j  quo  —  lepore  A:  quod  —  lepori  C  |I  55  endecasyll. 
C  a 


R  PAPINII  STATII 
SILUAEUM 

LIBER    V. 

STATIUS  ABASCANTO  SUO  SAL. 

Omnibus  affectibus  prosequenda  sunt  bona  exempla,  6 
cum  publice  prosint.    pietas,  quam  Priscillae  tuae  prae- 
stas,    ut   morum    tuorum    pars    nulli   non    conciliare    te, 
praecipue    marito,    potest.     uxorem   enim    uiuam    amare 
uoluptas  est,  defunctam  religio.     ego  tamen  huic  operi 
non  ut  unus  e  turba  nec  tantum  quasi  officiosus  adsilui.  lo 
amauit  enim  uxorem  meam  Priscilla  et  amando  fecit  mihi 
illam   probatiorem;   propter  hoc  ingratus  sum,  si  lacri- 
mas  tuas  transeo.    praeterea   latus  omne  diuinae  domus 
semper  demereri  pro  mea  mediocritate  conitor.    nam  qui 
bona  fide   deos   colit,  amat   et  sacerdotes.    sed  quamuis  15 
propiorem  usum  amicitiae  tuae  iampridem  cuperem,  mallem 
tamen  nondum  inuenisse  materiam. 


Titulum  praefationis  ex  K  C  dedi  \  sal.  A:  salutem  C  |  7  ut 
scripsi:  et  C  a  |  et  nuUi  C,  et  delet  A  (|  10  otiosus  S  (|  11  priscilla 
<?  a:  priscillam  C  ||  12  propter  scripsi:  post  C  a  ||  16  usum  S:  uiaum 
A  C  nexum  edd.  ||  17  inuenisse  A*  C:  interuenisse  ?  ||  imperfecta 
haec  praefatio  a  Statio  ipso,  ut  uidetur^  relicta,  quippe  post  cuius 
mortem  quintu^s  hic  liber  sit  editus. 

I. 

EPICEDION  IN  PRISCILLAM  UXOREM. 

Si  manus  aut  similes  docilis  milii  fingere  ceras 

Aut  ebur  impressis  aurumue  animare  figuris, 

Hinc,  Priscilla,  tuo  solatia  grata  marito 

Conciperem.    namque  egregia  pietate  meretur, 

Ut  uel  Apelleo  uultus  signata  colore,  5 

Phidiaca  uel  nata  manu  reddare  dolenti. 

Sic  auferre  rogis  umbram  conatur  et  ingens 

Certamen  cum  morte  gerit  curasque  fatigat 

Artificum  inque  omni  te  quaerit  amare  metallo. 

Sed  mortalis  honos,  agilis  quem  dextra  laborat.  10 

Nos  tibi,  laudati  iuuenis  carissima  coniunx, 

Longa  nec  obscurum  finem  latura  perenni 

Temptamus  dare  iusta  lyra,  modo  dexter  Apollo 

Quique  uenit  iuncto  mibi  semper  Apolline  Caesar 

Annuat:  haud  alio  melius  condere  sepulcro.  15 

Sera  quidem  tanto  struitur  medicina  dolori,  ^ 

Altera  cum  uolucris  Phoebi  rota  torqueat  annum; 

Sed  cum  plaga  recens  et  adhuc  in  uulnere  primo 

Aegra  domus,  questu  misero  hautque  accessus  ad  aurem 

Coniugis  orbati:  tunc  flere  et  scindere  uestes  20 

Et  famulos  lassare  greges  et  uincere  planctus 

Fataque  et  iniustos  rabidis  pulsare  querelis 

Caelicolas  solamen  erat.    licet  ipse  leuandos 

Ad  gemitus  siluis  comitatus  et  amnibus  Orpheus 

Afforet  atque  omnis  pariter  matertera  uatem,  25 

Omnis  Apollineus  tegeret  Bacchique  sacerdos: 


I 

Nil  cantus,  nil  fila  deis  pallentis  Auerni 

Eumenidumque  audita  choris  mulcere  ualerent: 

Tantus  in  attonito  regnabat  pectore  luctus! 

Nunc  etiam  ad  planctus  refugit  iam  plana  cicatrix       30 

Dum  canimus,  grauibusque  oculis  uxorius  instat 

Imber.    habentne  pios  etiamnunc  lumina  fletus? 

Mira  fides!  citius  genetrix  Sipyleia  fertur 

Exhausisse  genas;  citius  Tithonida  maesti 

Deficient  rores  aut  exsatiata  fatiscet  85 

Mater  Achilleis  hiemes  afirangere  bustis. 

Macte  animi!    notat  ista  deus,  qui  fiectit  habenas 

Orbis  et  humanos  propior  loue  digerit  actus 

Maerentemque  uidens  lectique  arcana  ministri 

Hinc  etiam  documenta  capit,  quod  diligis  umbram       40 

Et  colis  exequias.    hic  est  castissimus  ardor, 

Hic  amor  a  domino  meritus  censore  probari. 

Nec  mirum,  si  uos  collato  pectore  mixtos 

lunxit  inabrupta  Concordia  longa  catena. 

Illa  quidem  nuptumque  prior  taedasque  marito  45 

Passa  alio,  sed  te  ceu  uirginitate  iugatiim 

Uisceribus  totis  animaque  amplexa  fouebat; 

Qualiter  aequaeuo  sociatam  palmite  uitem 

Ulmus  amat  miscetque  nemus  ditemque  precatur 

Autumnum  et  caris  gaudet  redimita  racemis.  50 

Laudantur  proauis  aut  pulchrae  munere  formae, 

Quae  morum  caruere  bonis,  falsaeque  potentes 

Laudis  egent  uerae:  tibi  quamquam  et  origo  niteret 

Et  felix  species  multumque  optanda  maritis, 

Ex  te  maior  honos,  unum  nouisse  cubile,  56 


28  choris  Lindenbrogius:  comis  C  a  ||  32  etiamnunc  '5:  etiam- 
num  haec  A  C  ||  33  sipylleia  A  si  pelea  C  Sipylea  feretur  Heinsius  ;! 
35  exsatiata  A  C:  exsiccata  ?  ||  39  uidens  scripsi:  uidet  C  a  H  44 
Uinxit  Heinsius  \  45  nuptumque  ? :  nuptuque  A  C  ||  47  animaq ;  C : 
animoque  S  a  ||  51  Laudentur  Dam.  \  proaui  seu  C  a,  corr.  Hein- 
sius  proauis  et  Politianus  ]|  52  falsaeque  Heinsius:  falsoque  C  a 

Unum  secretis  agitare  sub  ossibus  ignem. 

Illum  nec  Phrygius  uitiasset  raptor  amorem 

Dulichiiue  proci  nec  qui  fraternus  adulter 

Casta  Mycenaeo  conubia  polluit  auro. 

Si  Babylonos  opes,  Lydae  si  pondera  gazae  00 

Indorumque  dares  Serumque  Arabumque  potentes 

Diuitias,  mallet  cum  paupertate  pudica 

Intemerata  mori  uitamque  rependere  famae. 

Nec  frons  triste  rigens  nimiusque  in  moribus  horror, 

Sed  simplex  hilarisque  fides  et  mixta  pudori  65 

Gratia.    quod  si  anceps  metus  in  maiora  uocasset, 

Illa  uel  armiferas  pro  coniuge  laeta  cateruas 

Fulmineosque  ignes  mediique  pericula  ponti 

Exciperet.    melius,  quod  non  aduersa  probarunt, 

Quae  tibi  cura  tori,  quantus  pro  coniuge  pallor!  70 

Sed  meliore  uia  dextros  tua  uota  marito 

Promeruere  deos,  dum  nocte  dieque  fatigas 

Numina,  dum  cunctis  supplex  aduolueris  aris 

Et  mitem  genium  domini  praesentis  adoras. 

Audita  es,  uenitque  gradu  Fortuna  benigno.  75 

Uidit  quippe  pii  iuuenis  nauamque  quietem 

Intactamque  fidem  succinctaque  pectora  curis 

Et  uigiles  sensus  et  digna  euoluere  tantas 

Sobria  corda  uices,  uidit,  qui  cuncta  suorum 

Nouit  et  inspectis  ambit  latus  omne  ministris.  80 

Nec  mirum:  uidet  ille  ortus  obitusque,  quid  auster, 

Quid  boreas  hibernus  agat,  ferrique  togaeque 

Consilia  atque  ipsam  mentem  probat.    ille  subactis 

Molem  immensam  humeris  et  uix  tractabile  pondus 


64  in  moribus  A:  minoribus  uel  maioribus  C  ||  66  in  scripsi: 
et  C  a  ad  ?  I  uocasset  ?:  uatasset  A  uacasset  C  |j  76  nauamque 

pondus  Auantius:  tempus  C  a 


SILUARUM  L.  V,  1.  129 

Tmposuit  (nec  enim  numerosior  altera  sacra  85 

Cura  domo),  magnum  late  dimittere  in  orbem 

Komulei  mandata  ducis,  uiresque  modosque 

Imperii  tractare  manu;  quae  laurus  ab  arcto, 

Quid  uagus  Euphrates,  quid  ripa  binominis  Histri, 

Quid  Rheni  uexilla  ferant,  quantum  ultimus  orbis         90 

Cesserit  et  refugo  circumsona  gurgite  Thule 

(Omnia  nam  laetas  pila  attollentia  frondes, 

Nallaque  famosa  signatur  lancea  penna); 

Praeterea,  fidos  dominus  si  diuidat  enses, 

Pandere,  quis  centum  ualeat  frenare,  maniplos  96 

Admissus  quis  eques,  quis  praecepisse  cohorti, 

Quem  deceat  clari  praestantior  ordo  tribuni, 

Quisnam  frenigerae  signum  dare  dignior  alae. 

Mille  etiam  praenosse  uices,  an  merserit  agros 

Nilus,  an  imbrifero  Libye  sudauerit  austro;  100 

Cunctaque  si  numerem,  non  plura  interprete  uirga 

Nuntiat  ex  celsis  ales  Tegeaticus  astris 

Quaeque  cadit  liquidas  lunonia  uirgo  per  auras 

Et  picturato  pluuium  ligat  aera  gyro 

Quaeque  tuas  laurus  uolucri,  Germanice,  cursu  105 

Fama  uehit  praegressa  diem  tardumque  sub  astris 

Arcada  et  in  medio  linquit  Thaumantida  caelo. 

Qualem  te  superi,  Priscilla,  hominesque  benigno 

Aspexere  die,  cum  primum  ingentibus  actis 

Admotus  coniunx!  uicisti  gaudia  cenae  110 

Ipsius,  effuso  dum  pectore  prona  sacratos 

Ante  pedes  auide  domini  tam  magna  ferentis 


91  Thyle  A  C  ||  92  laetas  edd.:  laceras  C  a  Clarias  Heinsius  \\ 
93  fumosa  C  a,  corr.  Sahnasius.  \\  94:  puto  fidis  ||  95,  96  frenare 

Uolueris.    Aonio  non  sic  in  uertice  gaudet, 

Quam  pater  arcani  praefecit  hiatibus  antri 

Delius,  aut  primi  cui  ius  uenerabile  thyrsi  115 

Bacchus  et  attonitae  tribuit  uexilla  cateruae. 

Nec  tamen  hic  mutata  quies  probitasue  secundis 

Intumuit:  tenor  idem  animo  moresque  modesti 

Fortuna  crescente  manent.    fouet  anxia  curas 

Coniugis  hortaturque  simul  flectitque  labores.  120 

Ipsa  dapes  modicas  et  sobria  pocula  tradit, 

Exemplumque  ad  erile  monet;  uelut  Apula  coniunx 

Agricolae  parci  uel  sole  infecta  Sabina, 

Quae  uidet  emeriti  iam  prospectantibus  astris 

Tempus  adesse  uiri,  propere  mensasque  torosque  125 

Instruit  expectatque  sonum  redeuntis  aratri. 

Parua  loquor.    tecum  gelidas  comes  ire  per  arctos 

Sarmaticasque  hiemes  Histrumque  et  pallida  Rheni 

Frigora,  tecuni  omnes  animo  durata  per  aestus 

Et,  si  castra  darent,  uellet  gestare  pharetras,  130 

Uellet  Amazonia  latus  intercludere  pelta; 

Dum  te  puluereum  bellorum  nube  uideret 

Caesarei  prope  fulmen  equi  diuinaque  tela 

Uibrantem  et  magnae  sparsum  sudoribus  hastae. 

Hactenus  alma  chelys.  tempus  nunc  ponere  frondes,     135 

Phoebe,  tuas  maestaque  comam  damnare  cupresso. 

Quisnam  inpacata  consanguinitate  ligauit 

Fortunam  Inuidiamque  deus?  quis  iussit  iniquas 

Aeternum  bellare  deas?    nullamne  notabit 

Illa  domum,  toruo  quam  non  haec  lumine  figat  140 

Protinus  et  saeua  proturbet  gaudia  dextra? 


113  ausonio  C  &  ||  114  Quem  C  a,  corr.  Barthius  \\  115  cui  ius 
Dom.:  cuius  C  a  ||  117  mutata  C:  cunctata  ?  a  |  malim  grauitasque  ji 

139  notauit  C  a,  corr.  Barthius  ||  141  proturbet  A  C:  perturbet  S 

Florebant  hilares  iuconcussique  penates: 

Nil  maestum.    quid  enim,  quamuis  infida  leuisque, 

Caesare  tam  dextro  posset  Fortuna  timeri? 

Tnuenere  uiam  liuentia  fata,  piumque  146 

Intrauit  uis  saeua  larem.    sic  plena  maligno 

Afflantur  uineta  noto,  sic  alta  senescit 

Imbre  seges  nimio,  grauidae  sic  obuia  puppi 

Inuidet  et  uelis  adnubilat  aura  secundis. 

Carpitur  eximium  fato  Priscilla  decorem;  160 

Qualiter  alta  comam  siluarum  gloria  pinus 

Seu  Touis  igne  malo  seu  iam  radice  soluta 

Deficit  et  nulli  spoliata  remurmurat  aurae. 

Quid  probitas  aut  casta  fides,  quid  numina  prosunt 

Culta  deum?    furuae  miseram  circum  undique  leti       155 

Uallauere  plagae,  tenuantur  dura  sororum 

Licia  et  exacti  superest  pars  ultima  fili. 

Nil  famuli  coetus,  nil  ars  operosa  medentum 

Auxiliata  malis;  comites  tamen  undique  ficto 

Spem  simulant  uultu,  flentem  notat  illa  maritum.         160 

Ille  modo  infernae  nequicquam  flumina  Lethes 

Incorrupta  rogat,  nunc  anxius  omnibus  aris 

Inlacrimat  signatque  fores  et  pectore  terget 

Limina;  nunc  magni  uocat  exorabile  numen 

Caesaris.    heu  durus  fati  tenor!    estne  quod  illi  165 

Non  liceat?  quantae  poterant  mortalibus  aunis 

Accessisse  morae,  si  tu,  pater,  omne  teneres 

Arbitrium?  caeco  gemeret  mors  clusa  barathro, 

Longius  et  uacuae  posuissent  stamina  Parcae. 

lamque  cadunt  uultus  oculisque  nouissimus  error         170 

Optunsaeque  aures,  nisi  cum  uox  sola  mariti 

Noscitur;  illum  unura  media  de  morte  reuersae 


148  grauidae  scripsi  l.  l.  p.  261:  rapidae  C  a  ||  149  obnubilat 
uel  obsibilat  ilf arA:?.  ||  156  tenuantur  Dom.:  tenduntur  C  a;  an  tar- 
dantur  ?  ||  160  fort.  notat  una  |J  161  numina  Lethes  Heinsius  y  171 
malis  nisi  quod  ||  172  reuersa  C  a,  corr.  Heinsius 

Mens  uidet,  illum  aegris  circumdat  fortiter  ulnis 

Immotas  obuersa  genas,  nec  sole  supremo 

Lumina,  sed  dulci  mauult  satiare  marito.  175 

Tunc  sic  unanimum  moriens  solatur  amantem: 

Tars  animae  uictura  meae,  cui  linquere  possem 

0  utinam,  quos  dura  mihi  rapit  Atropos,  annos: 

Parce,  precor,  lacrimis,  saeuo  nec  concute  planctu 

Pectora,  nec  crucia  fugientem  coniugis  umbram.  18O 

Linquo  equidem  thalamos  (saluo  tamen  ordine)  maestos 

Quod  prior:  exegi  longa  potiora  senecta 

Tempora;  uidi  omni  pridem  te  flore  nitentem, 

Uidi  altae  propius  propiusque  accedere  dextrae. 

Non  in  te  fatis,  non  iam  caelestibus  uUis  185 

Arbitrium:  mecum  ista  fero.    tu  limite  coepto 

Tende  libens  sacrumque  latus  geniumque  potentem 

Inrequietus  ama.    nunc,  quod  cupis  ipse  iuberi, 

Da  capitolinis  aeternum  sedibus  aurum, 

Quo  niteat  sacri  centeno  pondere  uultus  190 

Caesaris,  et  propriae  signes  cultricis  amorem. 

Sic  ego  nec  Furias  nec  deteriora  uidebo 

Tartara  et  Elysias  felix  admittar  in  oras.' 

Haec  dicit  labens  sociosque  amplectitur  artus 

Haerentemque  animam  non  tristis  in  ora  mariti  195 

Transtulit  et  cara  pressit  sua  lumina  dextra. 

At  iuuenis  magno  flammatus  pectora  luctu 

Nunc  implet  saeuo  uiduos  clamore  penates, 

Nunc  ferrum  laxare  cupit,  nunc  ardua  tendit 

In  loca  (uix  retinent  comites),  nunc  ore  ligato  200 

Incubat  amissae  mersumque  in  corde  dolorem 

Saeuus  alit,  qualis  conspecto  coniugis  igni 


177  possim  C  a,  corr.  MarJcl  ||  181  mestos  A:  motis  uel 

Odrysius  uates  positis  ad  Strymona  plectris 

Obstupuit  tristemque  rogum  sine  carmine  fleuit. 

llle  etiam  maestae  rupisset  tempora  uitae,  206 

Ne  tu  tartareum  chaos  incomitata  subires, 

Sed  prohibet  mens  fida  duci  seruandaque  sacris 

Imperiis  et  maior  amor.    quis  carmine  digno 

Exequia^  et  dona  malae  feralia  pompae 

Perlegat?    omne  illic  stipatum  examine  longo  210 

Uer  Arabum  Cilicumque  fluit  floresque  Sabaei 

Indorumque  arsura  seges  praereptaque  templis 

Tura,  Palaestinis  simul  Hebraeique  liquores 

Coryciaeque  comae  Cinyreaque  germina;  et  altis 

Tpsa  toris  Serum  Tyrioque  umbrata  recumbit  216 

Tegmine.    sed  toto  spectatur  in  agmine  coniunx 

Sohis;  in  hunc  magnae  flectuntur  lumina  Romae, 

Ceu  iuuenes  natos  suprema  ad  busta  ferentem: 

Is  dolor  in  uultu,  tantum  crinesque  genaeque 

Noctis  habent.    illam  tranquillo  tine  solutam  220 

Felicemque  uocant,  lacrimas  fudere  marito. 

Est  locus  ante  urbem,  qua  primum  nascitur  ingens 

Appia  quaque  Italo  gemitus  Almone  Cybebe 

Ponit  et  Idaeos  iam  non  reminiscitur  amnis. 

Hic  te  Sidonio  uelatam  molliter  ostro  226 

Eximius  coniunx  (nec  enim  fumantia  busta 

Clamoremque  rogi  potuit  perferre)  beato 

Composuit,  Priscilla,  toro.    nil  longior  aetas 

Carpere,  nil  aeui  poterunt  uitiare  labores 

Siccatam  membris:  tantas  uenerabile  marmor  230 

Spirat  opes.    mox  in  uarias  mutata  nouaris 


205  maestae  seripsi:  erecte  uel  erepte  C  rect(a)e  «5;  de  A  iwn 

Effigies:  hoc  aere  Ceres,  hoc  lucida  Cnosis, 

Illo  Maia  tholo,  Uenus  hoc  non  improba  saxo. 

Accipiunt  uultus  haut  indignata  decoros 

Numina:  circumstant  famuli  consuetaque  turba  235 

Obsequiis,  tunc  rite  tori  mensaeque  parantur 

Assiduae.     domus  ista,  domus!  quis  triste  sepulcrum 

Dixerit?  hac  merito  uisa  pietate  mariti 

Protinus  exclames:  ^est  hic,  agnosco,  minister 

IUiuS;  aeternae  modo  qui  sacraria  genti  240 

Condidit  inque  alio  posuit  sua  sidera  caelo.' 

Sic,  ubi  magna  nouum  Phario  de  litore  puppis 

Soluit  iter  iamque  innumeros  utrimque  rudentes 

Lataque  ueliferi  porrexit  brachia  mali 

Inuasitque  uias,  in  eodem  angusta  phaselos        *  245 

Aequore  et  immensi  partem  sibi  uindicat  austri. 

Quid  nunc  inmodicos,  iuuenum  lectissime,  fletus 

Corde  foues  longumque  uetas  exire  dolorem? 

Nempe  times,  ne  Cerbereos  Priscilla  tremescat 

Latratus?  tacet  ille  piis!  ne  tardior  adsit  250 

Nauita  proturbetque  uadis?    uehit  ille  merentes 

Protinus  et  manes  pjacidus  locat  hospite  cymba. 

Praeterea;  si  quando  pio  laudata  marito 

Umbra  uenit,  iubet  ire  faces  Proserpina  laetas 

Egressasque  sacris  ueteres  heroidas  antris  255 

Lumine  purpureo  tristes  laxare  tenebras 

Sertaque  et  Elysios  animae  praesternere  flores. 

Sic  manes  Priscilla  subit;  ibi  supplice  dextra 

Pro  te  fata  rogat,  reges  tibi  tristis  Auerni 

Placat,  ut  expletis  humani  finibus  aeui  260 

Pacantem  terras  dominum  iuuenemque  relinquas 

Ipse  senex!    certae  iurant  in  uota  sorores. 

232  Gnosis  C  a,  correxi  \\  233  tolo  A  C:  loco  a;  auro  MarJcl.; 

II. 

LAUDES  CRISPINI  UECTII  BOLANI  FILII. 

Rura  meus  Tyrrhena  petit  saltusque  Tagetis 

Crispinus;  nec  longa  mora  est  aut  auia  tellus; 

Set  mea  secreto  uelluntur  pectora  morsu, 

Udaque  turgentes  inpellunt  lumina  guttas, 

Ceu  super  Aegeas  liiemes  abeuntis  amici  6 

Uela  sequar  spectemque  ratem  iara  fessus  ab  altis 

Rupibus  atque  oculos  longo  querar  aere  uinci. 

Quid?  si  miiitiae  iam  te,  puer  inclite,  primae 

Clara  rudimenta  et  castrorum  dulce  uocaret 

Auspicium;  quanto  manarent  gaudia  fletu  10 

Quosue  darem  amplexus!  etiam  haec  optanda  propinquis 

Tristia?  et  octonos  bis  iam  tibi  circuit  orbes 

Uita,  sed  angustis  animus  robustior  annis 

Incumbitque  oneri,  et  mentem  sua  non  capit  aetas. 

Nec  mirum:  non  te  series  inhonora  parentum  15 

Obscurum  proauis  et  priscae  lucis  egentem 

Plebeia  de  stirpe  tulit;  non  sanguine  cretus 

Turmali  trabeaque  Remi,  nec  paupere  clauo 

Angustam  sedem  et  Latii  penetrale  seuatus 

Aduena  pulsasti,  sed  praecedente  tuorum  20 

Agmine.     Romulei  qualis  per  iugera  circi, 

Cum  pulcher  uisu  et  titulis  generosus  auitis 

Expectatur  equus,  cuius  de  stemmate  longo 

Felix  emeritos  habet  admissura  parentes, 


II.  Titulum  ex  A  C  (Uectii  A:  Uecti  C)  dedi  I|  1  tagetis  C: 
tageni  S  a  ||  3  Set  Gronouius:  Et  C  a  ||  4  guttae  Markl.  1  7  oculos 
A  C:  oculis  ?  II  8  Quid  A  C:  quod  ?  ||  11  etiam  haec  scripsi: 
etiam  ue  A  C  |  propinquis  <5:  propinqui  C  a  ||  12  et  S:  ut  C  a  j 
14  Succumbitque  C  a,  correxi.  totum  uersutn  del  Barthius  i|  18 
trabe  ac  remis  et  A  trabequo  ac  remis  et  C,  corr.  Lipsius  ||  21 
munera  circi  MarM.  ||  22  et  Heinsius:  om.  C  a  jj  24  demeritos  A 
C,  corr.  Geuartius 

Illum  omnes  acuunt  plausus,  illum  ipse  uolantem         25 

Puluis  et  incuruae  gaudent  agnoscere  metae: 

Sic  te,  clare  puer,  genitum  sibi  curia  sensit, 

Primaque  patricia  clausit  uestigia  luna. 

Mox  Tyrios  ex  more  sinus  tunicamque  potentem 

Agnouere  humeri.     sed  enim  tibi  magna  parabat  30 

Ad  titulos  exempla  pater.     quippe  ille  iuuentam 

Protinus  ingrediens  pharetratum  inuasit  Araxen 

Belliger  indocilemque  fero  seruire  Neroni 

Armeniam.     rigidi  summam  Mauortis  agebat 

Corbulo;  sed  comitem  belli  sociumque  laborum  35 

Ille  quoque  egregiis  multum  miratus  in  armis 

Bolanum;  atque  illi  curarum  asperrima  suetus 

Credere  partirique  metus,  quod  tempus  amicum 

Fraudibus,  exerto  quaenam  bona  tempora  bello, 

Quae  suspecta  fides  aut  quae  fuga  uera  ferocis  40 

Armenii.     Bolanus  iter  praenosse  timendum, 

Bolanus  tutis  iuga  quaerere  commoda  castris, 

Metari  Bolanus  agros,  aperire  malignas 

Torrentum  nemorumque  moras  tantamque  uerendi 

Mentem  implere  ducis  iussisque  ingentibus  unus  45 

Sufficere.     ipsa  uirum  norat  iam  barbara  tellus, 

Ille  secundus  apex  bellorum  et  proxima  cassis. 

Sic  Phryges  attoniti,  quamquam  Nemeaea  uiderent 

Arma  Cleonaeusque  acies  impelleret  arcus 

Pugnante  Alcide,  tamen  et  Telamona  timebant.  50 

Disce,  puer;  nec  enim  externo  monitore  petendus 

Uirtutis  tibi  pulcher  amor:  cognata  ministret 

Laus  animos.     aliis  Decii  reducesque  Camilli 

Monstrentur:  tu  disce  patrem,  quantusque  nigrantem 


27  sibi  A  C:  te  ?  ||  32  araxen  C:  araxem  ?  a  ||  39  exerto 
Liuineius:  exorto  A  C  ||  40  suspecta  Politianus:  suscepta  A  C  |)  43 
Metari  Auantius:  Metiri  A  C  ||  44  Torrentum  Heinsius:  Tot  rerum 
C  a  Tot  ueprum  Dom.  \\  48  nemea  A*  C,  corr.  S ;  Lernaea  MarJcl. 
I  pauerent  Heinsius  ||  54  nigrantem  Auantius :  negantem  C  a 

Lucibus  occiduis  fessoque  Hyperione  Thulen  65 

Tntrarit  mandata  gerens  quantusque  potentis 

Mille  urbes  Asiae  sortito  rexerit  anno, 

Imperium  mulcente  toga.     bibe  talia  pronis 

Auribus,  haec  certent  tibi  conciliare  propinqui, 

Haec  iterent  comites  praecepta  senesque  paterni.  60 

lamque  illo  moliris  iter  nec  deside  passu 

Ire  paras;  nondum  ualidae  tibi  signa  iuuentae 

Irrepsere  genis,  et  adhuc  tenor  integer  aeui. 

Nec  genitor  iuxta;  fatis  namque  haustus  iniquis 

Occidit  heu!  geminam  prolem  sine  praeside  linquens.     65 

Nec  saltem  teneris  ostrum  puerile  lacertis 

Exuit  albentique  humeros  induxit  amictu. 

Quem  non  corrupit  pubes  effrena  nouaeque 

Libertas  properata  togae?  ceu  nescia  falcis 

Silua  comas  tollit  fructumque  expirat  in  umbras.  70 

At  tibi  Pieriae  tenero  sub  pectore  curae 

Et  pudor  et  docti  legem  sibi  dicere  mores; 

Hinc  hilaris  grauitas  et  frons  tranquilla  nitorque 

Luxuriae  confine  timens  pietasque  per  omnes 

Dispensata  modos;  aequaeuo  cedere  fratri  75 

Mirarique  patrem  miseraeque  ignoscere  matri, 

Admonuit  fortuna  domus.     tibine  illa  nefanda 

Pocula  letalesque  manu  componere  sucos 

Eualuit,  qui  uoce  potes  praeuertere  morsus 

Serpentum  atque  omnis  uultu  placare  nouercas?  80 

Infestare  libet  manes  meritoque  precatu 

Pacem  auferre  rogis;  sed  te,  puer  optime,  cerno 


55  Lucibus  seripsi:  Fluctibus  C  a  |  fessusque  C  a,  corr.  Dom^ 
56  potentes  C  a,  corr.  Heinsius  ||  58  bibe  idem:  tibi  C  a  ||  61  illo 
leinsius:  alio  C  a,  adeo  MarJcl.  \\  63  teuor  C:  tenet  a  decor  Dom. 
II  65  heu  Dom.:  et  C  a  ||  68  corrupit  A  C:  corrumpit  a  |j  73  Hinc 
scripsi:  Tunc  C  a  !  grauitas  scripsi:  probitas  C  a  ||  74  timens  Bar- 
thim:  tenens  C  a  1]  75  modos  Adr.  Behotius:  domos  C  a 


II  56 
Heii 

Flectentem  iustis  et  talia  dicta  parantem: 

^Parce,  precor,  cineri:  fatum  illud  et  ira  nocentum 

Parcarum  crimenque  dei,  mortalia  quisquis  85 

Pectora  sero  uidet  nec  primo  in  limine  sistit 

Conatus  scelerum  atque  animos  infanda  parantes. 

Excidat  illa  dies  aeuo,  nec  postera  credant 

Saecula!  nos  certe  taceamus  et  obruta  multa 

Nocte  tegi  propriae  patiamur  crimina  gentis.  90 

Exegit  poenas,  hominum  cui  cura  suorum, 

Quo  Pietas  auctore  redit  terrasque  reuisit, 

Quem  timet  omne  nefas.  satis  haec  lacrimandaque  nobis 

Ultio.     quin  saeuas  utinam  exorare  liceret 

Eumenidas  timidaeque  auertere  Cerberon  umbrae  95 

Immemoremque  tuis  citius  dare  manibus  amnem.' 

Macte  animo,  iuuenis!  sic  crescunt  crimina  matris. 

Nec  tantum  pietas,  sed  protinus  ardua  uirtus 

AflPectata  tibi.     nuper  cum  forte  sodalis 

Inmeritae  falso  palleret  crimine  famae  100 

Erigeretque  forum  succinctaque  iudice  multo 

Surgeret  et  castum  uibraret  Julia  fulmen: 

Tu;  quamquam  non  ante  forum  legesque  seueras 

Passus,  sed  tacita  studiorum  occultus  in  umbra, 

Defensare  metus  aduersaque  tela  subisti  105 

Pellere,  inermis  adhuc  et  tiro,  pauentis  amici. 

Haut  umquam  tales  aspexit  Romulus  annos 

Dardaniusque  senex  medii  bellare  togata 

Strage  fori.    stupuere  patres  tentamina  tanta 

Conatusque  tuos,  de  te  reus  ipse  timebat.  iio 


83  Flectenten  a  iustis  Heinsius  ||  84  ira  A:  ire  C  [!  88  Excitat 
illa  die  saeuo  C  a,  corr.  Auantius  \\  97  sio  edd.:  sed  C  a  ||  99  so- 
dales  C  a  ||  100  pall^ret  A:  pallerent  C  |j  101  fbrum]  toros  Hein- 
sius;  puto  Colligeretque  forum  ||  108  Dardaniusue  BartJiiiis  Dar- 
daniiue  senes  MarTd.  \  media  bell.  togati  Pace  fori  idem  \\  110  de 
scripsi:  nec  C  a  pro  MarJcI. 

l*ar  uigor  et  membris,  promptaeque  ad  fortia  uires 

Sufficiunt  animo  atque  ingentia  iussa  secuntur. 

Ipse  ego  te  nuper  Tiberino  in  litore  uidi, 

Qua  Tyrrhena  uadis  Laurentibus  aestuat  unda, 

Tentantem  cursus  uexantemque  ilia  nuda  115 

Calce  ferocis  equi,  uultu  dextraque  minacem; 

Si  qua  fides  dictis,  stupui  Martemque  putaui. 

Gaetulo  sic  pulcher  equo  Troianaque  quassans 

Tela  nouercales  ibat  uenator  in  agros 

Ascanius  miseramque  patri  flammabat  Elissam;  120 

Troilus  haut  aliter  gyro  breuiore  minantes 

Eludebat  equos  aut  quem  de  turribus  altis 

Arcadas  Ogygio  uersantem  in  puluere  turmas 

Spectabant  Tyriae  non  toruo  lumine  matres. 

Ergo  age  (nam  magnum  ducis  indulgentia  praestat     126 

Certaque  dat  uotis  hilaris  uestigia  frater), 

Surge,  animo  et  fortes  castrorum  concipe  curas. 

Monstrabunt  acies  Mauors  Actaeaque  uirgo, 

Flectere  Castor  equos,  humeris  quatere  arma  Quirinus, 

Qui  tibi  tam  tenero  permisit  plaudere  collo  180 

Nubigenas  ciipeos  intactaque  caedibus  aera. 

Quasnam  igitur  terras,  quem  Caesaris  ibis  in  orbem? 

Arctoosne  amnes  et  Rheni  fracta  natabis 

Fhunina  an  aestiferis  Libyae  sudabis  in  aruis? 


114  Qua  A:  Qui  C  ||  116  Tentantem  scripsi:  Tendentem  A  C 
Pendentem  ?  Pendentem  in  Parm.  ||  117  Martemque  Marll.:  ar- 
matumque  C  a  ||  120  patris  nel  puer  Markl.  \  flammabat  Heinstus: 
flagrabat  C  a  ||  121  breuioro  Gronouius:  leuiore  C  a  ||  123  turmas 
Marld.:  metas  C  a  ||  125  magnum  d.  i.  praestat  scripsi:  magno 
—  pulsat  C  a  magni  Dom.  poscit  Markh  y  126  uoti  parilis  Hein- 
sitis  uotis  laetis  Markl.;  sed  hilaris  est  c?rtt/?(?t«  j;^/ra//s  ||  128  actea- 
que  A:  acceaque  C  ||  129  equos  ?  a:  eques  C  |  humeris]  gyris 
Markl.;  mdlim  muris  ||  130  qui  a:  quis  A  C  ||  131  Nubigenas  Ban. 
Heinsius:  Nubigeias  C  a  |J  131  caedibus  S:  cedimus  A  C  |  aera 
Markl.:  arma  A  C  ||  133  Arctoosne  A:  Arctoosue  C 

An  iuga  Pannoniae  mutatoresque  domorum  135 

Sauromatas  quaties?    an  te  septenus  habebit 

Hister  et  undoso  circumflua  coniuge  Peuce? 

An  Solymum  cinerem  palmetaque  capta  subibis 

Non  sibi  felices  siluas  ponentis  Idumes? 

Quod  si  te  magno  tellus  frenata  parenti  140 

Accipiet,  quantum  ferus  exultabit  Araxes! 

Quanta  Caledonios  attollet  gloria  campos! 

Cum  tibi  longaeuus  referet  trucis  incola  terrae: 

^Hic  suetus  dare  iura  parens,  hoc  cespite  turmas 

Affari;  uicis  speculas  casteilaque  longe  145 

(Aspicis?)  ille  dedit  cinxitque  haec  moenia  fossa; 

Belligeris  haec  dona  deis,  haec  tela  dicauit 

(Cernis  adhuc  titulos);  hunc  ipse  uocantibus  armis 

Induit,  hunc  regi  rapuit  thoraca  Britanno/ 

Qualiter  in  Teucros  ultricia  bella  paranti  150 

Ignotum  Pyrrho  Phoenix  narrabat  Achillem. 

Felix,  qui  uiridi  fidens,  Optate,  iuuenta 

Durabis  quascumque  uias  uallumque  subibis, 

Forsan  et  ipse  latus  (sic  numina  principis  adsint) 

Cinctus  et  unanimi  comes  indefessus  amici;  155 

Quo  Pylades  ex  more  pius,  quo  Dardana  gessit 

Bella  Menoetiades.     quippe  haec  concordia  uobis, 

Hic  amor  est;  duretque  precor!  nos  fortior  aetas 

lam  fugit;  hinc  uotis  animum  precibusque  iuuabo. 

Ei  mihi!    sed  coetus  solitos  si  forte  ciebo  160 

Et  mea  Romulei  uenient  ad  carmina  patres, 


137  undoso  edd.:  umbroso  C  a  |  peuce  ^  a:  pauce  C  ||  138 
solimum  A:  solidum  C  ||  141  Accipiet  A:  Accipiat  C  ||  142  caledo- 
nios  A:  calidonios  C  ||  145  uicis  scripsi:  uit(a)e  C  a  uiden  has 
Heinsius  uigiles  MarJcl.  ||  148  uacantibus  C  a,  corr.  Heinsius  \\  149 
thoraca  A:  tibraca  uel  simile  C  ||  150  ultricia  scripsi:  uictricia  C 
a  I  parentis  C  a  ||  152  optate  A  C;  nomen  agnouit  Barthius  \\  153 
subibis  A*:  sub  illis  C  ||  157  haec  A:  et  C  |  uobis  C:  nobis  A 
II  160  Et  mihi  C  a  j  coetus  Gronouius:  questus  C  a 

Tu  deris,  Crispine,  mihi,  cuneosque  per  omnes 

Te  meus  absentem  circumspectabit  Achilles. 

Sed  uenies  melior  (uatum  non  irrita  currunt 

Omina);  quique  aquilas  tibi  nunc  et  castra  recludit,       166 

Idem  omnes  perferre  gradus  cingique  superbis 

Fascibus  et  patrias  dabit  insedisse  curules. 

Sed  quis  ab  excelsis  Troianae  collibus  Albae, 

Unde  suae  iuxta  prospectat  moenia  Romae 

Proximus  ille  deus,  fama  uelocior  intrat  170 

Nuntius  atque  tuos  implet,  Crispine,  penates? 

Dicebam  certe:  uatum  non  irrita  currunt 

Auguria.     en!  ingens  reserat  tibi  limen  honorum 

Caesar  et  Ausonii  committit  munia  ferri. 

Uade,  puer,  tantisque  enixus  suffice  donis,  175 

Felix,  qui  magno  iam  nunc  sub  praeside  iuras 

Cuique  sacer  primum  tradit  Germanicus  ensem! 

Non  minus  hoc,  forti  quam  si  tibi  panderet  ipse 

Bellipotens  aquilas  toruaque  induceret  ora 

Casside.     uade  alacer  maioraque  disce  mereri!  180 

III. 

EPICEDION  IN  PATREM  SUUM. 

Ipse  malas  uires  et  lamentabile  carmen 

Elysio  de  fonte  mihi  pulsumque  sinistrae 

Da,  genitor  perdocte,  lyrae.     neque  enim  antra  mouere 

Delia  nec  solitam  fas  est  impellere  Cyrrham 

Te  sine.     Corycia  quicquid  modo  Phoebus  in  umbra,     5 

Quicquid  ab  Ismariis  monstrabat  collibus  Euhan, 


162  deeris  A  C  ||  166  perque  ire  gradus  Hemsiiis;  fort.  su- 
perare  |  cingique  A:  cingitque  0  |  168  Si  quis  C  a  H  170  deis 
ed.  Parm.  \  175  Uade  A:  Unde  C  (|  178  forti  scripsi:  fortia  C  a 
Rortis  Heinsius  hoc  fortis,  quam  MarTd.  ||  180  Casside  S  a:  Cassida  C 

III.  3  predocte  C  a,  corr.  S  .  praeclare  Markl.  \  moueri  C  a, 
corr.  ?  11  5  Te  sine  C:  Desine  <?  a 

Dedidici.     fugere  meos  Parnasia  crines 

Uellera,  funestamque  hederis  irrepere  taxum 

Extimui  tepidamque  (nefas!)  arescere  laurum 

Ecce  ego,  magnanimum  qui  facta  attoUere  regum         lo 

Ibam  altum  spirans  Martemque  aequare  canendo. 

Quis  sterili  mea  corda  situ,  quis  Apolline  maesto 

Frigida  damnatae  praeduxit  nubila  menti? 

Stant  circum  attonitae  uatem  et  nil  dulce  sonantes 

Nec  digitis  nec  uoce  deae.     dux  ipsa  silenti  15 

Fulta  caput  cithara,  qualis  post  Orphea  raptum 

Adstitit,  Hebre,  tibi,  cernens  iam  surda  ferarum 

Agmina  et  inmotos  sublato  carmine  lucos. 

At  tu  seu  membris  emissus  in  ardua  tendens 

Fulgentisque  plagas  rerumque  elementa  recenses,  20 

Quis  deus,  unde  ignes,  quae  ducat  semita  solem, 

Quae  minuat  Phoeben  quaeque  integrare  latentem 

Causa  queat,  doctique  modos  extendis  Arati, 

Seu  tu  Lethaei  secreto  in  gramine  campi 

Concilia  heroum  iuxta  manesque  beatos,  25 

Maeonium  Ascraeumque  senem,  non  segnior  umbra 

Accolis  alternumque  sonas  et  carmina  misces: 

Da  uocem  maguam,  pater,  ingeniumque  dolori. 

Nam  me  ter  relegens  caelum  terque  ora  retexens 

Luna  uide^  residem  nullaque  Heliconide  tristes  30 

Solantem  curas,  tuus  ut  mihi  uultibus  ignis 

Irrubuit  cineremque  oculis  humentibus  hausi. 

Uilis  honos  studiis.     uix  haec  in  munera  tollo 


7  meos  uel  meus  C;  mei  ?  a  (|  9  Sustinui  MarJcl.  \  trepidamque 
C  a,  correxi  ||  10  Ecce  scripsi-.  Certe  C  a  IUe  Markl.  ||  12  maesto 
scripsi:  merso  C  a  uerso  Heinsius  ||  13  praeduxit  <S  a:  produxit 
C  I  menti  A:  mentis  uel  menis  C  ||  14  sonantem  C  a,  corr.  Dom. 
\\  17  tarda  Markl.  ||  19  tendis  MarM.  |)  23  doctique  a:  notique  A 
C  I  expendis  Barthius  ||  28  magnam  C  a:  magno  Auantius  \  puto 
dolenti  ||  29  caelum  Heinsius:  caelo  C  a  |  32  hausitCa,  corr.I)om. 
II  33  tollo  Schraderus:  soluo  C  a 

Primum  animum  tacitisque  situm  depellere  chordis 

Nunc  etiam  labente  manu  nec  lumine  sicco  86 

Ordior  acclinis  tumulo,  quo  molle  quiescis 

lugera  nostra  tenens,  ubi  post  Aeneia  fata 

Stellatam  Latiis  ingessit  montibus  Albam 

Ascanius,  Phrygio  dum  pingues  sanguine  campos 

Odit  et  infaustae  regnum  dotale  nouercae.  40 

Hic  ego  te  (nam  Sicanii  non  mitius  halat 

Aura  croci,  ditis  nec  sic  tibi  cara  Sabaei 

Cinnama,  odoratas  nec  Arabs  decerpit  aristas) 

Inferni  cum  laude  lacus  et  carmine  plango 

Pierio;  sume  o  gemitus  et  munera  nati  45 

Et  lacrimas,  rari  quas  umquam  habuere  parentes. 

Atque  utinam  fortuna  mihi,  dare  manibus  aras, 

Par  templis  opus,  aeriamque  educere  molem, 

Cyclopum  scopulos  ultra  atque  audacia  saxa 

Pyramidum,  et  magno  tumulum  praetexere  luco!  60 

Illic  et  Siculi  superassem  dona  sepulcri 

Et  Nemees  lucum  et  Pelopis  sollemnia  trunci. 

Illic  Oebalio  non  finderet  aera  disco 

Graiorum  uis  uda  uirum,  uon  arua  rigaret 

Sudor  equum  aut  putri  sonitum  daret  ungula  campo;   66 

Sed  Phoebi  simplex  chorus,  et  frondentia  uatum 

Praemia  laudato,  genitor,  te  rite  hgarem. 


34  chordis  idem:  cuiis  C  a  ||  35  labente  S:  habente  uel  he- 
bente  (ita  a)  C  \  nec  Gronouius:  nunc  C  a  y  36  accliuis  A  C  ||  38 
Stellatam  scripsi:  Stellatus  C  a  Solatus  uulgo  ||  40  infestae  ?  U  42 
sic  edd. :  si  C  a  sicubi  Grououius  \  cara  Markl. :  rara  C  a  ||  43  de- 
cerpait  C  a,  corrcxi.  decerpat  "?  ||  44  Inferni  C  a:  Inserui  Dom. 
I  lacus  et  scripsi:  laci  sed  C  a  loci  S  locis  etBernartius  (idemque 
sed  u.  41  His  Barthius)  \\  45  o  addidi:  om.  C  a  et  S  hos  Markl. 
I  niunera  idem:  uulnera  C  a  (|  46  cari  Geuartius  \  quas  C:  quam 
A  I  unquam  C:  nunquam  ?  a  |j  51  puto  superarem  ||  52  ludum 
Markl.  ||  54  uda  ?  a:  nuda  uel  unda  C  |j  55  campo  Markl.:  fossa 
C  a  gleba  Burmannus;  possis  harena  ||  56  et  C  a:  hic  edd.  |i  57 
te  scripsi:  tibi  C  a  |  ligarem  C  a:  dicarem  Dom. 

tpse  madens  oculis,  umbrarum  animaeque  sacerdos, 
Praeciperem  reditum,  cui  te  nec  Cerberus  omni 
Ore  nec  Orpheae  quirent  auertere  leges. 
Atque  ibi  me  moresque  tuos  et  facta  canentem 
Fors  et  magniloquo  non  posthabuisset  Homero, 
Tenderet  et  docto  pietas  aequare  Maroni. 
Cur  magis  incessat  superos  et  ahena  sororum 
Stamina,  quae  tepido  genetrix  super  aggere  nati 
Orba  sedet  uel  quae  primaeui  coniugis  ignem 
Aspicit  obstantesque  manus  turbamque  tenentem 
Uincit  in  ardentem,  liceat  modo,  itura  maritum? 
Maior  at  his  forsan  superos  et  Tartara  pulsem 
Inuidia:  externis  etiam  miserabile  uisu 
Funus  erat.     sed  nec  mihi  se  Natura  dolenti 
Nec  Pietas  in  iusta  dedit;  mihi  limine  primo 
Fatorum  et  uiridi,  genitor,  ceu  raptus  ab  aeuo 
Tartara  dura  subis.     nec  enim  Marathonia  uirgo 
Parcius  extinctum  saeuorum  crimine  agrestum 
Fleuerit  Icarium,  Phrygia  quam  turre  cadentem 
Astyanacta  parens.     laqueo  quin  illa  supremo 
Inclusit  gemitus:  at  te  post  funera  magni 
Hectoris  Haemonio  pudor  est  seruisse  marito. 
Non  ego,  quas  fati  certus  sibi  uoce  canora 
Inferias_  praemittit  olor  nec  rupe  quod  atra 
Tyrrhenae  uolucres  nautis  praedulce  minantur, 
In  patrios  adhibebo  rogos;  non  murmure  trunco 


58  oculos  MarJcl  ||  59  Praeciperem  reditum  idem:  Praecine- 
rem  gemitum  C  a  ||  61  Atque  ibi  me  Heinsius,  ego  l.  l.  p.  262: 
Atque  tibi  C  a  ||  63  docto  MarJcl:  toruo  C  a;  fort.  terso  ||  64 
liahena  A:  C  nu7n  aena  an  seua  hahuerit  incertum  \\  68  modo  itura 
Scriuerius:  moritura  C  a  ruitura  Heinsius  ||  69  at  liis  forsan  scripsi 
l.  l.:  aliis  forsan  A  C  certe  aliis  Dom.  \\  71  erat'?:  eat  C  a  |  mihi 
PoUtianus:  modo  C  a  ||  72  iniusta  C  a,  corr.  Boxhornius  \\  73  An- 
norum  MarJcl.  ||  76  dure  seu  dira  Heinsius  |  77  supremo  C  a:  su- 
premos  edd.  ||  78  at  A  C:  et  <S  ||  80  uoce  edd.:  morte  C  a 

Quod  gemit  et  dirae  queritur  Philomela  sorori: 

Nota  nimis  uati.    quis  non  in  funere  cunctos  85 

Heliadum  ramos  lacrimosaque  germina  dixit 

Et  Phrygium  silicem  atque  ausum  contraria  Phoebo 

Carmina  nec  uicta  gauisam  Pallada  buxo? 

Te  Pietas  oblita  uirum  reuocataque  caelo 

lustitia  et  gemina  plangat  Facundia  lingua  90 

Et  Pallas  doctique  cohors  Heliconia  Phoebi, 

Quis  labor  Aonios  seno  pede  currere  campos 

Et  quibus  Arcadia  carmen  testudine  mensis 

Cura  lyre  nomenque  fuit  quosque  orbe  sub  omni 

Ardua  septena  numerat  sapientia  fama,  95 

Qui  furias  regumque  dolos  auersaque  caelo 

Sidera  terrifico  super  intonuere  cothurno, 

Et  quis  lasciua  uires  tenuare  Thalia 

Dulce  uel  heroos  gressu  truncare  tenores. 

Omnia  namque  animo  complexus  et  omnibus  auctor,     100 

Qua  fandi  uia  lata  patet,  siue  orsa  libebat 

Aoniis  uincire  modis  seu  uoce  soluta 

Spargere  et  efFreno  nimbos  aequare  profatu. 

Exere  semirutos  subito  de  puluere  uultus, 

Parthenope,  crinemque  elato  monte  sepultum  106 

Pone  super  tumulos  et  magni  funus  alumni, 


84  dirae  Gronouius:  durae  A  C  |  85  Nata  C  a;  malim  Trita  j 
cunctos  A:  cuncto  C,  unde  l.  1.  iuncto  coni€ci\\SS  uicta  scripsi: 
fida  A  C  fissa  Auantius  foeda  Heinsius  Lyda  ImJiofitis  ||  89  abitura 
iterum  Heinsius  \\  91  Et  Phoebus  MarJcl.\\  92  labor  A  C:  honor  a; 
non  coniecerim  amor  |  seuo  C  a  |  currere  Heinsius:  ducere  C  a 
duc.  cantus  Bartliius  ||  94  Cura  Politianus  lyre  MarM.:  Cyclalyben 
a  Cydalibem  uel  Cj^daliben  C  Cura  lyrae  Gronouius  ||  96  dolos 
Meursius:  domos  C  a  ||  98  quis  A:  qui  C  |  tenuere  A  C,  corr.  Dom. 
jj  99  heroos  ?:  oroos  C  a  |  tenores  Dom.:  leones  C  a  ||  100  autor 
Dom.:  utor  A  C  ||  101  uia  Markl.:  uis  C  a  p  102  ceu  C  a  (|  104  se- 
mirutos  C:  semiuiros  a  semiustos  MarJcl.  j  Uesuino  puluere  Hein- 
sius  II  105  elato  scripsi  coll.  u.  208:  afflato  C  aflato  a  afflatn  mon- 
tis  adustum  Heinsius 

Statii  Siluab.  10 

Quo  non  Municliiae  qiiicquam  praestantius  arces 

Doctaue  Cyrene  Sparteue  animosa  creauit. 

Si  tu  stirpe  uacans  famaeque  obscura  iaceres 

Nil  gentile  tenens,  illo  te  ciue  probabas  iio 

Graiam  atque  Euboico  maiorum  sanguine  duci. 

Ille  tuis  totiens  pressit  sua  tempora  sertis, 

Cum  stata  laudato  caneret  quinquennia  uersu 

Ora  supergressus  Pylii  senis  oraque  regis 

Dulichii  specieque  comam  subnexus  utraque.  115 

Non  tibi  deformes  obscuri  sanguinis  ortus 

Nec  sine  luce  genus,  quamquam  fortuna  parentum 

Artior  expensis;  etenim  te  diuite  ritu 

Sumere  purpureos  infantia  uidit  amictus 

Stirpis  honore  datos  et  nobile  pectoris   aurum.  120 

Protinus  exorto  dextrum  risere  sorores 

Aonides,  pueroque  chelyn  summisit  et  ora 

Imbuit  amne  sacro  iam  tum  tibi  blandus  Apollo. 

Nec  simplex  patriae  decus,  et  natalis  origo 

Pendet  ab  ambiguo  geminae  certamine  terrae.  125 

Te  de  gente  sua  Latiis  ascita  colonis 

Graia  refert  Uelie,  Troius  qua  puppe  magister 

Excidit  et  mediis  miser  euigilauit  in  undis; 

Maior  at  inde  suum  longo  probat  ordine  uitae 


107  munichi§  A:  monicie  (-tie)  C  Monichiae  Heinsius  \\  108 
Doctaque  C  a,  corr.  Marhl.  \\  109  uacans  scripsi:  uetas  C  a  uetus 
^  I  famaque  5  ||  110  tumens  MarJcl.  \\  112  pressit  sua  idem: 
pr(a)estat  sed  C  a  praestrinxit  Dom.  \  seris  C  a  ||  113  malim  Cum 
ad  stata  ||  114  pilii  gregis  oraque  regis  C  a,  corr.  Dom.  orsaque 
MarTd.  ||  115  specieque  A:  speciemque  C  |  subnixus  Gronouius  | 
utroque  C  a  ||  118  extensis  C  a,  corr.  Auantius  \  cultu  Heinsius  \\ 
119  Sumere  MarM.:  Ponere  C  a  |  uidit  scripsi:  legit  C  a  adegit 
Bom.  II  122  puerique  C  a,  corr.  Bom.  ||  123  tum  mihi  C  a  ||  125 
ab  Barthius:  et  C  a  ||  126  sua  Heinsius:  suum  C  a  |j  127  IFelie 
S:  sele  A  C  Selle  edd.  \  Troius  scripsi  l.  l.  263:  graius  (-uis)  C 
a  Phrygius  Auantius  ||  post  129  nulla  in  C  a  lacuna 

Maeoniden  aliaeque  aliis  natalibus  urbes  130 

Diripiunt  cunctaeque  probant;  non  omnibus  ille 

Uerus,  alit  uictas  et  inanis  gloria  falsi. 

Atque  ibi  dum  profers  annos  uitamque  salutas, 

Protinus  ad  patrii  raperis  certamina  lustri 

Uix  implenda  uiris,  laudum  fcstinus  et  audax  136 

Ingenii.     stupuit  primaeua  ad  carmina  plebes 

Euboea  et  natis  te  monstrauere  parentes. 

Inde  frequens  pugnae  nulioque  ingloria  sacro 

Uox  tua:  non  totiens  uictorem  Castora  gyro 

Nec  fratrem  caestu  uirides  plausere  Therapnae.  140 

Sit  pronum  uicisse  domi:  quid  Achaea  mereri 

Praemia  nunc  ramis  Phoebi  nunc  gramine  Lernae 

Nunc  Athamantea  protectum  tempora  pinu? 

Quin  totiens  lassata  tamen  nusquam  auia  frondes 

Abstulit  aut  alium  tetigit  Uictoria  crinem.  145 

Hinc  tibi  uota  patrum  credi  generosaque  pubes 

Te  monitore  regi  moresque  et  facta  priorum 

Discere,  quis  casus  Troiae,  quam  tardus  Ulixes, 

Quantus  equos  pugnasque  uirum  decurrere  uersu 

Maeonides  quantumque  pios  ditarit  agrestes  150 

Ascraeus  Siculusque  senex,  qua  lege  recurrat 

Pindaricae  uox  flexa  lyrae  uohicrumque  precator 

Ibycus  et  tetricis  Alcman  cantatus  AmycHs 

Stesichorusque  ferox  saltusque  ingressa  uiriles 

Non  formidata  temeraria  Leucade  Sappho,  155 


130  conieias  aliae  aeque  ||  132  Uersus  C  a,  corr.  A.  SchoUus 
I  uictos  C  a,  corr.  Bentleius  |  et  inanis  a:  immanis  A  C  ||  133  ibi 
A;  ubi  C  ||  135  festina  sed  ut  dux  C  a,  C07'r.  Lipsius  ||  138  pugna 
Guietus  palmae  Marld.  \\  140  clausere  A  C,  corr.  Dom.  ||  141  Sit 
Dom.:  Sin  C  a  ||  142  gramiue  C:  gramina  A  |j  144  Quin  Heinsiu^: 
Cum  C  a  II  147  moresque  Markl.:  mores  C  a  ||  149  equus  C  a  || 
153  Ibycus  Guil.  Canterus:  Obsitus  (-cus)  C  a  ||  154  actusque 
egressa  MarJcl.  \\  155  Leucade  Italus  quidam:  calchide  A  C  Chal 
cide  Dom. 

10* 

Quosque  alios  dignata  chelys.     tu  pandere  doctus 

Carmina  Battiadae  latebrasque  Lycophronis  arti 

Sophronaque  implicitum  tenuisque  arcana  Corinnae. 

Sed  quid  parua  loquor?    tu  par  assuetus  Homero 

Ferre  iugum  senosque  pedes  aequare  solutis  160 

Uerbis  et  numquam  passu  breuiore  relinqui. 

Quid  mirum,  patria  si  te  petiere  relicta, 

Quos  Lucanus  ager,  rigidi  quos  iugera  Dauni, 

Quos  Ueneri  plorata  domus  neglectaque  tellus 

Alcidae  uel  quos  e  uertice  Surrentino  165 

Mittit  Tyrrheni  speculatrix  uirgo  profundi, 

Quos  propriore  sinu  lituo  remoque  notatus 

Collis  et  Ausonii  pridem  laris  hospita  Cyme 

Quosque  Dicarchei  portus  Baianaque  mittunt  , 

Litora,  qua  mediis  alte  permixtus  anhelat  170 

Ignis  aquis  et  operta  dolos  incendia  uersant? 

Sic  ad  Auernales  scopulos  et  opaca  Sibyllae 

Antra  rogaturae  ueniebant  undique  gentes; 

Illa  minas  diuum  Parcarumque  acta  canebat 

Quamuis  despecto  uates  non  irrita  Phoebo.  175 

Mox  et  Romuleam  stirpem  proceresque  futuros 

Instruis  inque  patrum  uestigia  ducere  perstas. 

Sub  te  Dardanius  facis  explorator  opertae, 

Qui  Diomedei  celat  penetralia  furti, 

Creuit  et  inde  sacrum  didicit  puer;  arma  probatis       180 

Monstrasti  Saliis  praesagumque  aethera  certis 

Auguribus;  cui  Chalcidicum  fas  uoluere  carmen, 


156  docti  Markl.  ||  157  bacchiad§  C  a  |  arti  scripsi:  atri  (uel 
ari)  C  a  II  161  Uerbis  scripsi:  Uersibus  C  a  Uocibus  MarJcl.  \\  164 
dilectaque  idem  \\  168  Cyme  A:  crine  C  ||  170  permissus  C  a  ||  171 
dolos  scripsi:  domos  C  a  modos  Burmannus  \  uersant  Heinsius: 
seruant  C  ||  174  canebat  A:  canebant  C  ||  175  despecto  scripsi:  de- 
cepto  C  a  II  178  opertae  C:  oportet  5  a  ||  180  probatis  ego:  proba- 
tur  A*  C  probare  a  ||  181  Monstrasti  Saliis  Lipsius:  Monstrastis 
A*  C  halis  A  aliis  C 


SILUARUM  L.  V,  3.  149 

Lanea  cui  Phrygii  coma  flaminis,  et  tua  multum 

Uerbera  succincti  formidauere  Luperci. 

Et  nunc  ex  illo  forsan  grege  gentibus  alter  185 

lura  (lat  Eois,  alter  compescit  Hiberos, 

Alter  Achaemenium  secludit  Zeugmate  Persen, 

Hi  dites  Asiae  populos,  hi  Pontica  frenant, 

Hi  fora  pacificis  emendant  fascibus,  illi 

Castra  pia  statione  tenent:  tu  laudis  origo.  190 

Non  tibi  certassent  iuuenilia  fingere  corda 

Nestor  et  indomiti  Phoenix  moderator  alumni 

Quique  tubas  acres  lituosque  audire  uolentem 

Aeaciden  alio  frangebat  carmine  Chiron. 

Talia  dum  celebras,  subitam  ciuilis  Erinys  195 

Tarpeio  de  monte  facem  Phlegraeaque  mouit 

Praelia.     sacrilegis  lucent  Capitolia  taedis, 

Et  Senonum  furias  Latiae  sumpsere  cohortes. 

Uix  requies  flammae  necdum  rogus  ille  deorum 

Siderat,  excisis  cum  tu  solatia  templis  200 

Impiger  et  multum  facibus  uelocior  ipsis 

Concinis  ore  pio  captiuaque  fulmina  defles. 

Mirantur  Latii  proceres  ultorque  deorum 

Caesar,  et  e  medio  diuum  pater  annuit  igni. 

lamque  et  flere  pio  Uesuina  incendia  cantu  205 

Mens  erat  et  gemitum  patriis  impendere  damnis, 

Cum  pater  exemptum  terris  ad  sidera  montem 

Sustulit  et  late  miseras  deiecit  in  urbes. 

Me  quoque  uocales  lucos  Boeotaque  tempe 

Pulsantem,  cum  stirpe  tua  descendere  dixi,  210 

Admisere  deae;  nec  enim  sibi  sidera  tantum 


183  Cur  frigii  lateat  coma  C  a,  corr.  Auantius\^  187  zeumate 
C  a  II  197  tedis  S  a:  rhedis  C  ||  199  deorum  C:  duorum  S  a  ||  202 
Concipis  Markl.  \\  205  uesuuina  C "  a  ||  207  montem  A :  monte  C  ||  209 
Boeotaque  scripsi:  luotaque  A*  inotaque  uel  lutaque  C  lustrata- 
que  2>om.  ||  211  sibi  scripsi:  mihi  C  a  mihi  s.  tanti  A.  e.  t.,  quam 
uos  debere,  p.  Markl. 

Aequoraque  et  terras  quam  nos  debere  parenti, 

Si  decus  hoc  quodcumque  lyrae  primusque  dedisti 

Non  uulgare  loqui  et  famam  sperare  sepulcro. 

Qualis  eras,  Latios  quotiens  ego  carmine  patres  215 

Mulcerem  felixque  tui  spectator  adesses 

Muneris!  heu  quali  confusus  gaudia  fletu 

Uota  piosque  metus  inter  laetumque  pudorem! 

Quam  tuus  ille  dies,  quam  non  mihi  gloria  maior! 

Talis  Olympiaca  iuuenem  cum  spectat  harena  220 

Qui  genuit,  plus  ipse  ferit,  plus  corde  sub  alto 

Caeditur;  attendunt  cunei,  spectatur  Achaeis 

Ille  magis,  crebro  dum  lumina  pulueris  haustu 

Obruit  et  prensa  uouet  expirare  corona. 

Ei  mihi  quod  tantum  patrias  ego  uertice  frondes        225 

Solaque  Chalcidicae  Cerealia  dona  coronae 

Te  sub  teste  tuli!    qualem  te  Dardanus  Albae 

Uix  cepisset  ager,  si  per  me  serta  tulisses 

Caesarea  donata  manu!  quod  subdere  robur 

Illa  dies,  quantum  potuit  dempsisse  senectae!  230 

Nam  quod  me  mixta  quercus  non  pressit  ohua, 

Et  fugit  speratus  honos:  quam  dulce  parentis 

Intima  Tarpei  caperes!    te  nostra  magistro 

Thebais  urgebat  priscorum  exordia  uatum; 

Tu  cantus  stimulare  meos,  tu  pandere  facta  235 

Heroum  belHque  modos  positusque  locorum 

Monstrabas.     labat  incerto  mihi  limite  cursus 


212  nos  ego:  uos  C  a  |(  213  Si  (=  siquidem)  scripsi:  Sed  C  a 
Sic  uulgo  II  215  eras  A  C:  erat  ^  \\  218  Uota  ?  a:  Nota  C  j  pauo- 
rem  Heinsius  \\  219  Quam  tuus  A*:  Quamuis  C  |  quam  C  a:  qua 
edd.  II  222  accendunt  Heinsius  \  Achaeis  Imhofius:  achates  C  acates 
a  II  223  hausti  C  a,  corr.  JDom.  \\  228  Conspexisset  Schraderus  ||  231 
Heu  quod  Marld.  ||  232  quam  scripsi:  qua  A  C  cum  Auantius 
cum  luce  p.  Irrita  T.  canerem  Gronouius  cum  lustra  p.  Inuida 
T.  canerem  MarM.  \\  233  Intima  scripsi:  Inuida  C  a  1  caperes  A  C: 
raperes  ?  ||  237  an  incepto  (in  coepto)  ? 

Te  sine  et  orbatae  caligant  uela  carinae. 

Nec  solum  larga  memet  pietate  fouebas: 

Talis  et  in  thalamos.     una  tibi  cognita  taeda  240 

Conubia,  unus  amor.     certe  seiungere  matrem 

lam  gelidis  nequeo  bustis;  te  sentit  habetque, 

Te  uidet  et  tumulos  ortuque  obituque  salutat, 

Ut  Pharios  ahae  ficta  pietate  dolores 

Mygdoniosque  colunt  et  non  sua  funera  plorant.         246 

Quid  referam  expositos  seruato  pondere  mores? 

Quae  pietas,  quam  uile  lucrum,  quae  cura  pudoris, 

Quantus  amor  recti?  rursusque,  ubi  dulce  remitti, 

Gratia  quae  dictis?  animo  quam  nulla  senectus? 

His  tibi  pro  meritis  famam  laudesque  benignas  260 

ludex  cura  deum  nulloque  e  uulnere  tristes 

Concessit.     raperis,  genitor,  non  indigus  aeui, 

Non  nimius,  trinisque  decem  quinquennia  lustris 

luncta  ferens.     sed  me  pietas  numerare  dolorque 

Non  sinit,  o  Pylias  aeui  transcendere  metas  266 

Et  Teucros  aequare  senes,  o  digne  uidere 

Me  similem!  sed  nec  leti  tibi  ianua  tristis 

(Quippe  leues  causae),  nec  segnis  tabe  senili 

Exitus  instanti  praemisit  membra  sepulcro, 

Sed  te  torpor  iners  et  mors  imitata  quietem  260 

Explicuit  falsoque  tulit  sub  Tartara  somno. 

Quos  ego  tunc  gemitus?  comitum  manus  anxia  uidit, 

Uidit  et  exemplum  genetrix  gauisaque  nouit, 

Quae  lamenta  tuli.     ueniam  concedite,  manes, 

Fas  dixisse,  pater:  non  tu  mihi  plura  dedisses.  265 


241  seiungere  Dom.:  siiungere  A*  C  ||  242  te  edd.:  et  C 
a  II  251  ludex  AC:  Index  <5  Uindex  edd.  \  tristem  C  a,  corr.  Markl. 
|i  253  nimius  trinisq;  A:  minus  crinisq;  C  ||  258  mdlim  (Quippe 
iues'causa  est)  1  segnis  A:  segnes  C  j  tabe  Gronouius:  labe  C  a  || 
259  praemisit  A  C:  permisit  a  promisit  Gronouius  ||  263  nouit 
Dom.:  uouit  A*  C 

Felix  si  ille  patrem  uacuis  circumdedit  ulnis, 

Uellet  et  Elysia  quamuis  in  sede  locatum 

Abripere  et  Danaas  iterum  portare  per  umbras, 

Temptantem  et  uiuos  moliri  in  Tartara  gressus 

Detulit  infernae  uates  longaeua  Dianae;  270 

Si  chelyn  Odrysiam  pigro  transmisit  Auemo 

Causa  minor;  si  Thessalicas  Admeton  in  oras, 

Si  lux  una  retro  Phylaceida  rettulit  umbram: 

Cur  nihil  exoret,  genitor,  chelys  aut  tua  manes 

Aut  mea?  fas  mihi  sit  patrios  contingere  uultus,         275 

Fas  iunxisse  manus,  et  lex  quaecumque  sequatur. 

At  uos,  umbrarum  reges  Enneaque  luno, 

Si  laudanda  precor,  taedas  auferte  comasque 

Eumenidum;  nullo  sonet  asper  ianitor  ore, 

Centaurosque  Hydraeque  greges  Scyllaeaque  monstra   280 

Auersae  celent  ualles,  umbramque  senilem 

Inuitet  ripis,  discussa  plebe,  supremus 

Uector  et  in  media  componat  molliter  alga. 

Ite,  pii  manes  Graiumque  examina  uatum, 

IUustremque  animam  Lethaeis  spargite  sertis  285 

Et  monstrate  nemus,  quo  nulla  irrumpit  Erinys, 

In  quo  falsa  dies  caeloque  simillimus  aer. 

Inde  tamen  uenias  melior,  qua  porta  malignum 

Cornea  uincit  ebur,  somnique  in  imagine  monstra, 

Quae  solitus.     sic  sacra  Numae  ritusque  colendos        290 

Mitis  Aricino  dictabat  Nympha  sub  antro, 


266  si  addidi:  om.  C  a  Phryx  uelut  ille  Barthius ;  fort.  Si 
Phryx  ille  ||  269  moliri  scripsi:  molitum  C  a  ||  271  Sic  A  C,  corr. 
Bom.  II  272,  73  sic  —  Sic  A  C,  corr.  Bom.  \  Thessalicis  Admetus  in 
oris  Silua  una  retro  C  a,  corr.  Heinsius  \\  275  sit  <5:  sic  A  C  ||  277 
Enneaque  Gronouius:  aetneaque  A  C  aeternaque  <5  ||  280  Centau- 
rosque  A:  Centaurusque  C  jj  282  supremus  C  a:  supremis  ?  ||  283 
expectes  deponat  j|  286  irrumpit  ?:  irrupit  C  a  ||  288  portaDom.: 
parte  C  a  ||  289  in  a :  07ti.  C  ]  monstrat  C  a,  cor7\  'S 

Scipio  sic  plenos  Latio  loue  ducere  somnos 
Creditus  Ausoniis  et  non  sine  Apolline  Sulla. 


IV. 

SOMNUS. 

Crimine  quo  merui,  iuuenis  placidissime  diuum, 

Quoue  errore  raiser,  donis  ut  solus  egerem, 

Somne,  tuis?  tacet  omne  pecus  uolucresque  feraeque 

Et  simulant  fessos  curuata  cacumina  somnos, 

Nec  trucibus  fluuiis  idem  sonus;  occidit  horror  5 

Aequoris,  et  terris  maria  acclinata  quiescunt. 

Septima  iam  rediens  Phoebe  mihi  respicit  aegras 

Stare  genas;  totidem  Oetaeae  Paphiaeque  renident 

Lampades  et  totiens  nostros  Tithonia  questus 

Praeterit  et  gelido  parcit  miserata  flagello.  10 

Unde  ego  sufficiam?  non  sunt  mihi  lumina  mille, 

Quae  sacer  alterna  tantum  statione  tenebat 

Argus  et  haud  umquam  uigilabat  corpore  toto. 

At  nunc  fors  aliquis  longa  sub  nocte  puellae 

Brachia  nexa  tenens  ultro  te,  Somne,  repellit.  16 

Inde  ueni  nec  te  totas  infundere  pennas 

Luminibus  compello  meis  (hoc  turba  precetur 

Laetior):  extremo  me  tange  cacumine  uirgae 

(Sufficit)  aut  leuiter  suspenso  poplite  transi. 


293  creditur  C  a,  corr.  Heinsius  \  nec  non  C  a 
IV.  Somnus  A  C;  Ad  Somnum  a  |j  8  renident  scripsi  l.  l.  p. 
263:  reuisent  A  C  reuisunt  edd.  ||  10  parcit  Schraderus:  spargit 
C  a  tangit  Markl.  \  proposiii  l.  L  mihi  sera  uel  mihi  saeua  ||  11 
sunt  scripsi  l.  l.:  si  C  a  ||  12  Quae  uafer  Heinsius  ||  14  Et  Markl. 
j  fors  idem:  heus  C  a  heu  S  ||  17  precatur  C  a,  corr.  ?  ||  19  leuiter 
A  C:  leuior  ? 

V. 

EPICEDION  IN  PUERUM  SUUM. 

Me  miserum!  neque  enim  uerbis  sollemnibus  ulla 

Incipiam  nunc  Castaliae  uocalibus  undis 

Inuisus  Phoeboque  grauis.    quae  uestra,  sorores, 

Orgia,  Pieriae,  quas  incestauimus  aras? 

Dicite,  post  poenam  liceat  commissa  fateri.  5 

Numquid  inaccesso  posui  uestigia  luco? 

Num  uetito  de  fonte  bibi?  quae  culpa,  quis  error^ 

Quem  luimus,  tantus?    morientibus  ecce  lacertis 

Uiscera  nostra  tenens  animamque  auellitur  infans, 

Non  de  stirpe  patrum  nec  qui  mea  nomina  ferret         lo 

Oraque;  non  fueram  genitor,  sed  cernite  fietus 

Liuentesque  genas  et  credite  planctibus:  orbus, 

Orbus  ego.     huc  patres  et  aperto  pectore  matres 

Conueniant;  crinem  capulis  et  cinnama  ferto, 

Si  qua  sub  uberibus  plenig  ad  funera  natos  15 

Ipsa  gradu  labente  tulit  madidumque  cecidit 

Pectus  et  ardentes  restinxit  lacte  fauillas; 

Quisquis  adhuc  tenerae  signatum  flore  iuuentae 

Immersit  cineri  iuuenem  primaque  iacentis 

Serpere  crudelis  uidit  lanugine  flammas,  20 

Adsit  et  alterno  mecum  clamore  fatiscat: 

Uincetur  lacrimis,  et  te,  Natura,  pudebit. 

Tanta  mihi  feritas,  tanta  est  insania  luctus. 


V.  1  ulla]  ultra  Barthim;  ullis  Peyrar.  ||  2  nunc  Scriuerius: 
nec  C  a  II  8  tantus  Politianus:  tantis  C  a  |  lacertis  ?  a:  lacescit  A* 
lacestis  uel  latescis,  sim.  C  ||  9  animaque  C  &,  corr.  ed.  Parm.  \\  10 
patrum  scripsi:  quidem  C  a  ||  12  orbus  scripsi:  orbi  C  a  orbum 
Heinsius  planctibus,  orbi:  Markl.  ||  14  crineni  capulis  et  cinnama 
scripsi:  cineremque  oculis  et  crimina  A  C  crinemque  rogis  et  gra- 
mina  Heinsius  crinesque  rogis  et  munera  MarTd.  \  ferto  Politia- 
nus:  ferte  C  a  ||  17  restrinxit  1.  papillas  C  a,  corr.  ?  ||  20  flammas 

Hoc  quoque  dum  ni^or,  ter  dena  luce  peracta 

Acclinis  tumul/6'  planciua  in  carmina  uerto  26 

Discordesque  modos  et  singultantia  uerba. 

Molior  orsa  lyra  funesta,  atque  ira  tacendi 

Impatiens.     sed  nec  solitae  mihi  uertice  laurua 

Nec  fronti  uittatur  honos.     en  taxea  marcet 

Silua  comis,  hilaresque  hederas  plorata  cupressus  .^0 

Excludit  ramis;  nec  eburno  polUce  chordas 

Pulso,  sed  inmeritam  digitis  errantibus  amens 

Scindo  chelyn.     iuuat  heu^  iuuat  inlaudabile  carmen 

Fundere  et  incompte  miserum  nudare  dolorem. 

Sic  meriti  sic  me  cantuque  habituque  nefastum  86 

Aspiciant  superi.     pudeat  Thebasque  nouumque 

Aeaciden:  nil  iam  placidum  manabit  ab  ore. 

Ille  ego  qui  (quotiens!)  blande  matrumque  patrumque 

Uulnera,  qui  uiduos  potui  mulcere  dolores; 

IUe  ego  lugentum  mitis  solator,  acerbis  40 

Auditus  tumulis  et  descendentibus  umbris, 

Deficio  medicasque  manus  fomentaque  quaero 

Uulneribus,  sed  summa,  meis.     nunc  tempus,  amici, 

Qviorum  ego  manantes  oculos  et  saucia  tersi 


ad  uu.  24 — 27  A  adnotat:  textus  ht(==habet)  interciaos  hos 
uersus  ||  24  dum  nitor  Gronouius:  cum  in  ...  C  a  ||  25  Accliuis  C 
a  I  tumulis  planctus  scripsi  l.  l.  p.  251 :  tumul  . . .  uctus  A*  tu- 
mul  .  .  .  uctus  uel  nctus  C  tumulo  luctus  a;  ceterum  a  sententia 
transpositio  haec  in  planctua  carmina  flagitatur  ||  26  modos  et  sing. 

edd.:  in sing.  C  a  ||  27  orsa  lyra  funesta  atque  scripsi  l.  l.: 

orsa  ly  . . .  u  est  atque  A*  ita  ut  littera  unica  ante  u  nunc  dispici 
nequeat;  orsa  ly  . . .  est  atque  C  ||  29  uictatus  A  C  ||  31  nec  ebumo 
A*  C:  ignauo  a  ||  32  inmeritam  scripsi:  incertam  C  a  insertam 
Barthius  incertum  Marld.  \\  34  nudare  Markl.:  laudare  C  a  ||  36 
meriti  scripsi:  merui  C  a  ||  37  placitnm  Markl.  \  manabit  A:  ma- 
nabat  C  ||  38  quotiens  A*  C:  totiens  a  |  blande  ego:  blando  C  a 
blandus  l)om.  \\  39  uiduos  Hcinsius:  uiuos  C  a  ||  42  Deficior  Hein- 
sius  II  43  sed  summa  C  a:  quae  summa  $;  recte  Marklando  epithe- 
ton  uocis  fomenta  latere  uidetur 

Pectora:  reddite  opem,  saeuas  et  soluite  gratis.  45^ 

Nimirum  cum  uestra  domus  ego  funera  maestus 

*  * 

Increpitans:  ^qui  damna  doles  aliena,  repone 

Infelix  lacrimas  et  tristia  carmina  uersa.' 

Uerum  id;  at  absumptae  uires  et  copia  fandi 

Nulla  mihi,  dignumque  nihil  mens  fulmine  tanto  50 

Repperit:  inferior  uox  omnis  et  omnia  sordent 

Uerba.     ignosce,  puer:  tu  me  caligine  inerti 

Obruis  a!  durus.     uiso  si  uulnere  carae 

Coniugis  inuenit  caneret  quod  Thracius  Orpheus 

Dulce  sibi,  si  busta  Lini  complexus  ApoUo  55 

Non  tacuit:  nimius  fortasse  auidusque  doloris 

Dicor  et  >  lacrimis  iustum  excessisse  pudorem. 

Quisnam  autem  gemitus  lamentaque  nostra  reprendis? 

0  nimium  felix,  nimium  crudelis  et  expers 

Imperii,  Fortuna,  tui,  qui  dicere  legem  60 

Fletibus  aut  fines  audet  censere  dolendi! 

Incitat  heu!  planctus;  potius  fugientia  ripas 

Flumina  deuincas  rapidis  aut  ignibus  obstes, 

Quam  miseros  lugere  uetes.     tamen  ille  seuerus, 

Quisquis  is  est,  nostrae  cognoscat  uulnera  curae.  6& 

Non  ego  mercatus  Pharia  de  pube  loquaces 

Delicias  doctumque  sui  conuicia  Nili 


45  saeuas  ex(8)oluite  gratis  C  a,  correxi  .  saeuasque  Heinsius 
jj  post  46,  quem  ex  K  G  dedi,  lacunam  significaui;  taedet  iam  uiro- 
rum  dd.  de  uu.  46 — 48  coniecturas  uiolentissimas  referre  |)  47  doles 
Politianus:  dolens  C  a  ||  48  uersa  (scil.  in  te)  scripsi:  serua  C  a  || 
49  id  at  scripsi:  erat  C  a  ||  52  inerti  scripsi:  m(o)estum  A  C  mer- 
sum  Heinsius  \\  53  ah  durus  FoUtianus:  a  duro  C  a  |  si  A*  C: 
sic  Dom.  idemque  u.  55  \\  56  fort.  Non  iacuit,  i.  e.,  non  infra 
dignitatem  suam  cecinit  |j  57  Dicar  ?  ||  58  rependis  A*  C,  corr. 
Politianus  \\  62  citius  Heinsius  ||  63  deuincas  A:  deuinces  C  i  flumi- 
na  A:  fulmina  C  ||  65  curae  MarJcl.:  causae  C  a  j|  66  pube  Hein- 
sius:  puppe  C  a  ||  67  Delicias  Auantius:  Aedituas  (Ed.)  A  C 

Tnfantem,  lingua  uafrum  salibusque  proteruum, 

Dilexi:  meus  ille,  meus.     tellure  cadentem 

Excepi  atque  unctum  genitali  stramine  foui,  70 

Poscentemque  nouas  tremulis  ululatibus  auras 

Inserui  uitae.    .quid  plus  tribuere  parentes? 

Quin  alios  ortus  libertatemque  sub  ipsis 

Uberibus  tibi,  parue,  dedi;  sed  munera  nostra 

Ridebas  ignarus  adhuc.     properauerit  ille,  76 

Sed  merito  properabat,  amor,  ne  perderet  unum 

Libertas  tam  parua  diem.     nonne  horridus  inde 

Tnuidia  superos  iniustaque  Tartara  pulsem? 

Nonne  gemam  te,  care  puer?  quo  sospite  natos 

Non  cupii,  primo  geiiitum  quem  protinus  ortu  80 

Tmplicui  fixique  mihi,  cui  uerba  sonosque 

Monstraui  questusque  et  murmura  caeca  resolueils, 

Reptantemque  solo  demissus  ad  oscula  deztra 

Erexi,  blandoque  sinu  iam  iamque  cadentes 

Exceptare  genas  dulcesque  accersere  somnos.  85 

Cui  nomen  uox  prima  meum  ludusque  tenello 

Risus,  et  a  nostro  uenicbant  gaudia  uultu. 


68  uafrum  scripsi:  simium  A*,  et  ita  uel  8um(m)um  C  niminm 
Markl.  ||  70  Excepi  Auantius:  Aspexi  C  a  |  stramine  scripsi:  car- 
mine  C  a  ||  71  Pulsantemque  Ueimiu^^  fort.  Noscentemque  |]  73 
ortus  A  C:  artus  ?  ||  74  sed  scripsi:  heu  C  a,  cum  Politianus  tu 
Markl.  ||  75  Rideres  C  a  |  ignarus  Auantius:  ingratua  C  a  j  76 
unum  addidi:  om.  A*  C  uUum  Auantius  i|  77  parca  Heinsius  ! 
inde  addidi:  om.  A*  C  ipsos  edd.  \\  80  Concupii,  corr.  Dom.  \  ge- 
mitum  C  a,  corr.  Politianus  \  quem  Heinsius:  qui  C  a  y  81  Im- 
plicuit  fixitque  C  a,  corr.  Polit.  \\  82  murmura  Heinsius:  uulnera 
C  a  I  resoluens  Markl.:  resoluam  C  a  ||  83  dextra  ?:  destra  A 
uestra  C  ||  84  cadentes  addidi:  om.  A*  C  natantes  edd.  ||  85  Ex- 
ceptare  Bob.  Ungerus:  Excepere  C  a  ||  86  tenello  5:  tenebo  C  a  |j 
i    87  a  A  C :  e  a  II  Finis  fere  codd.  subscribunt. 

